
I. 

Rodina  pána  Šimona  Kálnického  shromaždila 
sa  do  záhradnej  verandy,  i<de  besedovali  a  číta- 
vali noviny,  ktoré  nateraz  preplnené  boly  rusko- 
tureckou  vojnou.  Šimon  Kálnický  patril  k  zried- 
kavým horno-uhorským  zemanom,  ktorí  zacho- 
vali popri  starootcovskom  majetku  niektoré  dobré 
vlastnosti  nášho  starého  zemianstva.  Držal  mnoho 
na  »osobnú  dôstojnosť«,  nosil  sa  dFa  prastarej 
módy  a  nenávidel  Nemcov,  hoci  jeho  manželka 
Letitia,  chudučká  a  niečo  márnivá  osôbka,  pri- 
slúchala k  nemeckému  národu.  Pochádzala  zo 
Spiša,  nosila  každodenne  hodvábne  šaty  a  pý- 
šila sa  jedinou  dcérkou  svojou,  Adelou,  ktorú 
až  nad  mieru  zbožňovala.  Dvoch  mladších  šar- 
vancov  ponechala  celkom  učiteľovi  Jánovi  Drie- 
novskému, hovoriac:  »Syn  zlé  dieťa  —  zachce, 
uletí,  zachce,  priletí,  ako  holub. « 

U  Kálnických  jedla  vdovský  chlieb  pani 
Marta,  sestra  domovej  panej,  vdova  po  majorovi, 
ktorá  znala  len  dva  ľudské  stavy:  vojenský  a 
nevojenský.  Kálnického  brat  Ďuro,  starý  mlá- 
denec, ktorý  skoro  celý  svoj  majetok  prekor- 
tešoval  a  len  tým  sa  pýšil,  že  pätnásť  ráz  pre- 

padol  pri  rozličných  voľbách,  žil  teraz  tiež 
u  Šimona  z  pozostatkov  svojho  niekdajšieho 
majetku.  Keď  sa  blížily  nejaké  voľby,  neobyčajne 
omladol,  rozjaril  sa,  ako  vyslúžený  husársky 
kôň,  keď  počuje  trúbif  »galopp«.  Že  nemal  viac 
prostriedkov  sám  na  svoj  účet  prepadať,  po- 
máhal druhým,  čo  sa  mu  dosť  dobre  darilo. 
Celá  rodina  bola  úsilne  oddaná  dnešnému  po- 
litickému prúdu  —  starý  pán  zo  zemianskych 
zásad,  ženské  z  módy  a  Ďuro  Kálnický  z  kor- 
tešského  ducha. 

»Rudiny  nechodí  —  môj  piket,  môj  piketl« 
vzdychla  pani  Marta  piskľavým  tónom.  »Pán 
učiteľ,  mali  by  ste  sa  naučiť  túto  hru«,  obrátila 
sa  k  Jánovi  Drienovskému,  sediacemu  na  konci 
stola  a  zahĺbenému  do  akéhosi  týždenníka.  On 
sa  rozpačité  usmial.  Bol  to  mladý,  šesťadvadsať- 
ročný  muž,  vysoký,  s  niečo  ku  predku  naklo- 
nenou šijou.  Jeho  bledá,  pravidelná  tvár  zrkadlila 
zádumčivosť,  ale  z  jeho  pevne  a  akosi  urputne 
sovrených  úst  hľadela  pevná,  nezlomná  vôľa. 
Dokončiv  historičke -filologické  štúdia,  prijal 
predbežne  učitelské  miesto  u  Kálnického.  Jeho 
prísnosť,  mlčanlivosť  a  akási  vzdorovitosť  vy- 
nútily  mu  u  mužov  istú  úctu,  najmä  Ďuro  Kál- 
nický zabúdal  sa  rozhadzovať  v  jeho  prítomnosti. 
Dámy  nemalý  z  neho  veľkého  prospechu  —  bol 
k  nim  vľúdny,  ale  ich  nezabával.  Marta  svoje 
želanie  vzhľadom  na  piket  každodenne  opako- 
vala —  a  on  mu  jednako  nevyhovel. 


»Ah,  to  je  predsa  hrozné!«  skríkol  zrazu 
Šimon  Kálnický  a  počal  z  dlhého  čibuka  dymiť, 
ako  Vezuv.  »Počujteže  a  žasnite:  dodatočný  tele- 
gramm:  Bukurešť.  Včera  rozhodná  bitka  na  Lome. 
Ruské  vojská  na  hlavu  porazené,  cezarevič  s  ce- 
lou svojou  armádou  zajatý.    Korisť  nesčíselná.« 

»Čok  jašša,  čok  jašša!«  zavolal  Ďuro  Kál- 
nický z  plného  hrdla  a  zahrešil  nepekne,  až  sa 
domová  pani  zhrozila.  »Nech  žijú  naši  tureckí 
bratia!  Smrť  Moskárom!« 

Pani  Marte  sa  zasvietily  oči,  odbehla  do 
domu  a  o  chvíľu  vrátila  sa  s  plátnom.  Šimon 
Kálnický  ju  chcel  objať. 

»Tys'  opravdová  Marta  starostlivá!  Hľa,  ona 
už  myslí  na  rusliny!«  A  pritom  strhol  s  hlavy 
červený  fez,  obnažiac  vážnu  plešinku. 

Chlapci,  hrajúci  sa  pod  verandou,  kričali 
za  svojím  strýcom  piskľavým  tónom. 

Drienovský  sa  začervenal  a  vypil  na  dúšok 
pohár  červeného  vína,  hoci  nemiloval  vína  a 
chlipkával  ho,  ako  mladé  dievča.  Nepozdvihol 
síce  zraku,  ale  jasne  cítil,  že  sa  oči  Adeline 
naŕího  uprely.  Adela  mala  veFmi  významné  oči: 
ona  nimi,  tak  rieknuc,  hovorila.  Keď  pozrela  na 
človeka,  zdalo  sa  mu,  že  ho  oslňuje.  VeFké, 
ťažké  vrkoče  vinuly  sa  jej  šijou.  Ako  jediná 
dcérka  bohatých  rodičov,  privyknutá  na  lásku 
matky  a  dobrotu  otca,  bola  niečo  rujného  rázu 
a  rada  sa  posmievala.  Nie  síce  zlostne,  ale 
s  bujným  humorom,  tak  že  sa  každý  rozosmial. 


koho  si  vyvolila  za  terč  svevoFných  poznámok. 
Jej  krok  bol  pospešný,  pružný  —  kráčala  celou 
svojou  bytnosťou,  vkladala  celú  svoju  živosť 
a  rozmarnosf  do  svojich  ľúbezných  krôčkov. 
Z  Drienovského  sa  nemohla  smiať,  cítila  akúsi 
neistotu,  ak  nie  bázeň  v  jeho  prítomnosti. 
Ostatne  s  ním  sa  riedko  vídala  —  on  jej  na- 
vidomoči  vyhýbal. 

Vonku  zarachotil  voz.  Chlapci  sa  vyrútili 
z  brány  a  o  chvíľu  doviedli  na  verandu  mla- 
dého človeka,  veľmi  elegantne,  ba  švihácky 
oblečeného. 

»Vitajte,  pane  Rudiny!«  zavolal  Šimon  v  ma- 
ďarčine, ktorá  dokazovala,  že  sa  pán  Šimon 
narodil  na  brehu  Váhu,  a  nie  na  Hortobádi. 
Naši  páni  zemäni  počínavajú  rozprávku  po  ma- 
ďarsky, keď  sa  chcú  však  ďalej  pustiť  do  zábavy, 
pokračujú  po  slovensky,  alebo  v  prítomnosti 
dám  po  nemecky.  Náturám  si  furca  atď.  »Dobré 
noviny,  dobré  noviny  —  Rusov  zničili  —  ce- 
zarevič  lapený  —  bude  to  v  Pešti  za  fakľáda! 
Sadnite  si,  sadnite  —  vypijeme  na  zdravie 
iVlehmed  Aliho  fľašku  novo-mestského!« 

Koloman  Rudiny,  čakateľ  rozličných  stolič- 
ných úradov,  ba  präsumptívny  podžupan  stolice, 
uklonil  sa  vľúdne  dámam  a  pred  Adelku  položil 
utešenú  kameliu.  Pochádzajúc  zo  starej  zemian- 
skej rodiny,  študoval  a  nedoštudoval  v  Pešti 
práva,  mal  v  stolici  zvučné  meno  —  oboje  ho 
oprávňovalo    ku    skvelej     úradníckej     karriére. 


z  jednej  právnej  disciplíny  složil  zkúšku,  ale 
len  praktickú,  totiž  zo  zmenkového  práva,  ktorá 
zkúška  neobťažila  síce  veFmi  jeho  hlavy,  zato 
však  rudnický  jeho  majetok. 

»Aj,  aj,  dámy  trhajú  rusliny  pre  hrdinských 
Osmanov«,  prehovoril  Rudiny,  spúšťajúc  sa  ele- 
gantne na  krížovú  záhradnú  stolicu. 

»Ja  s  mojej  strany  vyšívam  pantofle  pre 
apušku«,  preriekla  Adela  zvonivým,  úsmevným 
hláskom.  »To  značí  mier.« 

»Áno,  mier  za  Prútom,  diktovaný  Osman 
pasom  —  veľmi  významne. « 

A  tu  počali  páni  kuvať  dôkladné  strategické 
plány.  Ohnivý  Rudiny  jasal  v  potupných  a  po- 
smešných slovách  na  Rusov  a  kul  plány,  ako 
by  mali  Turci  ruského  cezareviča  po  Carihrade 
na  povrázku  vodiť. 

»Dovorte,  pane  Rudiny«,  ozval  sa  zrazu 
Drienovský,  ktorý  nikdy  nemiešaval  sa  de  reči, 
keď  sa  ho  netázali,  »zkadiar  ráčite  zatvárať,  že 
je  telegramm  celkom  pravdivý,  na  ktorom  za- 
kladáte zničenie  ruskej  armády  ?« 

Prísne  oči  mladého  učenca  uprely  sa  vzdo- 
rovité na  šviháka.  Všetko  zatíchlo  —  i  Marta 
prestala  rusliny  driapať.  Kálnický  sazasmútil  nad 
tým,  že  môže  vôbec  niekto  pochybovať  o  prav- 
divosti takej  radostnej  zprávy.  Adela  odhodila 
bielunkou  rúčkou  vrkoč,  ktorý  jej  bol  padol 
na  prse. 

»Aj,  aj«,    pomyslela  si,   »pán  inštruktor  vie 

i  hovoriť  —  a  to  náležité  tvrdo«,  a  už  sa  tešila 
na  nejaký  výstup. 

»Vy  ste  teda  rusofil,  pane?«  preriekol  strmo 
Rudiny  —  stará  obyčaj  našich  horno-vidieckych 
»Madarov«,  keď  nevedia,  kam  z  konopí. 

»0  tom  nie  je  teraz  reč«,  odsekol  odhodlane 
Drienovský  a  jeho  pekne  krojené  pery  pevne 
sa  stiahly.  »Ja  som  si  dovolil  pochybovať,  že 
by  sa  armády  tak  ľahko  chytať  a  za  Dunaj 
hádzať  daly  —  a  najmenej  armády  ruské. « 

»No,  no,  páni  moji«,  zamiešal  sa  Kálnický, 
»my  veci  nepremeníme,  škoda  je  sa  rozhorliť; 
o  pár  dní  sa  beztoho  dozvieme,  kto  mal  z  nás 
pravdu. « 

Bolo  videť,  že  vyhýba  nejakej  ostrejšej  roz- 
právke, hoci  ho  mrzelo  vystúpenie  Drienovského, 
ktorého  si  veľmi  vysoko  váži).  Do  Rudinyho  bol 
práve  tak  zbláznený,  ako  do  Turkov. 

Adelka  pozrela  tak  posmeľujúce  na  Drienov- 
ského, že  učiteľ  zamumlal  pod  fúz:  »Aký  ne- 
očakávaný spojenec !«  a  cítil  sa  ako  generál, 
majúci  za  sebou  silnú  rezervu. 

»Čok  jašša  Mehmed  Alil«  zakričal  Ďuro 
Kálnický  a  štrngol  si  s  Rudinym,  ktorý  podiv- 
ným spôsobom  ustúpil  od  sporu.  Mal  vážnejšie 
myšlienky  na  srdci.  Zaľúbený  do  domovej  slečny 
a  jej  groši,  horel  želaním  zameniť  pole  vojny 
údolím  lásky.  Bohatú  nevestu  potrebovaly  zná- 
mosťami   zmenkového  práva  obťažené  Rudnice. 

Slnko   sa  chýlilo  k  západu  a  občerstvujúci 


chlad  len  sa  tak  valil  z  parku  a  záhrady.  Bola 
to  krásna  záhrada,  hraničiaca  úzadím  s  Váhom. 
Zadná  čiastka  porostlá  bola  vekovými  lipami, 
pod  ktorými  vinuly  sa  piesočnaté  chodníky.  Pani 
Kálnická  navrhla  prechádzku,  čo  sa  všeobecne 
prijalo;  celá  spoločnosť  sa  pozdvihla  —  len  Ďuro 
Kálnický  zostal  sedeť  a  nalial  si  vína.  Drieiíov- 
ský  odišiel  s  chlapci  do  domu. 

11. 

Rudiny  viedol  Adelku  na  ramene  a  kráčal 
strmo,  tak  že  predbehol  ostatnú  spoločnosť.  Pani 
Kálnická  hľadela  s  úľubou  za  vzdiaľujúcim  sa 
párikom  —  ona  si  želala  z  celej  duše  spojiť  man- 
želským sväzkom  mladých  Fudí.  Jej  muž  bol 
úplne  presvedčený,  že  sa  tak  stane,  a  tešil  sa 
tomu.  Staré  meno  Rudnických,  hoci  v  novej 
forme,  náležité  mu  imponovalo.  O  chvíľku  Ko- 
loman  spozoroval,  že  ich  nikto  nenasleduje.  Stáli 
pod  košatou  lipou  —  u  nôh  sa  im  valil  bystrý 
Váh.  Lúče  zapadajúceho  slnka  ožiarovaly  ma- 
lebné rumy  hradu  na  druhej  strane  rieky.  Mladý 
pánik  sa  odhodlal  a  krátkymi  slovami,  nie  bez 
citu,  vyjavil  Adelke  svoju  horúcu  lásku.  Adela 
sa  zarazila,  purpurový  rumeň  sadol  jej  na  líce 
a  dych  sa  jej  zarazil  v  prsiach.  Ona  síce  šípila, 
kam  cieľa  časté  návštevy  mladého  eleganta  a 
lahodné  poznámky  dobrej  matky,  ale  vyznanie 
lásky  ju  nepripravenú  prekvapilo.  Vytrhla  ruku 

zpod  ramena  svojho  sprievodcu  a  zostala  stáť 
dva  kroky  proti  nemu. 

»Tu  moja  ruka«,  hovoril  pohnutým  hlasom 
Rudiny,  vystrúc  k  nej  pravicu,  »udrite,  Adela, 
udrite  smelo,  a  budeme  na  čistom. « 

Srdce  devino  búchalo  prekvapením  a  akýmsi 
bôFno-sladkým  pocitom.  Necítila  k  nemu  ná- 
klonnosti, ba  naopak,  držala  ho  za  márnivého 
a  jednoduchého  človeka,  smiala  sa  v  duchu  nad 
jeho  slabosťami,  predsa  však  cítila  akési  zim- 
ničné  rozochvenie.  Niet  ženy,  ktorá  by  zostala 
ľahostajnou,  keď  sa  jej  po  prvý  raz  vyznáva 
láska,  a  čo  by  bol  zaľúbenec  úplným  Kalibanom. 
Nadto  vedela,  ako  dobre  je  zapísaný  Rudiny 
u  rodičov.  Odhodlaná  bola  na  »nie«  hneď  v  prvom 
okamihu  —  ale  ako? 

»V  nedeľu«,  zavolala  dosť  pevným  hlasom, 
zvrtla  sa  a  kráčala  svojím  pružným  krokom 
nazad. 

Rudiny  šiel  pomaly  za  ňou.  Nedočkal  ani 
večere,  a  s  divným  pocitom,  ale  nie  beznádej- 
ným, sadol  do  vozíka  a  ušiel. 

Po  večeri  sa  spoločnosť  rozišla.  Adela  išla 
do  svojej  izbietky,  pritlačila  čelo  na  tablu  obločnú 
a  veľké,  vrelé  slzy  vyronily  sa  jej  z  očú. 

Úzkosť  jej  svierala  prsia  —  ona  prvý  raz 
počala  rozmýšľať,  čo  je  to  život.  Ako  by  bola 
hupkom  skočila  z  detinstva  do  zrelého  veku. 
Takéto  prechody  stoja  obyčajne  slzy.  Konečne 
sa  zasmiala,  utrela  oboma  rúčkami  slzy  a  smiala 

sa  chutne,  šťastne.  Tvár  zaľúbeného  polo-Turka 
objavila  sa  jej  v  smiešnej  podobe.  »Ale  čo  bude 
v  nedeľu  ?«  pomyslela  si,  a  smiech  uletel  s  tvári. 
»iVIáme  ešte  sedem  celých  dní,  avšak  sa  minú.« 
Zdola  od  verandy  bolo  počuť  strýcovo  »Čok 
jašša !«  —  on  už  prevrátil  po  kortešsky  tri  litre. 
Konečne  sa  zdvihol  a  ubieral  sa  neistým  krokom 
zrovna  do  postele. 

111. 

Drienovský  vyšiel  na  verandu.  Dvojrohý 
mesiac  plával  nebom  a  s  lipy  nad  Váhom  klo- 
kotal  slávik.  Hrmot  gazdovských  vozov  za- 
vznieval  od  hradskej.  Celá  krajina  pripravovala 
sa  k  nočnému  pokoju.  Drienovský  bol  smutný. 
»Aký  to  život!«  dumal.  »Človek  sa  večne  musí 
ruvať!  Samé  protivy,  ach,  a  aké  neprirodzené!* 

Dosky  verandy  zaškripely  pod  pružným 
krôčkom :  Adela  sa  zjavila.  Ján  sa  chcel  vzdialiť. 

»Neutekajte,  vy  svárlivec!«  zavolala  svojou 
milostnou  prostosrdečnosťou.  »Ja  som  vás 
schválne  vyhľadala.  Ste  mi  veľmi,  veľmi  po- 
trebný.« 

»K  vašim  službám«,  preriekol  v  rozpakoch 
náš  filológ. 

»Nás  oboch  nerozumie  svet«,  pokračovala 
smiešnym  pátosom  deva,  »a  preto  musíte  byť 
chtiac-nechtiac  mojím  dôverníkom.  Však  vy  zod- 
poviete    mojej   dôvere?    Ach  —  veď  vy  neviete 

byť  zradcom.  Pomyslite  si:  dnes  mi  Rudiny,  váš 
súper,  tam  u  Váhu  vyznal  lásku!  Rozumiete, 
opravdivú  lásku,  so  všetkými  pri  tom  nevyhnut- 
nými vzdychmi!  Bože  môj,  robil  vám  ten  človek 
prepodivné  oči,  ani  odratý  baran  v  jatke!  Ale 
celá  veselá  historka  má  veľmi  smutnú  stránku. 
Vy  znáte  naše  rodinné  pomery,  viete,  že  je  do 
Rudinyho  u  nás  všetko  zaľúbené,  počnúc  od 
dobrého  otca  až  po  —  po  Martu. « 

»Nech  si  ho  vezme  Marta«,  pomyslel  si 
v  duchu  novopečený  dôverník  mladého  dievčaťa. 

»Pomyslite  si,  pane  Drienovský,  aká  surmia 
by  sa  v  našom  milom,  pokojnom  dome  strhla, 
keby  vospustná,  vzdorovitá,  nemóresná  Adela 
takto  obrátila  chrbát  budúcemu  podžupanovi, 
ablegátovi,  pašovi  a  boh  vie,  čo  z  neho  ešte 
očakávajú!« 

»lVIyslím,  že  sa  vec  v  prvej  čiare  týka  vás 
samej,  a  potom  — « 

»Áno,  ale  to  potom!  Verte  mi,  ja  nemám 
ani  vôle,  ani  vlohy  k  romantickým  scénam. 
.,Neposlušná  dcéra*,  ,nevdačnica*,  ,slzy',  , prosby' 
a  tak  ďalej  —  to  všetko  sa  mi  protiví  z  hlbiny 
mojej  duše.  A  skutočne,  je  mi  veľmi  ľúto  mojej 
mamušky.  Pre  Boha,  poraďte  mi,  čo  tu  robiť ?« 

Toto  neočakávané,  prosté  vyznanie  rozo- 
hrialo  dušu  mladíka.  Videl  po  prvý  raz  v  živote 
pred  sebou  ženské  stvorenie,  ktoré  tak  detinne 
a  srdečne  zasväcuje  jeho  prvého  do  svojich  taj- 
ností.   Videl  rozpálené  líce,    počul  nepravidelný 

dych,  svedčiaci  o  rozčúlených  citoch.  Avšak  ako 
tu  pomôcť?  Ako  tu  zodpovedať  milostnej  dô- 
vere? Adela  patrne  ctila  v  učiteľovi  muža  v  krás- 
nom smysle  slova.  »Buď  teraz  mužom,  múdrym 
a  pomoc    poskytujúcim!«    volalo  mu    svedomie. 

»Vy  ste  celkom  na  čistom  sami  so  sebou  ?« 
pýtal  sa  Drienovský  vážne. 

»Na  čistom  —  vy  ma  urážate  svojou  otáz- 
kou! Povedzte  úprimne,  za  čo  držíte  Rudinyho^ 
ale  úprimne. « 

»Ja  ho  držím  za  prázdnu  hlavu,  na  akých 
je,  žiaľbohu,  u  nás  hojná  úroda.  Vietor,  polo- 
vzdelanosť  a  vnútri  práchno.« 

»Oblíčené,  oblíčené  práchno,  že  zdá  sa  zďa- 
leka byť  žulou  —  ale  len  veľmi  zďaleka. « 

»Nuž  a  čo  ste  mu  riekli,  jestli  sa  smiem 
spýtať  ?« 

»Odkázala  som  ho  na  nedeľu.  Dnes  máme^ 
chvalabohu,  iba  pondelok!« 

Driefíovský  sa  zamyslel.  Akýsi  cit  pomsty 
zkrsol  v  jeho  srdci,  cit  pomsty  za  nesčíselné 
urážky,  ktoré  musel  mlčky  znášať  od  svojich 
chlebodarcov,  ich  spoločnosti.  Rudiny  by  bol 
práve  vhodný  exemplár,  na  ktorom  by  sa  mohol 
vyvŕšiť  za  mnohé  pretrpené  úštipky,  niekedy 
i  z  koralových    ústok    samej  Adelky  sa  vinúce. 

»Ja  viem  len  jeden  východ  z  tohoto  laby- 
rintu«,  ozval  sa  konečne,  »a  to  je,  aby  sa  vec 
tak  narafičila,  že  by  ste  nie  vy  jemu,  ale  on 
vám  vypovedal  z  priateľstva.« 

»lnšie  neviete?  Už  som  ztratila  bitku.  On 
vám  tak  horí  za  mnou,  ako  pivonka  na  svätého 
-Ducha.  A  potom  je  krotký  —  z  ruky  berie. « 

»Viete  byť  srdnatou  ?« 

»Nuž?« 

»Ostaňte  panslávkou,  a  ja  vám  za  to  ručím, 
že  pána  Rudinyho  ohne  premenia  sa  na  arktické 
rady.« 

Adela  uprela  zvedavé  svoje  jasné  oči  na 
učiteľa,  až  sa  mu  duša  v  tele  zasmiala.  Ticho 
pokračoval: 

»0  tri  týždne  máme  stoličné  voľby.  Rudiny 
kompetuje  za  hlavného  notára,  valný  to  stupeň 
k  nádejnému  podžupanstvu,  alebo  k  vysla- 
neckému  mandátu.  Vy  sa  ukážete  revnivou 
Slaviankou  —  chýr  o  tom  sa  roznesie,  ako 
blesk  —  Rudiny  bude  musef  voliť  medzi  vami 
alebo  stoličnou  karriérou.  Verte  mi,  poznám  na- 
šich pánikov:  pre  nich  sú  stoličné  úrady  zeme 
šlarafské,  oni  sa  prekúšu  k  nim  i  čez  horkú 
bryndzu;  oni  často  obetujú  starootcovskú  zem 
•a  avitické  krby  svoje  márnemu  titulu,  tým  ochot- 
nejšie, keď  je  s  ním  spojená  pláca.  Zabudli  pre 
ne  otcov,  vyzliekli  sa  zo  svojstva.  Myslíte,  že 
nezahodia  k  vôli  nim  lásku?  A  aká  hlboká  môže 
byť  láska  takého  Rudinyho?  Veríte,  že  by  sa  taký 
švihák  mohol  dušou  zamilovať,  večne,  nesko- 
nalé? Ja  myslím,  že  nie.« 

Adelka  sa  zamyslela.  Na  druhý  deň  ráno 
privítala  učiteľa  s  veselou  tvárou. 

»Pane  professor,  môžte  počať  prednášky, 
aby  ste  ma  uspôsobnili  k  podivnej  úlohe.  Ja 
som  sa  rozhodla. « 

IV. 

Drienovský  bol  znamenitý  učiteľ  pansla- 
vizmu,  a  Adela,  od  prírody  bystro-umná,  doká- 
zala sa  byť  nie  menej  znamenitou  žiačkou.  Od 
kolísky  bola  kŕmená  nenávisťou  k  všetkému, 
čo  sa  volalo  slavianskym,  práve  tak,  ako  naše 
»panské«  dietky  napospol.  Ale  po  prvé  jej  zdravý 
smysel  pre  všetko  krásne  a  rozumné,  a  po  druhé 
túžba  striasť  sa  pekným  spôsobom  nepohodlného 
pytača,  to  dvoje  osladilo  jej  pilulku  cudzej  prí- 
chuti. Drienovský  rozprával  jej  s  ohňom  o  Sla- 
vianstve,  jeho  nádejach,  túžbach  a  budúcnosti. 
Líčil  živými  farbami  utrpenia  južných  Slavianov 
pod  Turkom,  ich  heroické  boje  na  brdách  černo- 
horských  a  hercegovinských.  Dojemne  lkal  pred 
ňou  nad  duševnou  biedou  slovenského  ľudu  a 
krášlil  svoje  náreky  citátmi  zo  Sládkoviča  a 
Kollára.  Potom  jej  prečítal  v  nemeckom  pre- 
klade »Kavkazského  pliennika«  a  pohrúžil  pri- 
jímavú  dušu  devinu  do  plamenistej  Puškinovej 
poézie.  Sama  Marta,  ktorá  bola  prítomná,  keď 
čítal,  zvolala  na  konci:  »Gottlich!«  Jedným  slo- 
vom, odokrýval  pomaly  pred  očima  devy  cel- 
kom nový  svet.  Zprvu  hľadela  na  výrečného 
učiteľa  s  nedorozumením.  Veľkosť  slavianskeho 

sveta,  v  ktorého  šíro-šírych  hraniciach  živí  sa 
tuleň  i  tiger,  rastie  islandský  mach  i  palma,  vzná- 
šajú sa  hory  a  šumia  mora,  bola  deve  zem  novo- 
nalezená.  Ku  koncu  týždňa  však  bola  dosť  dobre 
vpravená  do  svojej  úlohy.  Vedela  vysloviť  čisto: 
»Kak  paživajete?«  i  »Zdravstvujte!«  a  okrem 
toho  naučila  sa  niektoré  sloky  Puškinove  v  pô- 
vodine. Nielen  láska,  i  neláska  pobáda  k  pilnosti. 

V  sobotu  večer  sišla  sa  s  Drienovským  na 
verande. 

»Predsa  sa  trasiem  pred  zajtrajškom;  bojím 
sa,  že  sa  potknem  vo  svojej  úlohe. « 

On  ju  potešoval: 

»Len  smelo,  slečna!  Povážte,  že  usporíte 
trom  stránkam  veľkú  mrzutosť:  predovšetkým 
rodičom,  potom  sebe  a  konečne  i  ohnivému  za- 
ľúbencovi. On  sa  skoro  poteší  a  vyhľadá  si 
rovno  márnu  a  obyčajnú  dušu,  ako  je  sám, 
tiež  s  grošmi.  Vaši  rodičia  sotva  vezmú  vec 
seriózne,  budú  celú  históriu  považovať  za  plod 
vášho  rozmaru.  A  potom,  verte  mi,  škoda  by 
bolo  takú  voňavú  ružičku  sviť  s  bodliakom  do 
jedného  venca.« 

»Patrí  i  toto  posledné  do  panslavistickej 
vedy?«  spýtala  sa  Adelka  a  vzdialila  sa. 

Drienovský  pozrel  za  odchádzajúcou  do- 
jemným, citným  pohľadom. 

»Drieňovský  sa  nado  mnou  smeje«,  dumala 
Adelka,  líhajúc.  »Ale,  šibal,  vie  znamenite  učiť. 
Kto  by  bol  hľadal  v  suchopárnom,  jednoduchom 

Slovákovi  taký  poklad  divných,  veľkých  my- 
šlienok! Ako  mnoho  krásneho  počula  som  z  jeho 
príjemných  úst.  Ako  mu  svietily  oči,  keď  ve- 
lebil svojich  básnikov  a  mysliteľov;  ako  rástol, 
rozprávajúc  o  veľkom  svojom  národe,  ktorého 
čelo  opiera  sa  o  severnú  točňu  a  mohutná  päta 
o  Kavkaz,  ktorého  pravé  rameno  siaha  na  Alpy 
a  ľavé  k  čínskemu  múru.  Aký  ostrý  sarkazmus 
sadol  mu  na  umné  ústa,  keď  spomínal  holotu 
zradcov,  utrativších  pod  sebou  pevnú  pôdu  ná- 
roda. Oni  neznajú  okrem  maďarčiny  a  pár  hlad- 
kých fráz  —  ničoho.  Ach,  má  pravdu,  má  pravdu! 
My  visíme  v  povetrí,  ako  Mohamedova  rakev. 
Nad  čímže  môže  zaplesať  človek,  ako  Rudiny, 
alebo  ako  môj  strýc?  Čímže  rozohreje  hruď  a 
povznesie  myseľ,  azda  hlúpou  kortešačkou?  A 
potom,  sme  my  vlastne  tým,  čím  sa  byť  titvo- 
ríme?  Aký  je  môj  dobrý  otec  Maďar,  keď  nevie 
vysloviť  ,orôm',  čo  mu  dáš  pol  sveta?  A  sla- 
vianska  poézia  ako  rozpráva  do  duše,  ako  slávik 
v  našej  považskej  olšine.  Ja  som  trpela  s  Plien- 
nikom,  ja  som  precítila  strasti  jeho  hrdinskej 
Čerkesky . .  .« 

Adela   zaspala.    Ráno  našla  biely  vankúšik 
skropený  slzami. 

V. 

Popoludní   našiel   pán   Rudiny    rodinu  Kál- 
nických  úplne  shromaždenú  na  verande.    Drie- 

Vajanský:  Sobrané  Diela  IX.  2 

ňovský  bol  tichý  a  mlčanlivý,  ako  obyčajne; 
pán  Kálnický  nebol  veľmi  dobrej  vôle.  Turci 
nielen  že  nelapili  cezareviča,  ale  ich  stíhala  po- 
rážka za  porážkou  —  a  to  ho  úprimne  kormútilo. 
Ďuro  Kálnický  darmo  pokrčil  v  hneve  celé  číslo 
novín  —  Sulejmanovi  nepomohol  tým  vydobyť 
víťazstva. 

»Ešte  stojí  Plevno  a  v  ňom  hrdinský  Osman«, 
tešil  Rudiny  turkofilský  krúžok  a  zalial  potechu 
červeným  vínom. 

Adela  pozrela  významne  na  Drienovského, 
tak  že  nevdojak  sklonil  hlavu  k  novinám. 

»Pokým  mu  Skobelev  a  Totleben  nezapražia 
omáčku«,  poznamenala  Adelka  a  začervenala  sa 
až  po  uši. 

»Lara,  aký  strateg!«  smial  sa  jej  otec. 

Jeho  brat  sa  naježil.  »Azda  i  ty  sympati- 
zuješ s  barbarmi  ?«  zamrmlal  a  odhodil  doho- 
renú cigaretku  čez  zábradlie  verandy. 

»Nie,  strýčko«,  horlila  deva,  »ale  s  hrdin- 
ským národom,  ktorý  leje  drahocennú  svoju  krv 
za  svobodu  svojich  a  našich  bratov. « 

Rudiny  sa  usmial  v  nedorozumení.  Slová 
devine  považoval  za  satyru. 

»Nie,  nie,  pane  Rudiny,  to  nie  je  smiešne! 
Turci  vraždia  dobrý  bulharský  Fud  už  od  pol 
tisícročia,  a  čože  vykonali  k  ich  spáse  Angli- 
čania, Nemci  —  a  vaši  rytierski  Maďari?  V  naj- 
novšom čase  robili  fakrády  k  pocte  katom  a 
šibeničiarom.    Jediný  Rus,    barbar,   ako  vy  ho- 

voríte,  stal  sa  Samaritánom  ubitého  na  púšti, 
a  preto,  ako  ženská,  nemôžem  cítiť  s  iným,  ako 
s  ruským  národom. « 

Oba  Kálnickovci  onemeli  úžasom.  Marta  za- 
volala slabnúcim  hlasom:  »Eau  de  Cologne!«  a 
Rudiny  zbledol  zlosťou,  ako  stena. 

»Pán  Rudiny  sa  vie  dokonale  pretvarovať! 
Pred  týždňom  tam  u  Váhu  bol  celkom  mojej 
mysle !«  riekla  Adela  zlostným  tónom, 

»Slečna  Adela  žartuje«,  preriekol  Koloman 
s  núteným  úsmevom. 

»Proščajte,  gospoda!«  zavolala  veselo  Adelka 
a  odišla  rýchlo  do  izby. 

Jej  matka  chcela  za  ňou,  ale  ju  zdržal  muž. 

»Nechaj  mladého  pochábFa,  veď  znáš  jej  bi- 
zarné kúsky. « 

Tu  sa  ozvaly  zo  salóna  zvuky  piana.  Adela 
hrala:  »Hej,  Slováci !« 

Ustrnutie  spoločnosti  vzrástlo.  Drienovský 
bol  bledý,  očakával  všeobecný  nápad.  Avšak 
Tak  a  zmätok  spoločnosti  bol  taký  vefký,  že 
nikto  naňho  ani  nepomýšľal.  Šimon  Kálnický 
šiel  za  dcérou  do  salóna. 

»Čože  to  stváraš,  Adela?  Ako  sa  chováš? 
Prestaň  s  nebezpečnou  ariou!« 

»Na  rozkaz,  drahý  apuško,  ak  sa  vám  to 
nepáči;  mám  tam  pre  tých  dvoch  pánov  vonku 
ešte  niečo  naporúdzi. . .«  A  počala  mocnými 
akkordmi  hrať  »Bože,  čaria  chrani«. 

Nešťastný  turkofil  chytil  dcérku  za  rameno. 

2* 

Adela  vyskočila,  objala  ho  horúce  a  tiskla  ne- 
čítané bozky   na  jeho  ústa. 

»Blaznieš,  dievča  —  nože,  veď  ma  už  pusť  — 
čo  sa  ti  robí?« 

Bozky  milovanej  dcérky  uchlácholily  do- 
brého zemana. 

»Dovor,  apuško  —  idem  sa  ospravedlniť«, 
a  posla  k  obloku,  hľadiacemu  na  verandu.  Jej 
jasná,  ľúbezná  tvár  spanilo  svietila  v  temnom 
úzadí.    Hrubé   vrkoče   splývaly  jej   voľne  šijou. 

»Pane  Rudiny,  poznáte  krásnu  báseŕí  ,Kle- 
vetnikam  Rossii'?«  zavolala,  dusiac  smiech,  a 
počala  deklamovať: 

»Iť  malo  nas?  Ili  ot  Perm!  do  Tavridy, 

Ot  finskich  chladných  skál  do  plamennoj  Kolchidy, 

Ot  potriasennago  Kremľa 

Do  stien  nedvižnago  Kitaja, 

Staľnoj  ščetinoju  sverkaja, 

Ne  vstanet  russkaja  zemľa  ?« 

V  tom  zmizla  v  obloku.  Bolo  všetkého  dosť 
a  dosť.  Rudiny  dal  zapriahať.  Starý  korteš  ho 
sprevádzal. 

VI. 

Na  druhý  deň  letel  chýr  od  jedného  konca 
stolice  do  druhého,  že  Kálnického  dcéra  je  pan- 
slávka  čistého  zrna. 

Rudiny  stal  sa  stoličným  notárom  a  ča- 
roval prstene  s  Piroškou  Zmrzlény,  zrelou  už 
panenkou  s  dosť  hodným  venom. 

Drienovský  nečakal  na  výpoveď,  ale  vypo- 
vedal sám.  Nahnevaný  Šimon  Kálnický  sa  pri 
odobierke  s  ním  pomeril. 

»Všetkému  je  na  príčine  zajatý  cezarevič«, 
podotkol  Ján  starému  pánovi  a  stisol  mu  srdečne 
ruku. 

Dňom  pred  odchodom  Adelka  pribehla  za 
ním  do  sadu. 

»Chcem  sa  od  vás  bez  svedkov  priateľsky 
odobraf«,  prehovorila  a  chytila  ho  za  obe  ruky. 
»Vďaka  vám  za  pomoc  v  biede  —  u  nás  je  zas 
všetko  v  poriadku,  len  strýc  mi  nemôže  za- 
budnúť hymnu.  Vy  ste  mi  pripravili  mnohé 
krásne  chvíle  —  verte  mi,  vaše  náuky  zane- 
chaly  vo  mne  hlboké  dojmy.  Možno,  že  sa  ešte 
niekedy  stretneme  v  živote  —  ja  vám  zo  srdca 
želám,  aby  ste  do  tých  čias  veFa  duší  zapálili 
plameňom  svojich  myšlienok.« 

Drienovský  nemohol  slova  preriecť.  Sklonil 
hlavu  a  poceloval  Fahúnko  devine  ruky.  Adelka 
sa  nahla  k  nemu  a  bozkala  ho  na  čelo.  Potcm 
zmizla  rýchle  medzi  kríkmi.  Drienovský  stál 
dlho,  dlho  v  zadumení.  Bozk  krásneho  dievčaťa 
pálil  ho  na  čele.  S  neba  spustil  sa  tichý  dážď 
a  príjemne  ochladzoval  tvár  učenca,  šumiac  me- 
lancholicky v  košatých  korunách  líp. 


Zločin  a  pokánie. 

Rozprávka. 

(1873  a  1900.) 


I. 

Jánovi  Chomútovi  umrela  žena,  dobrá  a 
starostlivá  Mária,  a  zanechala  mu  troje  detí. 
Najstaršiemu  Jankovi  ide  na  dvanásty  rok.  Bože 
môj,  ako  usedave,  hlasno  nariekal  na  pohrabe 
ku  strašno-vážnym,  dušu  potriasajúcim  zvukom: 
»Circumdederunt  me  dolores  inferni«!  Sestrička 
Hanka  tichučko  plakala,  preto,  že  videla  starších 
nariekať.  Najmladší  Ondriško,  nechápajúc  ešte, 
o  čo  ide,  na  cintore  pod  ceremóniou  pohrabnou 
sadol  si  na  sviežo  nakopanú  žltú  zem  a  po- 
ihrával  sa  s  hrudkami,  ktoré  o  chvíľu  malý  padať 
na  rakev  jeho  sladkej  materi. 

Ján  Chomút  hľadel  strmo  pred  seba,  ale 
ničoho  nevidel.  Bolo  mu  ľúto  dobrej  ženy... 
Sprievod  pohol  sa  s  cintora.  Janko  chytil  pravou 
rukou  Hanku,  ľavou  Ondriška  a  šiel  ticho  za 
otcom  do  chalúpky.  Na  peci  skoro  bolo  ticho, 
dýchanie  dvoch  mladších  detí  šumelo  pravidelne. 
Len  Janko  dlho  nespal,  časom  hlasne  zajajkal, 
potom  ticho  hľadel  na  povál,  ktorá  zdala  sa  mu 
akosi  uchádzať  do  vyše,  šíriť  sa  a  miznúť.  Taká 
vysoká  priepasť  tam  bola,  on  vznášal  sa,  miznul 
do  nej,  tratil  sa,  tratil  —  až  zasnul. 

Ján  Chomút  vždy  jasnejšie  badal,  čo  vlastne 
ztratil  smrťou  Márie.  Prázdno  bolo  v  dome,  ne- 
prívetive.  Po  laviciach  prach,  po  zemi  smeti, 
po  stenách  pavučiny.  Deti  ošarpané,  neumyté, 
a  ešte  i  nepohodlné,  všetko  len  od  neho  prosia, 
hatia  ho  v  práci.  Ani  piatok,  ani  sviatok.  .  . 
Obed  nechutný,  práca  odporná  —  niet  potechy, 
niet  poriadku.  . .  A  on  je  ešte  taký  mladý,  taký 
plný  síl...  Jemu  chcelo  by  sa  ešte  žiť,  ešte 
okúsiť  i  radosť,  útechu! 

Sedí  u  obloka  a  klepe  prácou  stuhnutými 
palcami  na  obločnú  dosku.  Minulo  ešte  len  pol 
druha  roka,  čo  pochoval  ženu  —  a  ako  to  s  ním 
nadol  ide!  Všetko  akosi  mizne,  tratí  sa,  ničoho 
nepribýva.  Hja,  gazda  bez  ženy,  to  je  zlá  robota! 

Práve  ide  okolo  šumná  Anna  Bohúnková. 
Vdova,  niečo  prvej,  než  on  ženu,  pochovala  svojho 
muža  v  kvete  a  sile  rokov,  Martina  Bohúnku. 
Prišiel  z  hory  čerstvý  a  zdravý,  ráno  volali 
k  nemu  s  posledným  pomazaním  kňaza,  ktorý 
našiel  už  len  jeho  bezdušné  telo. 

»Ale  je  urastená,  ako  borovica  v  Surovi- 
nách«,  pomyslel  si  Ján,  »a  hľa,  ako  ide  hrdo! 
Vonku  je  zima,  a  ona  bez  kožuška.« 

Zapadajúce  slnko  osvietilo  peknú  bielu  tvár 
vdovy.  Ona  bFuskla,  ako  nenazdajky,  k  Jánovmu 
obloku  a  usmiala  sa  prívetivé. 

»Kamže  chodieva  denne  o  tomto  čase?« 
pomyslel  si  Ján  Chomút.  »A  prečo  sa  tak 
usmiala?« 

Slnko  zapadlo  a  v  chalúpke  nastalo  odporné 
šero.  Deti  na  peci  ticho  pochrapkávaly.  Janko 
zakričal  zo  sna:  »Manna,  zima!«  Ján  Chomút  sa 
zlostne  usmial.  »Na  teplej  peci  leží,  a  ešte  mu 
je  zima!«  a  vyšiel  pred  dom.  Poochkal  a  hľadel 
na  svoju  chalupu.  Na  doskách  strechových  ležal 
hustou  vrstvou  svieži  sneh. 

»Bože,  dopúšťaš  na  mňa  veFké  trápenie! 
Neznal  som  biedy,  nemal  som  dlhov  —  prišiel 
požiar,  skántril  polovicu  môjho  imania!  A  bol 
to  hrozný  požiar!  Nebyť  brata  Pavla,  bola  by 
chorá  žena  zhorela. .  .  A  potom  i  ona  ma  predsa 
opustila...  Stavba  hodila  ma  do  dlhov,  a  tu 
neopatrené  siroty... « 

Ján  vošiel  do  stajne.  Jeho  dva  nízke,  silné        )/ 
kone  sa  obzrely,  ako  by  vítaly  gazdu.   Nasypal 
im  do  hranta  ovsa,  za  rebrík  hodil  náručie  sena, 
»Nech  je  aspoň  vám  dobre !«  pomyslel  si  a  išiel 
do  chalupy. 

Dlho  nemohol  zaspať.  .  .  Marilo  sa  mu:  ne- 
bohá,  požiar,   dlžoba...    a  pekná   vdova  Anna. 

II. 

Ján  Chomút  pod  večer,  keď  deti  zaspaly, 
nesedával  už  u  obloka,  neklepal  prácou  stuhnu- 
tými palcami  na  obločnú  dosku,  ale  stával 
u  žudra,  ktorého  niekdy  pestrá  mafovka  bola 
už  vyblednutá  a  zšarpaná.  Tam  čakával  na  Bo- 
húnkovú. 

»Kam,  suseda ?« 

»Len  tak,  na  besedu. « 

»IVlám  biedu:  pomysli  si,  kôň  mi  okrivel  na 
zadnú  ľavú  nohu.« 

»Aký  gazda,  taký  statok«,  zvonivým  smie- 
chom riekla  Anna  a  skrátila  sa  svižno,  ako 
pstruh,  keď  šibne  nastrašený  pod  breh. 

Ján  skočil  za  pstruhom.  Uspel  ju  lapiť  za 
strunisté  rameno. 

»Nechoď  preč,  Anička«,  riekol  trasúcim  sa 
hlasom.  »Ty  vieš,  že  po  daromnici  nestojím  tu 
každý  Boží  večer.  Poď,  poseď!« 

»A  čo  by  ľudia  povedali  ?«  riekla  Anna,  ale 
pritom,  ľahko  odporujúc,  dala  sa  vtiahnuť  a 
sadla  na  lavičku  vo  výklenku  žudra.  Ján  sadol 
na  druhú  oproti  nej. 

»Vidíš,  Anna,  som  ešte  mladý,  som  bez 
gazdiny...  Ale  čo  mám  ošemetníčiť.  .  .  Poď  za 
mňa,  buď  mojou  gazdinou!  Buď  materou  mojim 
deťom.  Veď  si  svobodná...  ja  tiež  —  zabudni 
na  staré  časy. .  .« 

V  krásnych,  veľkých  očiach  Anny  zablysol 
zlý  plamienok. 

»Janko,  Janko,  čos'  porobil?  Azda  si  rozum 
už  cele  potratil?  Nedarmo  sa  hovorí,  že  keď 
Boh  chce  človeku  rozum  zmútiť,  vezme  mu 
prvú  ženu.  Či  nevieš,  aký  bohatý  je  Martin 
Belanka?  Aké  nivy  má  na  Priepasnom,  aké 
lúky  v  Barinách?  A  kone  ako  levy,  ani  jeden 
nekríva   na   zadnú   ľavú    nohu...     Len    prstom 

kývnem  —  a  som  v  tieto  fašiangy  Belankovou 
ženou. « 

»Ani  ja  nie  som  žobrák,  Anna,  čo  ako  po- 
škodil mi  nešťastný  požiar!  A  bol  podložený, 
našli  sme  práchno  v  streche.  .  .  Nech  Boh  škára 
ruku,  ktorá  ho  ta  vstrčila!  Nech  uschne!  Ale  ja 
sa  zase  schápem.  Som  triezvy,  robotný.  I  ty 
máš  majetok.  A  ja  ťa  tak  rád,  tak  rád!  Veľmi 
rád,  Anička !« 

Anna  sa  zasmiala. 

»Môj  milý  Janko,  už  je  neskoro!  Priletela 
vranka,  uchytila  Janka!  Ako  to  bolo  pri  tom 
tanci  ?« 

»Pri  akom  tanci  ?« 

»Pravda,  tys'  zabudol  na  také  maličkosti! 
Vtedy   bola   Mária    navrchu,    bohatá   Mária... « 

»Anna,  čože  to  spomínaš?...  Detinské 
hračky. . .« 

»1  to  bola  detinská  hračka,  keď  si  ma  pri 
muzike  sadzami  začiernil,  do  kolena  kopol? 
Ako  sa  rehtala  vtedy  zlostná  Mara  a  túlila  sa 
k  tebe!« 

S  dolného  konca  dediny  ustatým  krokom 
vliekol  sa  Pavel  Chomút,  starší  brat  Jánov. 
Anna  ho  zďaleka  zbadala,  skočila  s  lavičky.  Ján 
ju  chytil  za  ruku.  Ona  sa  mu  vytrhla  a  riekla 
pološeptom: 

»Ostaň  si  len  sám  pestúnom  svojich  troch 
faganov...  rozumieš,  Janko,  troch!....  Roz- 
umieš, troch  detí  prekliatej  Mary!« 

Odbehla,  práve  keď  Pavel  dochádzal  k  domku. 

»Pochválen!«  riekol.  »Čo  tu  postávaš?  Nie 
je  to  Bohúnková,  čo  tak  beží  hore  riadkom? 
A  ty  si  taký  naježený!« 

Ján  zašomral  nesrozumiteFne  a  podal  bra- 
tovi ruku,  ako  by  ho  nebol  dávno  videl. 

»Co  ti  je?  Deti  máš  zdravé?  Sú  to  milé 
deti...  len  ich  opatruj...  1  moja  žena  už  sľú- 
bila, že  sa  prizre.  No,  dobrú  noc!  Ustal  som 
v  hore,  žena  ma  čaká.« 

Ján  neodvetil,  a  ztratil  sa  v  temnej  sieni 
chalupy. 

III. 

Jánovi  Chomútovi  sa  nespí.  Trudné,  trápne 
myšlienky  letia  mu  hlavou,  krv  vrie  a  páli  v  ži- 
lách. Anna  Bohúnková  mu  nejde  z  umu,  vidí 
jej  svodný  úsmev,  plamenisté,  veľké  čierne  oči, 
hybký  driek,  strunisté  ramience,  ktoré  sa  ako 
blesk  vyrvalo  z  jeho  mocnej  ruky...  A  hlas, 
zvonivý  smiech  a  divné,  hrdé  reči... 

»Bože,  odpusť  hriechy!«  vzdychol,  preva- 
ľujúc  sa  s  boka  na  bok  na  posteli.  .  .  Tma,  ako 
v  rohu,  kozúbok  dávno  vyhasol,  len  ohromná, 
zvonku  kúrená  pec  ešte  hreje.  Pomodlil  sa,  ale 
sen  nejde.  A  tma  ho  dusí,  dusí.  Jemu  je  strašná 
tma,  strašná  samota.  .  .  Vstane,  podpáli  šírkou 
mastný  borový  kŕč  na  kozúbku  a  priloží  bo- 
rových triesočiek.  S  pece  šumí  trojné  dýchanie 
detí. 

Neisté  požmurkávanie  malinkého  ohníka  na 
kozube  ho  uspokojuje,  on  tíchne.  Pozre  na  stenu, 
kde  vidí  obraz  Márie  sedmibolestnej.  Nebohá 
žena  priniesla  pestrý,  za  sklom  zasadený  obraz 
s  ďalekej  púti.  Sedmoro  mečov  vrazeno  je  v  rudé 
srdce  Matky  Božej.  Čo  to  vidí?...  Veď  sa  jej 
oko  blyslo,  akoby  ohnivou  slzou,  a  akoJDy  mrklo 
na  neho  —  a  taký  strašný  smútok  rozlial  sa 
po  jej  tváril  Hľa,  veď  k  bôľnemu  plaču  stiahlo 
sa  jej  bledé  líce ! 

Ján  sa  vzchopil  a  sadol  na  posteli...  Zase 
jas  z  oka  Márie,  zase  smútok,  plač  na  tvári... 
Sedem  mečov  sa  hýbe,  ako  by  sa  vrážaly  hlbšie 
do  rudého  srdca.  .  .  Vyskočil,  rozplamenil  rýchlym 
točením  zhasínajúcu  borovú  triesku...  osvietil 
obrázok. . . 

Tak  je...  to  sa  mu  len  prisnilo...  Oko 
chatrného,  jarmočného  obrázka  mŕtvo  hTadí, 
tvár  je  mŕtva,  líce  papierovo-bledé.  . . 

Trieska  ešte  horí...   posvieti  si  na  deti... 

Tam  na  teplej  peci  ležia.  Janko  drží  se- 
stričku Hanku  za  rúčku;  Ondriško  odkopol  vo 
sne  modrú  perinku  —  vidno  jeho  nahé,  biele 
údy,  okrúhle  tučné  hrdielko...  Ján  prikryl  ho 
perinkou,  aby  sa  neprestydol,  keď  k  ránu  pec 
vychladne. 

Vonku  strhol  sa  víchor  so  snežnou  mete- 
licou. Strecha  časom  spraští,  na  malé  obloky 
bubnujú  snehové  chomáče,  hnané  vetrom... 
Búrka    vonku    je    obrazom    nepokoja    v    hrudi 

Jánovej...  Lenže  búrka  vonku  je  studená, 
mrazivá,  a  búrka  v  jeho  hrudi  je  ohnivá,  pá- 
liaca... Tým  sa,  možno,  vzájomne  vyzdvihly, 
lebo  Ján  zaspal  tvrdým  snom,  ale  až  nad  ránom. 

IV. 

Pavel  Chomút  nemal  doma  pokoja.  I  s  dobrou 
ženou  sa  vyvadil  pre  nič,  paholkovi  nadal  tiež 
pre  nič  za  nič,  ba  i  syna  Janka  buchol  do 
chrbátka,  že  dvere  nezatvoril  dosť  ticho... 
Umienil  si  ísť  do  krčmy,  zaliať  svoj  žiaF.  No 
miesto  toho  zašiel  k  Jánovi. 

Našiel  ho  pod  pajtou  haraburdy  prehadzovať. 
Vyťahoval  staré  zvlače,  k  ničomu  nehodné,  starú 
vyštrbenú  trlicu  postavil  na  tri  nohy  —  štvrtá 
chybela. 

»Čo  porábaš,  braté  ?«  riekol  Pavel  a  po- 
škrabal  sa  v  zátylku. 

»Hradám  poklady«,  zasmušeno  odvetil  Ján 
a  hodil  trojnohú  trlicu  o  zem.  »Veď  už  človek 
nestačí  platiť.  Interess  treba  zaniesť  do  spori- 
teľne, a  niet  groša;  na  daň  ťa  exekvujú  — 
z  čoho?  Predal  som  jalovicu  od  Barnuše,  všetko 
málo.« 

»Janko,  pomôžem  ti  na  interessy.  Veď  si 
dom  neprepli...  Boh  dopustil  nešťastie... 
Koľko  ti  treba  ?« 

»Treba  —  netreba!  Čo  ty  môžeš?  Máš  sám 
toho  dosť.« 

Pavlovi  sa  zdalo,  že  brata  obmäkčil,  hoci 
znal  jeho  urputný,  tvrdý  mrav.  A  preto  počal 
nesmelo: 

»Janko,  ja  mám  niečo  na  srdci...  O  in- 
teress  sa  neboj.  .  .  O  deti  sa  netráp. .  .  Ak  chceš, 
vezme  ich  tetka  v  Zábreží.  Sľubovala.  . .  Ale  zlé 
jazyky  hovoria  po  dedine,  že  si  sa  zbláznil  na 
starosť,  že  páliš  za  Annou  Bohúnkovou.  Ja  tomu 
ešte  neverím,  hoci  som  ju  raz  zazrel  utekať  zpred 
tvojho  domu.  Nuž  prišiel  som  sa  ťa  rovno  spýtať, 
čo  to  má  znamenať?« 

Ján  zahanbeno  sklopil  oči.  Pavel  bol  omnoho 
starší  od  neho  a  často  mu  pomáhal.  Hanbil  sa 
pred  ním  Ihať. 

»Nuž  áno,  uchádzal  som  sa  o  ňu,  ale  ona 
ma  nechce.  Azda  si  to  ešte  rozmyslí... « 

Pavel  potriasol  hlavou. 

»Vidíš,  Pavle«,  riekol  Ján  srdečne,  »smutno 
mi  je  bez  ženy.  V  dome  neporiadok,  deti  za- 
šmúľané,  nemá  im  kto  prizreť.  Ani  obeda,  ani 
večere.  .  .   Čo  robiť ?« 

Ján  v  srdci  cítil,  že  je  to  púha  lož.  Lebo 
si  musel  vyznať,  že  nie  preto  »páli  za  Annou 
Bohúnkovou«,  ale  pre  inšie.  Preto  sa  i  začer- 
venal. 

»A  kto  ti  zakazuje  oženiť  sa?«  ticho  riekol 
Pavel.  »Ale  prečo  práve  chceš  Bohúnkovú?  Brat 
môj,  nemá  ona  dobrého  chýru...  Dlho  slúžila 
v  panskom  kaštieli,  má  mäkké  ruky...  Vieš, 
do  kaštieľa  panna,  a  z  neho  zdraná!  A  za  toho 

Vajanský:  Sobrané  Diela  IX.  3 

Bohúnku  ako  vyšla?  Akosi  nachytro.  .  .  priniesla 
hrúzu  peňazí.  .  .  A  potom  Bohúnka  prišiel  z  hory, 
veselý  a  zdravý.  Dala  mu  zapraženej  polievky.  .  . 
Ostatné  vieš.« 

Pavel  prestal,  lebo  videl,  že  Ján  blýska 
očima. 

»Ludia  sú  psi«,  riekol  nasrdený,  »a  majú 
zlé  jazyky!  Nehovorili  i  to,  že  som  sa  sám  pod- 
pálil, aby  sa  sprostil  chorej  ženy?  Nehovorili, 
že  si  ma  ty  oklamal  o  dedictvo  a  ako  starší 
podržal  okrem  otcovského  gruntu  i  všetky  obli- 
gácie otcove  ?« 

Pavel  mlčal.  Bol  obrazený.  No  premohol  sa 
a  riekol  ticho: 

»Teraz  nehovorme  o  tom.  O  mňa  nejde, 
ale  o  teba...  Ty  máš  deti,  a  chceš  sa  ženiť. 
O  tom  je  reč.  Rob,  čo  chceš.  Nerozkazujem  ti. 
Len  ťa  prosím,  rozváž.  Anna  Bohúnková  je  hrdá, 
bohatá,  nerobotná.  .  .  Počúvam  i  o  záletníkoch.  .  . 
Či  to  bude  žena  pre  teba,  mať  pre  deti  tvoje? 
To  rozváž...  Nedaj  na  ľudské  jazyky,  dobre 
máš,  ale  pováž,  či  by  Betka  Zálesná  nebola  pre 
teba  súcejšia?  Alebo  Katarína  Kuznecká,  alebo 
Anna  Chudobková?  Veď  oženiť  áno,  to  ti  je 
treba.  Ale  prečo  práve  najväčšiu  fiflenu  v  de- 
dine ?« 

Ján  Chomút  schytil  pokazené  zvlače,  zdvihol 
jednu  nadlomenú  časť  a  buchol  ňou  o  zem. 

»A  teraz  pokoj !«  zakričal  neprirodzeným 
hlasom.   »Staraj  sa  ty  o  svoje  veci !  Tebe  žena 

neumrela,  tys'  nevyhorel!  Tam  je  cesta  —  tu 
je  chodník !« 

Jánom  triasol  veľký  hnev.  Slová  »záletníci«, 
»fiflena«  ho  rozzúrily. 

Pavel  šiel  ticho  násypom.  Pred  žudrom, 
bosý,  len  v  košieFke,  stál  malý  Ondriško  a  hľadel 
na  padajúci  sneh.  Chlapček  sa  usmial  a  uprel 
svoje  veľké,  modré  oči  na  strýca,  tak  nevinne, 
veselo  a  milo.  Pritom  prestupoval  červenými 
nôžkami  na  vlhkej,  ubitej  hline. 

»!deš  dnu!«  riekol  strýc.  »Veď  zamrzneš, 
ty  zmok.«  A  pritom  mu  vyhrkla  nevdojak  slza. 

Ondriško  sa  zvrtol  a  bežal  do  siene,  dup- 
kajúc  živo  nôžkami. 

»Tys'  baba«,  podumal  Pavel  a  srdečne  sa 
hanbil  za  hlúpu  slzu. 

Doma  našiel  svoju  ženu  pri  prádle.  Rukávy 
mala  vysoko  vyhrnuté;  biele,  muskulózne  ra- 
mená len  tak  prevaľovaly  s  boka  na  bok  ľanové 
i  konopné  prádlo.  Tvár  mala  červenú  od  práce 
a  horúčosti.  Kývla  mu  hlavou  a  prala  ďalej,  len 
tak  sa  iskrily  mydlové  šuminy  dúhovými  far- 
bami. Veď  prijde  nedeľa:  jej  muž  pôjde  v  čistej, 
žltkastej  košeli  do  kostola;  Judka,  temer  už 
panna,  bielotou  rukávcov  bude  sa  jagať  pred 
oltárom.  1  výšivky  bude  mať,  dielo  jej  pilných 
rúk,  i  šatôčku  vyšívanú...  A  ona  bude  mať 
jeho  lásku  a  milé  zaobchádzanie  s  ňou  i  det- 
vákmi. . . 

V. 


Anna  Bohúnková  je  naozaj  krásna  žena  a 
veľmi  sa  líši  od  ostatných  dedinských.  Ťažký 
je  život  našich  sedliaček.  Skoro  sa  vydávajú  — 
a  vydaj  obyčajne  je  počiatkom  trápenia  život- 
ného. . .  Čas  dievčenských  hier  a  bezstarostnosti 
v  dome  rodičovskom  je  veFmi  krátky,  no  dlhé 
je  potom  ťažké  robotovanie.  Pred  slnkom  vstávať, 
do  úmoru  hrdlačiť  —  a  odmena?  Veľmi  často 
surové  nakladanie,  bitka.  .  .  Detí  pribúda,  spev 
znemie,  telo  skoro  odkvitá,   postava  sa  hrbí... 

Bohúnková  všetkého  tohoto  nezakúsila.  Mala 
vždy  mäkko  postlaté.  V  kaštieli  robota  bola  ľahká, 
hravá,  nad  mužom  panovala... 

Človek  neznesie  mnoho  dobroty.  Anna  pod 
ŕíou  klesla,  bola  márnivá,  vypínavá,  zlostná... 
Susedia  sa  jej  báli,  »peknou  čerticou«  ju  pre- 
zývali. A  naozaj  bola  pekná  —  a  vedela  o  tom. 
Ale  nevedela,  ako  pomaly  a  iste  vije  si  v  jej 
srdci  diabol  pohodlné  hniezdo.  Jej  hlboké  oko 
lislo  sa  náruživosťou,  ktorú  nevládala  krotiť.  Ve- 
dela, že  má  svedomie  obťažkané,  ale  veď  to,  čo 
videla  v  kaštieli,  posmelilo  ju  ohlušiť  hlas  jeho. 
Veď  si  tam  ničoho  nerobili  z  hriechu  a  bujnosti. 
Čo  všetko  povrávalo  sa  o  pánoch  po  kuchyniach 
a  práčovniach  kaštieľa! 

Ján  Chomút  zamotával  sa  každým  dňom 
hlbšie  do  jej  osídel.  A  ona  už  prestala  chodiť 
povedľa  jeho  chalupy.    Sám  za  ňou  sliedi.    Do- 

lapil  ju  pri  studni  na  kolo.  Ako  šibko  ona  vrt  ^ 
kolo,  malými,  pružnými  rukami  ťahajúc  studené 
spice...  Povraz  zamotáva  sa  rýchlo  okolo  hriadla; 
jej  štíhly  driek  pritom  sa  ohýba,  ako  trsť  na 
rybníku,  keď  vietor  duje.  .  .  Už  ukázalo  sa  vedro 
nad  srubom...  Kvapky,  iskriac  sa,  letely  nadol 
a  plieskaly  tamdolu  do  vody.  Ona  pravou  rukou 
lapí  železný  prút  a  s  ľahkosťou  postaví  vedro 
na  srub...  Kolo  zakrútilo  sa  so  dva  razy  na- 
zpäť.  .  . 

»Pomôžem  ti«,    riekol  Ján,  chytajúc  vedro. 

»Nepotrebujem .  .  .«  a  už  Hala  z  vedra  čistú 
vodu  do  dvoch  krhiel. 

»Postoj!«  riekol  Ján.  »Netráp  ma  už  viac... 
Načo  sa  so  mnou  ihráš,  ako  mačka  s  myšou? 
Veď  si  odkázala  — « 

A  to  bola  pravda.  Keď  Ján  tri  dni  nevy- 
chádzal, keď  sa  stránil,  stará  Knotková  prišla 
mu  pošepnúť  to  a  onô... 

»Odkázala  —  neodkázala!  Blázon,  kto  sta- 
rým babám  verí.« 

Anna  popravila  si  vlasy  pod  čepcom,  stala 
si  v  pekných,  malých  čižmičkách  pevne  na  ľad, 
namrznutý  okolo  studne.  Chytila  v  obe  ruky 
krhly  a  krátkymi  krokmi  šla  ulicou.  Tak  ľahko 
niesla  plné  krhly,  ako  by  boly  prázdne,  pritom 
bola  strojno  vypriamená.  Nikdy  ešte  nebola  taká 
krásna.  Jánovi  srdce  len  tak  horelo. 

A  doma  zase  len  pustota,  prázdno...  Už 
ani  Pavel    nechodí,    nahneval  sa.    Janko    nepo- 

slúchol,  nenanosil  dreva  k  peci.  . .  otec  zúril... 
Ondriško  reve,  reve,  nijak  ho  uspokojiť.  Hanka 
ztratila  zásterku,  zabila  misu... 

»Na  pec,  potvory!«  kričí  Chomút  a  rozdáva 
buchnáty. 

Bôfno  vyšticoval  Janka,  ale  Janko  ani  muk. 
Pozerá  na  otca,  pozerá,  a  v  očkách  mu  vlhne. 
Bôľne  to  bolo  šticovanie,  cele  inakšie,  než  indy. 

Jánovi  neporiadne  do  očú  visia  vlasy,  je 
celý  rudý.  Ide  kŕmiť.  Hreší,  nadáva  koňom... 
Pravého  kopol  do  boka,  až  tak  buchlo.  Kôŕí  sa 
celý  striasol  a  hodil  hlavou.  .  .  V  chalupe  ticho. 
Ján  bojí  sa  do  postele.  Sedí  za  stolom,  hlavu 
na  rukách.  Počuť  spevný  hlas...  To  hlásnik 
volá  jedenástu.  Jánovi  je  úzko,  nemôže  dýchať, 
steny  izby  ho  tiesňa,  tiesni  povál...  Von,  von, 
na  vozduch! 

Krčma  je  už  zavretá.  Na  prostred  dediny 
stojí  chrám,  okolo  neho  vysoké  topole.  Úzunký 
srp  mesiaca  vykukol  zpoza  ťažkých,  zimných 
oblakov.  Tiene  topoFov  prerezávajú  zasneženú 
cestu.  Kam  ho  to  ťahá?  K  peknému  domku 
Bohúnkovej.  Oblôčky  sú  temné...  Tam  oblôčik 
od  dvora...  tam  je  jej  komôrka...  Osmelí  sa, 
tichúnko  zaklope. 

Čaká,  zuby  mu  klepocú  mrazom  a  rozčú- 
lením. Ticho.  Zaklope  ešte  raz,  trochu  silnejšie. 
Ha!  kto  to  vychádza  zpod  šopy?  Ján  pritisol 
sa  k  stene,  na  ktorú  padal  tieň  podstrešia.  .  . 
Srp   mesiaca    osvietil    postavu...    Martina    Be- 


39 

lanku...  Čo  tu  hľadá?  Azda  ho  spozoroval  a 
skryl  sa  pod  šopu.  Divá  náruživosť  zalomcuje 
Jánom.  Už  sa  chce  za  ním  rútiť  a  zadrhnúť  ho 
holými  rukami.   Zubami  by  ho  trhal... 

Okienko  brinkne.  V  ňom  ukáže  sa  mi- 
lostná, biela  tvár  Anny...  Mesiačik  svieti  na 
krásnu  tvár,  na  oblú  hruď  v  snehovej,  riasnatej 
košieľke.  Ach,  ako  sa  vlní  oblá  hruď,  ako  sa 
lisne  hrdielce! 

»Čo  tu  hľadáš  pod  mojím  oblokom,  Janko 
Vranko?  Máš  horúcu  krv...  v  takejto  zime«, 
a  Anna  prehodila  na  košieľku  vlnený  ručník. 
»ldeš  k  deťom !  Kto  ti  ich  ukojí,  keď  sa  ti  roz- 
bečia?« 

»Anna!  Povedz,  čo  tu  hľadal  v  noci  Se- 
lanka? Čo  hľadal  pod  tvojou  šopou  ?« 

»Spýtaj  sa  ho!  Ostatne,  čo  hľadávajú  v  so- 
botu večer  parobci?« 

»Nie,  nežartuj...  Tys'  dobrá,  smiluj  sa! 
Veď  by  sa  už  i  kameň  srutoval...« 

»Poradím  ti.  Choď  na  púť  k  Márii  sedmi- 
bolestnej.  Kúp  srdce  z  vosku,  tam  ho  zaves  na 
hodvábnej  stužtičke.  Kým  prijdeš  domov,  bude 
ti  srdce  ako  ľad  a  na  mňa  ani  nepomyslíš.  Ja 
pôjdem  za  Martina  —  a  ty  si  vezmi  starú  Knot- 
kovú...  haha!  Baba  sa  vie  maznať  s  fafrn- 
kami !« 

A  zavierala  oblok.  Ján  posunul  ruku,  aby 
ho  nemohla  zavreť. 

»Pre  Boha,    buď  milosrdná!    Nemôžem  bez 

teba  žiť...  Aspoň  na  chvíTku,  dovoľ...  otvor 
dvierka!  Všetko  ti  poviem,  všetko!« 

»Ja  ti  poviem  všetko«,  riekla  Anna  a  vy- 
strčila hlávku  s  rozpustenými  vlasmi  do  obloka. 
»Poď  bližšie,    aby  nik  nepočul,   ani  Martin... « 

Ján  sa  priblížil,  tvár  jeho  bola  u  tvári 
Aninej.  Cítil  teplo  jej  líc,  na  jeho  tvár  vanul 
jej  sladký  dych  .  . . 

»Vidíš,  všetko  ti  poviem  —  ale  či  si  toho 
hoden  ?  Áno,  milujem  ťa,  a  milovala  som  ťa  už 
vtedy,  keď  ťa  Mária  odlúdila.  .  .  1  vtedy,  keď  si 
ma  pohanil  jej  k  vôli...« 

Ján  Chomút  neveril  vlastným  ušiam.  Čo  sa 
to  s  ním  robí?  Dych  jej  úst  týka  sa  jeho  líc, 
mráz  prestal,  celé  jeho  telo  horí... 

»Bližšie,  bližšie«,  šeptala  krásna  vdova,  »aby 
to  nepočul  ani  vietor,  ani  padajúci  sneh.« 

Anna  horúcimi  perami  temer  dotýkala  sa 
jeho  ucha. 

»Mnoho  som  podujala,  aby  prišiel  čas  ná- 
hrady za  veľké  bôle...  Mnoho,  veľmi  mnoho, 
Janko...  Dozvieš  sa...  No  ešte  sú  tri  veľké 
prekážky  —  tri,  rozumieš?  Posiaľ  všetky  som  ja 
prekonala...  ty  nevieš,  ale  sa  dozvieš...  Na 
tebe  je  rad  prekonať  ostatné. « 

Krásne  pery,  pri  rýchlom  hovore,  odhaľo- 
valy  dva  rady  bielych  zúbkov,  jej  dych  horúco 
ovieval  tvár  Jánovu. 

»Aké  prekážky  ?«  spýtal  sa  udivene. 

»Tvoje   tri    deti«,   šeptala  Anna.    »Ci  si   ty 

myslíš,  že  ja  chcem  chovať  na  týchto  prsiach 
troje  hádeniec,  hádeniec  najväčšej  mojej  nepria- 
teíky  Márie,  ktorá  mi  vretenom  hlavu  dopichala 
na  priadkach  preto,  že  som  teba  volila  do  skoku 
pri  svätojánskom  ohni?« 

»Bože  môj,  čo  ja  môžem  za  tol« 

Anna  priložila  ústa  cele  k  jeho  uchu.  Šep- 
tala, ale  v  jej  šepote  vrela  náruživosť,  nenávisť, 
smiešaná  s  láskou.  Ján  bol  omámený,  jeho  roz- 
sudok tratil  pôdu...  Všetko  by  bol  urobil  — 
všetko  i  sľúbil...  Detí  sa  striasť!  Čo  je  to? 
Bol  by  hotový  všetko  žertvovať.  Jedno  slovo  — 
skočí  do  studne.  .  . 

»A  teraz  ma  už  pusť  dnu  —  premrzol  som.« 

Anna  uhla  sa  do  obloka.  Jasný,  veselý 
smiech  zavznel  z  oblôčka,  osvieteného  me- 
siacom. 

»Tys'  veFmi  lacný,  Janko  Chomútoviel.  .  . 
A  splnenie  sľubu?  Sľuby  sa  sľubujú,  blázni  sa 
radujú,  môj  milý  Janko  Vranko!  Až  potom... 
S  Bohom !« 

A  Anna  zavrela  oblok.  Ešte  videl  čez  tably 
jej  krásnu  tvár.  Vlniak  odhodila...  videl  jej 
bielu  košieľku,  oblé,  krásne  prse. 

Od  tejto  osudnej  chvíle  Ján  prestal  byť 
tým,  čím  bol.  Arci,  on  i  predtým  horel  láskou 
k  Anne,  ale,  hoci  slabý,  bol  pánom  sám  sebe. 
Od  tejto  minúty,  v  ktorej  sa  dozvedel,  že  ho 
Anna  ľúbi  od  detstva,  prestala  jeho  vlastná  vôľa, 
stal  sa  nástrojom  jej  vôle.     Sám  seba  ztratil  a 

našiel  sa  v  cudzej  moci,  v  cudzej,  ale  sladkej, 
nevýslovné  sladkej.  Oblôčik  sa  zavrel,  dvierka 
sa  neotváraly,  darmo  čakal  ešte  štvrť  hodiny. 
Ale  on  bol  dušou  tam,  v  komôrke  svodnej  ženy; 
jej  obraz  neschodil  mu  s  umu,  jej  dych  pálil 
ho  dlho  na  tvári.  Preňho  nebolo  inej  myšlienky, 
inej  túžby.  .  . 

VI. 

Ako  spitý  tackal  sa  Ján  k  svojmu  domku. 
Až  potom  precítnul,  keď  videl,  že  obloky  sú 
osvetlené.  Spamätal  sa  a  rýchlo  prebehol  sieňou, 
otvoril  dvere.  .  .  Krb  jagal  sa  plameňom  —  pod 
ním  sedia  jeho  deti. 

»Co  to  stvárate?  Nejdete  spať,  papuče?  Kto 
vám  dovolil  svietiť?« 

»Apuško,  Ondriško  nás  zobudil  plačom«, 
riekol  ticho  Janko,  bez  bázne,  otvárajúc  na  otca 
veľké  oči,  »a  nechcel  prestať,  bál  sa  tmy.  Roz- 
dúchal som  oheň,  atak  čakáme  na  vás,  apuško.« 

Hanka  mala  čerstvú,  neospalú  tváričku  a 
zasmiala  sa,  keď  Janko  hovoril.  Ondriško  ležal 
na  lavici  a  »pásol  koníčky«  cele  uspokojený. 
Jána  bodlo  niečo.  Schytil  Ondriška,  prehodil  ho 
čez  plece  a  položil  na  pec. 

»ldete  spať,  vy  štence !« 

Janko  sa  ľakol.  Otec  bol  taký  bledý,  na- 
hnevaný... Chlapec  pri  nepravidelnom  živote 
od  matkinej  smrti  stal  sa  čudno  samostatným, 
predčasne   zrelým.     Pomohol    Hanke    na   pec   a 

sám  za  ňou  vyskočil.    Ondriško  počal  plakať  a 
volal:  »IVlaminka,  maminka !« 

»Ondriško«,  počul  Ján  hlas  najstaršieho 
decka,  »nekrič!  Maminka  sú  v  nebi,  oni  ťa  vidia 
a  zaplačú,  ak  budeš  volať.« 

»Áno,  to  je  pravda«,  riekla  Hanka,  »a  keď 
budeš  ticho,  oni  prídu,  iste  prídu. « 

Ale  Ondriška  to  nepohlo.  Boh  vie,  prečo, 
ale  dnes  volal  bez  prestania:  »Maminka,  ma- 
minka!«  čo  dávno  nerobil,  ba  zdalo  sa,  že  už 
i  slovo  »maminka«  zabúda. 

Krb  zhasol,  mesiačik  zašiel,  nastala  tichá, 
temná  noc.  V  chalupe  tma,  vlhko,  pusto.  Ani 
len  dychu  detí  nečuť,  tak  ticho  spia.  Jánovi  je 
smutno  i  radostno  na  duši.  Čo  robiť?  Kam  sa 
vrhnúť?  No  zmocnila  sa  ho  stará  obyčaj,  od- 
blesk lepších  dní:  kľakol  k  posteli  a  modlil  sa.  . . 
Otčenáš...  Zdravás...  modlil  sa,  ale  cítil,  že 
je  to  len  šeptanie  úst,  pusté  šeptanie,  srdce 
blúdi  inde,  duša  rve  sa  kamsi  inam...  »Ne- 
uvoď  nás...«,  a  on  želá  si  pokušenia,  sám  za 
ním  beží,  za  ním  sa  ženie.  »Zbav  nás  od 
zlého... «,  a  on  ide  priamo  na  zlé,  ono  to  zlé 
je  jeho  celým  šťastím,  celou  možnosťou  šťastia. 
Bez  toho  zla  čo  je  s  ním? 

»Maminka,  maminka !«  ozval  sa  hlas  On- 
driškov. 

Jánovi  bol  chlapcov  hlas  odporný.  Ako  by 
ho  trhal  von  z  raja,  ako  by  mu  zamedzoval  cestu 
k  šťastiu.    A  predsa  detský  hlások  volal  ho  od 

zlého.  Jeho  srdce  počalo  tvrdnúť  a  zahadzovalo 
všetky  city  rodinné.  »Tys'  zlodej«,  riekol  si, 
»ale  či  môžeš  zato?«  Vyskočil  a  hodil  sa  na 
posteľ,  až  sprašťala.  »Nemôžem  sa  modlif«,  riekol 
sám  sebe;  »vidno,  padol  som  pod  moc  zlého  — 
ale  či  môžem  zato  ?«  A  predsa  vedel,  že  môže 
zato.  Ale  odháňal  myšlienku  svobodnej  vôle, 
dotušoval  sám  sebe,  že  je  nesený  prúdom,  od 
neho  nezávisiacim,  že  je  pod  mocou  diabla, 
s  ktorým  boriť  sa  nemá  síl,  ba  už  ani  vôle... 

Ani  Anna  Bohúnková  nespala  tej  noci.  Vstala 
s  vysoko  nastlaných  perín,  rozžala  sviečku  a 
išla  za  stôl  do  kúta,  kde  stála  kasnička  z  du- 
bového dreva.  Otvorila  ju  kľúčom,  obzerajúc  sa, 
a  vyňala  kassetu...  Tam  v  rozdelených  skrin- 
kách boly  jej  poklady..  Dve  tisícky,  potom 
v  sväzočkoch  pospájané  stovky,  potom  zlaté 
peniaze,  strieborniaky,  a  na  pravo  obligácie... 
Anna  čítala,  tešila  sa  svojmu  dobru...  Pri 
cvengu  žltákov  obzrela  sa  naplašeno. . .  ako  by 
ozvena  zkrsla  na  cveng,  tam  kdesi  z  kúta.  .  . 
Striasla  sa,  razom  zhnusily  sa  jej  peniaze.  Vy- 
sypala žltáky  nazad,  zachlopila  vrchnák  skrinky 
a  hlavu  položila  na  rameno. 

»Nikdy  by  ma  nebol  videl  panský  dvor«, 
šeptala,  »keby  nie  Mária.  .  .  Bola  som  tichá, 
krotká  dievčina...  V  panenskom  stude  blížila 
som  sa  k  nemu,  oddala  som  mu  rozmarínok. .  . 
Lebo  som  už  nemohla  udusiť  v  sebe  horúci 
cit.  .  .     A  on  ho  odhodil,   zdeptal   nohou  a  vzal 

Marišu  do  tanca!  Výskal,  veselil  sa...  »Čo 
chceš,  dievčisko  ?«  Ešte  dnes  čujem  jeho  výskot. 
A  predsa  ho  milujem...  Pätnásť  rokov  túžila 
som  za  láskou...  Či  naozaj  za  láskou?  Nie  za 
pomstou?. . .« 

Tvár  Anny  tratila  pôvab  a  z  jej  čiernych, 
veľkých  očú  len  tak  sršal  oheň  dávno  tlumenej 
zlosti.  Ostarla  v  krátkom  momente. 

»Počala  som«,  riekla  temer  hlasno,  »musím 
dokončiť. .  .  On  musí  byť  môj,  ale  tri  zmije 
nesmú  hadiť  sa  medzi  mojím  a  jeho  srdcom... 
U  nôh  sa  mi  plazí  —  ó,  aká  sladkosť.  .  .  ale 
doplaziť  sa  musí  bez  nich...« 

Vil. 

Slniečko  vyšlo  ponad  zasnežený  kraj,  bril- 
iantmi posialo  pole,  vnikalo  do  ohromného  lesa, 
severne  od  dediny.  Ako  ticho,  nevinne  driemajú 
dedinky  naše  v  čase  zimnom!  Domček  u  dom- 
čeka, ako  kuriatko  u  kuriatka.  Myslel  by  si, 
jeden  žije  druhým,  dušou  ich  je  spoločné  teplo 
kvočky,  matky-prírody.  Kde  ta  môže  zablúdiť 
zlosť,  náruživosť,  zločin?  Veď  je  to  celkovitá 
nemožnosť!  Z  komínov  kadí  sa  razom,  akoby 
na  povelenie,  stĺpy  dymu  vystupujú  rovnými 
líniami  a  tratia  sa  spoločne  v  širokom  priestore 
nebeskom...  Vrátka  ako  vrátka,  oblôčik  ako 
oblôčik.  Na  streche  hálka  ako  hálka,  zo  srdco- 
vitého  otvoru  na  čeťusti  trčí  jednako  odpočíva- 

júca  kosa  tu  i  tam.  Biela  ulica,  biele  dvory.  Ale 
to  je  len  zovnútorný  obraz.  Všade  bijú  Tudské 
srdcia,  vrú  city,  rodia  sa  dobré  i  zlé  náklonnosti. 
Požiadavky  rozumové  sú  arci  užšie,  ale  srdce 
a  cit  nemá  takých  úzkych  hraníc.  Znamená  po 
pansky  hľadef,  znamená  byť  hlupcom,  keď  ne- 
dopúšťame v  nízkych  triedach  toho,  čo  je  srdco- 
vého a  ľudského  vo  vyšších  triedach.  A  ostatne, 
čo  je  vysoké,  čo  je  nízke  v  ľudskej  spoločnosti? 
Ak  by  tu  mali  prvé  slovo  krajčíri  a  liferanti 
delikatess,  vtedy  arci  bolo  by  vyššie  to,  čo, 
možno,  je  nízke  a  podlé. 

Anna  Bohúnková  vstala  po  nepokojnej  noci 
dosť  neskoro.  Do  kostola  nešla,  niečo  hrozného, 
nepovedomého  ju  zdržiavalo.  Ako  ísť  do  chrámu, 
a  mať  srdce  plné  jedu,  plné  náruživého  nepo- 
koja! Chodí  hrdou  svojou  sedliackou  izbou, 
polopansky  zariadenou.  Len  staré  sedliacke 
formy  zostaly.  Náradie  je  už  nesedliacke.  Ne- 
darmo  slúžila  v  kaštieli.  Chodí  nepokojne  sem 
i  tam.  Dievku  poslala  do  kostola.  A  už  zvonia 
poludnie,  už  vidno  oblokom  prvých  ľudí  ísť 
z  chrámu.  Tiahnú  hore  ulicou,  modlitebnice  pod 
pazuchami. 

Zadným  dvorom  vošiel  do  domu  Ján  Chomút. 
To  ešte  nikdy  neurobil,  bojac  sa  brata  a  zlých 
jazykov. 

Prišiel  z  kostola,  oviaty  duchom  Božím. 
Anna  česala  si  pred  zrkadlom  svoje  bohaté, 
rozpustené  rusé  vlasy.  Keď  ho  počula  vchádzať, 

hodila  si  ich  na  chrbát,  že  sa  len  tak  lunily 
štíhlym  telom,  ale  sa  neobzrela;  veď  i  tak  vi- 
dela v  zrkadle  Jána. 

»Co  fa  sem  vodí  na  bielom  dni?  Či  nevidíš 
ľudí  ísť  z  kostola?  Čo  mi  robíš  hanbu?  Chceš 
ma  dať  do  huby  svojmu  bratovi,  ktorý  ma  i  tak 
ináč  nenazýva,  ako  kaštieľskou  fiflenou  a  peknou 
čerticou?« 

»Prišiel  som  ti  dať  s  Bohom,  Anička«,  riekol 
Ján  Chomút  a  sadol  si  na  lavicu  u  pece.  »Bol 
som  v  kostole...  modlil  som  sa,  zpytoval  som 
vlastné  svedomie...  Boh  sám  mi  zakázal... 
Nuž  dobre  sa  maj!« 

»Nuž  čo  tu  hľadáš?  Tys'  už  ozaj  čistý 
blázon..  Vstúp  do  kláštora  a  modli  sa  do 
smrti !  Kto  ťa  volá?« 

Krásny,  prsný  hlas  Anin  strašne  odzbrojil 
Jána,  odhodlaného  vzdorovať  všetkým  nástra- 
hám. .  .  V  izbe  bolo  tak  teplo,  tak  voňavo,  taká 
útulná  lahoda  viala  zo  všetkých  kútov,  taká 
mäkká  lahoda  z  pekných  kasní,  z  bielej,  len 
povrchne  popravenej  postieľky...  Anna  počala 
tak  robiť,  ako  by  ho  ani  tu  nebolo.  Prestavo- 
vala stolce,  utierala  prach,  počala  postielať.  .  . 
Pritom  nôtila  si  pieseňku...  Švihnúc  okolo 
neho  svojím  Tahkým,  pružným  krokom,  vyšla. . . 
Jej  pieseň,  hlasnejšie  spievaná,  prenikala  do 
izby.  Za  ňou  chloply  dvere  komory.  Závora 
zvnútra  klepla. 

Ján  Chomút   cele   zničený   vstal  s  lavice  a 

išiel  v  sieň.  Z  komory  zvučala  pieseň.  Pieseň 
i  zjav  krásnej  ženy  ho  cele  omámily.  PriFnul 
k  dverám  komory. 

»Pusf  ma«,  riekol,  a  plač  zvučal  v  jeho 
hrdle,  »pusť  ma,  len  na  jedno  slovo!« 

Pieseň  znela  ďalej. 

»Len  na  jedno  slovíčko!  Anna!  Len  na 
jedno !« 

Ozval  sa  smiech.  Potom  bolo  počuť  živý  hovor. 

»Z  kostola,  Martinko?«  pýtala  sa  vdova 
mimoidúceho  Belanku,  otvoriac  oblok  komôrky. 

»Áno,  Anička  —  a  tys'  nebola  ?« 

»Nebola;  mala  som  potkana  v  kvartieri  — 
takého  špatného !« 

»A  na  muziku  prídeš?  Dostali  sme  od  rych- 
tára  povolenie.« 

»Pravdaže  prídem... « 

»A  čo  mi  dáš?« 

»A  ja  ti  dám  perečko  za  klobúk,  hoci  som 
vdova,  Martinko!  S  Bohom !« 

Ján  Chomút  oprel  sa  plecom  o  dvere  ko- 
mory a  chcel  ich  vyvážiť.  V  ňom  všetko  vrelo. 
Odporný  hlas  soka,  štebotanie  Anny,  to  ho  roz- 
zúrilo. Ale  dvere  boly  mocné,  neodolateľné,  ako 
srdce  Anny. 

»Chceš  mi  dom  sboriť?«  ozvala  sa  Anna. 
»IVlám  zavolať  rychtára  a  boženíkov?!« 

»Anna  —    sľubujem  —   všetko    sľubujem !« 

»Najprv  vyplň  —  a  von  z  domu!  Dievka 
príde...   Čo  ľudia  povedia ?« 

Ján  Chomút  sa  spamätal.  Videl,  že  Martin 
Belanka  môže  byť  víťazom,  ale  i  to  videl,  že 
len  od  neho  závisí,  aby  nebol.  . .  Kradol  sa,  ako 
kmín,  hore  násypom.  Na  záhumní  preskočil  plot, 
hupol  po  pás  do  snehu.  Ale  sneh  ho  neochladil. 
Vzdorovité  odmietanie  Anny  pripravilo  ho  o  to, 
čo  nadobudol  úprimnou  modlitbou  v  chráme. 

Vili. 

Pavel  Chomút  kremeslí  v  šope,  sediac  na 
, dedovi'.  Majstruje  novú  rebrinu.  Porízom  (obe- 
ručným  nožom)  strúha  sprušle,  pekne  na  hladko. 
Že  je  v  šope  zima,  necíti;  v  ohni  kremeselníckom 
zabúda  na  zimu  i  prievan.  Razom  pred  ním  za- 
stal Martin  Belanka,  ako  by  bol  zo  zeme  vy- 
rástol. 

Bol  to  duží  mládenec,  už  starší,  lebo  dlho 
slúžil  pri  vojsku;  ako  ľudia  hovorili,  previnil  sa 
proti  poslušenstvu,  bol  prísne  pokutovaný  a 
musel  ,nachdienen'  (slúžiť  vyše  zákonného  času). 
Ani  v  dedine  nemal  veľmi  dobrého  chýru,  bol 
bitkár  a  záletník.  Nadto  Pavel  mal  s  ním  pro- 
cess  o  medzu,  pravotili  sa  už  dlho,  a  preto  bol 
nemálo  udivený  videť  ho  pred  sebou.  »Možno, 
ide  sa  konať«,  pomyslel  si  a  strúhal  ďalej  na 
sprušli  hodne  nepozorne,  až  ho  i  pekne-rúče 
prestrúhal.  No  nevypustil  z  rúk  vyhladené  rúčky 
poríza,  len  prestal  ním  narábať. 

»Kde  sas'  tu  vzal,  Martin  ?«  vítal  ho  po 
chvíli  Pavel. 

Vajanský:  Sobrané  Diela  IX.  4 

»A  to  bude  na  špajdlíky?«  usmejúc  sa, 
riekol  Martin,  ukazujúc  na  prestrúhaný  sprušel. 

Pavel  odhodil  drevko  a  položil  poríz  na 
deda.  Posmešné  slovo  ho  zamrzelo. 

»Čo  ťa  prinieslo  ?« 

»Nedobrá«,  riekol  Martin,  »hoci  ja  od  pra- 
voty  o  tú  medzu  odstupujem  a  útraty  platím  . . .« 

»Nuž  ?« 

»Ale  i  ty  urob  niečo.  Tvoj  brat  zase  mne 
odoráva. . .  Vieš,  s  tou  Bohúnkovou.  Načo  mu 
je  to?. . .  Blázni  ju,  i  sám  je  blázon.  Ty  bys'  ho 
mohol  pekne-rúče  odhovoriť.  Oldomáš  platím. 
Celá  dedina  bude  sa  topiť  vo  víne.  Ináč,  Pavle, 
ani  sám  neviem,  čo  urobím...  Vieš,  že  som 
hnevlivý...  Tri  roky  som  preto  vyše  práva 
slúžil.  .  .« 

»Urobím,  čo  možno,  Martinko«,  riekol  dobro- 
srdečne Pavel  a  chytil  ho  za  ruku,  »ale  ty  buď 
zas  dobrý!  Za  odstúpenie  ďakujem  —  škoda 
bolo  trov.    No,  už  je  koniec.    Buďme  priatelia!« 

»Priatelia!  Ale  povedz  Janovi,  nech  ho  viac 
nevidím  na  zakázanom !«  Na  červenastých  slu- 
choch Martina  navrely  žily. 

»Na  akom  zakázanom  ?« 

Martin  nepočul  otázky  a  hovoril  ďalej  bez 
prestávky. 

»Lebo  ho  v  plachte  domov  prinesú,  a  s  ce- 
lými rebrami  sa  nikdy  viac  nesíde!« 

Dobrodušný  Pavel  vážne  zľakol  sa  Martina. 
Uspokojoval   ho,   a  bol   rád,   keď  ho   videl   od- 


51 


chádzaf  s  hlavou   vzdorovito    nazad   založenou. 
Hneď  bežal  k  bratovi. 

V  chyži  ho  nebolo;  len  deti  sedely  na  voznej 
plachte  a  lúskaly  fazuľu.  Ondriško  bol  cele  za- 
hrabaný  v  suchej  vňati  a  veselo  si  dudlal. 

Brata  našiel  v  stajni  kone  kŕmiť.  Nikdy 
ho  nevidel  takého  zasmušeného.  No  dodal  si 
smelosti. 

»IVlartin  Belanka  bol  u  mňa«,  počal  úbohý 
Pavel.  »Prišiel  sa  pokonaf,  od  všetkého  odstu- 
puje, medzu  sám  položí  na  staré  miesto,  útraty — « 

Ján  Chomút  nepočul  iné,  než  dve  slová: 
»lVlartin  Belanka«,  to  jest  uši  počuly  i  ostatné 
slová,  ale  hlava  nechápala  ich  smyslu...  Vy- 
trhol kôl,  zabitý  medzi  koňmi,  zdvihol  ho  vy- 
soko, tak  že  špicatý  koniec  udrel  o  trám  pod- 
lahy. Pavel,  vidiac  zúrivca,  uskočil.  Kôl  vyletel 
z  rúk  Jána  a  udrel  do  otvorených  dvier  stajne, 
tak  že  ich  doska  sprašťala,  na  dvoje  prelomená. 

»Odzabíjať  sa  nedám«,  bázlivo  riekol  Pavel 
a  rýchlo  kráčal  násypom  na  ulicu. 

Tam  sa  obzrel.  Ján  stál  pred  stajňou  a 
strašne  gánil.  V  jeho  pohľade  nebol  už  ani  tak 
hnev,  ochladený  tuhým  napnutím  telesnej  sily, 
ale  akási  bôľna,  chorobná  divokosť. 

»Janko!«  zakričal  Ján  Chomút  do  obloka 
chyže.  Janko  vyskočil  a  vybehol  na  dvor.  »Vylez 
na  pôjd  a  shoď  mi  sena.« 

Janko  liezol,  ako  veverica,  strmým  rebríkom. 
Shadzoval  seno  a  pritom  si  spieval. 

4* 

»Čo  vždy  bľačíš  ?«  zakričal  Ján  Chomút,  a 
jednou  rukou  vytiahol  sane  zpod  šopy.  »Choď, 
obleč  Hanku  i  Ondra,  pôjdeme  do  hory.« 

Janko  naradovaný  len  tak  prepletal  nôž- 
kami dolu  rebríkom,  ani  rukou  sa  nezadržiaval. 
Bol  to  silný,  zručný  chlapec.  Tešil  sa  sanici, 
tešil  sa  hore.  Detskému  umu  je  hora  niečo 
sviatočného,  nevšedného,  veľkého.  Ba  či  práve 
preto  nepovstáva  toľko  talentov  medzi  horami? 

»Kamže,  kam,  sused  ?«  zažvatlala  neohyb- 
ným jazykom'  kmotra  Knotková,  keď  videla, 
idúc  popri  dome  Chomútovom,  ako  ukladá  deti 
do  saní. 

»Zle  bude«,  pomyslel  si  Ján,  »starú  babu 
som  stretol !« 

Obrátil  sa  k  nej. 

»Ale,  strynká,  nemá  mi  kto  deti  opatriť, 
veziem  ich  do  Zábrežia  k  sestre. « 

»A  tak  pozde  ?«  hovorila  Knotková.  »Veď 
do  večera  sotva  dôjdeš  nazad!  Úbožiatka !« 

»Tys'  úbožiatko!«  skríkol  Ján,  a  baba.  kriv- 
kajúc,  ztratila  sa. 

Ján  Chomút  nezahol  riadnou  cestou  z  brány, 
ale  záhumním.  Sane  len  tak  skákaly  maninou. 
A  potom  rovno  k  hore.  Ta,  k  hore,  ktorá  ob- 
rubuje  mierne  vlnistý  slovenský  kraj;  k  hore, 
ktorú  deti  vídavaly  len  zo  stodoly,  takú  modrú, 
mäkkú,  báječnú.  Janko  bol  síce  viac  ráz  v  nej, 
a  vždy  odniesol  si  z  nej  slávny  cit  niečoho 
krásneho,  sviatočného...   Dobre  nakŕmené,  vy- 

počinuté  kone  letia  ani  šarkany,  sneh  je  dobre 
zamrznutý,  sypký.  Už  mizne  dedina  v  zimnej 
hmle,  hora  sa  blíži...  Tu  je  už  hora!  Ale  aká 
divná,  sviatočná!  Áno,  sviatočnejšia,  než  zďaleka, 
od  otcovskej  stodoly.  Bola  osuheF:  kryštálmi  ob- 
fažkané  sú  ratolesti.  Každá  parúfka  obložená  je 
sklom,  ktoré  ju  nadol  níži.  A  na  sklo  pripadlo 
snehu  —  kryštál,  obložený  bielunkým  páperím. 
A  v  kryštále,  v  páperí  zimné  slnko  tvorí  mil- 
liony  diamantov,  a  nie  mŕtvych  diamantov,  ale 
živých,  pohyblivých,  čmiriacich  sa,  meniacich 
farby.  Ako  sane  letely  horskou  cestou,  tak 
ihraly,  skákaly,  menily  sa  blesky  a  trblietania. 
OsuheF  redla  ďalej,  no  ratolesti  boly  posypané 
hojným  snehom...  Ťažká  vrana  sletela  s  bo- 
rovice a,  zakrákajúc,  sronila  s  ratolesti  chomáč 
snehu. 

»Kam  tak  ďaleko  ideme,  apuško?«  spýtal 
sa  Janko,  schovávajúc  premrznuté  prstočky  do 
rukávov. 

»Neďaleko«,  riekol  Ján  a  zvrátil  sane  od 
cesty  na  pravo,  do  hustej  hory;  pritom  pošibal 
kone,  až  sa  vzpieraly  a  ako  blesk  ťahaly  sane 
po  nedotknutom  snehu. 

Stromy  a  kríčky  len  tak  mizly,  snežné  či- 
stinky i  čierne  fľaky  zeme  splývaly  v  jedno. 
V  úbočí,  dosť  ďalekom  od  hôrnej  cesty,  Ján 
Chomút  zastal....  Poobzeral  sa.  Samota  a 
mŕtva  tichosť.  .  . 

IX. 


»Tu  sme  na  mieste«,  riekol  Ján,  dojechajúc 
do  Surovín,  veľkej  obecnej  hory.  Pod  mohutnou 
jedťou  bolo  čisté  miesto,  len  po  bokoch  belel  sa 
sneh.  Ta  složil  deti,  postlal  im  hrubý  koberec. 
»ldem  rúbať  siahovice,  a  ty  Janko  a  Hanka  sná- 
šajte  raždie,  urobím  vám  ohník. « 

»Ohník,  ohník!«  radostne  zakričal  Ondriško, 
ktorému  bolo  už  hodne  zima. 

Slnko  už  snížilo  sa,  bolo  jasno  a  mrazu 
pribúdalo.  Hanka  doniesla  v  zásterke  so  pár 
halúzok,  Janko  dovliekol  šmykom  na  suchej 
ratolesti  mnoho  raždia.  Otec  zapálil  suché  vet- 
vičky. Voňavý,  príjemný  dym  rozvlnil  sa  vôkol. 
Už  dym  hrial.  A  keď  suché  raždie  sprašfalo 
ohňom,  deťom  zdalo  sa  teplejšie,  než  na  rodnej 
peci.  Veselo  šibaly  plamienky,  biely,  voňavý 
dym  kundolil  sa  hore  pňom  mohutnej  jedle  a, 
ako  by  ho  boly  pily,  do  seba  dýchaly  husté 
haluze,  tratil  sa  vo  výši.  Hanka  len  otŕčala  pal- 
čeky proti  ohňu  a  žmurkala  veselými  očkami 
doňho.  Jej  strapatá  hlavička  jagala  sa  v  ble- 
skoch.  Ondriško  poskakoval  okolo  ohňa,  hádzal 
doň  sviežu  čečinu,  ktorá  s  praskotom  robila 
malé  výbuchy.  Ján  Chomút  poodišiel,  sekerou 
privliekol  hrubý  vrchovec,  poodtínal  ratolesti  a 
peň  porúbal  na  drobno. 

»Tak,  deti«,  riekol  otec,  a  tvár  jeho  bledla, 
»ty,  Janko,  pomaly  prikladaj«,  otec  odvrátil  tvár, 

»idem  tu  na  blízko,  kde  sú  siahovice;  daj  pozor, 
aby  ohník  nevyhasol,  kým  sa  vrátim.  Tu  máte 
kus  syru  a  chleba. .  .« 

Ján  Chomút  schytil  opraty. 

»Hió !«  zavolal  mocným,  neprirodzeným 
hlasom. 

Kone  trhly  a  zvrátily  sane  na  ľavo.  Ján 
behom,  šibajúc  kone  nemilosrdne,  bežal  vedľa 
saní.  Zahybujúc  za  húštinu,  obzrel  sa...  Pod 
mohutnou  jedľou  sedely  deti.  Janík  dreveným 
kutáčom  popráva  oheň,  Hanka  skryla  nôžky 
pod  sukničku  a  vystiera  ruky  proti  ohníku. 
Ondriško  v  čiernej  čiapočke  hľadí  rovno  do 
vatry. 

»Hiól«  zavrešťal  ešte  raz  Ján. 

Zvonce  zacvendžaly  a  sane  ztratily  sa.,. 
Zvonce  ešte  cengaly,  ale  slabšie,  slabšie. . .  Po- 
tom celkom  zanikol  ich  ceng.  .  . 

Veselo  blkoce  plameň.  Janko  delí  syr  a 
chlieb.  Deťušky  si  chutne  ujedajú.  Ako  by  nie  — 
veď  ani  obeda  nebolo. 

Z  lesa  ozýva  sa  akýsi  dutý  zvuk. 

»Hra,  Hanka,  otec  drevo  rúbe«,  riekol  Janko, 
no  jeho  veľké,  umné  oči  svietily  čudným  svitom. 

»Krá-krá-krá!«  bolo  počuť  nad  horou.  To 
veľké  hajno  vrán  preletelo. 

»Dup-dup!«  a  neďaleko  ohniska  zjavil  sa 
veľký  horský  zajac. 

»Pozri,  pozri,  Hanka«,  radostne  zašeptal 
Janko,  »ako  strihá  ušima,  ako  najašeno  hľadí !« 

Ondriško  sa  sobral,  a  chytiť  ho  a  chytiť. 
Ale  ako  sa  Ondriško  pohol,  zajac  zadupkal  zad- 
nými behami  a  zmizol. 

Hanka  sa  tomu  čuduje. 

»Janko,  a  nieje  zajačkovi  zima  bez  ohníčka?« 

»Ó,  nie,  Hanička.  On  má  teplý  kožuštek  a 
má  teplú  dieru  na  noc.« 

»A  kto  ho  kŕmi?«  poznamenal  múdry  On- 
driško. »Veď  nemá  trávy. « 

»Obhryzuje  korky  so  stromov.  Či  ste  ne- 
videli, ako  strýc  Pavel  handrami  omotáva  štepy, 
aby  ich  zajace  neobhrýzly?« 

Hanke  zdá  sa  to  byť  krivdou,  čo  robí  strýc 
Pavel.  Čo  potom  jedia  úbohé  zajačky? 

Akási  hudba  zavznie  shora.  Taká  tichá, 
jednotvárna,  a  predsa  hudba. . .  Za  ŕ^ou  zmrho- 
lilo  drobným  sniežkom.  To  bol  dych  predvečer- 
ného  vetra.  Rozvlnil  horné  vrstvy  hory,  za- 
budol —  a  ztratil  sa. 

Janko,  vidiac,  že  raždie  sa  míňa,  prikladá 
na  oheŕí  otcom  narúbané  polienka  vrchovca. 
Svieže  ratoliestky  sipia,  iskry  hádžu.  Už  nečuť 
zvuku  zďaleka,  len  akosi  hora  temnie...  Hora 
temnie,  halí  sa  do  závoja  hmlistého  —  a  zá- 
soba dreva  mizne.  Vetrík,  ktorý  hudbou  zunel 
v  korunách  stromov,  prediera  sa  do  nížin  a  roz- 
duchuje plameň. 

Janko  je  tichý,  vážny,  len  časom  jeho  jasné, 
veľké  oči  blysnú  sa  vnútorným  nepokojom.  Ča- 
som obzerá  sa  dookola,  dobre  pozorujúc,  aby  ho 

Hanka  nevidela.  Lebo  o  Ondriška  niet  starosti. 
Ešte  nič  nespozoruje.  A  vybudujúci  vetierok 
silneje,  vždy  dlhším  dychom  dýše,  vždy  viac 
snehu  sype. 

Janko  je  duží  chlapec,  ale  keď  sa  tak  zo- 
tmieva,  keď  polienká  miznú,  prichodí  mu  na  um 
povesť  o  vlkodlakoch,  ktorí  jedia  deti,  zablú- 
divšie  v  hore;  a  čudno  mu  je,  že  je  tak  všetko 
ticho,  okrem  dunenia  vetra...  A  h  Ta,  zadíva  sa 
ta  v  húštinu...  Vietor  ju  práve  pohol;  Janko 
dobre  vie,  že  ju  len  púhy  vietor  pohol,  ale  jemu 
zdá  sa...  tam  blysly  okále  vlkodlaka  a  jeho 
pazúry  odhŕňajú  holé  ratolesti  bučiny... 

Hanka  zaplakala. 

»Čo  ti  je,  Hanička?«  pýta  sa  Janko,  a  sta- 
rosť o  sestričku  razom  zapudila  jeho  fantáziu. 
Bučina  —  ako  bučina.  »Azda  ti  je  zima?  Ešte 
priložím. «  A  Janko  prikladá  posledné  polienká 
na  vatru. 

»Zima  mi  je  nie«,  rečie  Hanka,  »ale  kde  je 
apo,  kde  apo?«  a  potom  plakala,  hovoriac  ne- 
srozumiteFné  slová.  Červenou  tváričkou  Haly  sa 
jej  slzy. 

»Neboj  sa,  Hanička.  .  .  apo  príde,  a  potom 
poletíme  na  našich  koníčkoch...  hió!  Ale  poď 
sem,  bližšie  ko  mne,  bližšie  k  ohŕiu...  Tak, 
sadkaj  si  pekne  ko  mne,  Hanička;  ta,  kde  si 
bola,  dym  ženie. . .« 

Vietor  duní  divoko  horou  a  hádže  s  haluz 
nasadnutý  srieň,  tak  že  koberec  i  šaty  detí  po- 


58 


malý  belejú.  Hanka  pri  Jankovi  ticho  plače  — 
husté  slzy  chladia  jej  líčka.  Malý  Ondriško, 
počujúc  plač  sestry,  dá  sa  do  krikľavého  re- 
vania. .  .    I  zima  mu  je,  i  hladný  je. 

Janka  pochytí  úzkosť.  Oheň  hasne,  drevo 
sa  minulo.  Šero  tisne  sa  so  strán  i  shora.  Vietor 
sa  zosilf^uje,  už  hodil  Jankovi  chomáč  zmrznu- 
tého snehu  do  tvári.  Vzchopí  sa,  poodíde  v  stranu, 
kde  zmizly  otcove  sane.  Chce  ďalej,  ale  krik 
Hanky  a  Ondriška  ho  zastaví.  I  cesta  je  už  za- 
viata, nevidno  stopy  saní,  i  vietor  hrozne  búri 
a  fičí.  Na  čistinke  pozre  hore...  tmavé  oblaky 
letia  k  juhu  —  a  už  i  hviezdy  vidno.  Vráti  sa. 

Oheň  vzplanie  ešte  raz  do  výšky,  vychrlí 
iskry,  osvieti  peň  jedle  —  a  zhasne. 

Šero  premenilo  sa  na  tmu...  Tlačí  sa  so 
všetkých  strán,  sviera  dušu  svojou  ťažkou, 
obrovskou  silou. . . 

Janko,  duží  chlapec,  už  premohol  mnoho  — 
no  tu  klesla  jeho  mladá  dušička. 

»Apuško,  apuško!«  vykríkol  mocným,  zú- 
falým hlasom,  a  dlho  zdržiavané  slzy  strachu 
a  bôľa  ručajom  vyhŕkly  mu  z  jeho  veľkých, 
jasných  očú.  Okolo  srdiečka  bolo  mu  tak  úzko, 
ako  by  ho  bol  niekto  stískal  kováčskymi  klie- 
šťami .  .  . 

»Janíčko,  mne  je  zima«,  drkoce  Hanka,  a 
zúbky  jej  klepocú  o  zúbky. 

»Janíčko,  mne  je  zima«,  opätuje  za  ňou 
jej  stále  echo,  malý  Ondriško. 

»Poď  sem,  Hanka,  i  ty,  Ondriško«,  hovorí 
Janko,  hoci  mu  strašný  mráz  lomcuje  mladou 
dušičkou,  »sem  ko  mne  sa  pritúFte...  Ja  mám 
dobrý,  teplý  kožuštek...  HTa,  tak,  ešte  i  ko- 
berec dáme  na  seba...« 

Deti  poslúchly,  ako  kuriatka  túlia  sa  k  Jan- 
kovi. On  jedným  krýdlom  kožuška  prikryl  Hanku, 
ktorá  útlymi  ramienkami  objala  jeho  pás  a  po- 
ložila hlávku  na  jeho  prse,  druhým  Ondriška, 
ktorý  složil  rúčky,  ako  pri  modlitbe,  a  pritisol 
sa  k  nemu  tesno.  Janko,  hriaty  a  zohrievaný, 
cíťac,  že  je  on  tu  jedine  silný,  obodrel...  Ale 
keď  už  prestalo  viať  teplom  z  pahraby,  zaná- 
šanej  padajúcim  srieňom,  vynaložil  poslednú 
silu  a  volal  neprestajne:  »Apuško,  apuško!« 
Pevne  veril,  že  otec  pochybil  cestu  a  nemôže 
ich  najsf.  Trápne,  bôFne  tiekly  hodiny. 

Vietor  ustával.  Bolo  jasnejšie,  lebo  odohnal 
chmáry.  Zato  bolo  chladnejšie.  Janko  to  cítil 
na  rukách...   vypovedaly  mu... 

»Apuško,  apuško!«  kričal. 

Ale  jeho  hlas  zdal  sa  mu  samému  akýmsi 
tupým.  .  . 

»Apuško,  apuško!« 

Už  ho  prestali  hriať  súrodenci...  Akosi 
čudne  ticho  bol  Ondriško... 

»Apuško,  apuškol«  napokon  zavolal  Janko 
už  zachríplym  hlasom. 

X. 


Pavel  Chomút  prišiel  domov  celý  nešťastný. 
Mal  s  bratom  i  predtým  malé  roztržky,  no  vždy 
všetko  zahladil  dobrotou  a  ústupčivosťou.  Ale 
teraz...  kôl  naf^ho  zdvihne!  A  nielen  zdvihol, 
ale  i  hodil  po  ňom...  Doma  ho  netrpelo... 
Žena  kojila  jeho  najmladšieho,  keď  prišiel  do- 
mov. Podávala  osemmesačnému,  tučnému  chlap- 
covi prse,  šatkou  zakrývajúc  prse  i  tvár  decka, 
keď  vstúpil  do  chyže  muž.  Žena  sa  usmiala  a 
šťastná  pozerala  nadol. 

»Bože  môj«,  myslel  si  Pavel,  »aké  to  šťastie! 
Aká  je  milá,  starostlivá,  aká  dobrá !« 

Judka  vrazila  do  chyže  so  spevom.  Bola 
pekná,  ako  malinový  kvet,  útla,  veselá,  vďačná. 
Ale  Pavla  netrpelo  doma... 

»ldem  do  hory,  stará«,  riekol,  »nachystaj 
dobrú  večeru. « 

»Nechoď«,  riekla  žena,  »deň  je  taký  krátky. « 

»Azda  pôjdem  o  žni,  keď  je  dlhý!  Mám 
ležať  na  boku?  A  drevo ?« 

Žena  zamĺkla.  Chlapec  zaspal  pri  prsiach, 
položila  ho  do  kolísky. 

»Neškriekaj,  Judka!«  doložila.  »Chlapca  mi 
zobudíš. « 

Judka  sa  zvrtla,  a  už  jej  nebolo. 

Pavel  vzal  sekeru  a  pílku,  ulapil  sa  na 
zvlače  hájnika,  ktorý  náhodou  šiel  do  druhého 
chotára.    V  lese  odskočil  na  Pláňavu,    kde  mal 

porúbaf  štepy.  Na  Pláňave  našiel  svoju  čiastku. 
Chytil  sa  strmo  do  práce.  Chystal  i  palivo,  i  vy- 
beral bučky  na  rozličné  nástroje. 

Akákoľvek  práca  v  hore  pre  poriadneho, 
nezkazeného  sedliaka  slovenského  má  príjemnú 
príchuť,  hoci  by  bola  i  hodne  ťažká.  Všade  bitý 
a  tlačený,  úzkostlivé  obzerajúci  sa  na  celý  rad 
predstavených,  trápitefov,  výberčích,  dráčov,  urá- 
žaný a  otročený  každým  černokabátnikom  — 
slovenský  sedliak  v  hore  cíti  závan  svobody. 
»Hora  ťa  počuje,  nič  nevyžaluje«  —  v  tomto  ute- 
šenom veršíku  národnej  piesne  vyráža  sa  silno 
osvobodzujúca  moc  hory.  Tam  v  doline  všetko 
naňho  »žaluje«,  či  prepitý,  spodliačený  rychtár 
a  či  bachratý  notár  Žid,  privilegovaná  saňa,  na 
človeka  dressírovaný  stavák-aportér  svojich  bez- 
početných  pánov-lovcov.  .  .  A  tam  je  hora,  ona 
stele  sa  junáckym  rozmachom  bedrami  strání, 
mlčanlivá,  sesterská  .  .  A  nad  ňou  vysoké,  svo- 
bodné  nebo  —  len  pozreť  v  jeho  belasú  hlbinu .  .  . 
duša  sa  šíri . .  . 

Pavel  pocítil  závan  horskej  svobody,  osvo- 
bodzujúci  ho,  mimo  bytových  bied,  ešte  i  od 
rodinných  starostí.  Ani  nebadal,  že  sa  už  silno 
zvečerilo;  zapäl  sekeru  za  pás,  hodil  pílku  na 
rameno  až  potom,  keď  už  váfaly  sa  nebom 
ťažké  večerné  oblaky  a  ich  prietrhlinami  slabo 
žmurkaly  hviezdičky.  Vietor  šumel  horou,  ktorá 
už  neveselila,  ale  tiesnila  dušu.  Pavel  kráčal 
snežnou  cestou,   nikým   neprerezanou,   a  pocítil 

bázeň.  Predsa  je  len  clivo  človeku  o  samote, 
a  svoboda  hory  mení  sa  v  pocit  slabosti  oproti 
nepriaterskej  prírode.  Vietor  fučí,  zametá  cestu, 
hádže  do  tvári  kyprý,  zrnistý  sneh  a  husté 
oblaky  metajú  tiene  a  tmu. 

Na  ľavo  sú  mu  Suroviny.  Odtiaľ  zavial  silný 
dych  vetra  a  doniesol  k  uchu  Pavla  akýsi  kvílny 
hlas.  Za.stal,  počúva. . .  ticho.  Urobil  so  tridsať 
krokov  bokom  k  Surovinám,  zase  sa  mu  zdá, 
že  čuje  čudný  hlas.  .  .  tenký,  detský.  .  .  a.  Bože, 
odpusť  hriechy,  hlas  známy.  .  .  Studený  pot  vy- 
stúpil mu  na  čelo.  Prekrižoval  sa  —  a  hodil  sa 
v  stranu  proti  vetru. . . 

Prišlo  mu  razom  na  um,  čo  slýchaval  o 
Rusalkách,  horských  Vílach.  Mráz  prebehol  mu 
telom.  Z  húštin  hTadely  naňho  veľké  okále  tmy 
a  bielymi  obrvami  žmurkaly  naňho...  Vietor 
zavýjal  a  hvižďal  v  ihliciach  svrčín... 

»Apuško,  apuško !«  začul  Pavel  zďaleka, 
ale  jasne.  Pre  Kristove  rany,  veď  je  to  Jankov 
hlas!  Hodil  sa  mužne  vopred.  Vietor  zazúril, 
zajačal,  až  sprašťaly  pne  jedlín.  Rozkolísaný 
konár  nízko  obrastlej  svrčiny  šľahol  Pavla  po 
hlave,  srazil  mu  čapicu,  nasypal  snehu  do  vlasov 
i  za  košeľu...  Naľakaný  obzrel  sa,  či  ho  ne- 
chytá zlá  Rusalka. . . 

Veď  v  tom  môže  byť  i  diabol!  Rusalky,  keď 
chcú  zmámiť  človeka,  zaviesť  do  priepasti,  na- 
podobňujú hlasy  blízkych  milých...  volajú 
hlasom  ženy,   hlasom  rodičov,   milej,  milého... 

Volajú  dobrých  ľudí  o  pomoc,  o  ratu,  a  potom 
obolstenému  vypijú  krv  z  prsú!  To  je  ich  ne- 
čistá lesť,  ich  pekelný  podvod... 

»A  veď,  kde  by  sa  vzal  v  noci  v  ďalekých 
Surovinách  Janko ?«  pomyslel  si  Pavel.  »Aký 
nesmysel!«  Pokročil  —  vhupol  do  priehlbne  a 
prevalil  sa  dva  razy  v  hlbokom  snehu.  .  .  Napäl 
sily,  vyskočil...  Prostovlasý,  trasúc  sa  celým 
telom,  hodil  sa  nadol  od  Surovín... 

»Apuško,  apuško...«  zavznelo  ešte  slabo,, 
a  ešte  raz,  ale  už  len  mrúcim,  vzdiaFujúcim  sa 
zvukom.  Pavel  bežal  z  celej  sily.  . .  Jeho  mocné 
prse  dmuly  sa.  Až  na  kraji  húštiny  stíšil  krok 
a  vydýchol.  .  . 

Nečistá  sila  pokúšala  sa  o  jeho  život.  Boh 
ho  zachránil,  znamenie  svätého  kríža  odohnalo 
Zlého.  Zatúžil  za  ženou  a  deťmi,  ako  by  ich 
dávno  nebol  videl.  Ponáhľal  sa  k  dedine,  už 
prešiel  prvé  domky  vo  výhone.  Len  domov, 
domov!  Ale  jednako  trápil  ho  nepokoj,  ako  člo- 
veka, ktorý  síce  nič  škaredého  nespáchal,  no 
predsa  zostal  čosi  dlžen.  Preto  zaskočil  k  Já- 
novmu domu,  hoci  bolo  už  dosť  pozde.  Zaklopal 
na  oblok  od  dvora. 

»Janko,  si  doma?« 

»Doma!«  zakričal  Ján.  »Čo  búriš?« 

»Prisnilo  sa  mi  o  tvojich  deťoch  . . .  odpusť . . . 
nehnevaj  sa,  že  som  ťa  nedávno  urazil.  . .  Či  sú 
ti  deti  zdravé  ?« 

Za   sklom    ukázala   sa   bledá   tvár   Jánova. 


64 


»Zaviezol  som  ich  do  Zábrežia...  nebolo 
s  nimi  už  rady...   Sestra  ťa  pozdravuje.  .  .« 

Pavel  zabudol  na  všetky  dnešné  útrapy 
a  úzkosti,  nebolo  mu  už  ľúto  ani  teplej  čiapky. 

»To  si  múdre  urobil!  Sestra  naša  je  dobrá, 
•ako  anjel...   Dobre  im  bude.« 

Ján  otvoril  oblok. 

»A  ty  prostovlasý  túlaš  sa  dedinou,  ako 
blázonl«  riekol  a  zachechtal  sa  čudným,  jemu 
nevlastným  smiechom.  »Pravda,  veď  je  nie 
zima«,  doložil,  »milo  je,  ako  na  jar...  Avšak? 
Niet  mrazu,  avšak ?« 

Znepáčily  sa  dobrému  Pavlovi  slová  bra- 
tove...   Hupkom  bežal  domov. 

XI. 

I  prichádza  strašná  polnoc.  Vietor  zabil  sa 
už  dávno,  nebo  pokrylo  sa  hustými,  tichými 
oblakmi.  Taká  je  tma,  že  sa  ani  sneh  nešereje. 
A  v  izbe  aká  tma!  Nevidno  ani,  kde  sú  obloky. 
A  aké  ticho!  Veľká  pec  ešte  hreje  —  ale  na  nej 
mŕtvo,  ticho.  Veľa  nocí  Ján  prebdel,  odkedy  ho 
má  diabol  pod  mocou,  mnohé  ho  domŕza,  ale 
nikdy  nič  tak,   ako   dnes  tá  tichosť   na  peci... 

»Všetko  sa  zahladí«,  šepká  mu  čosi  zFava 
do  ucha,  »všetko  sa  pekne-rúče  prikryje... 
Odbehly  mi,  zablúdily!.  .  .   Chcel  som...« 

A  na  to  druhý  hlas  zprava;  »Ale  či  tade 
vedie  cesta  do  Zábrežia?  Mráz  je,  mráz,  mráz.« 

A  zase  hlas  prvý:  »Nik  ma  nevidel...  nik...« 

»Krá-krá...«  ozvalo  sa  nad  strechou... 
Nie,  to  len  krov  sprašťal  pod  ťarchou  snehu... 

A  jemu  zazdalo  sa,  že  s  pece  ozýva  sa 
trojné  dýchanie.  .  .  »Možno,  všetko  to  sa  mi  len 
snívalo...  deti  spia.«  A  vedel,  že  to  nemožno, 
no  vstal  z  postele,  vyskočil  na  lavicu  a  šmátra, 
šmátra  po  teplej  peci...  Tu  hlavnička,  tam 
duchienka,  plachtička.  Ale  ináč  ticho,  prázdno... 

A  teraz  už  odhodil  od  seba  hlas  zprava 
i  hlas  zFava  a  padol  na  chladnú  zem  prsami 
nadol. 

»Beda!  beda!«  kričal  nahlas. 

Čo  kričať...  vzchop  sa...  zapriahni... 
možno,  ešte  nieje  pozde...  Ešte  nájde  deti  pri 
ohni,  veď  im  mnoho  dreva  narúbal!  A  Janko, 
veď  je  to  umný,  smelý  chlapec.  Vstal,  zapálil 
kahanček.  Obliekol  sa...  kahanček  vložil  do 
lampáša,  že  ide  do  stajne  kone  priahať  .  .  . 
Otvorí  dvere  siene.  .  .  V  dverách  zjavila  sa  Anna 
Bohúnková. 

Mala  na  sebe  krásny  kožuštek,  obrúbený 
lišacím  prámom...  Ján  sa  zpätil...  lampáš 
triasol  sa  v  jeho  ruke.  Anna  spešno  zavrela 
dvere  a  hodila  závoru.  Vošla  rovno  do  izby, 
vyiíala  vianočnú  voskovicu,  zažala  a  postavila 
na  stôl.  Potom  odhodila  kožuštek  na  lavicu  a 
zjavila  sa  pred  Jánom  v  krásnych,  vyšívaných 
šatách,  aké  nosievala  v  kaštieli. 

»Nc«,   riekla   nenútene,   »či  zaslúžiš  takúto 

Vajanský :  Sobrané  Diela  IX.  5 

polnočnú  návštevu?  Či  uznáš  moju  ohromnú 
obeť?« 

V  duši  úbohéiio  Jána  borily  sa  city  a  my- 
šlienky, ako  keď  vrie  v  kotle.  Krása  svodnej 
ženy,  povedomie  hriechu,  možnosť  šťastia,  múka, 
bolesť  —  raj  —  peklo;  táto  smesica  zatískala 
a  znemožňovala  jediný  spravedlivý  cit,  ktorý 
bol  spolu  i  jedine  možný...   cit  pokánia. 

»Už  nemám  detí«,  riekol  napokon  Ján  a 
klesol  na  lavicu  za  stolom... 

Anna  otvorila  veľké  čierne  oči  a  z  nich 
šľahal  zlý  plameň,  nie  tak  radosti,  ako  zlého 
triumfu.  Ona  priskočila  k  nemu,  vzala  jeho 
skleslú  hlavu  do  oboch  rúk  a  bozkala  ho  na 
čelo  dlhým  bozkom.  V  tom  pozrela  na  jeho 
hlavu .  .  . 

» Janko!  Pre  Boha!  Tys'  ošedivel !« 

Na  husto  zarastlej  hlave  Jánovej  pribudlo 
za  posledné    hodiny  mnoho  šedivých  vlasov... 

»Ja  som  zločinec !«  riekol  Ján,  a  odstraňoval 
sladké  telo  Anny  pravou  rukou.  .  . 

»Zločinec  si?«  Anna  zasmiala  sa  hlasným, 
zvonivým  smiechom...  »Tak  už  patríme  do- 
vedna, už  nás  nik  nerozlúči.  Neboj  sa,  ani 
Martin  Belanka...   ja  ho  opovrhujem!« 

Ján  Chomút  hľadel  nemo  pred  seba...  Anna 
prisadla  k  nemu  a  opierala  sa  sviežou  hrudou 
svojou  o  jeho  rameno. 

»Pätnásť  rokov,  Janko,  je  dlhý  čas!  Pätnásť 
rokov    si   ty,    synku,    mojím    nebom    i  peklom, 

mojím  všetkým...  Rozumieš  tomu,  Janko,  Janík? 
Čo  si  myslíš,  že  som  spala  počas  tých  pätnásť- 
ročných múk?  Tys'  zločinec?  Nie,  tys'  môj  vy- 
kúpenec...  Myslíš,  že  nám  obom  kvôli  zaspal 
večným  snom  Bohúnka?« 

Ján  ustrašene  pozrel  na  Annu,  priznávajúcu 
sa  k  takému  hroznému  zločinu... 

»Myslíš,  že  moja  pomsta  spala,  keď  prekliata 
Mária  stala  sa  tvojou  ženou?  Vieš,  kto  zapálil 
dom  tvoj,  keď  si  nebol  doma  a  žena  tvoja  ležala 
bez  vlády  na  posteli  ?« 

Ján  oprel  sa  o  stenu  a  hľadel  na  Annu, 
kt(^á  bola  vstala  a  jasala  ohnivými  bleskami 
široko  otvorených  očú... 

»Táto  ruka  podložila  trúd  do  tvojej  strechy, 
a  moja  pomsta  bola  by  bývala  dokonalá,  keby 
prekliaty  brat  tvoj  Pavel  nebol  vyniesol  Máriu 
z  horiaceho  domu!  A  teraz  sme  už  na  pokoji, 
teraz  sú  naše  účty  v  poriadku!  Nahradím  ti 
požiar,  vyplatím  dlžoby...  Zabudni  na  všetko, 
Janíčko;  pováž,  čo  som  pretrpela  pre  teba,  jedine 
pre  teba!  Zabudnime  oba...  Tys'  splnil  sľub 
—  či  nebola  moja  rada  dobrá?  Kto  ťa  môže 
viniť?  A  jestli  chceš,  predaj  všetko,  i  ja  predám 
a  pôjdeme  do  nového,  cudzieho  kraja...  Po- 
čneme nový  život... «  Počala  ho  hladkať  po 
vlasoch.  »Ja  zafarbím  tieto  šediny  láskou,  ja 
budem  tvoja  na  veky.« 

Tisla  hlavu  jeho  k  prsiam.  Jánovi  zdalo 
sa  razom  všetko  také  pochopiteľné,  jednoduché, 

možné,  keď  stál  pod  jej  očarovaním,  keď  horel 
ako  vatra. 

»Muža  som  otrávila«,  šeptala  Anna,  sadnúc 
si  tesno  k  Jánovi,  »a  čo  sa  mi  stalo?  Som  tu, 
krásna,  mladá,  bohatá.  .  .  Smrteľný  nápad  uro- 
bila som  na  sokyňu  svoju,  tvoju  ženu,  dom 
som  ti  na  popol  obrátila  —  a  čo  mi  je?  Som 
bohatá,  zdravá,  a  teraz  i  šťastná.  Never  na  hlú- 
posti!  My  sami  sme  si  všetko.  Kňazi  len  hlú- 
posti tárajú,  strašia  nás  peklom.  Pekla  niet!  Je 
raj,  ale  raj  si  musíme  sami  spraviť,  tu  na  zemi, 
rozumom  a  smelosťou.  Tak  ma  vyučili  v  ka- 
štieli, a  pravdu  mali...  Čo  všetko  nedeje%a 
tam  v  tých  hrdých  teremoch.  .  .  A  čo  sa  im  tam 
stáva  ?« 

Akokoľvek  bol  Ján  omámený  Annou,  v  ňom 
rástol  akýsi  hlboký  bôľ,  a  popri  tom  hroznom 
boli  začal  sa  brieždiť  nový  cit  budúceho  ob- 
ľahčenia.  .  .  Ale  to  nebolo  to,  čo  sľubovala  Anna; 
toto  šípené  obľahčenie  nesúviselo  s  jej  vrelým 
objatím,  s  vôňou,  ktorou  ho  cele  omámila.  .  . 
ale  naopak,  hrozná  úzkosť  vnútorná  bola  ešte 
zveličovaná  ženskou  sladkou  nehou,  prúdiacou 
sa  z  bytnosti  krásnej  ženy...  Lebo  tu  tisla  sa 
hrozná  myšlienka:  za  to  zavraždil  si  deti!  Láska 
a  výhľad  na  šťastie  nemiernily  temný,  hrozný 
bôľ,  zapríčinený  povedomím  len  teraz,  pred 
chvíľkou  spáchaného  zločinu  proti  vlastnej  krvi. 

Kohút  zaspieval.  .  .  Anna  sa  vzchopila,  oblie- 
kala pestrý  kožuštek  s  lišacím  prámom.  Pozrela 

na  Jána  takým  hlbokým,  pritom  surovo-prísnym 
pohľadom.  Lebo  sa  jej  znepáčilo,  že  sedel  s  po- 
niknutou  hlavou,  smutný,  zdríený  a  nehorel 
strasťou  a  láskou,  ako  očakávala. 

»Ty,  ako  sa  mi  zdá,  chabneš,  opúšťaš  sa, 
ty  nevážiš  si  toho,  čo  som  vykonala  pre  teba. .  . 
ty  za  nič  nemáš  to,  čo  som  pretrpela. .  .  Či  ne- 
vieš, že  každú  minútu  prijmú  ma  do  kaštiera, 
že  tam  budem  istá,  v  pohodlí  a  zabezpečená? 
Oj,  ty  vieš  všetko,  vieš  i  o  Belankovi,  a  ešte 
váhaš?  Či  vieš,  že  naučila  som  sa  v  kaštieli 
vyšším,  krajším  mravom?  Tam  neznajú  takých 
hlúpych,  sedliackych  výhovoriek:  že  vraj  zločin, 
že  vraj  krivda!  Ty  myslíš,  že  ešte  platí  kate- 
chizmus? Nie!  Katechizmus  už  páni  dávno  zru- 
šili. Teraz  platí  len  to,  aby  nič  nevyšlo  na  javo. 
No,  ak  váhaš,  tedy  —  beda!  Nožom  prekolem 
toto  srdce...  ach,  veď  je  i  tak  plné  rán  a 
úderov !« 

Anna  vyňala  dlhý,  lesklý  nôž  z  bočného 
vrecka  na  kožúšku. 

»A  to  na  tebe,  len  na  tebe  zostane...  Bu- 
deš štvornásobným  vrahom,  môj  Janko  Vranko! 
Nik  neuverí,  že  si  ma  ty  nepreklal!  Potom  už 
neunikneš !« 

Pohyb  jej  pravice  bol  taký  strmý,  istý,  že 
ťažko  bolo  pochybovať  o  tom,  že  čo  hovorí, 
i  vyplní.  Že  vyplní  strašný  sľub,  zvestovaly  i  jej 
oči,  plamenné,  zlé,  ostré  ako  dýky. 

Ján   pevne   veril,    že  sa  prebodne,   i  chytil 


70 


ju  za  strunisté  rameno  a  sovrel  do  pästi  ruku, 
v  ktorej  blýskal  sa  dlhý,  špicatý  nôž. 

»Nuž  tedy  sľúb,  že  každé  moje  slovo  splníš 
na  ostatnú  litierku.  .  .« 

Ján  padal  zas  pod  jej  moc  —  predtucha 
budúceho  obFahčenia  bledla  v  jeho  duši... 

»Srúb!«  zavolala  Anna,  už  menej  prísne,  ale 
viac  prosebné,  svodne,  sladko. 

»Srubujem«,  riekol  Ján  a  hodil  sa  k  jej 
nohám,  sovrúc  ramenom  jej  trasúce  sa  kolená. 

Anna  sa  k  nemu  sklonila  a  zaplakala  hlasne; 
Ján  cítil,  ako  kvapka  za  kvapkou  padajú  jej 
hojné  slzy  na  jeho  temeno. 

Xll. 

Ale  keď  Anna  odišla,  keď  tratila  sa  vôňa 
jej  omamujúcej  osobnosti,  Ján  pocítil  ťažobu 
na  duši  a  taký  strašný  bôF,  že  počal  si  vlasy 
trhať  a  biť  sa  do  pŕs. 

»Nešiel  si  ratovať,  nešiell«  opätoval.  »0j, 
deti  moje,  moje  biedne  deti!  Janíčko  môj,  Ha- 
nička  a  ty  malý,  nevinný  Ondrejko!« 

A  strach  duševný  a  bôF  tak  rástol,  že  už 
naozaj  bolo  treba  nejakého  obFahčenia.  Neskorý, 
zimný  predsvit  šerel  sa  v  oblokoch.  Ján  vy- 
skočil na  lavicu  —  hľadí  na  pustú  pec.  .  .  Tam 
hlavnička,  tam  duchnička,  tam  plachti.čka.  .  . 
1  padol  s  lavice  na  zem  a  prevaľoval  sa  po  stu- 
denej dlážke.  Vstal,  sadol  za  stôl  a  čakal  rána. 

A  to  nederné  ráno  bolo  také  veselé,  svieže, 
mrazné,  len  tak  trestalo,  ale  bolo  jasno.  Obliekol 
sa  sviatočne,  a  predcit  obľahčenia  ho  zachvátil. 

»Von  to  musí«,  podumal,  »to  nemožno  tajiť... 
Bože,  ty  všetko  vidíš,  vidíš  i  môj  zločin...  Ale 
neodpustíš  bez  pokánia!  Tu  cítim.  . .  tu,  že  ináč 
nemôžem !« 

A  driečna  postava  Anny  chcela  sa  blížiť 
k  nemu  so  svodným,  blaho  sľubujúcim,  slad- 
kým úsmevom. 

Pozrel  na  obraz  Márie  sedmibolestnej  —  a 
svätým  jej  lícom  zahnatá  bola  hriešnica.  Videl, 
ako  srdce  svätice  krváca  bodami  sedem  mečov, 
a  všetko  svetské  odletelo  od  neho.  1  jeho  srdce 
krváca.  Ó,  blažené  krvácanie! 

Ľudia  sbierali  sa  pred  kostolom;  bolo  ich 
už  hodne,  lebo  bol  zvláštny  sviatok  kostolný, 
prišli  tedy  mnohí  i  z  filií.  Bolo  to  obyčajou 
v  tento  výročný  deň  čakať  na  pána  farára,  kto- 
rému rychtár  oddával  pred  vchodom  do  chrámu 
dar  veriacich.  Starý  rychtár,  so  šedivými  vlasmi 
až  po  plecia,  čakal  pred  vchodom  so  striebor- 
ným kalichom,  prikrytým  hodvábnou  šatkou, 
vyšitou  dedinskými  devami. 

Ako  pohol  sa  z  fary  malý  kondukt:  farár, 
rechtor,  kostolník  a  miništranti,  všetko  vstalo  so 
zábradiel  a  múrikov,  rychtár  chystal  sa  k  reči.  .  . 

V  tom  prostovlasý,  v  sviatočnom  kožuchu, 
ale  bledý  a  rozochvený  pribehne  Ján  Chomút, 
padne  pred  farárom  na  tvár  a  kričí: 

»Som  vrah,  som  vrah!  Svoje  tri  deti  som 
zavraždil!  Milosť,  milosť !« 

Povstalo  strašné  zmätenie.  Všetci  mysleli, 
že  sa  Ján  Chomút  zbláznil. 

Jeho  brat  vystúpil  z  množstva,  dvíhal  Jána, 
pýtal  sa,  čo  je  to...  Ale  samému  bolo  tažko 
na  srdci;  veď  ráno  prišla  sestra  zo  Zábrežia  a 
povedala,  že  o  deťoch  nevie  ničoho... 

»Len  jednu  milosť  mi  dajte !«  zavolal  Ján, 
Pavlom  so  zeme  dvíhaný.  »Pán  rychtár,  poďte 
so  mnou,  s  bratom  a  boženíkmi!  Pán  farár, 
modlite  sa  za  mňa!« 

Lud  sa  hrnul  do  chrámu.  Pavel  Chomút 
viedol  brata  domov,  za  ním  ťažkým  krokom 
šiel  rychtár.  Zapriahli  do  dvoch  saní.  V  prvých 
sedel  Ján  s  Pavlom,  v  druhých  rychtár  a  dvaja 
boženíci.    Leteli,   ako    víchor,  po  dobrej    sanici. 

Celou  cestou  Ján  Chomút  bol  tichý,  len 
časom  ťažko  vzdychal.  Keď  sa  blížili  k  Suro- 
vinám,   Ján  Chomút   zavolal    strašným  hlasom: 

»Na  pravo,  na  pravo !« 

»Bože  môj«,  pomyslel  si  Pavel,  »veď  ideme 
v  tú  stranu,  zkadiaF  som  počul  hlasy... « 

A  bolo  mu  zas  ťažko  na  duši.  Dal  sa  sklátiť 
povedačkami!  Už  vedel,  že  čo  držal  za  hlas 
svodnej  Víly,  že  to  bol  hlas  úbohého  Janka! 

Pod  mohutnou  jedFou,  pri  vatrisku,  snehom 
zaviatom,  sedely  tri  k  sebe  pritúlené  zmrznuté 
deti.  Hanka  držala  Janka  objatého  okolo  pása. 
Ondriško   túlil   sa   pod   krýdlo   bračekovho   ko- 

žuška,  majúc  rúčky  složené,  ako  k  modlitbe, 
na  jeho  prsiach.  Ale  i  ramienka  Hankine,  i  rúčky 
Ondriškove  boly  stuhlé,  studené...  Janko  ich 
tedy  ochraňoval  pred  mrazom,  až  pokým  sám 
nezamrzol. 

Pavlovi  vyrútily  sa  slzy  pri  pohľade  na  deti. 
Chcel  slzy  ukryť  pred  rychtárom  a  boženíkmi, 
ale  keď  videl  rychtára-starca,  ako  kľakol  k  mŕtvo- 
lám, ako  pozdvihol  ruky  k  nebu,  i  on  dal  slzám 
voľný  prúd. 

Ján  bol  bledý,  strašný  —  a  predsa  padlo 
na  dušu  jeho  to  predcítené  obľahčenie,  ako  ne- 
beská manna. 

»Kajám  sa,  kajám  sa!«  zakričal.  »Ja  som 
ich  tu  naschvál  zanechal,  aby  zmrzly!  Sputnajte 
ma,  obeste  ma,  červa  nehodného!  Sputnajte  ma, 
pán  rychtár;  bite  ma,  boženíci!« 

Ján  chcel  sa  rútiť  na  mŕtvoly  detí,  ale  bo- 
ženíci  ho  zadržali. 

Rychtár  povedal: 

»Ľudia  prestávajú  slúžiť  Bohu.  .  .  oni  menia 
sa  na  zverov. . .  Vy,  deti«,  rychtár  položil  staré, 
trasúce  sa  ruky  na  mŕtvu  hlavu  Janka,  nachý- 
lenú k  Hanke,  »neprestaly  ste  dúfať.  .  .  Janko, 
tys'  zakrýval  sestričku  a  bračeka,  hoci  samému 
ti  mráz  lámal  údy.  .  .  Ó,  deti. .  .  nedarmo  riekol 
Spasiteľ:  týchto  maličkých  je  kráľovstvo  ne- 
beské. .  .« 

Mŕtvoly  detí  položili  na  sane  a  leteli  k  de- 
dine. .  . 

A  keď  rozchýrilo  sa  po  dedine,  ako  blesk, 
čo  sa  stalo  pred  kostolom,  že  sám  Ján  Chomút 
priznal  sa  ku  zločinu  a  viedol  úrad  na  miesto 
strašného  skutku,  že  ho  oddávajú  súdu,  Anna 
Bohúnková  v  krásnej  bundičke  s  lišacím  prá- 
mom  rezkým  krokom,  bledá  a  rozčúlená  išla 
snežným  chodníkom  —  ku  kaštieľu.  Poludňajšie 
slnko  utešene  svietilo  na  biele  pole.  Osvietilo 
jej  krásnu,  bledú  tvár  i  nedobrý  výraz  jej  očú. 
Bol  v  nich  výraz  temného,  vzdorovitého  bôFa. 
Zazvonila  u  vrát  a  povedala  livrovanému  loka- 
jovi svoje  meno.  Vpustili  ju  ochotne.  Prekročiac 
prah,  pocítila,  že  je  zachránená,  že  vstupuje  do 
azylu...  Aké  hriechy  a  zločiny  by  nespáchaly 
a  nevedely  by  zaokryť  —  kaštiele? 


Jarný  mráz. 

Novella. 

(1891.) 


Hosť  z  mesta. 

»Nespadne,  nespadne !«  volalo  piskravým 
tónom  šestnásťročné  dievča,  bijúc  trstenicou  na 
rozletené  kolo  z  bukového  zohýbaného  dreva, 
aké  majú  malé  deti  k  zábavke. 

Jej  pristala  detinská  hra,  lebo  všetky  jej 
pohyby  boly  ešte  detinské.  I  sukničku  mala 
polokrátku,  tak  že  pri  rujných  skokoch  bolo 
vidno  jej  strunisté  nôžky  v  tuho  natiahnutých 
punčoškách,  i  v  drieku  bola  tenušká. 

»Nuž  nech  sa  zabáva  ešte  po  detinsky«, 
pomyslela  si  mať,  ktorá  ticho  kráčala  cestou  po 
boku  staršieho,  veľmi  módne  odetého  pána. 

Išli  domov  s  krátkej  prechádzky.  Starší  pán 
prišiel  k  vdove  Biankovičovej  na  návštevu,  veru 
nečakanú.  On  bol  bohatým,  vysokým  úradníkom 
z  hlavného  mesta.  Vdova  počula  jeho  meno  z  úst 
nebohého  muža,  a  to  v  spojení  s  nádejou,  že  by 
mu  hádam  intímny  súdruh  školských  rokov 
mohol  pomôcť  z  úzkosti.  Či  Biankovič  urobil 
nejaký  pokus,  či  obrátil  sa  na  »intímneho  sú- 
druha«,    nevedela.    Vedela  len  toľko,   že   pomoc 

nezavítala  odnikiaľ,  a  meno  bohatého  Černošín- 
skeho  neprišlo  jej  na  um,  až  ho  čítala  na  vi- 
zitnej  kartočke,  ktorú  jej  poslal  zo  špinavého 
hotela  malomestského,  s  prosbou,  či  smie  na- 
vštíviť vdovu  svojho  najväčšieho  priatera.  Ve- 
dela, že  teraz,  keď  jej  muža  zabily  nešťastné, 
zavinené  i  nezavinené  pomery,  ktoré  mohla 
reparovať  dosť  malá  pomoc,  jej  všetky  školské 
intímne  priateľstvá  mužove  nič  neprospejú.  Jed- 
nako prijala  Černošínskeho,  ako  známeho... 
Veď  jeho  meno  počula  od  muža. 

»No,  už  ticho«,  zavolala  Biankovičová  na 
dcéru,  »blížime  sa  k  mestu!« 

»A  práve  tam  je  hladko!«  veselo  riekla 
Mária.  Jej  tvár  horela,  mladé,  ledva  znateľné 
prse  dmuly  sa  od  behu. 

»Hra,  veľkomožný  pane,  takúto  dievku  mám! 
Je    neposlušná,    neposlušná!    Divok    dedinský. « 

A  skutočne,  Mariška  rozohnala  kolo  a  be- 
žala za  ním,  ďaleko  predbehnúc  starých. 

»Vy  máte  diamant«,  riekol  vážne  Černo- 
šínsky,  pohladkajúc  svoju  bradu,  šedinami  silno 
spestrenú,  »sirotu  —  ach,  ako  bôľno  pomysleť! 
Ach,  keby  žil  Biankovič,  či  by  sa  tešil  dcéruške. 
Rosná  kvapôčka  v  rannom  slnku !« 

Biankovičová  nečakala  od  cudzieho  človeka 
takej  súcitnej  poznámky.  Počal  hovoriť  o  ne- 
bohom, o  divných  osudoch,  ktoré  trhajú  sväzky 
najvernejšieho  priateľstva.  Keď  prišli  k  nízkemu 
domku,    kde    vdova    mala   byt,    a   Černošínsky 

chcel  sa  lúčiť,  Biankovičová  bola  už  rozcítená 
a  so  slzami  v  očiach  prosila  Černošínskeho,  aby 
sa  »upon!ŽiI«  k  nej  na  skromnú  vdovskú  večeru. 

Elegantná  figúra  úradníkova,  jeho  brillian- 
tová  ihla  na  tuho  škrobenej  košeli,  veľký  brillian- 
tový  prsteň,  lisnúci  sa  cylinder  a  celá  bytnosť 
človeka  vyšších  kruhov  silne  kontrastovala 
v  malej,  nízkej,  biedne  vystrojenej  izbe.  Bolo 
vidno,  že  je  to  izba  parádna...  To  jest,  boly 
tam  tri  fotele,  bol  diván  i  stôl,  pokrytý  albami, 
zlatorezmi,  aby  to  upomínalo  na  »salon«.  No 
bola  i  posteľ,  a  na  biednej  kasni  s  olúpaným 
furnírom  prozaické  veci  dennej  potreby:  taniere, 
lyžice,  lacný,  neglazírovaný  hrnček  s  mliekom. 
Malé  oblôčky  malý  lacné  záclony,  ale  až  po  zem 
—  celkom  ako  v  skutočnom  salóne.  Tak  chápe 
sa  upadla  rodina  vždy  len  nahor,  aby  aspoň 
tieň    starej    formy    upomínal  na  prešlé    časy... 

Cernošínsky  prezrel  jedným  pozorom  všetko. 
Videl  nepokoj  vdovy,  videl,  že  jej  dcéra  na  chvíľku 
zmizla,  a  potom  priduseným  hlasom  radila  sa 
s  matkou.  Vedel,  že  ženské  majú  starosti  o  ve- 
čeru. Zbadal  jasno,  že  domácnosť  Biankovičovej 
je  bez  riadnej  slúžky,  lebo  obstarná  žena,  čo 
konečne  priniesla  taniere  a  postavila  na  kasňu, 
bola  zrejme  len  občasnou  posluhovačkou.  No 
pani  Biankovičová  vedela  všetko  tak  ustrojiť, 
že  jej  hosť  necítil  nepríjemného  citu,  ktorý  vzbu- 
dzuje núdza.  Jemu  chutila  pečienka  (iste  kúpená 
v  hoteli,  lebo  prišla  polostudená  na  stôl),  chutil 

i  čaj.  Menovite  čaj  mu  chutil,  ktorý  ľúbil  hodne 
sladký.  I  to  videl,  že  na  tretí  pohár  už  ne- 
dostávalo sa  dosť  cukru... 

Marišku  ani  najmenej  nemýlily  nesnádze 
materi.  Hťadela  veFkými  očami  na  cudzieho  pána, 
a  bola  pevne  presvedčená,  že  si  taký  starý  pánko 
musí  považovať  za  česť  také  neobyčajné  uho- 
stenie.  Ešte  i  fľaštičku  rumu  bola  sama  kúpiť 
za  celých  35  krajciarov.  1  sucháre.  Nebadala, 
ako  ostro  pozerá  na  ňu  pán  s  bradou,  presko- 
čenou striebornými  nitkami  šedín,  a  divila  sa, 
keď  ju  bral  za  ramienko,  hladkal  po  tvári  a 
chválil  jej  krásne  vlasy.  No  súčasne  nepríjemné 
jej  bolo,  že  hodne  krátkozraký  približoval  svoju 
tvár  k  jej  tvári,  k  hrdlu,  robil  tesné  oči  a  ovial 
ju  akýmsi  mydlovým  zápachom. 

»Čo  ma  do  teba,  obluda  ?«  pomyslela  si. 
»Škoda  suchárov!« 

Ona  si  totiž  myslela,  že  jeden  suchár  jej 
ostane,  ale  nie,  »verkomožný«  v  tichom,  šeptmo 
vedenom  rozhovore  s  matkou  vzal  i  posledný 
a  máčal  v  zastydnutom,   slabo  ocukrenom  čaji. 

»Spať,  dieťa  moje«,  razom  riekla  mať,  a  jej 
ruka  sa  triasla. 

Mariške  to  bolo  po  vôli.  Ona  skočila  ra- 
dostne, uklonila  sa  staromódne  pred  hosťom  a 
matke  bozkala  ruku.  Zo  spalne  ozýval  sa  tichý 
spev,  potom  zamíkol. 

»Pre  Boha!«  riekla  Biankovičová,  len  čo  bola 
vyšla  dcéra.    »Aký  dlh  —  ja  o  ničom  neviem. « 

»Áno,  dlh,  veľký  dlh«,  prešiel  Černošínsky 
zo  šepotu  do  hlasnejšieho  hovoru;  »dlh,  ktorý 
som  nemohol  splatiť  živému...  Áno,  on  mňa 
zachránil,  váš  Gusto,  zachránil!  Nie  môj  život, 
viac,  moju  česť,  moje  všetko...  A  čo  viac,  za- 
chránil s  obetovaním  samého  seba.  Urobil  som 
niečo,  pravda,  v  mladistvom  nerozmyslení,  čo  by 
ma  bolo  zhubilo  navždy...  Z  kajúcnosti  vy- 
znám vám  to.  .  .  mal  som  sverené  peniaze,  roz- 
horúčený  kartovou  hrou  prehral  som  všetko. 
Gusto  vytrhol  ma,  vzal  vinu  na  seba.  .  .  ja  som 
nahradil  všetko,  vyšiel  som  čistý,  no  ffak  zostal 
na  ňom...  Áno,  tak  sa  stalo,  že  váš  muž  ne- 
mohol vyššie,  zostal  za  nami  druhými,  nepo- 
všimnutým úradníkom  —  a  ja  som  postu- 
poval. .  .« 

Biankovičovú  pojal  strach  pred  novým  jej 
človekom.  Razom  objasnily  sa  jej  všetky  útrapy 
mužove,  jeho  márny  boj,  jeho  daromné  námahy 
vymaniť  sa  z  postavenia  subalterného,  nezod- 
povedajúceho jeho  vysokému  vzdelaniu,  pilnosti 
a  talentu. 

»No,  tu  som,  aby  som,  nakoľko  možno,  na- 
pravil chybu... «  riekol  Černošínsky,  priblížiac 
tvár  k  tvári  vdovinej  a  žmurkajúc,  akoby  v  roz- 
pakoch, svojimi  trochu  prižmúrenými  očami. 
»Vidím,  že  ste  v  zlých  pomeroch... « 

»Nie,  nie!  Zadržte!  Vy  chceli  by  ste  ma 
almužnou  obraziť  preto,  že  tristozlatová  penzia 
núti  ma  k  najkrajnejšej  skromnosti.  Nie,  pane! 

Vajansky:  Sobrané  Diela  IX.  6 

Viem,  môj  muž  spomínal,  že  azda  bola  by  po- 
moc u  vás. . .« 

»Áno,  a  to  je,  čo  ma  žerie!  On  mi  písal.  .  . 
a  viete,  čo  robí  zbohatlý  priateľ  s  listom  biedneho 
priateľa  v  tisícich  pádoch?  To  som  i  ja  urobil.  List 
bol  hodený  medzi  stá  iných  žobráckych.  Áno,  to 
som  urobil,  a  to  ma  dohnalo  sem,  keďdozvedel  som 
sa  o  smrti  Gustovej.  Slovo  smrť  je  veľké,  vážne 
slovo.  .  .  Chcete,  aby  som  mohol  upokojiť  dušu ?« 

Biankovičovej  prišlo  na  um,  že  nie  ona 
sama  je  obeťou  akéhosi  temného  diela,  ale  i  jej 
dcéra.  Hrdosť  počala  ustupovať  materinskej 
láske.  Kto  vie,  či  bohatý  priateľ  jej  muža  ne- 
zabezpečí budúcnosť  dcérinu? 

»Nebránim«,  riekla  ticho. 

Černošínsky  vstal  s  divánika. 

»Dajte  mi  svoju  dcéru«,  riekol  trasľavým 
hlasom. 

Biankovičovej  urobily  sa  mžiky  pred  očami. 
Pokryla   tvár   rukami  a  položila   hlavu   na  stôl. 

»Verím,  že  ste  prekvapená«,  počal  Černo- 
šínsky a  bral  ruku  vdovinu,  útlo,  otcovsky 
zohnúc  sa  nad  jej  hlavou;  »primnoho  nového 
ste  počuli.  Ale  počuli  ste  slová  muža  čestného. 
Noc  má  rozum,  hovorí  sa...  Pohovoríme  si 
zajtra...   Ďakujem  za  pohostenie. « 

Ona  vstala  a  hľadela  na  cudzinca,  ako  v  ne- 
dorozumení. 

On  bral  svoj  svrchník  s  hodvábnym  futrom, 
klaňal  sa  a  vyšiel. 

Biankovičová  počala  chodiť  po  malej  izbe 
rýchlym  krokom,  ako  v  klietke.  Chytala  sa  za 
hlavu,  časom  zahíkala  suchým  plačom.  Počala 
sberať  so  stola,  zo  zvyku.  Pod  tanierom  hosťa 
našla  nové  novučičké  štyri  stovky.  Celá  jej  hrdosť 
sa  vzbúrila.  Pochádzala  z  nebohatej,  ale  intelli- 
gentnej  rodiny,  bola  vychovaná  skromne,  čestne; 
jej  muž  odvodzoval  meno  svoje  od  Brankovičov, 
a  iba  akési  nešťastie  prinútilo  ktoréhosi  predka 
premeniť  si  meno.  A  tu  razom  akási  strašná, 
ohyzdná  história!  Ona  si  už  chystala  celú  zá- 
sobu hrdých  slov,  akými  privíta  neznámeho  vo- 
trelca. Jej  muž  previnil  sa  na  sebe  i  na  rodine, 
zanechal  ženu  i  decko  v  biede,  ale  to  neopráv- 
ňuje cele  cudzieho  človeka  peňažnou  almužnou 
urážať  Biankovičovú. 

n. 

stovka. 

A  Biankovičová  i  upotrebila  zásobu  prichy- 
staných hrdých  slov  na  druhý  deň.  Čakala 
Černošínskeho  sama.  Dcéru  poslala  na  blízku 
dedinu  ku  známej  rechtorke,  osobe  milej  a  úsluž- 
nej, prosto  zamilovanej  do  Marišky. 

Ale  tu  pomaly  badala,  že  jej  rozbúrené  more 
láme  sa  o  nehybnú,  tvrdú  skalu.  Černošínsky 
vypočul  všetko  s  tichou,  ba  prívetivou  tvárou. 
A  keď  vdova  už  nemala  čo  povedať,  keď  sa  jej 
búrne  vlny  čím  dial,  tým  viac  drobily  na  skalnej 

pokojnosti  protivníkovej,  i  sama  cítila  upokojenie. 
Mnoiié,  čo  si  premyslela  nocou,  čo  povedala 
v  tvár  Černošínskemu,  razom  pozdalo  sa  jej 
prehnaným.  Jeho  krotké  slová,  jeho  tvrdenie, 
že  rozumie  jej  rozhorčeniu,  že  neočakával  nič 
iného,  že  práve  ho  teší,  že  našiel  taký  blaho- 
rodný  odpor,  ale  že  sa  toho  odporu  neľaká,  chrá- 
nený a  posmelený  čistotou  svojich  úmyslov  — 
účinkovaly  ako  olej  na  rozbúrené  more.  Ono  sa 
tíšilo.  Čím  viac  rozprával  hosť  o  svojom  skve- 
lom postavení,  tým  hlbšie  cítila  pred  sebou 
priepasť  biedy  a  bezpomocnosti.  A -keď  jej  pred- 
stavil, čo  bude  s  Mariškou,  keby  sa  ona  tak 
pominula.  .  Hrozná  myšlienka. . .  Žiť  v  chudobe 
nebolo  jej  hrozné  —  ale  zanechať  jediné  dieťa, 
dievča  v  šírom,  pustom  svete... 

A  vyšlo,  že  Černošínsky  nebol  rodine  Bian- 
kovičovej  taký  celkom  ďaleký. .  .  Veď  on  už  päť 
ráz  po  smrti  Biankovičovej  bol  v  D.  a  videl  zďa- 
leka mať  i  dcéru,  dopytoval  sa...  Videl  Ma- 
rišku  na  ochotníckom  divadle  v  malej  úlohe  — 
vtedy  dozrel  v  ňom  úmysel.  On  si  zaľúbil  ladný 
zjav,  on  nie  je  len  chladný,  vypočítavý,  je  pri  tom 
i  srdce...  Prečo  teda  neurobiť  dvojaké  blaho: 
osviežiť  a  ošťastniť  svoje  osamelé  dni  a  smieriť 
starú  vinu?  Nie  každý  tak  pamätá  na  starú 
dlžobu. .  . 

K  poludniu  Biankovičová  bola  už  celkom 
mäkká,  len  prosila  nazpäť  prijať  štyri  stovky. 
Ona  nežiada  daru.  To  bolo  nedelikátne.  Černo- 

šínsky  ju  presvedčil,  že  to  bola  od  neho  síce 
smelosť,  ale  keď  zbadal  ich  veľkú  ohraničenosť, 
myslel  si,  že...  no,  jedným  slovom,  zle  volil 
prostriedok  umom,  ale  úprimne  dušou.  Ostatne 
vzal  banknóty  a  strčil  do  vestového  vačku. 
Prišla  babka-posluha. 

»Ah!  babka  —  včera  zabudol  som  vám  dať 
diškréciu.« 

Vytiahol  stovku  a  vstrčil  babe  do  tvrdej, 
nečistej  dlane,  tak,  aby  vdova  nezbadala. 

»A  tak  dovolíte  —  mňa  už  volá  povinnosť . . . 
odcestúvam!  Škoda,  že  nevidím  váš  diamant. 
No,  smiem  prísť?  Smiem  ?« 

Biankovičová  bola  celá  omámená.  Rozum 
počal  hovoriť  veľmi  hlasno,  dobrý  cit  bol  za- 
halený, ako  by  razom  hmla  bola  sadla  na  jej 
biednu  dušu. 

»A  odpustíte  biednej  vdove  ?«  riekla  a  po- 
zrela prosebné  na  tvár  úradníka. 

Videla,  že  jeho  tvár  je  síce  chladná,  ale  že  je 
dobrá,  majestátna,  dôveru  vzbudzujúca.  Veď  čože 
by  ho  tiahlo  k  žobrákom,  aký  záujem?  Aký 
egoizm?  K  nim,  takým  biednym,  nepatrným? 
Ťažko  bolo  niečo  zlého  si  mysleť.  A  jeho  kajúcnosť! 
Duševná  tichosť,  trpelivé  vypočutie  všetkých  ob- 
žalôb! Černošínsky  opustil  chudobný  bytvdovin; 
ona  sa  rozplakala  po  jeho  odchode,  potom  sa 
rozveselila  a  zamĺkla  tupou,  bezmyšlienkovou 
nemotou. 

»Urodzená    pani,    urodzená    pani!«    kričala 

babka-posluha,  vrúfac  sa  strmhlav  do  chyže. 
»Pán  veľkomožný  dali  mi  do  ruky  stovku.  .  .  iste 
sa  pomýlili.  .  .  chceli  mi  dať  zlatovku.  Pre  Boha 
prosím,  urodzená  pani...  zanesú  sami,  mfía 
vyhovoriť,  ja  sa  bojím!  Mňa  môžu  chytať  — 
Bože  môj  —  taký  veliký  peniaz!  Nebola  bych 
ani  vedela,  ale  môj  muž  —  tužibuď  s  lápsikoml 
Že  vraj  trinkeld!  Pekný  trinkeld  —  stovka!  Ty 
nešťastnica,  čos'  to  urobila?  U  tej  bedárky  stovku 
trinkeld!  Ach,  nech  mi  odpustia...  on  je  už 
taký . .  . « 

Vdova  uhádla,  že  je  to  stovka  z  tých,  ktoré 
hosť  nechal  pod  tanierom. 

»Uspokoj  sa,  ševcová;  daj,  uschovám  pe- 
niaze. Pán  skoro  príde. « 

»Len  aby  na  mňa  nič  nevyšlo...  a  môj 
muž?« 

»Choď.  .  .   hned  prídem  za  tebou,  neboj  sa.« 

Ako  babka  vyšla,  Biankovičová  klesla  kole- 
načky  k  divánu. 

»Bože  môj!  Biedna  ševcová  vracia  darovanú 
stovku...  a  ja  som  náskoku  prijímať  strašný, 
strašný  dar!  Veď  je  ona  ešte  len  decko!  Dtle,  slabé, 
nevinné  decko!   Ó,  Bože  môj,  čo  som  urobila !« 

Aký  veľký  dar  to  bol,  zvedela  až  neskôr: 
Cernošínsky  vyrovnal  všetko,  čo  jej  nebohý  muž 
udajne  previnil.  Jeho  veľkému  vlivu  v  hlav- 
nom meste  nebolo  ťažko  pri  najvyššom  súde 
process  Biankovičov  pristaviť  a  zabiť,  tým  ľahšie, 
keď  už    vinník    bol    nebohý    a   všetky    hmotné 

záväzky  vyplatil  Černošínsky.  Slovom,  on  sotrel 
s  mena  Biankovičovho  škvrnu,  a  tým  uspokojil 
dušu  vdovinu. 

III. 
Osudná  mýlka. 

»Mama,  drahá  mama«,  vbehla  Mariška  do 
chyže,  »videla  som  pána,  čo  bol  u  nás  pred 
mesiacom...  veru  on  to  bol,  ten  samý.  Šiel  so 
sudcom  a  s  inými  pánmi.  Tak  sa  mu  klaňali, 
až  smiešno.  Celý  dvor,  a  on  ako  kráF,  taký 
starý,  vážny  krár.«  Zasmiala  sa  a  ukazovala, 
aké  komplimenty  strúhal  notár,  aké  tučný  farár. 
»A  on  len  takto«,  a  pritom  urobila  vážnu  pózu, 
rozhodila  rukami  a  nadula  sa.  »Celkom  iný 
človek.  Ale  ja  som  ho  poznala  po  šedivastej 
brade.  On  bol,  on.« 

Biankovičovú  bodlo  do  srdca.  Už  vedela, 
že  má  prísť.  Krásne  dary,  ktoré  poslal  matke 
i  dcére,  boly  zatvorené  v  kasni;  dary  boly 
sprevádzané  utešeným  listom. 

»Nuž  a  čo  viac?  Čo  tak  ľahko  hovoríš 
o  vážnych  ľuďoch?  On  je  náš  dobrý  známy,  náš 
priateľ.  Možno,  príde. « 

»Ale  potom  musíme  kúpiť  viac  cukru«,  po- 
vedala Mariška  opravdove. 

»Vidíš,  maj  rozum,  už  nie  si  decko... « 

»To  mi  hudie  i  pani  rechtorka.  . .« 

»Nie  si  decko.    Maj  rozum,  Marienka.    Ten 


pán,  pán  radca  Černošínsky,  chodí  sem  po  úrad- 
ných povinnostiach.  On  bol  priateFom  tvojho 
otca  —  jedným  slovom.  .  .« 

Nemohla  ďalej,  hoci  v  utešenom  liste  boly 
vážne  slová  o  príprave  dcéry. 

»Marienka,  počuj.  Tys'  už  nie  decko,  ešte 
raz  ti  hovorím.  Pomysli  si,  čo  by  bolo,  kebych 
tak  umrela...    Marienka.  .  .«  Zastala. 

Marienka  otvorila  široko  svoje  i  tak  veľké, 
navlhlé  oči. 

»Co  je  to,  mama?  Ah,  už  viem,  už  viem! 
Preto  to  skrývanie  kľúča  od  kasne.  Šusterka 
videla  na  šaty,  videla  brošu.  Mama,  čo  je  to? 
Mňa  už  dávno    mrzí,   že  čosi  tajíš.    Čo  je  to?« 

»Áno,  skrývala  som  pred  tebou,  skrývala... « 

Marienka  kľakla  na  kolená  a  položila  hlávku 
do  matkinho  lona. 

»Ale,  mama  moja  drahá,  prečo  ma  tak 
tresceš?  Veď  ja  nie  som  také  decko,  ako  sa 
zdá,  ja  som  už  veľká,  mama  moja,  a  priznám 
sa,  i  ja  som  niečo  skrývala  pred  tebou.  Ja  som 
začula  niečo  od  susedov,  ale  som  ti  nič  neho- 
vorila, bála  som  sa.  Ako  hovoriť,  keď  ty  mlčíš? 
Mne  sa  zdalo,  ako  by  si  sa  čohosi  bála.« 

Marienka  počala  bozkávať  matkinu  ruku 
s  vrúcnosťou  a  krotkým,  prítulným  lichotením, 
čoho  nebolo  v  jej  spurnom,  trochu  divom  ráze. 

»Nie,  mama,  nemaj  strachu,  ja  už  nie  som 
také  decko.  Mne  sa  všeličo  objasnilo  v  posled- 
nom roku,    čo  mi  bolo  predtým  tajné.    Ja  som 

predtým  necítila,  ako  bolí  chudoba  —  tys'  mi 
toho  nedala  pocítiť,  moja  drahá,  utrápená  mať! 
Ah,  aká  si  mi  pekná... «  Počala  ju  hladkať  po 
tvári.  »Ver  mi,  pani  rechtorka  ťa  vrúcne  miluje,  ako 
rodnú  sestru,  i  povedala:  ,Ej,  ako  tvoja  mať 
kvitne,  ako  sa  mladí!'  1  susedia  šepcú.  Ó, 
moja  drahá  mať!« 

Biankovičová  bola  celá  udivená  a  zčiastky 
i  sklamaná.  Jej  dcéra  hovorila  naraz  jazykom, 
nikdy  nepočutým  z  jej  utešených  úst.  Všetky 
obavy,  ktoré  mala,  počaly  miznúť,  a  to,  čo  bolo 
také  hrozné  v  neočakávanej  žiadosti  Cernošín- 
skeho,  počalo  tratiť  svoju  odstrašujúcu  moc. 
Ona  po  prvý  raz  videla,  že  jej  dcéra  už  naozaj 
nie  je  decko  —  ale  so  zmiznutým  deckom  mizly 
i  blažiace  predstavy  o  jej  detskej,  milej,  ničím 
netknutej  Mariške. 

»Nuž  ty  bys'  teda  vedela,  ty  by  si  sa  ne- 
bránila. .  .« 

»Mamička,  to  sú  horké  rozhovory. . .  Musím 
ti  vyznať,  že  s  rechtorkou  hovoríme  celkom 
zrelo,  ako  sa  svedčí  na  vyrastlých  ľudí.  Ale  nič 
zlého  o  nej  nemysli.  Ona  ťa  miluje,  ona  ťa  zbož- 
ňuje. Čo  sa  mŕía  máš  pýtať?  Ako  ti  ja  mám 
brániť?  Čo  ty  chceš,  to  mi  je  zákonom,  mamička 
moja  pekná!«  A  zase  počala  celovať  matkinu  ruku. 

»Nie,  nie.  1  samej  seba  sa  opýtaj.  Som  iba 
dobrým  radcom,  nie  zákonom.  Možno,  už  skoro 
príde  na  riešenie.  Zpytuj  samú  seba.« 

»Čo  sa  mám    radiť?    Mám  k  tomu    právo? 

Čo  najmenšie  právo?  Nie  si  mi  mať,  nie  si  mi 
všetko  ?« 

»Ja  sama  všetko  nemôžem  znaf...« 

»Ale  znajú  iní...  iVlyslíš,  že  je  to  taká  taj- 
nosť? Ľudia  všetko  vedia,  a  najviac  to,  čo  sa 
ich  netýka.  Pravda,  prvej  som  cítila  antipatiu! 
Neľúbil  sa  mi  jeho  odmeraný  spôsob,  všetko 
ako  kružidlom,  studená  vážnosť.  .  .  Jeho  čudné 
zvyky,  jeho  ostré  žmurkavé  oči...  Ale  teraz, 
keď  som  ho  videla,  bol  mi  cele  iný...  A  keď 
ty  chceš,  mama,  mama  moja  drahá !« 

Niekto  zaklopal  na  dvere.  Černošínsky 
vstúpii,  Mária  vyskočila,  poutierala  navlhlé  oči 
a  stala  si  do  kútika. 

»Smiem  rušiť  rodinnú  idyllu?«  riekol,  vidiíic 
pohnutie  na  matke  i  dcére. 

»Ah,  smiete,  smiete«,  riekla  veselo  zvučným, 
trasľavým  hlasom  Mária,  s  detskou  smelosťou  pred- 
stúpiac pred  vznešenú  figúru  hosťa,  a  chcela  ujsť. 

On  ju  zadržal. 

»Milostivá  pani.  .  .  zdá  sa  mi,  zo  slov  slečny 
badám,  vy  ste  ju  dobre  pripravili.  Nemám  rád 
dlhých  rečí.« 

»Nebolo  treba,  nebolo  treba  dlhých  príprav«, 
všetečné  riekla  Mária. 

Biankovičová  pristúpila  k  hosťovi  a  vzala 
ho  za  ruku. 

»Vidím,  sám  Boh  obľahčil  mi  všetko.  Neviem 
ani,  ako.  Pred  tým,  čoho  som  sa  bála,  zmizla 
bázeň.  Po  vôli  Božej... « 

Černošínsky  pristúpil  k  Márii,  vzal  ju  za 
ruku. 

»A  tak  smiem  byť  šťastný  ?« 

Jeho  čeľusť  sa  potriasala,  objal  driek  mladej 
devy  a  tisol  tvár  k  jej  tvári. 

Umom  Márie  razom  blyslo  jasné,  hrozné 
svetlo. 

»Bože  večný  1«  vykríkla  zúfalým,  steny  pre- 
rážajúcim krikom  a  sadla  prosto  na  dlážku, 
u  nôh  Černošínskeho,  ako  sadajú  spurné,  vo- 
spustné  deti,  keď  ich  chcú  trestať. 

Ona  uverila  šuškaniu  susedov,  že  veľko- 
možný pán  uchádza  sa  o  ruku  jej  matky.  Teraz 
videla,  že  on  uchádza  sa  o  ňu  samú. 

IV. 

Bez  srdca. 

V  hroznom,  velikom  rozčúlení,  po  prestatom 
prvom  úžase,  prvý  cit,  ktorý  ovládal  celou  byt- 
nosťou  Márie,  bola  hlboká,  nevysloviteľná  láska 
k  matke.  Videla  zrejme,  že  jej  doterajšia 
láska  bola  ničím,  bola  zvykom,  bola  hrou,  ba 
v  istej  miere  farizejstvom.  Teraz  videla,  že  láska 
k  matke  je  celkom  niečo  iného,  než  mačacia 
prítulnosť,  že  je  ona  veľkou  duševnou  po- 
trebou. Všetko,  čo  bolo  zemné  na  jej  matke, 
spŕchlo  s  nej,  a  zostal  iba  anjel,  niečo  nadteles- 
ného,  čisto  duchovného.  Keď  odišiel  Černošínsky 
s  poklonou,  hovoriac,  že  ponecháva  rodine  roz- 

bodnutie  »bez  vlívania  svojej  osoby«,  druhým 
živým  a  spolu  strašným  citom  bolo  jej  zimničné 
odvrátenie  sa  od  človeka,  ktorý  padol,  ako 
bomba,  do  tichého  príbytku  úbohej  vdovy. 
Priamo  pálil  ju  pás,  kade  sklzlo  sa  rameno 
jeho,  i  pliecko,  o  ktoré  oprel  sa  jeho  bok.  V  my- 
šlienkach bola  privykla  na  to,  že  on  môže  sa 
stať  jej  otčimom,  a  s  takým  citom  vítala  ho  vo 
dverách,  hoci  i  to  ju  stálo  námahu.  Usilovala 
sa  vpratať  do  zástoja  siroty,  ktorej  mať  pôjde 
za  druhého  muža.  A  všetko  úsilie,  vyznať 
treba,  že  dosť  bôíne,  no  statne  víťaziace,  bolo 
zmarené,  a  niečo  celkom  iného  zvírilo  sa  pred 
jej  zrejúcou,  ba  už  vyzretou  dušou. 

Ako  rýchlo  premení  sa  ženská,  ako  razom 
vhupne  z  detstva,  od  bábiky,  od  bukového  kola 
do  zrelosti!  No  nie  lacno.  Potrasenie  duševné 
pri  takom  rýchlom  prielome  býva  väčšie,  než 
u  mužských,  pomalšie  zrejúcich.  Minulo  niekoľko 
mesiacov,  a  už  nedalo  sa  ani  pomysleť,  že  by 
Mária  Biankovičová  mohla  skákať  za  bukovým 
kolesom  po  hradskej  ceste  do  mesta. 

Biankovičová  uznala:  s  Černošínskym  vec 
dozrela  tak  ďaleko,  že  nazad  nemožno  bez  za- 
dania cti.  Ona  mohla  mu  vrátiť  v  kasni  zatvo- 
rené hodváby  a  skvosty,  no  nemohla  mu  vrátiť 
to,  čo  urobil,  že  očistil  škvrnu,  ľpiacu  na  mene 
mužovom.  Sám  Černošínsky  ďaleko  nebol  mužom, 
ktorý  by  sa  bol  dal  odstrašiť  prvými  antipati- 
ckými  vrtochmi  mladej  devy.  Konal  dielo  svoje. 


93 

dFa  vlastnej  mienky,  čestne,  na  každý  prípad 
s  istotou,  trpelivosfou  a  dôslednosťou.  A  všetko 
bolo  by  sa  dalo  vyrovnať.  Mladé  devy  vychodia 
za  muž  za  starších  Fudí,  a  často  i  šťastne.  Len 
jedna  podmienka  chýbala.  Černošínsky  nemal 
srdca.  Nech  čokoľvek  hovoria  o  srdci,  ako  o 
niečom  zbytočnom,  ba  práve  škodlivom  na  púti 
životnej,  bez  neho  niet  ani  opravdového  života, 
ani  šťastia,  ani  ľudskosti.  Srdce  je  skryté,  k  nemu 
je  ťažký  prístup,  neblýska  sa,  neoslepuje,  ako 
rozum,  ale  ono  je  neoceniteľným  darom  Božím. 
Trochu  srdca  napraviť  môže  mnohý  krivý  vý- 
počet rozumu.  Bolo  v  Černošínskom  mnoho 
egoizmu,  a  on  myslel  konať  altruistický.  V  jeho 
dobrodení,  ktoré  robil,  bol  čistý  egoizmus. 

A  srdca  nebolo.  Černošínsky  vzal  si  biednu 
sirotu  priateľovu  nielen  z  osobných  záujmov, 
omámený  jej  sviežosťou  a  neobyčajnou  krásou, 
ale  skutočne  z  dobrých  úmyslov,  pravda,  čisto  roz- 
umových. Vyhladí  starý  dlh  a  okrášli  pritom  život 
svoj,  ktorý  mu  počal  byť  nudný.  A  zaprisahal 
sa,  že  vyplní  všetko  verne,  že  za  obeť,  ktorú 
prináša  mladučká  deva  jemu,  už  temer  starcovi, 
poskytne  jej  všetko,  čo  môže  poskytnúť  jeho 
majetok,  jeho  postavenie  vo  veľkomestskej  spo- 
ločnosti. On  sľuboval  si  krásnu,  teplú  jaseň, 
ohriatu  krásnym  slnkom,  nové  dojmy  a  šťastie, 
ktorého  nevidel  u  ľudí,  ktorí  vzali  si  za  ženy 
mestské  dcéry.  »Kus  provinciálnej  prostoty  a 
neviny  chcel  zasadiť  do  svojho  skleníka. «   Aký 

je  on  čistý,  aký  puritán!  Iní  osladzujú  si  život 
ženskou  prelesfou  za  peniaze  —  on  oddáva  svoju 
ruku,  svoju  osobu,  svoj  majetok  a  uzaviera  zá- 
konné manželstvo!  Nevinným,  vysokým  sa  cítil. 
Ale  srdca  nebolo. 

V. 
Nevďačnica. 

»Domov,  dom,ov!«  S  takýmto  výkrikom,  pri- 
chádzajúc z  úradu,  stretol  sa  Černošínsky  na 
piaty  deň  po  tom,  ako  presadil  provinciálnu 
prostotu  do  svojho  skleníka.  Výkrik  niesol  sa 
zo  spalne,  no  hlasu  nepoznal.  Vbehol.  Videl 
svoju  ženu  polosoblečenú.  Sedela  u  stolíka;  jej 
lesklé  vlasy,  rozpletené,  padaly  v  hojných,  tem- 
ných vlnách  belunkou  šijou.  Bohato  vystrojená 
spálňa  bola  v  pološere,  čipkové  záclony  ešte 
neboly  zdvihnuté.  Ohromná  posteľ  s  ťažkým 
baldachýnom  nebola  postlatá  a  svietila  bielizňou 
a  hodvábmi.  Pred  paňou  stála  čiperná  chyžná, 
veľkými,  naplašenými  očami  hľadiaca  na  svoju 
veliteľku.  Mária  zdvihla  prosebné  ramená  oproti 
vchádzajúcemu. 

»Ó,  prosím,  pre  Božie  smilovanie.  .  .  pusťte, 
pusťte  ma  domov!  Ja  sa  už  nemôžem  ďalej  pre- 
máhať. Smilujte  sa,  Boh  vám  to  odplatí... « 

Černošínsky  sa  zarazil,  roztiahol  ramená  a 
blížil  sa  k  tvári  Márie,  žmurkajúc  krátkozrakými 
očami. 

»Ale,  duša,  čože  sa  stalo?  Aké  to  náreky, 
aké  prosby?  Veď  ty  môžeš  rozkazovať,  načo  sú 
tedy  prosby ?« 

Obrátil  sa  k  chyžnej,  keď  žena  mlčala  a 
položila  hlavu  na  stolík. 

»Pán  veľkomožný,  ja  neviem,  čo  sa  stalo. 
Zvonili,  prišla  som.  Pani  boli  ešte  neoblečená, 
nechceli  z  postele.  Konečne  vstali  a  ja  som  im 
počala  pomáhať.  Ale  oni  pustili  sa  do  plaču  a 
zalamovali  rukami.  , Domov,  domov!'  volajú.  .  .« 

»Choď  von,  choď  von«,  skorým  hovorom 
pretrhol  ju  Černošínsky,  nerád,  že  slúžka  po- 
čula, čo  počuť  nemala. 

Chyžná  šibla  zo  spalne,  ako  mačka. 

»Čo  ti  je,  dušička?  Azda  si  chorá?  Čo  ne- 
hovoríš? Pošlem  po  lekára,  no  prvej  mne  po- 
vedz. Veď  som  tvoj  muž.  Čo  ti  chybí  ?« 

.Mária  neodpovedala,  ale  štkala,  až  sa  jej 
nežný  chrbátik  potriasal. 

»Nože  povedz.  Čomatrápiš?  Čo  sa  stalo?  Veď 
si  bola  tichá,  ako  ovečka,  keď  som  odchádzal. « 

Položil  studenú  ruku  na  jej  obnažené  plece. 
Mária  sa  strhla,  ako  by  jej  bol  na  telo  priložil 
žeravé  železo,  a  zase  položila  hlavu  na  chladnú 
tablu  stolovú. 

»Ako  to  milo  chladí«,  počala  ako  zo  sna. 
»Mňa  páli  hlava,  mne  je  strašno...« 

»Tys'  chorá,  duša!  Ľahni  si,  zavolám  dok- 
tora. Keď  ťa  hlava  páli,  znamená,  žes'  prestyd- 
nutá.  Ľahni  si,  duša,  upokoj  sa!« 

»Nie,  nie  som  chorá.  .  .  do  postele  nejdem !« 
Zase  sa  striasla,  ako  by  bola  stupila  na  tŕň. 
»Nie,  nie  som  chorá,  ale  zlá,  špatná.  .  .  Ja  som 
hriešna,  ja  som  hnusná.  .  .  ach,  aká  hnusná! 
Hnusí  sa  mi  toto  rameno,  hnusia  sa  mi  tieto 
škuty...«  Počala  si  vlasy  mrviť.  »Vytrhala  by 
ich...  Odhodila  bych  niekam  hriešne  údy,  roz- 
driapala  líce...  Hriešna  som!  Ach,  aká  som 
hnusná!« 

A  potom,  zdvihnúc  hlavu,  pozrela  na  muža 
s  takou  zúfalou  nenávisťou,  s  takým  ostrým  vý- 
razom odpornosti,  až  hnusenia,  že  Černošín- 
skemu  šiel  mráz  chrbtom  a  cítil  akési  zahan- 
benie. 

»Pusťte  ma,  pusfte  ma!«  zavolala  akýmsi 
nadlomeným  hlasom  a  počala  sa  svíjať  na  sto- 
ličke a  stole. 

»Upokoj  sa«,  už  menej  nežným  tónom  po- 
vedal Černošínsky,  nahrbiac  sa,  čo  vždy  robil, 
keď  bol  rozčúlený.  »Vidím,  to  je  akási  hystéria, 
ktorú  treba  potlačiť.  Ako  si  ma  naľakala,  až  ma 
hlava  rozbolela.  Dúfam,  že  to  prejde,  ak  len 
sama  zachceš.«  Nesmelo  položil  ruku  na  jej 
čelo.  »Hlavu  nemáš  rozpálenú. « 

Mária  sa  zase  striasla,  ako  osika,  keď  na 
ňu  naletí  vietor.  Silou,  ktorú  u  nej  nepredpokladal, 
odklonila  jeho  mäsitú  ruku. 

»iVlusíš  sa  premáhať«,  doložil  urazený  a  už 
i  nahnevaný. 

»Už    som    sa    premohla !«    zavolala    Mária 

akosi  zhlboka,  s  hlasným  vzdychom,  a  zdvihla 
hlavu,  odhodiac  vlasy  na  chrbát. 

Tvár  mala  bledú  a  oči  plné  sĺz. 

»Už  to  prešlo«,  dodala  a  trasľavou  rukou 
zakryla  si  obnažené  hrdlo  a  prse.  »Narakala 
som  ťa?  1  ja  som  sa  bála.  No,  už  je  dobre. 
Pošli  mi  chyžnú.« 

Černošínsky  vyšiel  a  poslal  k  žene  slúžku. 
Bol  skutočne  veFmi  naľakaný,  ale  i  do  hlbín 
duše  rozmrzený  a  rozladený.  Jemu  bolo  fatálne 
nepríjemné  každé  vyrušenie  z  mieru,  každé  po- 
kolimbanie  v  jeho  sladkom  užívaní  života  a  jeho 
príjemných  darov  —  a  tu  bolo  ešte  čosi  hor- 
šieho, akýsi  čudný  nápad  na  jeho  plány  a  už 
hotový  sklad  žitia.  Celý  sa  triasol,  vychádzajúc 
zo  spalne.  Na  také  veci  nikdy  nepomyslel,  na 
taký  preryv  nebol  pripravený.  V  jeho  životnom 
a  manželskom  rozpočte  nebolo  nijakých  scén, 
histórií,  čudných  poryvov.  Veď  práve  preto  vy- 
bral si  družku  zo  zdravého  dedinského  vzduchu. 
Nevinnú,  nezkazenú  ani  len  lektúrou.  Dlho  sa 
prechodil  v  kabinete  a  premýšľal...  Ono  boly 
čudné  momenty.  Bol  pre  úbohú  ťažký  prechod. 
Pamätá  jej  úzkostlivé  oči,  jej  čudné  prosby. 
No  veď  to  býva.  Trpelivosť,  trpelivosf! 

Na  poludnie  vyšla  Mária  do  jedálne,  ktorej 
vysoké  steny  boly  vykladané  dubovými  tape- 
tami a  povál  okrášlená  massívnymi  dubovými 
kassetami.  Na  prostriedku  stál  taktiež  dubový, 
obrovský   stôl,    okolo    neho   stolce   s  vysokými 

Vajanský:  Sobrané  Diela  IX.  7 

operadlami.  Mária  v  svojom  novom-novučičkom 
chalátku  z  indickej  látky  bola  tichá,  bledá,  ba 
i  usmiala  sa,  keď  zazrela  manžela.  Černošínsky 
vítal  ju,  ako  obyčajne,  bozkajúc  galantne  palce 
jej  útlej,  mladistvej  ruky.  Sklonil  sa  až  k  ruke, 
potom  sa  narovnal  a  pozrel  zblízka  do  jej  očú. 
S  tvári  Márie  zmizol  úsmev  a  akýsi  tiei^  pre- 
letel jej  hladkým,  ako  srieň  bielym  Čelom. 

Černošínsky,  muž  taktu  a  diplomat,  ani 
slovkom  nezmienil  sa  o  scéne,  ktorá  mala  na 
neho  taký  účinok,  ako  keby  niekto  krhlu  stu- 
denej vody  bol  vylial  na  jeho  neveľkú  ešte  ple- 
šinku  navrch  hlavy.  Obed  bol  priamo  príjemný. 
Mária  málo  jedla,  no  milo  ponúkala  muža.  Po 
obede,  nedočkajúc  dessertu  a  čiernej  kávy, 
odišla. 

Černošínsky  sám  srkal  svoju  mokku,  kúril 
tlstú  havannu  a  premýšľal.  »Domov,  domov!« 
volala.  Čo  chce  s  tým  »domov«?  Akýže  má 
dom?  Sirota  nevoľná,  ale  sebevoľná.  .  .  Čo  chce 
s  čudnou  túžbou  po  biednom,  najatom  domku 
v  D.  ?  A  to  na  šiesty  dei^  po  svadbe! 

Cítil  sa  byť  jej  velikým  dobrodincom,  čo  mu 
uznávala  celá  spoločnosť,  celé  mesto,  celý  svet, 
ba  ho  až  ľutovali,  že  vybral  si  dobročinnosť 
s  takými  osobnými  žertvami  a  ťažkosťami.  Svet 
mienil,  že  Černošínsky  prihlboko  nadol  siahol 
a  temer  urazil  kruhy,  ktorých  bol  vareným- 
pečeným  členom  a  zákonodarcom. 

Dobrodenie  a  nevďak  sú  súsedi,  to  je  stará 

pravda,  ale  taký  nevďak,  aký  zrkadlí  sa  v  scé- 
nach, vyvolaných  sirotou  nevoTnou,  hraničí  už 
na  hriech. 

Keď  pozrel  z  jedálne  na  dlhý  rad  izieb,  kto- 
rých dvere  boly  pootvárané,  na  blýskavé  ná- 
radie, anglické  fotele,  do  ktorých  sa  celý  človek 
zaboril,  ako  do  teplej  vane,  na  zrkadlá  od  blý- 
skavých parketov  až  po  plafón,  obrazy,  mra- 
mory a  bronze  po  stoloch,  čin  jeho  veľkoduš- 
nosti rástol  pred  ním  do  obrovských  rozmerov 
a  nevďak  chudobnej  dievčice  s  menom  nie  cel- 
kom bezúhonným  černel,  černel  až  do  žúžoľa.  .  . 
Na  sebe  nijakej  viny  nenašiel.  Veď  si  nebral 
ženu  len  na  okrasu  svojich  izieb  a  salónov! 
Čože  si  myslia  biedne  ženské?  1  mať  robila 
celé  flauzy  pri  lúčení.  Ach,  aké  poklady!  Čer- 
nošínsky  temer  hnevom  vzkypel  pri  spomienke 
na  čudné  momenty  svojho  mladého,  šesťdňového 
manželstva. 

No  práve,  to  je  preto,  že  je  mladá.  Pravda, 
k  tomu,  že  je  mladá,  ledva  prestúpila  šestnásty 
rok,  príde  jej  malá  rozvitosť  a  priamo  jarná 
útlosf.  Všetko  milučké  biedy,  ktorým  čas  po- 
môže. 1  do  neobyčajných  pomerov  prišla,  ju 
všetko   rozčuľuje,   a  keď  navykne,    bude   tichá. 

A  skutočne,  dni  išly  pokojne.  Mária  bola 
síce  tichá  a  chladná,  často  ju  našiel  s  vyplaka- 
nými očami,  ale  to  už  nebúrilo  jeho  cirkule. 
Vtrhne  ju  do  spoločenského  ruchu,  a  prinedo- 
tknuteľný  pel  odpadne  sám. 

7* 

Voviedol  ju  do  spoločnosti,  porobil  stá  vizít, 
voziac  v  elegantnej  ekvipáži  svoju  ženu  od  domu 
do  domu;  potom  i  sami  prijímali  revizity.  Cho- 
dili do  zábav,  spoločností,  na  domáce  baly,  i  sami 
prijímali  hostí.  Mária  pri  spoločenských  povin- 
nostiach neukázala  veľkej  zručnosti,  mlčala,  uťa- 
hovala sa,  tratila  sa  v  spoločenskom  huriavku, 
ako  fialka  v  ružovej  hriadke.  Ani  jej  krásy  ne- 
pozorovali valne.  »Krásavica«,  bolo  počuť,  »ale 
chladná,  ako  socha. «  »Driečna,  ale  bez  života«, 
hovorili  druhí.  »Ako  sa  oblieka!  Taká  boháčka! 
Tri  razy  bola  v  opere  v  jednej  robbe!« 

Cernošínsky  vycítil  kritiku,  a  chlad  objal 
jeho  srdce.  »Čože  vláčim  túto  ženskú  po  svete  ?« 
pomyslel  si  v  nedobrej  minúte,  keď  Mária  uro- 
bila u  ministra  akýsi  malý  poklesok  proti  žiku 
a  on  zazrel  ľutujúce  úsmevy  ľvov  a  ľvíc. 

»Mňa  ľutujú!  Mne  nezávidia !«  On  z  duše 
chcel,  aby  mu  závideli.  A  mýlil  sa:  mnohý  mu 
závidel  krásnu  ženu,  ale  mu  toho  nedal  znať. 
Ešte  viac  ženských  závidelo  jej,  chúďatku.  Ako 
rady  boly  by  obetovaly  svoju  mladosť  eiegan- 
tovi,  bohatému,  vysokému,  ktorého  naiste  čaká 
ministerské  kreslo. 

Razom  Mária  osvedčila  mužovi,  že  viac  do 
spoločnosti  nepôjde. 

Dosiaľ  sa  premáhala  a  chodila  s  ním  do 
salónov,  na  zábavy,  do  opery  preto,  že  chcela 
ukázať  dobrú  vôľu  a  vydobyť  si  jeho  spokojnosť. 
Ale  už  ďalej  nemôže.     Prosí  ho  pre  všetko  mi- 

losrdenstvo,  aby  ju  nenútil  do  vozduchu,  ktorý 
ju  dusí.  Ona  i  doma  má  dosť  múk.  .  . 

»Pekný  medový  mesiac  si  mi  nachystala, 
moja  milá«,  riekol  tichým  tónom  Černošínsky; 
slovám  »moja  milá«  dal  falošno-nežný  prízvuk, 
až  tak  prehradilo  Máriu.  »Pekne  plníš  svoje 
povinnosti!  Zabúdaš,  že  si  pani  Cernošínska, 
moja  milá,  a  nie  viac  decko,  nie  dedinská  húska. 
Vôbec  ihračka  na  akési  äterické  decko,  na  fan- 
tastického anjela  ti  nepristane.  Vydala  si  sa. 
Tys'  povinná  mať  ohľad  i  na  moje  vysoké  po- 
stavenie vo  svete,  pomáhať  mi  v  mojej  karriére, 
nie  ma  zadržať,  kompromittovať.  Čo  povie  svet? 
Ničoho  horšieho  sa  mi  stať  nemôže,  ako  hrať 
smiešnu  figúru!  Zajtra  máme  ísť  k  präziden- 
tovi.  Azda  nepôjdeš?  Oznámil  som  ťa.  Bude  tam 
celá  smotánka  hlavného  mesta. « 

»Ja  prosím,  neprotivím  sa  násilne.  Vliecť 
ma  môžeš  kamkoľvek,  som  tvoja  žena,  tys' 
mojím  pánom.  Ale  prosiť  môže  ešte  i  nevoľ- 
nica,  nielen  pani.  A  tak  teda  prosím,  uspor  mi 
múky,  choď,  choď  sám,  vyhovor  ma  chorobou. 
A  veď  som  i  chorá,  keď  zazrem  blesk  cudzích 
teremov  a  nával  blýskavej  spoločnosti.  Dýchať 
mi  nedá,  hlava  sa  mi  krúti;  raz  ti  spadnem  a 
urobím  nemilé  pohoršenie...  Ó,  prosím  ťa, 
smiluj  sa!« 

Černošínsky  šiel  sám  k  präzidentovi.  Tam 
každý  pýtal  sa  po  jeho  žene,  vyzvedal  sa  na 
jej  zdravie,  chválil  jej  krásu  a  sviežosť.    Pýtali 

sa  so  záujmom  po  osobe,  ktorú  tak  málo  po- 
zorovali, keď  bola  prítomná.  Černošínsky  najprv 
ju  vyhováral,  potom  neodpovedal  na  otázky  a 
ztratil  sa  zo  spoločnosti  bez  odobierky.  A  bol 
tam  prítomný  i  minister,  od  ktorého  záviselo 
povýšenie  Černošínskeho.  HFa,  ako  ďaleko  siaha 
viiv  ženského  vrtochu,  ako  počína  mútiť  jeho 
čistú  vodu! 

Máriu  našiel  ešte  hore  nad  modlitebnou 
knižkou.  Vidno  bolo,  že  plakala.  Jeho  trhlo. 

»Co  zase  máš?«  riekol  nevrlo.  »Aké  plače, 
čo  je  to  za  večný  dážď?  Mne  sa  zdá,  slzy  sú 
ti  veľmi  ľahké  a  —  lacné.  Čo  sa  len  toľko 
modlíš,  ako  sviečková  baba!  Čo  chceš  ešte? 
Prosila  si,  nechal  som  ťa  doma,  nie  bez  na- 
štrbenia  mojej  spoločenskej  reputácie.  A  ty  tráviš 
podaromne  noc  a  smoklíš  sa.  Čo  to  máznamenaf  ?« 

Mária  sa  sobrala  duševne,  vstala  a  usmiala 
sa.  No  bol  to  akýsi  vynútený  úsmev  pod  tem- 
ným bleskom  vyplakaných  očú.  Muž  spozoroval 
neúprimnosť   úsmevu  a  rozjaril  sa  ešte  väčšmi. 

»Rozumiem  citu,  bôľu  i  slzám,  keď  je  prí- 
čina. Ale,  odpusť,  smokliť  sa  bez  najmenšej 
príčiny,  ukazovať  doma  i  pred  svetom  muče- 
nícku tvár,  keď  človek  oplýva  všetkým  a  je  pod 
vernou  opekou  milujúceho  srdca  —  to  je  pri- 
najmenej nechutné.  Povedz,  udaj  príčinu,  abych 
rozumel,  abych  sa  nerozčuľoval  márne. « 

Mária  klesla  na  stolec,  úsmev  zmizol  a  na 
čelo  sadla  jej  chmára. 

»Si  mnoho  sama,  keď  ma  volá  povinnosť. 
Chceš,  abych  ti  zaopatril  kompaňonku?  Chceš 
mať  matku?  Privediem  ti  ju.  Nehľadím  na  seba.« 

Mária  hľadela  prosto  pred  seba,  do  vzduchu. 
Na  jej  očiach  bolo  badať,  že  hľadí,  ale  ničoho 
nevidí. 

»Matku?«  razom  riekla  povýšeným  tónom 
a  celá  sa  striasla.  »Matku«,  doložila  tupým  hla- 
som, »matku  som  ztratila.  Nie  som  jej  hodna! 
Hľa,  aký  oblak  letí  nad  mestečkom...  nie,  nie 
oblak  —  šarkan  letí...  Ako  mácha  krýdlami, 
ako  otvára  zubatú  tlamu.  .  .  Aké  divné  potvory 
ženu  sa  za  ním...  a  za  potvorami  noc,  temná, 
hlboká  noc.  .  .« 

Mária  hľadela  vo  vytržení  na  povalu.  Cerno- 
šínskemu  bolo  ľúto  ženy.  Priblížil  sa  k  nej. 
Veľká  lampa  na  vysokom  stojane,  pokrytá  be- 
lasou pokrývkou  s  gréckymi  ornamenty,  slabo 
osvetľovala  jej  tvár,  jej  veľké,  akoby  strachom 
vypúlené  oči.  A  keď  muž  sklonil  sa  k  nej  a  ra- 
menom objal  jej  úzky  driek,  odsotila  ho  oboma 
rukama. 

»Preč,  hrúza  ma  trasie!  Čo  som  urobila? 
Povedz,  čo  som  ti  urobila,  že  si  ma  tak  nemilo- 
srdne zhubil  ?  Preč,  uteč !  Šarkan  I  Ja  som  hnusný 
tvor,  ja  nezaslúžim  žiť  na  svete!  Tak  sa  zacho- 
vávajú Božie  prikázania?  Pred  súd  so  mnou, 
pred  súd,  na  pranier;  ó.  Bože,  pred  tvoj  prísny 
súd!«  Mária  bila  rukou  po  ramene.  »Všetko  na 
mne   je   odporné,   odporné!    Aké  je    slizké  toto 

rameno,  ako  koža  salamandra!  Ako  len  vyliezť 
z  tohoto  hadieho  tela?  Veď  je  nečisté...  daj 
vody,  umy,  umy!« 

Černošínskeho  bodlo  priamo  do  srdca  od- 
strčenie  ženino,  na  prsiach  pocítil  temer  fy- 
zický bôľ.  Nedôvera  v  ňom  rástla  každým  mo- 
mentom. A  práve  teraz  ženina  krása  ho  roz- 
čulila  akýmsi  dravým,  požadujúcim  rozčúlením. 
Sú  prírody,  ktoré  pri  cudzom  boli  pocítia  ne- 
voFnú,  senzitívnu  rozkoš.  V  jeho  duši  lomco- 
vala smyselná  túžba  s  hnevom  a  urazenou 
dôstojnosťou. 

»Mária!  Prvý  raz  odhadzujem  slabosť  a 
dobrotu,  nemiestnu,  ba  hriešnu  shovievavosť. 
Prvý  raz  hovorím  ti  slovo  seriózne. «  Hlas  jeho 
bol  rovný,  prísny,  tvrdý,  ako  oceľová  dýka. 
»Mám  toho  dosť.  Struna  je  prepiata  —  ešte 
málo,  a  ona  praskne.  Čo  to  všetko  má  zna- 
menať? Keď  si  chcela  hrať  Ofeliu,  mala  si  ísť 
k  divadlu,  ale  nie  ko  mne,  do  tejto  nádhernej 
spalne.  Spamätaj  sa,  pováž,  že  predo  mnou 
trasú  sa  ľudia  mocní.  So  mnou  sa  nik  neopo- 
váži  žartovať.  Mám  toho  dosť.« 

»Ty  si  žartoval  ?«  radostne  vykríkla  Mária. 
»A  to  všetko  bol  len  žart,  to  bol  iba  hrozný 
sen?  Toho  nebolo ?«  A  už  vstala,  vystrúc  obe 
ramená  oproti  mužovi. 

Razom  ramená  klesly,  ona  sa  obrátila  a 
kľakla  k  ohromnej  posteli. 

»Ó,  nie,  nie,  to  nebol  sen!  Oj,  keby  to  bolo 

všetko  len  špatný,  ťažký  sen,  len  mura  v  temnej 
noci!  Aké  by  to  bolo  blahoslavenstvo!  Ja  bych 
bola  čistá,  jasná,  ako  lúč  zornice!  Ale  tomu  nie 
jetak!«  doložila  šeptavým  tónom.  »Cítim  pravdu 
a  skutočnosť  na  prsiach,  na  mojich  biednych 
lícach.  Veď  si  tu!  Tu  stojíš.  . .  Áno,  vidím,  cítim. 
To  je  strašná  skutočnosť!  Bože,  som  prekliata, 
zatratená !« 

S  Cernošínskeho  soskočila  túžba  i  Futovanie 
ženy.  Iného  necítil,  ako  ztratu  svojho  mieru, 
svojej  sladkej  rovnováhy.  Na  búrne  slasti  hodil 
rukou  a  prvý  raz  zkrsla  v  ňom  myšlienka  sprostiť 
sa  toho,  čo  mu  ruší  jeho  životný  pokoj. 

»Dobrú  noc!«  riekol  prísne.  »ldem  nocovať 
do  svojej  chyže,  Mária.  Vyspi  sa  pokojne,  a  vedz, 
že  očakávam,  že  prikazujem,  aby  sa  takáto  scéna 
viac  neopätovala!« 

Zazvonil  na  chyžnú  a  vyšiel,  silne  zachlop- 
núc  dvere  na  spálni.  Uzavrel,  že  bude  prísny. 
Blúznenie  Márie  pochádza  z  toho,  že  ju  priveľmi 
maznal.  Maznaniu  je  už  koniec.  Nevdačnica! 

VI. 
Gazelia. 

Mária  zatíchla  v  nádhernej  spálni,  ako  my- 
šička, keď  spozoruje  v  blízkosti  pažravého  ko- 
cúra. Premáhala  návaly  bôra  a  nespokojnosti, 
ale  čím  viac  utlumovala  v  sebe  horkosť  a  od- 
háňala čudnú  fantáziu,  stávala  sa  tichšou,  mlčan- 
livejšou  a  smutnou. 

A  to  ešte  väčšmi  rozjarilo  muža.  iVIá  to  byť 
vzdorovanie,  či  výsmech?  Ona  mlčí  pri  raňajšej 
káve,  mlčí  pri  obede,  mlčí  pri  večeri.  Na  jeho 
otázky  odpovedá  slovom,  dvoma,  a  to  akosi 
nechutne,  z  prinútenia.  Na  jeho  nežnosť  odvetí 
chladom,  a  keď  stane  sa  prísnym,  nemo  trpí 
jeho  nežnosti,  ako  baránok  pod  obetným  nožom. 
Potom  striasa  sa  zimnične,  utiahne  sa  do  seba 
a  trpí  nemo  ako  laskanie,  tak  i  búrky  hnevu, 
výčitky   a  obvinenia,    bez   odvety,    bez   obrany. 

Nežnosti  ubývalo,  búrky  sa  množily.  Ko- 
nečne i  búrky  prestaly  a  počala  sa  podivná 
borba  medzi  manželmi.  Môže  byť  niečo  intím- 
nejšieho, ako  je  sväzok  manželský?  Nemôže, 
na  celom  svete,  medzi  všetkými  ľuďmi  bližšieho 
byť  nemôže.  A  tu  razom  nepriateľstvo,  akého 
niet  ani  medzi  indiánskymi  kmeny,  bojujúcimi 
o  skalpy.  Žena  stane  sa  nepriateľkou,  muž  ne- 
priateľom; vojna  panuje.  Vojnu  pretŕhajú  krátke 
prímeria,  ku  ktorým  núti  príroda,  zvyk,  až  ko- 
nečne i  vojna  prestáva  a  ľahostajnosť  pripraví 
mier.  Ale  v  najhlbšom  srdci  ľahostajných  sokov 
drieme  iskra  rozdoru,  nemajúceho  nijakého 
smyslu. 

Černošínsky  nevzdal  sa  nádeje,  a  sladkej 
nádeje,  prervať  navždy  hlúpu  vojnu,  nemajúcu 
nijakého  smyslu.  Počal  ženu  »kurovať«,  pravda, 
svojím  spôsobom.  Počal  ju  kurovať  narážkami, 
ktoré  viacej  rania,  než  otvorené  výčitky;  najprv 
robil  zlostné  narážky,  len  keď  boli  sami.  S  úsme- 

vom  na  perách,  pri  každej  nepatrnej  veci,  vedel 
dať  slovám  svojim  trpkosti.  Neľútostne  dotýkal 
sa  jej  chatrného  pôvodu,  ba  i  otcovho  previ- 
nenia. Pochvastal  sa  svojou  veľkodušnosťou, 
ktorá  natkýňa  sa  na  čierny  nevďak.  Mária  vždy 
obrátila  naňho  prosebný  pohľad,  položila  obe 
ruky  na  prse  a  slzy  zjavily  sa  v  jej  veľkých 
čiernych  očiach.  V  ňom  takáto  pokorná  »sen- 
timentálnosť«  vzbudila  iba  hnev.  »Bezcitná«  je 
pri  svojej  mľandravej  sentimentálnosti,  lebo  múti 
jeho  život,  jeho  pôžitok,  jeho  karriéru. 

Keď  nepomohlo  surové  urážanie,  počal  jej 
nevideť,  nepozorovať.  Obedúval  mimo  domu,  po 
večeri  ztratil  sa  do  klubu,  prichádzal  nad  ránom. 
Mária  počula  jeho  kroky  schodmi,  počula,  ako 
zachlopoval  dvere  na  svojom  kabinete.  Deň  pre- 
šiel, zase  noc.  Zase  nad  ránom  kroky  na  scho- 
dišti, zachlopnutie  dvier.  .  . 

Neskôr  robil  narážky  i  pred  inými,  nepa- 
mätajúc, že  robiť  o  rodine  a  žene  narážky  pred 
svetom  poukazuje  na  nízke  smýšľanie,  na  vlastnú 
slabosť,  že  škodí  nielen  žene,  ale  i  sebe.  Šľa- 
chetný človek,  keď  sa  už  musí  vyžalovať,  robí 
to  priamo.  Narážka  raní,  ale  nehojí,  je  to  zbraň 
chabcov,  nehonetná  a  vždy  jedom  napustená. 
Z  narážok  si  každý   vyberie  najhoršie. 

Černošínsky  stál  čistý  a  nevinný  sám  pred 
sebou  a  nešípil,  ako  mnoho  pretrpelo  útle  stvo- 
renie, ktoré  vyrval  z  nízkeho  stavu,  z  chudobnej 
záhradky  a  »presadil  do  svojho   pyšného    skle- 

níka«.  Mária  mala  nielen  oči,  ale  i  prírodu  ga- 
zelly;  bola  plachá,  čistá,  útla.  Sú  i  nepresadi- 
tefné  rastliny,  ktoré  hynú,  čo  by  sme  ich  ako 
dobre  opatrovali.  Keď  po  dlhom  vnútornom  boji 
privolila  stať  sa  ženou  Černošínskeho,  nevedela, 
že  preceňuje  sily  svoje.  Fanatickou  láskou  vzpla- 
nula k  matke,  lebo  iného  predmetu  pre  jej  bo- 
haté srdce  nebolo.  Ona  už  nekonala  ničoho  pre 
seba,  konala  všetko  pre  mať,  v  jej  smysle.  Preto 
i  priviazala  sa  s  takým  ohňom  k  skromnej  rech- 
torke,  a  i  rechtorka  v  svojej  milej,  ale  krátko- 
zrakej prostote  jej  len  prichvaľovala  matkino 
rozhodnutie. 

Ale  už  na  druhý  deň  v  hlavnom  meste 
hlboko  pocítila  celú  faloš  svojho  položenia.  Ako 
studená  pivnica  prichodily  jej  nádherné  izby  a 
teremy  bohatého  výskočku.  Ohromná  spálňa 
s  nízkymi,  širokými  posteľami  pod  ťažkým  bal- 
dachýnom upomínala  ju  na  momenty  priamo 
dušu  ubíjajúce.  Akýsi  temný  cit  uníženia  od- 
strkoval  ju  od  muža.  Nezdravá  túžba  za  do- 
movom, nostralgia,  vyvýšená  na  stupeň  duševnej 
choroby,  lomcovala  celou  jej  bytnosťou,  schytila 
jej  malé,  bohaté  srdce,  ako  do  klieští;  trepala 
sa,  akoby  v  kŕčoch.  Všetko  jej  bolo  odporné: 
jedlo  na  miešanskom  porcelláne,  víno  v  brú- 
sených pokáloch,  misy,  cukroviny,  ovocie  na 
podstavcoch  z  hôrneho  kryštálu.  A  najviac  bála 
sa  nežností  Černošínskeho,  jeho  silných,  trasľa- 
vých   objemov,    jeho    mydlového   zápachu,    keď 

priľnul  blízko  k  jej  tvári  a  mihal  krátkozrakými 
očami  na  jej  bledú,  ustrašenú  tvár.  A  predsa 
jej  ho  bolo  i  ľúto;  veď  ho  vlastne  ona  oklamala 
pred  oltárom.  Až  keď  bol  nahnevaný,  keď  sa 
v  ňom  búrila  zlosť,  cítila  smutné  poľahčenie, 
sladkosť  pokuty,  ktorá  ako-tak  tíši  svedomie. 
Keď  narážal  na  jej  biednu  minulosť,  keď  ju  upo- 
dozrieval, že  musela  nejaké  vrelé  city  doma 
zabudnúť,  keď  ich  do  jeho  domu  nepriniesla, 
keď  žiarlil  na  prešlosť,  jej  sa  zdalo,  že  má 
k  tomu  úplné  právo.  Ale  potecha  krátko  trvala. 

»Tu  ma  bolí«,  riekla  chyžnej,  ukážuc  na 
sluch,  »tu  klope  čosi;  ale  nie  je  to  horúčosť,  to 
je  mráz,  tuhý  mráz.  .  .« 

Znamenití  doktori,  ktorých  posielal  k  nej 
muž,  nenašli  nijakej  zvláštnej  choroby,  radili 
kúpele,  premenu  vzduchu,  zábavy,  prechádzky, 
telesný  pohyb.  Nakoniec  prišlo  sanatórium.  Muž 
ju  zaviezol  do  drahého  ústavu,  a  v  ňom  zkrsla 
myšlienka,  či  by  nebolo  najlepšie  tak  vec  ustrojiť, 
aby  ostala  čím  dlhšie,  ba  navždy  v  tomto  luxu- 
rióznom  väzení.  1  porobil  aké-také  kroky.  Veď 
bol  veľkomožný  nielen  titulom,  ale  i  vlivom  a 
mocou. 

Jaseň  bola  krásna,  z  tých,  ktoré  nám  málo- 
kedy dožičí  drahé  nebo. 

»S  Bohom,  duša!«  riekol  nežne,  keď  sa 
lúčil  so  ženou,  okolo  ktorej  stály  dve  opatrov- 
nice  a  chladno  hfadely  na  lúčiacich  sa  man- 
želov. 

Mária  bola  tichá,  poslušná,  oddala  sa  ústavu, 
ako  by  sama  verila  na  pomoc.  Len  keď  už  Čer- 
nošínsky  sadol  do  voza  pred  ohromnou  bránou, 
Mária  otvorila  oblok  a  zavolala  prenikavým 
hlasom: 

»Chceš  ma  pochovať?  Nie,  ja  som  ešte 
živá!« 

Sestry  ľúbezným  násilím  odtiahly  Máriu  od 
obloka.  A  ona  sa  utíšila.  Všetko,  čo  jej  kázali, 
plnila  do  slova,  bola  krotká,  jemná,  rozumná, 
láskavá  a  skromná.  Mladý  lekár,  ktorému  odo- 
vzdali klientku,  krútil  hlavou  nad  svojou  pa- 
cientkou. Na  piaty  deň  bol  si  už  istý.  Osvo- 
bodil  ju  od  všetkých  mier,  ktoré  by  ju  boly 
nemierne  hatily  v  svobode.  Mária  svobody  ne- 
zneužívala. Sestry  i  ostatný  personál  ústavu 
prestaly  nad  ňou  bdieť,  ako  bolo  prikázané  fer- 
manom,  ktorý  zaopatril  Černošínsky. 

Už  prišla  zima.  .  .  Černošínsky  sa  vrátil 
z  klubu.  Šiel  hore  schodmi  rozladený:  mal  veľkú 
priehru,  ktorá  sa  dotkla  nemilo  i  jeho  hlbokého 
vrecka. 

»Pán  veľkomožný !«  zašeptala  chyžná,  ktorá, 
sediac  vo  foteli  v  prednej  izbe,  očakávala  jeho 
príchod. 

Černošínsky  pozrel  surovo  na  rozospatú 
chyžnú. 

»Pani  veľkomožná  sa  vrátili«,  riekla  chyžná 
a  otvárala  dvojité  dvere  spalne. 

Černošínsky  sa  zarazil.  Z  hlavy  vyletel  mu 

chmeľ  po  šampanskom,  ktorého  neobyčajne 
mnoho  užil  pri   rozčuľujúcom  bakarate. 

»Vrátili?  Nemožno!« 

»Sami  sa  vrátili,  v  bundičke,  s  malou  kap- 
sičkou.  Všetko  tam  nechali. « 

Černošínsky  váhal,  no  nešiel  do  spalne. 

»Nech  sa  vyspia«,  riekol  chyžnej  a  šiel  do 
kabinetu. 

Bol  rozčúlený  hrou  i  vínom,  spať  nijako 
nešlo.  Nad  ránom  nevydržal.  V  chaláte  a  pa- 
pučiach,  v  ruke  strieborný  svietnik,  bez  šumu 
otvoril  dvere  na  spálni.  Za  portiérou  baldachýna 
zašuchotal  hodvábny  paplón.  Keď  odhrnul  por- 
tiéru,  ruka  sa  mu  triasla.  Nepokojné  svetlo 
sviečky  padalo  na  tvár  i  prse  Márie.  Spala 
ticho  a,  ako  sa  zdalo,  veľmi  hlboko.  Nikdy  mu 
Mária  neprichodila  taká  krásna.  Tiene  dlhých, 
hodvábnych  mihalníc  ostro  padaly  na  bledú 
tvár,  rozpletené  vrkoče  ležaly  na  pleciach  a  ra- 
menách. Čez  vlasy  predieral  sa  úbel  jej  mla- 
dého tela.  Černošínsky  spustil  portiéru,  zadusil 
sviečku    a  potme   bez   šumu    vyšiel   zo   spalne. 

»Krásna  je,  ani  grécka  socha«,  pomyslel  si. 
»Dobre,   že   prišla;    možno,   všetko  sa  urovná. « 

VII. 
Pustý  dom. 

Ale  neurovnalo  sa.  Za  čas  panovalo  prí- 
merie,   hoci  v  Márii    zkrsla  až  chorobná    nedô- 

vera  k  mužovi.  Nešla  už  ani  na  krok  s  ním, 
bála  sa  nejakého  prekvapenia.  Prišla  zima,  dom 
pustnul.  Prestali  chodiť  hostia,  lebo  ani  on  ne- 
chodil, a  keď  niekam  vyšiel,  to  sám. 

Mária  sedávala  v  malom  salónku  u  kamína 
za  španielskou  stenou  z  hodvábu,  vyšitou  polo- 
vypuklo  zlatom.  Stienka  bola  posledným  darom 
mužovým.  Boli  na  nej  fantastickí  vtáci  s  hla- 
vami nepomerne  veľkými  a  s  dlhými,  krivými 
zobákmi.  Okolo  krajov  bežal  mäander  v  orien- 
tálnom vkuse. 

Černošínsky  raz  akosi  strmo  vstúpil  do  sa- 
lónka.  Mária  sa  striasla,  ale  nepohla  sa  s  miesta. 
Hľadela  do  obloka,  tuho  omrznutého.  Ľadové 
kvety  a  listy  na  oblokoch  malý  podobu  s  mä- 
androm  na  španielskej  stienke. 

»Moja  milá«,  počal  známym,  jej  takým  od- 
porným tónom  falošnej  zdvorilosti,  »mohla  si  sa 
presvedčiť,  ako  bezzištne  starám  sa  o  teba  a 
tvoje  dobro.  A  propos!  Ešte  sme  ani  nehovorili 
o  tom,  čo  ťa  pohlo  prekrižovať  moje  plány.  .  . 
Z  inštitútu  mi  písali,  žes'  bez  dovolenia  vyšla, 
sama  sadla  do  vlaku.  Nuž  dobre.  Ale  keď  ti  je 
môj  dom  takým  väzením,  prečo  si  rovno  doňho 
nazad  vletela,  ty  svobodné  vtáčatko?  Prečo  si 
nevolila  biednu  chatrč  matkinu?  Prečo  si  ne- 
bežala k  svojej  rechtorke,  alebo  niekam  do  klá- 
štora, ty  svrchovanosť  pobožnosti?  Ja  sa  musím 
ospravedlniť  pred  svetom.  O  mŕía  sa  otierajú  zlé 
jazyky.    Hovor!  Čo  tu  hľadáš,  keď  som  ti  taký 

protivný?  Ja  už  ďalej  nehodlám  znášať  neisté 
položenie !« 

Za  stienkou  bolo  ticho.  Černošínsky  sa  roz- 
hneval jedom  velikým.  Jeho  tvár  blčala,  ako 
oheň,  tesné  inokedy  oči  sa  roztvorily.  Na  malom 
stolku  stála  drahá  váza  z  malachitu.  Schválil  ju 
pravou  rukou  a  udrel  o  zem.  Pribehla  chyžná, 
pribehla  kompaňonka.  Odložily  stienku.  V  níz- 
kom koženom  kresle  našli  Máriu  v  hlbokej 
mdlobe. 

»Nevďačnica!«  zúril  Černošínsky,  zabudnúc 
cele  na  svoju  dôstojnosť;  no  skoro  sa  utíšil  a 
sám  pomáhal  kriesiť  omdletú. 

Od  tohto  momenta  Mária  prestala  čo  i  len 
formálne  predstavovať  domácu  paniu.  Černo- 
šínsky ju  považoval  za  chorú,  neplnoletú,  a 
vieme,  ako  čujno  vycíti  služobníctvo  zlý  pomer 
medzi  manželmi.  Hneď  zbadalo,  že  ich  veliteľka 
ztratila  právnu  moc  domácej  panej,  a  Mária  po- 
cítila vefkú  premenu:  málo  si  jej  všímali,  ich 
výslužnosť  obmedzovala  sa  len  na  vyplnenie 
priameho  rozkazu  alebo  želania.  To,  čo  robí 
výsluhu  naozaj  príjemnou,  ochota,  istá  radostná 
hotovosť,  vycítenie,  uhádnutie  želania  —  to  sa 
ztratilo. 

Formy  Černošínsky  neurážal,  zovnútorne 
tiekol  život  starým  ruslom,  ale  to  už  nebol 
zdravý  tok.  »Babie  leto«,  ktoré  veľkomožný  tak 
dychtivé  očakával,  ho  sklamalo;  všetky  jeho  ná- 
deje, všetek  tichý  pôžitok,  ktorý  odkladal  k  vôli 

karriére  až  na  posledný,  zrelý  vek,  sa  nesplnily. 
1  formality,  ktorými  ešte  uznával  Máriu  za  svoju 
manželku,  boly  mu  obťažné.  Mária  ho  v  ničom 
netiesnila,  ale  predsa  cítil  sa  sputnaným  na  ru- 
kách i  nohách  bez  äkvivalentu  rodinného  šťastia. 
Na  potomstvo  už  ani  neopovážil  sa  mysleť. 

Neraz,  keď  videl  jej  krásnu,  útlu  postavu, 
jej  mladé,  bezúhonné  sformované  ramená,  ničím, 
leda  občasne  jemu  odpornou  slzou,  neskalené, 
vefké,  temné  oči,  ešte  veril,  že  sa  všetko  na- 
praví. No  keď  počal  sa  k  nej  blížiť,  keď  v  slabej 
hodinke,  ako  sám  potom  tvrdil,  prehovoril  k  nej 
v  smysle  svojho  očakávaného  leta,  razom  za- 
vial od  nej  chlad,  tupý,  hrozný  chlad,  ktorý 
zmrazil  jeho  city. 

»Ja  nechcem  žertvy«,  pomyslel  si,  a  sluchy 
mu  bily,  »ja  očakávam,  keď  nie  lásky,  aspoň 
oddanosť,  priateľstvo,  dôveru,  vďačnosť... « 

V  tom  bola  veFká  mýlka  v  jeho  kalkule. 
Keď  nepožadoval,  ani  nedával  lásky,  ostatné 
bolo  nemožné.  Len  pretvárkou  bola  by  odda- 
nosť, pretvárkou  priateľstvo,  pretvárkou  dôvera 
bez  lásky.  Len  láska  premáha  i  to,  čo  je  na 
manželskom  spolužití  čisto  materiellné  a  smy- 
selné. 

U  Márie  nebolo  schopnosti  pretvárať  sa.  Jej 
chybela  sila,  zručnosť,  faloš,  ktorá  je  potrebná 
k  pretvárke.  Úbohá,  nevedela,  že  veliká  väčšina 
ľudí  žije  pretvárkou,  ako  nevyhnutnou  potrebou, 
ako  nevyhnutným  surrogátom  pravdy  a  úprim- 

nosti.  Hovoria,  že  v  symfonickej  hudbe  je  pre- 
potrebný kus  falošného  tónu.  Faktum  je,  pri 
gréckych  stavbách  pozorovať  istú  nesymmetriu, 
ba  i  malú  krivku  línií  pri  architrave.  Hovoria,  že 
pri  opravdu  krásnej  tvári  oči  nestoja  symme- 
tricky,  ani  ovál  je  nie  pravidelný. 

Mária  vyrástla  až  do  panenského  veku 
prosto,  bez  všetkých  duševných  zkúseností.  Ná- 
božná mať  vštepila  jej  vysoké  pochopy  o  kre- 
sťanskej duchovnej  čistote,  o  tom,  že  i  telo  naše 
je  Božím  chrámom,  v  ktorom  On  sám  prebýva. 
Bohaté  jej  srdce  prijalo  naučenie  nie  na  žart, 
ale  s  ohňom  a  k  živému,  blúznivému  rojčeniu 
náklonnou  dušou.  Rechtorka  jej  všetko  po- 
tvrdila, a  hoci  umom  málo  rozvitá,  vedela  vlívaf 
na  jej  srdce  prostotou,  hlbokým  cítením  a  pria- 
teľskou oddanosťou. 

Mária  mala  o  rodine  také  pochopy,  aké 
majú  dievčence  o  svojich  bábikách,  keď  im  kážu 
ihrať  sa  na  dom,  na  rodinu,  na  vizity,  hostinky, 
krsty.  A  veď  Cernošínsky  ju  prosto  z  bábikinej 
chyžky  vytrhol  pred  oltár.  Od  bábik  a  od  ko- 
lesa z  ohýbaného  dreva. 

Premena,  ktorá  sa  s  ňou  stala,  bola  pri- 
srázna,  priveľká.  Ona  bola  pravým  opakom  decka 
vycibreného  a,  možno,  až  príliš  ponechaného 
v  neuvedomení  a  nesamostatnosti.  Jedináčik, 
vždy  pod  dohľadom  až  prepiatym,  nechodiac  do 
verejnej  školy,  ani  len  detských  rujností  nepre- 
žila.   V  nesvobode  izbovej    nepoznala  ani  oblo- 

kom,  čo  je  svet,  čo  je  surový,  skutočný  život. 
Nevedela,  že  v  bábikinej  izbe  všetko  to  chybí, 
čo  požaduje  prísny,  divný,  vefmi  spletený  život. 
Dtla  telom,  ostala  i  dušou  pridlho  deckom.  Arci, 
rozvila  sa  po  šestnástom  roku  až  prirýchlo.  Bol 
to  kvet,  akoby  razom,  čez  noc  rozvitý.  Rozvitý 
v  plnej  kráse  a  vôni  jarnej.  Ale  na  kvet,  roz- 
vitý,   razom  prišiel  najhorší  mráz,    mráz  jarný. 

K  istému,  čo  i  chúlostivému  ospravedlneniu 
bonvivána  a  diplomata  slúži,  že  o  tom  všetkom 
nevedel,  nešípil,  ani  v  svojom  sucho-brutálnom 
a  materialistickom  smýšľaní  vedieť  a  šípiť  ne- 
mohol. Žil  rozumom  a,  dľajeho  mienky,  ctnostne 
a  poriadne.  Až  v  zrelosti,  po  veťkej  práci,  po 
nekonečných  trampotách,  úklonkoch,  nebezpeč- 
ných špekuláciách,  tuhých  borbách  chcel  pocítiť 
sladkosť  ženskej  nehy,  ktorú  jeho  druhovia  brali 
v  mladom  veku  plnými  rukami.  Bol  zachovaný, 
bol  príkladom  muža  čistého. 

V  horkostiach,  pri  ruine  domáceho  šťastia, 
razom,  do  žitia  jeho  kvapla  hodná  kvapka  medu. 
Vyplnila  sa  jeho  dávna  túžba:  bol  povýšený  až 
ta,  kde  počínajú  sa  najvyššie  dôstojnosti  a  miesta 
svetskej  slávy  a  sily,  a  pritom  bol  mu  udelený 
vysoký  rád.  Na  jeho  prsiach  zaskvela  sa  bril- 
liantová  hviezda  prvej  veľkosti. 

Zabudol  na  vyrátanú  metódu  nevideí  ženy, 
»kurovať«  ju  narážkami  a  obídením;  prišiel  do 
spalne  s  tvárou  veselou,  svieťacou  pýchou,  ra- 
dosťou, zadosťučinením. 


117 


»Pozri,  duša!  Nové  prekvapenie!  Povýšili 
ma!  Som  tajným  radcom!  Odmenili  moju  prácu. 
Hľa,  aký  rád  som  dostal !  Pozri !« 

Mária  polosedela,  pololežala  na  ohromnom 
koženom  diváne,  oprela  hlávku  na  ruku  a  hľa- 
dela zádumčivo  na  muža,  čudujúc  sa  jeho  lá- 
skavému tónu.  Videla  jeho  rozjarenú  tvár,  vi- 
dela na  čiernom  fraku  velikú  hviezdu,  ktorej 
brillianty  svietily  v  intímnych  lúčoch  plynového 
lustra.  1  rozjarila  sa  na  moment. 

»Ach,  ako  sa  to  blýska!  Je  to  krása... « 
a  vystrela  ruku,  ako  by  chcela  hviezdu  omakať. 

On  ju  nežne  pritúlil  k  sebe. 

»Mária«,  riekol  záduševne  a  po  dlhom  čase 
mäkko,  »prestaňme  sa  už  raz  pravotiť  touto 
hroznou,  schválnou,  bezpríčinnou  pravotou.  Už 
sme  oba  dosť  trpeli.  Čo  žiadaš,  všetko  urobím! 
Podelím  sa  s  tebou  so  všetkým !« 

Na  Máriino  čielko  sadol  zlovestný  mráčik. 
Jej  jasné,  pri  pohfade  na  rád  ešte  mlunno  iskriace 
sa  oči  zatiahly  sa  tenunkou  hmlou.  To  bola  ro- 
diaca sa  slza. 

»Čo  chceš  ?«  temer  so  strachom  zvolala. 
»Rozkáž,  tu  som;  rob  so  mnou,  čo  sa  ti  ľúbi! 
Či  sa  ti  protivím  slovom  alebo  skutkom?  Neod- 
dala  som  ti  všetko,  i  dušu,  i  dušu?  Och,  Bože 
môj  veliký!  Povedz,  čím  som  sa  previnila ?« 

»Ničím,  ničím«,  skorohovorkou  povedal  Čer- 
nošínsky,  už  trochu  pomýlený.  »Ale  či  nemám 
právnych  i  morálnych,   spravedlivých    nárokov, 

aby  si  žila  so  mnou  jedným  žitím,  aby  si  ne- 
zatemňovala  môj  i  svoj  život  vrtochmi,  chla- 
dom, fantáziou  a  prepínaním  ?  Otvor  predo 
mnou  dušu,  dieťa!  Viem,  že  je  medzi  nami 
veFký  rozdiel  vo  veku.  Ale  sama  povedz,  či  ne- 
usilujem sa  túto,  odo  mňa  nezávisiacu  okolnosť 
temperovať    svojou    dobrotou,    ústupčivosťou  ?« 

Černošínsky  siahol  do  bočného  vrecka  a 
vytiahol  remenné  etui,  otvoril  ho  a  v  jeho  ru- 
kách blysla  sa  dlhá  šnúra  veľkých  periel. 

»Hra,  aby  som  len  sám  nebol  dekorovaný 
skvostom,  prinášam  ti  okrasu  na  tvoje  útle 
hrdielce. .  .« 

Priblížil  perly  až  k  samému  nosu,  kukal 
na  ne,  žmurkajúc  svojimi  krátkozrakými  očami. 
Perly  kĺzaly  sa  medzi  jeho  suchými  prstami  od 
najmenšej  až  po  veľké  na  prostriedku  kollié. 
Perly  svietily  matovou,  hlbokou  belosťou.  Šnúru 
rozvinul,  nahol  sa  nad  Máriou  a  chcel  ju  ovinúť 
okolo  hrdla  manželky. 

Mária  nehľadela  na  perly,  ale  na  rozčúlenú 
tvár  jeho,  na  trasúcu  sa  spodnú  čeľusť.  Akási 
hrozná  sila  nútila  ju:  musela,  musela  ramenom 
odtisnúť  Černošínskeho.  Perly  padlý  do  jej  lona. 

»Nerozumiem,  ničomu  nerozumiem!  Ó,  moja 
biedna  hlava!  Čo  chceš  ešte?  Ako  sa  môžem 
usmievať,  keď  ma  obkľučujú  samé  smutné  ob- 
razy ?« 

V  tom  jej  tvár  obledla,  oči  sa  zväčšily  a  do- 
staly  matový  lesk,  ako  mužom  prinesené  perly. 

»Smutné,  hrozné  obrazy,  a  ja  sa  ich  bojím. 
Nie,  neodstrkujem  ťa,  ako  si  mysh'š;  ja  odstr- 
kujem  samú  seba,  ja  bych  chcela  odhodiť  od 
seba  tu  tieto  ramená,  ktoré  tak  silno,  protivné 
silno  celuješ,  keď  si  dobrý.  A  veď  si  dobrý, 
perly  si  mi  doniesol... «  Vzala  šnúru  periel 
z  lona  a  pritisla  na  ne  pery.  »IVlilé  sú  i  chladné, 
ako  mŕtva  ruka!  Chladné,  ako  smrť!« 

Položila  ich  na  stôl. 

»Najradšej  bych  odhodiť  od  seba  srdce... 
Vytrhnúť  ho,  ako  boľavý  zub  —  veď  i  ono  bolí, 
bolí. . .  A  nie  je  zlé.  .  .  Veď  som  mohla  zo  sa- 
natória preč,  preč,  k  matke,  alebo  do  sveta, 
alebo  —  pod  rušeň.  .  .  Tak  sipel,  šepkal,  vravel, 
volal!  Ale  ja  som  letela  rovno  k  tebe...  Ach, 
aká  som  biedna,  slabá,  úbohá!  Poľutuj,  porutuj!« 

Razom  vyhŕkly  hojné  slzy  z  jej  veľkých, 
čiernych  očú,  ako  by  boly  už  dávno  prichystané, 
nastiekané  a  len  teraz  prelomily  sa  na  vonok. 
Slzy  tiekly  jej  cícerkom  po  tvári,  ale  tvár  ostá- 
vala nepohnutá,    netknutá  grimassou  plačlivou. 

Černošínsky  sa  celý  striasol  a  odstúpil  od 
ženy.  Starý  vzdor,  hnev,  cit  urazeného  egoizmu 
vzbudil  sa  v  ňom  silou  nevídanou.  Jeho  prse 
sa  dmuly,  neisté,  behajúce  sem  i  tam  očká  sa 
ziskrily,  ako  u  nočného  dravca. 

»Chcel  som  ti  urobiť  radosť,  akú  nemôžu 
urobiť  tisíci  manželia,  čo  by  boli  mladí  ako 
Narciss  a  krásni  ako  Apollo,  a  ty,  moja  milá, 
zase  len  hudieš  starú  nótu!  Chcel  som  ťa  liečiť, 

ak  si  skutočne  chorá  —  tys'  ušla!  Vzal  som  ťa 
pod  prísnosť  —  onemela  si,  ako  peň!  Veď  je 
to  peklo!  A  tys'  jeho  dämon!« 

Odišiel,  ľahol  si  v  kabinete  na  diván  a  pre- 
hadzoval sa  na  ňom,  ako  v  kŕčoch. 

Ale  život  ide  ďalej,  bez  zastávky.  Mária 
stala  sa  v  dome  nepotrebným,  zavádzajúcim 
predmetom.  Pustý  bol  dom  bohatého  egoistu. 
Cernošínskemu  samému  zdalo  sa,  že  i  on  sa 
obracia  na  predmet  nikomu  nepotrebný.  Pový- 
šenie a  vysoký  rád  ako  nemohly  ženu  vzkriesiť 
k  životu,  tak  mu  ani  vo  svete  nepriniesly  pravej 
radosti.  Mnohým  jeho  »priaterom«  išly  oči  vy- 
padnúť od  závisti,  iní  sa  potešovali  jeho  rodin- 
ným nešťastím;  iní  zase,  a  to  boli  najlepší 
srdcom,  boli  duševne  radi,  že  už  vyššie  riepo- 
lezie  po  hodnostnom  rebríku,  lebo  je  už  na 
ostatnom  sprušli,  a  teraz  už  skoro  príde  — 
penzia.  Tiež  potecha.  Černošínsky  utiahol  sa 
zo  spoločnosti  a  žil  len  kancellárii  a  klubu,  kde 
hral  šach  s  večne  mlčiacim  penzionistom.  Pekne 
»babie  leto«!  No,  veď  bola  zima.  Minula  sa  a 
prišla  mladá  vesna.  Ale  len  do  prírody. 

Vili. 
Premena  povetria. 

Černošínsky  konečne  uzavrel  vzmužiť  sa 
k  nejakému  činu. 

Mária  sedela  za  španielskou  stienkou,  bledá, 
hodne  schudnutá,  no  vždy  ešte  krásna.  Schud- 

nutím  tvár  jej  zduchovnela,  oči  zjasnely  ešte 
väčšmi,  ešte  väčšmi  sa  zväčšily  a  dostaly  výraz 
tichej,  krotkej  melanchólie. 

Cernošínsky  už  dávno  nebol  u  nej  v  sa- 
lónku,  preto,  keď  vstúpil,  Mária  sa  zFakla,  bojac 
sa  scény. 

»lVloja  milá«,  riekol,  sadnúc  si  na  malý 
diván  pod  veľkolepými  hodinami,  ktoré  sa  iba 
za  rok  raz  nafahovaly,  »počuj.  čo  som  uzavrel. « 

Mária  so  strachom  pozrela  na  muža;  jej 
prišlo  na  um  sanatórium,  večné  zakľúčenie  do 
väzenia,  do  klietky,  hoci  i  zlatej,  ale  predsa 
klietky. 

»Nerakaj  sa!  Idem  ti  urobiť  po  vôli  Jaro 
sa  blíži,  v  meste  bude  čo  chvíľa  dusno.  Za- 
veziem  ťa  do  D.  k  matke.  Rozveselíš  sa.  Bojím 
sa,  že  v  takomto  ovzduší  prijdeš  o  rozum 
i  zdravie.  Postarám  sa,  aby  vám  nič  nechybelo. 
Neskôr  sám  prídem  letovať  za  tebou  Si  spo- 
kojná ?« 

Na  tvári  Márie  nebolo  iného  badať,  len 
strach,  nedôveru  a  ľahké,  slabé  vzdorovanie. 

»Chceš  ma  zase  odohnať«,  riekla  tupým 
tónom.  »Čoho  som  sa  dopustila?  Sanatórium? 
Nie,  ja  nie  som  duševne  chorá,  môj  um  je  v  po- 
riadku.« 

»Nie  sanatórium!  K  matke  pôjdeš.  Veď  po 
nej  túžievaš.  A  už  som  písal.  Najmem  vám 
druhý  byt.« 

»Pre  Boha,  neodháŕíaj  ma!«  razom  zavolala 

Mária  a  spustila  sa  na  kolená.  »Čo  som  ti 
urobila?  Pokojná  som,  ako  zajaček  v  kríčku. 
Odháŕíaš  ma,  odhadzuješ !« 

Počala  nervózne,  kŕčovite  plakať. 

»Zas  tá  stará  melódia!  Tvoje  slzy  sú  na- 
ozaj lacné!  Čo  bych  ťa  odháňal,  čo  bych  ťa  od- 
hadzoval? Vidíš,  že  sa  starám,  hľadám  cestu 
z  tohoto  pekla!  Iný  by  rozmýšľal  o  rozsobáši, 
moja  milá,  o  rozsobáši,  moja  milá.  No  ja  idem 
na  próbu,  na  ostatnú  próbu.  Chystaj  sa!  To  je 
moja  železná  vôra.« 

Posledné  slová  povedal  studeno,  určite  a 
vyšiel  zo  salónka  na  palcoch,  ako  vychádzame 
z  izby  ťažko  chorého  človeka. 

Slovo  »rozsobáš«  priamo  ohromilo  nežnú, 
bôľnu  dušu  Márie.  Už  sa  v  ničom  nepriečila. 
S  chyžnou,  ktorá,  vidiac,  že  pán  zase  stará  sa 
o  ženu,  stala  sa  úslužnou,  milou,  ukladala  Mária 
svoje  veci  do  ohromného  koša  cestovného,  ale 
nie  tak  nechutne  a  neriadne,  ako  na  cestu  do 
inštitútu.  Na  stanici  priľnula  k  mužovi,  kupu- 
júcemu karty.  »Sláva  tebe,  Hospodine!«  vzdychla, 
keď  počula,  že  Černošínsky  kupuje  karty  na 
malú  stanicu  v  D.  Bolo  jej  ľúto,  zahanbila  sa 
sama  pred  sebou,  že  ho  upodozrievala  v  klame. 
Nie,  on  neklame.  Vezie  ju  k  matke. 

Černošínsky  netrpelive  očakával  vlak.  Na 
rukách  vyzdvihnul  ženu  do  vozňa  prvej  triedy. 
V  teplom  oddelení  vagóna  obľahčene  vydýchnu!, 
ako  by  sa  bol  osvobodil  od  veľkej  ťarchy.    Že- 

nine  nohy  zamotal  do  pléda;  pýtal  sa,  či  jej 
neškodí  prievan,  či  jej  je  dobre  sedeť,  či  jej  nič 
nechybí.  Ach,  ako  ináč  konal  túto  cestu  pred- 
tým! Aká  čudná  elektrina  behala  jeho  žilami, 
keď  pomyslel  na  cieľ  svojej  cesty,  na  prekrásne, 
útle  dieťa,  na  rozkošný  kvet,  ktorý  išiel  pre- 
sadiť do  svojho  hrdého  skleníka.  Kvet  sedí 
teraz  u  jeho  boku,  ale  skláňa  čudnú  hlávku  na 
plyšové  podušky  vagóna. 

Na  stanici  v  D.  Mária  osviežela;  keď  sa 
blížili  k  domku  Biankovičovej,  soskočila  s  koča 
a  bežala  oproti  matke,  ktorá  u  dvier  očakávala 
dcéru  s  roztvorenými  ramenami.  Ale  divno:  mať 
čakala  u  dcéry  slzy  radosti,  výkriky,  objemy  a 
plesania  —  ale  toho  nebolo.  Mária  akosi  zdržan- 
livo blížila  sa  k  matke,  objala  ju  nemým  ob- 
jatím, závisia  na  jej  ústach  dlhým,  tuhým  bo- 
zkom. Mať  sa  osvobodila,  hodila  hlavu  nazad  a 
pozerala  na  dcéru  dlhým  pohľadom.  Matkine 
oči  sú  bystré,  hlboké,  prenikavé.  Videla,  že  jej 
dcéra  je   nešťastná.     No   zaprela   sa  a  zavolala: 

»Ach,  aká  si  mi  krásna!  Aká  veFká,  vážna!« 

Pani  rechtorka,  privolaná  matkou  čakať 
vzácnu  hosťu,  stála  obďaleč  a  smiala  sa  celou 
chudorľavou  tvárou  smiechom  radosti  a  uspo- 
kojenia. Ona,  osoba  utrápená,  deťmi  obsypaná, 
s  dôchodkami  opravdu  rechtorskými,  celou  du- 
šou želala  mladej  priateľke  šťastia  a  bohatstva. 

»A  vás  som,  pán  syn,  sotva  zbadala«,  po- 
vedala  zaťovi,   keď  sa   už    natešila   a  dosť   na- 


124 


rmútila  nad  dcérou.  »Ó,  ja  hlúpa  stvora!  Od- 
pusťte materi!  Veď  som  jej  od  sobášu  nevi- 
dela —  moju  perlu,  moju  milú  dcéru!  Nech  sa 
ľúbi  bližšie  —  čo  tu  budeme  vonku  stáť,  nech 
sa  Fúbi !« 

Vošli  do  chyže.  Mať  ešte  raz  vítala,  nateraz 
najprv  veľkomožného,  potom  objala  dcéru  a  za- 
plakala. Mária  neodvetila  bozkami  na  bozky  ma- 
teri, ale  keď  sa  obzrela  po  izbe,  takej  známej, 
drahej,  s  ktorou  boly  spojené  rozpomienky  naj- 
väčšieho ľudského  šťastia,  rozpomienky  na  útlu 
mladosť,  sneho-bielu  nevinu,  a  za  sebou  cítila 
veľkolepú,  majestátnu  figúru  muža  s  rádom  na 
prsiach  —  zafarbila  sa  purpurom  jej  tvár  a  po- 
tom náhle  zbledla,  ako  bielené  plátno.  V  očiach 
mala  zlý,  rodiacou  sa  slzou  ľahúnko  tempero- 
vaný lesk. 

Pani  rechtorka  stála  skromne  v  kútku  a 
nemohla  očú  odtrhnúť  od  Márie,  od  jej  šiat,  jej 
ľahunkej  ako  páper  bundičky.  No  Mária  ihneď 
stala  si  pred  fíu  a  chytila  ju  oboma  rukami  za 
vychudlú  tvár. 

»Ach,  ako  som  rada,  že  vás  vidím!  Čože 
robia  vaše  deťúrence?  Samko  ešte  vždy  chce 
byť  námorníkom  a  Zuzuľke  ešte  nenarástol 
predný  zub?« 

Černošínsky  ledva  poznával  svoju  ženu. 
Že  mu  to  prvej  neprišlo  na  um!  Veď  Mária 
zrovna  ožila,  osvežela;  veď  takého  purpuru  ne- 
videl na  jej  lícach,   ako  pred  chvíľkou,  a  i  ble- 

dosť,  ktorá  skoro  zamenila  rumeň,  je  inakšia, 
ako  v  meste;  do  leta  tu  nechá  ženu. 

Odobral  sa  do  mesta  hľadať  byt,  lebo  do- 
terajší bol  pre  jeho  ženu  úzky  a  temer  neprí- 
stojný.  Na  večeru  sa  sľúbil. 

»Ale  mi  takých  suchárov  dajte,  ako  víedy«, 
riekol  Biankovičovej,  »i  takého  čaju.  Odvtedy 
som  takého  čaju  nepil. « 

Mať  išla  hotoviť  večeru.  Mária  utiahla  sa 
s  rechtorkou  do  druhej,  malej  a  úzkej  izby, 
ktorej  polovicu  zaujal  Máriin  veľký  cestovný 
kôš  s  visiacimi  zámkami.  Obe  sadly  na  kôš, 
objaly  sa  tuho,  a  Mária  počala  šeptmo  hovoriť 
do  ucha  panej  rechtorke.  Šepot  nemal  konca- 
kraja,  pretŕhaly  ho  len  slabé  vzdychy  rechtorkine 
a  potom  i  jej  slzy  a  objímanie  mladej  priateľky. 

IX. 
Jarný  mráz. 

Dlho,  dlho,  záduševne,  citne  hovorily  medzi 
sebou  dve  priateľky,  rozumiace  druh  druha,  ako 
jedna  ruka  rozumie  druhej  ruke.  Čo  hovorily. 
nemohla  uhádnuť  ani  mať,  ani  zaťko,  ktorý, 
najdúc  byt  v  starej,  širokej  kurii,  vrátil  sa  na 
sucháre  a  čaj.  Zbadali  len  toľko,  že  k  čaju 
vyšla  Mária  tichá,  sústrednená,  akoby  pokojná, 
obľahčená,  rechtorka  uplakaná,  roztržitá,  ne- 
svoja;  akási  pomýlená  bola,  na  otázky  neodpo- 
vedala,   ako  by  sa    bála    zotrvávať  v  tejto  spo- 

ločnosti.  Na  Černošínskeho  hodila  pohľad,  pre- 
plnený úžasom,  podtiahnutým  zlobou.  To  neušlo 
Černošínskemu.  Svojím  rozvitým  rozumom  a 
prenikavosťou  verne  vedel,  že  sa  Mária  spo- 
vedala rechtorke.  Spoveď  má  vlastnosť,  že  ob- 
Fahčuje  spovedajúceho  sa  a  na  dušu  spovedlníka 
nakladá  ťarchu.  Je  to  prelievanie  citov  z  jednej 
duše  do  druhej,  a  keď  i  nevyleje  sa  bôF  a  úzkosť 
celkovite,  časť  jeho  predsa  zmizne,  aspoň  na 
istý  čas.  Černošínsky  nenahneval  sa  na  zlý 
pohľad  —  možno,  i  to  prospeje  Márii.  A  keby 
i  nie  —  Černošínsky  už  pevne  uzavrel  urobiť 
koniec  svojmu  neurčitému  položeniu.  Bol  si 
povedomý,  že  vyčerpal  všetko.  Že  pri  svojej 
formálnej  korrektnosti,  starostlivosti  a  štedrote 
neukázal  teploty  srdečnej,  zabúdal  a  nemohol 
nezabudnúť,  keď  srdca  —  nebolo. 

Po  čaji  Mária  prosila  muža  i  mať,  aby  jej 
dovolili  odprevadiť  na  kus  pani  rechtorku. 

»Pôjdeme  všetci«,  riekol  Černošínsky.  »Use- 
deli  sme  sa,  dobre  bude  nohy  roztiahnuť.« 

»Ach,  nie,  nie«,  veľmi  pospešne,  s  proseb- 
ným akcentom  v  hlase  odvetila  Mária.  »Načo 
vás  unúvať?  Veď  len  na  chvíľku.  My  sa  máme 
ešte  poshovárať.  Večer  je  taký  krásny!« 

Černošínsky  nemal  poznámky.  Jemu  páčila 
sa  spoveď,  lebo  javno  uspokojovala  Máriu.  Nech 
si  potrepú.  Ženské  pokolenie!  Ako  panuje  nad 
nami...  Väčšej  tyrannie  niet.  A  ešte  sa  žalujú 
na  nevoľníctvo. 

A  naozaj,  bol  večer,  z  krásnych,  jasných 
jarných  večerov,  ktoré  tak  dlho  sa  predlžujú, 
ako  by  im  bolo  Túto  rozlúčiť  sa  s  dolinou  a 
horami.  Sú  jasné,  ako  by  slnko  bolo  poza- 
búdalo časť  svojich  lúčov,  keď  sadlo  za  hory. 
V  takých  večeroch  ukazuje  vesna  svoju  silu, 
zvestuje  svoj  príchod  v  celej  triumfálnej  sláve. 
Zora  obe  krýdla  rozprestiera  od  severa  až 
k  juhu,  vzdorovito  pozerá  na  západ  i  jeho 
tmy,  rudne  od  hnevu  a  strachu,  že  konečne 
predsa  len  musí  ustúpiť,  no  chytá  sa  neba  kŕčo- 
vite až  do  konca. 

Priaterky  išly  ruka  v  ruke  čez  mestečko, 
potom  na  poľnej  ceste  Mária  ovila  rameno  svoje 
okolo  drieku  rechtorky.  Plná,  hrdokrásna  ruža 
vedra  skromnej,  vädnúcej  ľalie  —  tak  išly  spolu, 
tesno  jedna  pri  druhej,  rovným  krokom,  jedna- 
kými  vlnami  chôdze.  Mária  skláňala  hlavu  k  jej 
uchu.  Všetko,  čo  ju  tiesnilo  v  posledné  časy, 
opísala  jej  s  akuratessou,  zriedkavou  pri  ženách, 
lebo  ich  cit  je  síce  možno  jemnejší  a  hlbší,  ako 
u  mužov,  ale  plastike  a  vlievaniu  myšlienok  a 
citov  do  foriem  menej  sa  rozumejú.  Z  Márie 
viala  pravda  i  vtedy,  keď  ju  unášala  fantázia. 
Seba  nevyhovárala,  nešetrila,  Černošínskeho 
priamo  neobviňovala,  ba  niekedy  i  chválila  jeho 
mnohé  námahy  vyviesť  ženu  z  čudného  laby- 
rintu, no  že  námahy  boly  márne,  zväčšovalo 
jej  neresť. 

»Viete,    že   som    vinná   i    pred   vami,    duša 

moja,  môj  tichý,  trpelivý  anjel  ?«  hovorila  už 
hlasnejšie,  keď  pred  nimi  i  za  nimi  bola  sa- 
mota, pole,  ktoré  tiež  všetko  počuje,  ale  nič 
nevyžaluje. 

Pani  rechtorka  postala  a  udivená  pozrela 
na  Máriu. 

»Vinná  predo  mnou?  Nemožno.  Vy  ste  môj 
nevinný  holúbok,  moja  lastovička,  ktorej  je- 
dinou vinou  je,  že  opustila  rodné  hniezdočko. 
Ale  opustiť  musela.  . .« 

»Ja  som  nikdy,  ani  v  najväčších  úzkostiach 
nemyslela  na  vás,  o  vás  sa  nestarala,  s  mojou 
biednou  dušičkou  k  vám  sa  ani  v  mysli  nepri- 
chýlila.  A  veď  ste  mi  boli  oporou  a  útechou, 
keď  som  žila  žitie  pokojné  a  len  s  času  na  čas 
smútila,  nevediac,  prečo.  V  mojom  hrdom  dome, 
v  pohodlí  a  lieni,  v  rozbrojoch  a  borbe,  v  zúfaní 
a  neresti  mohla  som  aspoň  rozpomienkou  za- 
letieť k  vám,  k  vašim  milým  deťom.  Ale  nie. 
Neviem,  ako  sa  stalo:  vy  ste  mi  vymizli  z  pa- 
mäti. Azda  preto,  lebo  ste  čistá  a  šťastná  i  v  biede, 
starostiach  a  večnej  zžierajúcej  námahe... « 

»Počula  som  všetko,  mnohému  som  poroz- 
umela, mnohému  nie.  Chcela  bych  vám  povedať 
slovíčko,  ale  sa  bojím. « 

Mária   pritúlila  sa   ešte   bližšie  k  priateľke. 

»Čoho  sa  máte  báť?  Vidím,  i  vy  ma  od- 
sudzujete!«  zavolala  hlasom  smutným,  ako  by 
pred  očima  mladej  ženy  mizly  posledné  lúče 
nádeje. 

»Nie,  nie!«  naľakano  povedala  rechtorka. 
»Ale  povážte,  my  sme  všetky  odsúdené  —  od- 
súdené trpeť,  znášať  veci,  o  ktorých  ničoho  ne- 
vedia mužovia.  No  Boh  dal  nám  pomoc.  To  je 
láska.  Láska  posvätí  naše  utrpenie,  ona  robí 
znesiteľným  i  to,  čo  ste  vy  pomenovali  rúcaním 
svätyne,  mordovaním  duše.  Sám  Boh  rozriešil... « 

Mária  mlčala.  Až  po  chvíli,  hlboko  vdýchnuc 
do  pŕs  sviežeho  vozduchu,  riekla,  akoby  len  pre 
seba:  »Láska. . .« 

Vedľa  poľnej  cesty  kvitly  ranné  čerešne,  len 
práve  čo  sa  boly  rozvily  ich  biele  kvetné  šu- 
pinky, odhodiac  zelené  lupienky.  Bolo  chladno. 
Nebo  pnulo  sa  nad  rovným,  málo  zvlneným 
krajom,  bez  najmenšieho  obláčka.  Ľahunký, 
ledva  znateľný  vetierok  šumel  priamo  od  severa. 

»Ach,  milá,  sami  si  robíte  netrebné  starosti! 
Že  ste  na  mňa  nemysleli?  Kdeže  vám  bolo  my- 
sleť  vo  veľkom  svete  na  biednu  rechtorku!  Ale 
ja  som  každé  ráno,  obliekajúc  deti,  myslela  na 
vás  a  často  spomínala  vás  na  modlitbe.  Nerov- 
nako Boh  utvrdil  osudy.  Mne  dal  tichú  dedinku, 
vám  veliký,  široký  svet...« 

Mária  oddelila  sa  od  priateľky  a  išla  nemo, 
v  hlbokom  zadumaní.  Pani  rechtorka  ukutrala 
sa  do  svojho  šedého  vlniaka,  lebo  vetrík  počal 
byť  citeľný,  prosto  ako  by  sa  lepil  na  tvár  a 
prebíjal  šaty. 

»Široký  svet!«  riekla  po  chvíli  Mária.  »Ach, 
aký  je  on  vlastne  úzky!  Väzenie  a  muka.«   Jej 

zuby  počaly  jaktať.  »Vidím,  ani  vy  mi  neroz- 
umiete; vy  ste  neuverili  mojim  slovám.  Pravda, 
boly  slabé.  Kdeže  mi  slovami  znázorniť  to,  čo 
vo  mne  búri,  nyje,  čo  ma  bolí!  A  či  som  pred 
vami  neotvorila  do  korán  dušu?  Nepovedala 
som  vám  všetko?  Vy  ma  tiež  oklamete!  Okla- 
mala ma  dobrá  mať  —  netušiac,  nevediac,  mimo- 
voľne. Vy  ma  tiež  oklamete !« 

»0h,  nikdy,  dušička,  nikdy!  Nerozumeli  ste 
ma.  Dovolíte,  i  zajtra  prídem...  Deti  mi  síce 
nedajú  pokojnej  chvíle,  ale  prídem...  No,  tuje 
už  môj  chodník.  Vy  sa  vráťte.  Buďte  pokojná. « 

»Ach,  ešte  kúštik,  až  tam  po  lesík,  kde  som 
chodievala  so  ševcovou.  Rozpomienka.  Potom 
sa  vrátim. « 

»Tak  už  dosť«,  riekla  rechtorka,  keď  hore 
miernym  svahom  prišly  k  lesu,  ktorý  počínal 
pučať. 

Otla,  nehustá,  žltkastá  zeleň  lesa  bola  taká 
svieža,  taká  jemná,  ako  hodváb.  Lístočky  stro- 
mov ešte  nemalý  rozvitých  foriem,  ony  sa  len 
práve  vytisly  z  lupeňov,  také  nezrelé,  mliečne. 
Zdalo  sa,  že  sa  trasú  od  chladu,  ktorý  privial 
severný  vetrík. 

»S  Bohom !«  riekla  Mária,  bozkávajúc  rech- 
torku  na  čelo,  na  ktorom  ukazovaly  sa  prvé 
vrásky.  »S  Bohom !  Zajtra  vám  poviem  ešte 
mnoho,  mnoho.  Porozumieme  si.  Ale  či  vás  to 
neraní,  nerozhorčí,  nevytrhne  z  vášho  šťastia? 
Ja  vidím  obrazy,  hrozné  obrazy!  Ony  ma  oblé- 

tuju  vo  dne,  vtierajú  sa  do  mojich  snov  v  noci. 
Ja  cítim  hnusenie,  ja  som  sama  hnusná,  a  bojím 
sa,  že  i  vy  skoro  pocítite  odvrátenie.  Ach,  milá, 
ja  už  nie  som  vašou  niekdajšou  iVIariškou!  Ja 
sa  bojím,  že  i  vás  pošpiním...« 

»Ale  aké  sú  to  reči !  Vy  ste  krásna,  bohatá 
pani,  moje  útle,  čisté  holúbiatko!  Odhoďte  pre- 
piate myšlienky.  Pomodlite  sa  vrúcne,  Boh  vám 
pomôže.  On  je  láska. « 

»Krásna,  bohatá  pani !«  vykríkla  Mária. 

Jej  zúfalý  krik  niesol  sa  pustým  poľom, 
ako  by  sa  vrýval  do  mlado-zelenej  hory,  ako 
by  bol  pohýbal  útlym,  jasným  listím  osík  a 
briez,  ktorých  biele  stvoly  svietily  v  žltkastej 
zeleni.  Nad  brezami  a  osikami  vypínal  sa  ve- 
kovitý,  ohromný  dub,  ešte  celkom  pohrúžený 
v  zimnom  spánku.  Na  ňom  nezelenalo  sa  nič. 
Jeho  lanskoročné  listie,  šedo -žlté,  tu  i  tam 
triaslo  sa  vo  vetríčku.  Ozrutný,  hlbokými  vrá- 
skami rozoraný  peň  sa  černel. 

Pani  rechtorka  postala. 

»No,  už  je  svrchovaný  čas.  Večeri  sa  silno. 
Mňa  čaká  muž,  deti,  i  vás  čaká  matka  i  muž.« 

Rechtorka  vložila  do  Máriinej  mäkkej,  malej 
ruky  svoju  tvrdú  ruku.  Rozlúčily  sa. 

Mária  ostala  stáť;  videla,  ako  rechtorka, 
náhliac  sa  nie  na  žart,  zahýba  za  stromy. 

»Láska!«  zavolala  za  ňou. 

Rechtorka,  plná  starosti  o  deti,  neobzrela 
sa.  V  jej  ušiach  zavznel  výkrik  Márie,  ako  ne- 

jaká  zúfalá  výčitka.  Slovo  také  pekné,  pravdivé, 
ale  hlas,  tón  hlasu  akýsi  neveriaci,  pochybujúci, 
tvrdý. 

Mária  posla  nazad,  ako  by  sa  išla  vrátiť  do 
mestečka  D.  Ale  keď  už  asi  šípila,  že  rechtorka 
bola  už  dosť  hlboko  v  lese,  zdvihla  sukienku 
a  výskokom  bežala  do  lesa  na  ľavo  od  chod- 
níka. Bežala  maninou  do  húšťavy.  Jemné,  málo 
rozvité  lístky  šFahaly  ju  do  tvári,  ktorá  blčala 
purpurom  od  behu  i  vnútorného,  strašného  roz- 
čúlenia. Ratolesti  suchého  dubového  kríčka  schvá- 
tily  s  jej  ramien  teplý,  hodvábny  ručník,  ktorý 
jej  temer  nasilu  zavesila  mať  na  rameno,  že  sa 
jej  zíde,  keď  sa  tak  schladilo.  Ztraty  ručníka 
nespozorovala.  Prišla  čistinka;  Mária  ju  pre- 
behla, ako  srna,  ktorú  prenasleduje  honák  so 
zvonivým,  zlostným  brechotom. 

Čistinka  bola  vlhká  od  roztopeného  snehu, 
nôžky  Márie  borily  sa  po  členky  do  bahnistej, 
lipkavej  pôdy.  Skĺzla  sa,  padla;  ruky  vryly  sa 
do  mäkkej,  vodou  presiaknutej  trávy,  i  kolienka 
jej  zvlhly,  lebo  sukienku  mala  vysoko  vykasanú. 
Ale  Mária  sa  sobrala  a  zase  vnorila  sa  do  húštiny. 

»Kam  to  bežím  ?«  pýtala  sa  samej  seba,  ale 
odvety  nebolo  v  nej,  bola  len  divná,  fantastická 
túžba  bežať,  vnoriť  sa  do  prírody,  do  tieňov,  do 
tajnej  hĺbky  mlčiaceho,  ľahostajného  lesa.  Ani 
jeden  kríček,  ani  jedna  osika,  ani  mohutný, 
rovný  ako  svieca  buk  jej  nezavolal:  Nechoď, 
tys'  nie  kríček,    nie   buk,    nepatríš   medzi    nás! 

Mária  bežala  pred  samou  sebou,  ale  ne- 
mohla ubehnúť.  To,  pred  čím  bežala,  niesla  so 
sebou.  Bežala  pred  svojimi  myšlienkami,  ale 
myšlienky  letely  s  ňou,  za  ňou.  Tuhý  telesný 
pohyb  odháňal  len  na  chvíľky  obrazy,  ktoré  vy- 
stupovaly  v  jej  rozohnenej  fantázii.  Jej  krásne 
prse  dýchaly  a  dmuly  sa,  ako  dve  morské, 
družné  vlny. 

Malinové  ostré  tŕnie  zachytilo  jej  šaty.  Ob- 
zrela sa  ustrašeným  pohľadom,  so  zúfalým  ble- 
skom v  čiernych  očiach,  ktorý  tak  často  v  nich 
vzplanul,  keď  sa  borila  s  Černošínskym  a  jeho 
čudným  chladom.  Obzrela  sa,  ako  by  chcela 
videť  obludu,  ktorá  ju  schvátila.  Potom  sa  trhla 
a  nechala  v  maliní  kus  šiat. 

»To  si  nie  ty,  hrozný  fantom !  To  je  ma- 
linie,  sprosté  malinie!« 

Išla  už  pomalšie:  veď  už  ustaly  jej  údy, 
dych  bol  kŕčovite  silný  a  častý. 

Pred  ňou  ukázal  sa  otvorený  kraj,  ale  už 
pokrytý  jarnou,  večernou  šedosťou.  Nad  hla- 
vou vypínal  sa  jej  ohromný  dub,  musela  tedy 
húštinou  urobiť  kolo  a  tak  sa  vrátiť  na  predošlé 
miesto.  Dub  bol  suchý,  bez  šťavnatej  zelene, 
rozkonárený  na  široko.  Dvíhal  k  nebu  mohutné 
čierne  ramená  a  vyššie  krivolaké,  sukovité  ra- 
tolesti, ako  by  hrozil  nižším,  zeleňou  sa  pýšiacim 
stromom. 

Behom  prišla  Mária  do  tuhého  potu,  a  keď 
zmiernila   chod,    cítila,    že  je   celá   vlhká,    nohy 

mala  mokré,  spodná  suknička  ju  studenila.  A  už 
i  sily  ju  opúšfaly.  Pod  dubom  klesla  na  koleno, 
potom  na  druhé,  potom  na  lakeť  pravého  ra- 
mena. Chcela  sa  zdvihnúť,  lebo  ju  zase  divná 
túžba  hnala  ďalej,  ďalej,  do  hory,  do  púšti,  von 
zo  sveta,  preč  od  ľudí.  A  o  chvíFu  zase  zatúžila 
za  materou  onou  fantastickou  túžbou,  ktorá  v  nej 
zkrsla  v  prvých  dňoch  mestského  života.  Ľúto 
jej  bolo,  že  jej  nemá  pri  sebe. 

»Mamička!«  zakričala  zúfale  a  celá  sa  za- 
trepotala. 

Nad  ňou  nemo  stál  starý,  ohromný  dub  a 
mlčal,  hrozil  temnými  ramenami;  nemé  boly 
i  svieže  kríčky,  i  nebo  bolo  nemé,  šíro-šíre. 

»K  mamičke !«  podumala  a  s  celou  silou 
chcela  sa  podňať  so  zeme. 

Ale  síl  nebolo.  Podňala  sa  na  moment,  ale 
zase  klesla.  A  keď  tak  bezvládne  klesla,  cítila, 
že  je  dobre  oddýchnuť  si  po  takom  divom  behu. 
Len  málo-máličko  oddýchnuť  si,  potom  pôjde 
prosto  domov  k  matke. 

Vetrík  bol  už  prestal,  prišiel  mráz. 

»No,  už  idem«,  podumala. 

No  tu  obliala  ju  sladkosť,  akej  ešte  nikdy 
nepocítila.  Bola  to  sladkosť  omamujúca,  bežala 
i  o  údoch,  tisla  sa  do  prsú.  Chcela  sa  jej  brániť, 
ale  nemohla,  musela  sa  jej  poddávať.  Jej  prse 
vdychovaly  akýsi  opojný  aromat,  akési  blaho. 
Trasúce  sa  údy  prechádzala  sladká,  upokojujúca 
triaška.  Ešte  raz  chcela  sa  zdvihnúť,  no  rameno 

neposlúchlo,  neposlúchly  nohy.  Zdalo  sa  jej,  že 
nemá  nijakého  ramena,  nijakých  nôh.  Tvrdá 
skala,  na  ktorú  si  ľahla  lícom,  zdala  sa  jej  mäk- 
kou, nevýslovné  blažiaci  pocit  poskytujúcou 
poduškou.  Otvorila  oči,  a  badala,  že  to  ju  stojí 
námahu,  vĺčka  boly  ťažké.  Zatvorila  ich.  Až  po 
chvíli  ich  s  námahou  otvorila,  a  už  sa  bála  ich 
zatvoriť.  Hľadela  prosto  dohora. 

Nad  ňou  dvíhal  k  jasnému,  už  hviezdnemu 
nebu  dub  svoje  suché,  príšerne  veliké  ramená. 
DÍžily  sa,  rástly,  rozťahovaly  sa  do  šírky.  A  nad 
ním  jasné,  nedostižiteľné  nebo  smialo  sa  dubu 
a  všetkým  námahám  jeho  ozrutných  konárov. 
»Nedosiahneš  ma,  nedosiahneš,  čo  sa  ako  budeš 
namáhať  a  ramená  vystierať,  nedosiahneš!  Ja 
som  vysoko,  ďaleko!  Tys'  proti  mne  toľko,  ako 
drobná  trávička !« 

A  nebo  sa  šírilo  do  nekonečnej  diaľky  i  hĺbky, 
osvetľované  drobnými  punktíčkami  hviezd.  Ale 
i  nad  nimi  práve  tak  víťazilo,  ako  nad  dubom 
i  trávkami  —  nad  nimi  pnelo,  letelo,  unikalo 
hlbšie  a  hlbšie,  ale  čo  ako  letelo  a  unikalo  do 
hlbiny,  predsa  len  bolo  tu,  vznášalo  sa  a  pa- 
novalo  nad  všetkým. 

Sladkosť,  ktorú  Mária  cítila  vo  všetkých 
údoch,  v  prsiach,  počala  opúšťať  i  údy  i  prse. 
Údov  si  necítila.  Už  nemala  ani  rúk,  ani  nôh, 
akosi  sa  odlúčily...  Zavrela  pokonno  krásne, 
veľké,  čierne  oči.  A  potom  mizlo  všetko,  i  pocit 
sladkosti,  i  príjemný  chlad  skaly.  Posledný,  slabý 

cit  blaženej  mdloby,  v  prsiach  koncentrovaný, 
mizol,  zmizol.  Nastúpil  mier,  hlboký,  neobsiahly, 
nevysloviteľný  mier. . . 

X. 
Jasenný  mráz. 

Černošínsky  išiel  prosto  k  cieľu,  ktorý  si 
bol  postavil  v  svojom  veľkom,  pevnom  ani 
skala  rozume.  Rozložil  Biankovičovej  rozumne, 
jasne,  že  on  už  síce  nepomýšľa  na  šťastie  s  inej 
strany,  po  takom  hroznom  stroskotaní  ani  po- 
mýšľať nechce  a  nemôže.  Ale  žiť  s  Máriou  je 
pre  neho  úplnou  nemožnosťou.  Urobil  všetko 
možné,  no  pri  Márii  trpí  jeho  karriéra  a  najviac 
jeho  duša.  On  sa  neodhadzuje,  dá  jej  takú  a 
takú  rentu,  opatrí  ju  či  v  sanatoriume  a  či  tu 
doma  u  matky.  On  chce  po  ľudsky  požiť  nie- 
koľko rokov,  ktoré  mu  Boh  ešte  uštedrí,  no 
Mária  mu  robí  nemožným  už  i  dýchanie  v  jeho 
vlastnom  dome. 

Biankovičová  otvorila  oči  na  zaťa  a  one- 
mela prekvapením.  Zaháňa  ženu,  jej  dcéru,  jej 
skvostnú,  drahú,  anjelskú  Máriu!  Či  mladé  ženy 
nemávajú  často  vrtochy  v  prvom  roku  manžel- 
stva, pri  veľkej  premene  života?  A  odháňa,  rentu 
sľubuje!  A  s  akou  studenou  tvárou,  s  akou  ľa- 
dovou ľahostajnosťou!  Ach,  srdce  jej  dávno  ho- 
vorilo, a  prvá  jej  myšlienka  nedopustiť  spojenie 
takých  rozdielnych  ľudí  bola  iste  Bohom  vnu- 
knutá. . . 

Už  bolo  desať  hodín.  Biankovičová  razom 
sa  strhla  a,  hľadiac  strmo  na  ľadovitú  tvár  Čer- 
nošínskeho,  ustrašene  riekla: 

»Bože  môj,  kde  je  toľko  Mária?  Povedzte 
jej  to  do  očú,  veď  o  ňu  ide!  Bože  môj,  ja  ni- 
čomu nerozumiem!  Oj,  moja  biedna  hlava!« 

No  Mária  nechodila.  Černošínsky  sa  zne- 
pokojil. 

»Musíme  ísť  za  f^ou«,  riekol. 

Ševcovú  poslal  pre  ľudí  a  sám  sa  s  nimi 
vybral.  Prešli  poľnou  cestou,  prešli  chodník,  les, 
až  sa  dostali  do  dediny.  Černošínskemu  pani  rech- 
torka  povedala,  že  sa  Mária  vrátila  z  pol  cesty 
a  šla  domov.  Černošínsky  zanemel.  Možno  ešte, 
že  je  niekde  u  susedov.  Rýchlo  poberal  sa  s  ľuďmi 
domov. 

»Ó,  Bože  môj«,  vzdychal  starý  sused  Bian- 
kovičovej,  ktorý  šiel  popri  Černošínskom,  »máme 
strašný  mráz.  Už  som  starý  človek,  ale  takého 
nepamätám  o  tomto  čase.  A  tak  sa  všetko  pekne 
rozvíjalo.  Budeže  škody  na  ovocných  stromoch !« 

Zavčas  rána,  len  čo  slnko  vyšlo,  Černo- 
šínsky a  Biankovičová  vyšli  s  ľuďmi  do  lesíka. 
Možno,  Mária  zablúdila.  U  chodníčka,  ktorý 
viedol  k  dedinke,  našli  pani  rechtorku,  napla- 
šenú,  s  očami  do  ruda  vyplakanými.  Šli  pomaly 
lesom.  Smutno  bolo  hľadeť  na  sviežu,  žltkavú 
zeleň,  obloženú  mraznými  kryštálmi,  Blyšfaly  sa 
v  ranných  slnečných  lúčoch,  ako  pravé  bril- 
lianty.   Ale  ako  slnko  prihrialo,  kryštály  sa  to- 

pily,  lístočky  vädly,  schúlily  sa  dohromady  a 
odvisly  na  slabunkých  stopkách.  Roztopená 
inovať  kvapkala  s  nich  na  zem.  To  boly  slzy 
mrazom  spálenej  listvy. 

Ľudia  našli  v  mäkkej  pôde  stopy  malých, 
úzkych  topánok.  Išli  za  šľakom. 

»Jej  ručník!«  zvolala  rechtorka  a  trasúcimi  sa 
rukami  brala  hodvábnu  šatku  s  dubového  kríčka, 
pritisla  k  tvári  a  zaplakala. 

To  nebol  dobrý  znak.  Všetci  pribavili  kroku 
a,  silno  dýchajúc,  išli  po  stope.  Stopa  viedla 
k  osamelému,  vysokému  dubu. 

Pod  ohromným  osamelým  dubom  našli  ležať 
Máriu  v  rozdriapaných  šatách,  hlávku  na  skale. 
Jej  bledú,  stuhnutú  tvár  krášlil  tichý  úsmev  ne- 
pochopiteľnej blaženosti.  Jarný  mráz! 

Mať  vykríkla,  až  sa  jej  výkrik  dvojno  ozval 
lesným  echom.  Hodila  sa  na  mŕtvolu  a  bozká- 
vala jej  studenú,  od  srieňu  vlhkú  tvár.  Černo- 
šínsky  hľadel  na  ženu  meravo,  jeho  tvár  mala 
výraz  mrzutosti.  »Ako  sa  mohlo  stať,  že  ja,  veľký 
a  vysoko  stojaci  muž«,  hovoril  výraz  jeho  vzne- 
šenej obličaje,  »som  tak  hrozne  znepokojovaný 
v  mojom  majestátnom,  povedomom  pokoji  ?« 

Pani  rechtorka  stála  nad  matkou  a  dcérou, 
ako  socha.  Nemohla  viacej  plakať.  Len  jej  chudá 
tvár  skrivila  sa  a  oči  uprely  sa  k  nebu. 

Keď  doviezli  mí'tvolu  na  doštenom  naho- 
divšom  sa  voze  do  nízkeho  domku  Bianko- 
vičovej,    osvietený    pán    Černošínsky,    viac   ráz 

dekorovaný  tajný  radca,  sadal  do  železničného 
kupé  prvej  triedy,  mračný,  mrzutý,  no  studený, 
ako  obeť  mrazu  —  jasenného.  Pohodlne  sa  roz- 
ložil na  mäkké  podušky  vagóna,  zavinúc  nohy 
do  skvostného  koberca.  Istou  útechou  mu  bolo, 
že  náhlym,  neopovedaným  útekom  vyhnul  ďal- 
ším potraseniam,  pohrabným  zúfalým  scénam, 
dušu  znepokojujúcemu  nariekaniu  vdovy  svojho 
najlepšieho  priateľa. 


Duchovia  sudov. 

Rozprávka. 

(1872.) 


PRVÁ  HLAVA. 
Rozpráva  sa  o  stručnom  a  zreteľnom  liste. 

Môj  dobrý  priateľ  Karol  Zima,  advokát  kra- 
jinských a  zmenkových  súdov,  bol  ešte  mladý 
gazda,  ale  pilnosťou  a  zručnosťou  vo  svojom 
remesle  zhospodáril  si  pekný  groš  v  pomerne 
krátkom  čase.  Kúpil  si  na  predmestí  dom  a 
v  ňom  rozsiahlu  pivnicu,  pravdaže  prázdnu. 
Bože  môj,  či  môže  byť  smutnejší  pohľad,  ako 
na  prázdnu  pivnicu?  Brvná  a  bielou  plesninou 
obtiahnuté  klady,  na  ktorých  by  de  jure  divino 
et  humano  solídne  brušká  vínových  sudov  spo- 
čívať malý,  práve  taký  dojem  robia  na  človeka, 
ako  neobývaný,  nemeblovaný,  nekúrený  dom 
v  zime. 

Tohoto  náhľadu  bol  i  Zima,  dobrý  šuhaj, 
s  ktorým  som  počas  akademických  trudovín  žil 
»mokrým«  životom  študentstva;  ako  sa  hovorí, 
nevyliali  sme,  keď  nám  prišiel  pod  ruku  pohár. 

Kde  ste  sa  podely,  časy  zlatej  akademickej 
svobody?  Ale  stoj,  noha!  Už  sa  mi  pri  tomto 
výkrikníku  slza  v  očiach  blyští  a  celú  moju 
bytnosť    popadá    neuhasiteľný   smäd.    Smäd   za 

čašou  sdielneho  priateľstva,  za  bujarou  radosťou 
divej,  neskrotenej  mladosti,  smäd  za  rozkošou 
búrnych,  mladistvých  rojčení,  keď  len  pre  nás 
svietilo  slnko  a  tmila  sa  noc,  keď  len  pre  nás 
pýrily  sa  líčka  bielo-ramenných  dievčín.  Ktože 
bol  väčším  pánom,  ako  my?  Veľkosť,  sláva, 
vehlas,  vďaka  národa  až  po  bronzovú  sochu: 
to  všetko  nás  mohlo  očakávať.  Boli  sme  ničím 
v  prítomnosti  a,  možno,  všetkým  v  budúcnosti. 
Toto  všetko  sklamalo,  a  ja  i  Zima  rýpeme  sa 
v  maďarských  aktách  a  v  sm.etisku  fádneho 
filisteriuma.  Ale  i  teraz  ešte  vyvolávam  skrú- 
šeným srdcom:  nech  Boh  žehná  zem,  ktorú 
v  radostnom  jasaní  depčila  naša  svobodná  noha; 
nech  žehná  krčmára,  ktorý  s  večne  usmiatou 
tvárou  naplňoval  večne  prázdne  naše  poháre, 
a  nech  mu  dá  lepšie  platiacich  hostí. 

Po  tejto  apostrofe  idem  k  veci.  Jedného  dňa 
dostal  som  od  Karia  list  s  nasledujúcim  ob- 
sahom: 

»Strapatý  Tónol  Po  prvé:  pravotu  X  contra 
Y  som  vyhral.  Po  druhé:  dostal  som  zato  päť- 
tisíc-zlatovú  oročku.  Po  tretie:  zaplnil  som  svoj 
sklep  dobrým,  nekrsteným  vínom,  a  teba,  môj 
Tóno,  povolávam  na  slávnu  koštúrovú  koštovku. 
Vlastnoručne  písal  i  podpísal  Karol  Zima.  Manu 
propria.  Dátum  ut  supra.« 

Takéto  invitácie  sa  nezapovrhujú,  najmä 
medzi  bývalými  kamarátmi  akademickými.  Ná- 
hoda postavila  celej  veci  korunu  tým,  že  ledva 

som  prečítal  dôležitú  listinu,  kde  sa  vezme,  tu 
sa  vezme,  vpáli  do  chyže  Janko  Sladký  s  bielou 
tvárou!  Vrelé  objatie,  krik,  lom,  štabarc,  fajky 
s  dlhými  pipasármi  letia  ako  opilé  na  zem,  psovi 
jeden  z  nás  stupil  na  chvost,  čo  Dunčo  s  pre- 
nikavým kvílením  kvittoval,  —  jedným  slovom, 
moja  tichá,  tabakovým  dymom  prepacovaná  chyža 
premenila  sa  zrazu  v  hrmotné  pole  priateľských 
výlevov.  Toto  sa  dá  ľahko  vysvetliť.  Janíčko 
Sladký  bol  mi  práve  toľko,  ako  Karol  Zima, 
dobrý,  vyzkúsený  priateľ  či  pri  pivom  zmá- 
čanom stole,  či  v  búrach  a  biedach  tohoto  hrbol- 
covitého  života  —  a  ja  som  ho  už  tri  roky  ne- 
videl! Po  pretrpených  všedných  otázkach  a  od- 
povediach smraštil  môj  Janko  bielu  tvár  a  pre- 
riekol hlasom  hrobárskym: 

»Amice  Tóno,  ty  si  len  bočná  osoba  v  tra- 
gédii môjho  nenadáleho  príchodu!  Ja  idem  do 
mesta  so  samovražedlnými  úmysly!  Zaplač, 
braté,  idem  sa  ženiť !« 

»Nech  žije  švárna  Elenka!  Ej,  no,  teda 
predsa  si  ty  lepší  človek,  ako  som  sám  myslel! 
Budem  družbom?« 

Janko  si  vzdychol  a  jeho  bledé  líca  polialy 
sa  ľahkým  rumencom. 

»Ej,  veď  práve  v  tom  trčí  čert!  Ja  som  pri- 
šiel z  rozkazu  prísnych  rodičov  pre  Lujzu  von 
Knickeburg.  Zajtra  sa  majú  svätiť  slávnostné 
sľuby!  Všetko  zariadila  už  obapolná  rodičovská 
múdrosť  —  len  ja  som  posiaľ  chyboval,  ale  teraz 

Vajanský:  Sobrané  Diela  IX.  10 

sa,  ako  vidíš,  i  táto  medzera  zaplnila.  Tu  som 
celý,  ako  ma  Boh  do  sveta  vysotil.  Však,  to  je 
chutná  bryndza?« 

Janko  si  sadol  na  stolec  a  svesil  hlavu,  ako 
zmokla  sliepka.  Ja  som  vyvalil  okále. 

»A  ty  poslúchaš  takýto  bohaprázdny  rozkaz? 
Azda  si  sa  poturčil?  To  je  plané  ovocie  s  hlú- 
pymi aristokratickými  predsudkami,  s  túžbou  po 
luxuse  —  a  so  žobrotou  v  zapätí.  Ej,  to  sa  ne- 
smie stať!  Radšej  vstúp  do  františkánskeho 
kláštora  za  kuchára,  i  tak  si  pri  našich  hôrnych 
vychádzkach  voždy  guľáš  varieval.  To  sa  ne- 
smie stať!  Skôr  vyletím  komínom,  ako  striga,^ 
skôr  ma  pretiahneš,  hFa,  čez  tento  močkový  pi- 
pasár!  Nedovolím!  Málo  nás  je,  a  tužibuď,  taký 
poriadny  slovenský  šuhaj  s  grošmi  ide  sa  na 
veky  zahrdúsiť!  Ale  ste  si  vybrali!  Princessin 
von  Lausighausen!« 

»Tebe  je  ľahko  harusiť  dve  na  tri  —  ale 
mne  niet  pomoci.  Vôľa  môjho  otca  a  predsudky 
zemianskej  materi  premáhajú  všetky  moje  vzdory. 
Ale  čo  po  tom!  Tak  som  rád,  že  sa  môžem 
v  posledných  chvíľach  umierajúcej  mojej  svo- 
body  s  tebou,  môj  Toníčko,  poshovárať.  A  pro- 
pos: zapáľme  si;  tu  sú,  hľa,  izbou  rozletené  fajky.« 

Ja  som  podal  svojmu  hosťovi  Karlov  stručný 
lístok. 

»No,  vy  ste  vždy  ešte  tí  starí  ľahkí  vtáci«, 
povedal  s  úsmevom  môj  kamarát.  »Ja  teda  za- 
bijem jedným  udretím  dve  muchy !« 

»Jednu  muchu  a  jednu  plošticu«,  pozna- 
menal som  cynicky. 

Večer  sme  políhali  do  postieF  a  ja  som 
držal,  takto  sa  pohodlne  rozťahujúc,  svojmu  ho- 
sťovi prednášky  o  rodine  Knickeburg,  o  vysoko- 
myseľnosti  a  márnivosti  Lujzinej,  o  jej  neskro- 
titeFnej  túžbe  za  svetáctvom  a  sľuboval  som  mu 
výťah  z  pozemnej  knihy,  ktorý  mu  otvorí  oči 
a  ukáže  Montblanc  nezaplatiteFných  dlhov,  kto- 
rými sú  obťažené  ich  ešte  neodtalafárené  nemo- 
vitosti. Plamenným  jazykom  líčil  som  nemeckú 
pažravosť  jej  rodiny,  ktorá  už  od  rokov  čaká 
na  bohatého  ženícha,  aby  ho  mohla  pod  titulom 
švagrovstva,  tesťovstva,  ujčekovstva  vyciciavať. 
Povedal  som  mu,  že  akýsi  Kálossy,  náramne 
zlumpovaný,  majetný  barón,  chodieva  do  Knicke- 
burgov,  a  tešil  som  ho,  že  bude  mať  bezpo- 
chyby v  f^om  verného  a  nezlomného  hausfrajnda, 
ak  nie  predchodcu;  ako  vždy  stojí  v  lóži  Knicke- 
burgovskej  za  chrbtom  Lujziným,  ako  sa  dô- 
verne s  i^ou  shovára  počas  medzidejov,  ako 
celé  mesto  rozpráva,  že  mu  Lujza  s  času  na  čas 
dáva  rendezvousy  na  »Vzdychačke«. 

»To  si  veru  kaFavnú  domácnosť  zariadiš! 
Nebudeš  mať  ani  potešenia,  ani  pokoja  pod 
vlastnou  strechou.  A  so  pár  superfajnových 
knixov  a  bežných  fádnych  fráz  ťa  veru  neod- 
škoduje  za  celý  ztratený  život.  Veď  kebys'  do- 
stal s  ŕíou  nejaké  Krozusove  poklady,  nech  by 
to  už  ďas  sobral  —  ale  takto !« 

10* 

A  zas  som  prešiel  na  majetok  a  radil  som 
mu,  aby  sa  len  starého  Icíka  Hindelsmayera 
spýtal,  že  mu  udá  niektoré  statočné  summičky, 
ktorými  starý  Knickeburg  ffakoval  svoj  roz- 
trhaný luxuriózny  život.  Slovom,  líčil  som  mu 
veľkú  barinu,  do  ktorej  ide  strčiť  svoje  lakované 
topánky. 

Janko  Sladký  veril-neveril,  no  bol  mäkkej, 
trpnej  povahy,  a  že  neskončil  štúdií  a  nezarábal, 
mal  pred  otcom  nekonečný  rešpekt.  Jeho  mäkká, 
čistá  duša  nemohla  vzdorovať  rozkazom  toho, 
ktorý  mu  bol  dobrodincom  od  detinstva,  ktorý 
ho  i  teraz  blýskavo  vydržoval,  a  teraz  z  chybnej 
špekulácie  ide  zrušiť  a  zničiť  všetky  svoje  do- 
brodenia tým,  že  ho  núti  k  neprirodzenému  a 
záhubnému  manželstvu,  že  ho  ide  hodiť  v  obeť 
intrigám  rodiny,  ktorá  všetky  chyby  aristokracie 
podržala,  ale  z  predností  zemianskych  okrem 
hlúpeho  »von«  ničoho  neratovala  v  hýrivom 
svojom  živote. 

Jankova  matka  bola  veľmi  vážna  matróna, 
ale  nemohla  zabudnúť,  že  v  tereme,  v  ktorom 
uzrela  svetlo  sveta,  viseli  po  stenách  paroch- 
ňami  okrášlení  páni  s  rovnými  kordami  a  že 
títo  páni  boli  jej  slávni  a  urodzení  predkovia. 
A  keď  už  jediný  jej  synček  nemohol  prísť  do 
podobného,  címermi  okrášleného  teremu,  tak  si 
želala  aspoň  dožiť,  aby  si  vzal  dámu  zo  ze- 
mianskeho pokolenia,  ktorá  by  mohla  k  veľkému 
majetku  Sladkých  pripojiť  blesk  aristokratického 

života.  Ja  som  tomu  dobre  rozumel,  a  preto 
som  v  svojej  prednáške  i  to  s  prízvukom  opä- 
toval, že  keby  Jankovi  rodičia  poznali  oprav- 
dový  stav  veci,  že  by  ho  istotne  k  manželstvu 
tak  urputne  nenútili, 

A  moja  posteľná  kázeň  musela  byť  náramne 
zaujímavá,  lebo  na  moju  konečnú  a  záverečnú 
otázku:  »No,  či  nemám  pravdu ?«  odpovedal  mi 
môj  zbožný  poslucháč  ľúbezným  chrapotom 
spravedlivého. 

Ja  som  sa  obrátil  k  stene,  zahrešil  som 
pod  fúz:  »No,  vezmi  si  pre  mňa  hoci  diablovu 
tetku!«  a  zaspal  som  za  jeho  príkladom.  Sní- 
valo sa  mi,  že  prišiel  ko  mne  duch  Perkéo 
(ako  študenti  sme  čítali  a  zbožňovali  nemeckého 
poeta  Viktora  Scheffela),  rehtal  sa  mi  do  tvári 
a  vypil  na  dúšok  kolossálny  korbef  porýnskeho 
vína.  Na  fúzoch  mu  zostaly  kvapky  viseť  — 
perlily  sa,  ako  diamanty,  a  osvetFovaly  magickým 
svetlom  drobnú  postavu  opitého  loktibradu. 
»Víno«,  ľalotal  ťažkým  jazykom,  »víno  je  proti 
láske  dobrá  medicína!«  Potvora,  kde  nabral  toho 
prorockého  ducha?! 

DRUHÁ   HLAVA. 

Spomína  sa,  ako  sa  Karol  Zima  jeduje 
a  ako  sa  Sladký  u  Knickeburgov  topí. 

Karolko  Zima,  majúc  pod  pazuchou  veľký 
balík  aktov,    ponáhľal  sa  do  svojej    kancellárie, 

a  na  veľké  svoje  zadivenie  našiel  v  chyži  mnoho 
dymu,  ani  v  Olympe  oblakov,  a  v  dyme  dve 
známe  postavy.  Zas  sa  strhol  lom  a  štabarc, 
zas  búrilo  priateľské  vítanie,  z  prvej  hlavy  dobre 
známe,  nateraz  bez  psieho  finále.  Zima  hodil 
aktá  na  pult,  poslal  pisára,  aby  išiel  prehrať 
do  okresného  súdu  dve  summárky,  a  traja  pria- 
telia sa  tešili,  že  sa  po  dlhom  rozlúčení  zase 
sišli. 

Karol  urobil  dlhú  tvár,  keď  sme  mu  rozprávali 
účel  Jankovho  križiackeho  ťaženia.  Začervenal 
sa  od  jedu,  ako  rak,  vynadal  nám  brevi  manu 
obom  do  trubirohov  —  titul,  ktorý  urobil  Jankovu 
tvár  ešte  sentimentálnejšou,  a  ktorý  som  ja 
shodil  s  pleca,  lebo  sa  mňa  celá   vec   netýkala. 

Moja  včerajšia  kázeň  znela  trochu  hrubšími 
výrazmi  korenená  z  Karlových  úst,  a  Janko  ho 
s  tou  samou  oddanosťou  vypočúval,  lenže  na- 
teraz nemohol  zaspať. 

Odbila  jedenásta  hodina,  a  Sladký  sa  hodil  do 
gály,  aby  urobil  svojej  snúbenici  prvú  návštevu. 
My  sme  ho  vyprevádzali  bratskými  grobianstvami 
a  nahovorili  mu  toľko  do  duše,  že  bol  chudák 
celý  pomätený  a  bledý,  ako  stena.  Povinnosť 
a  strach  ho  hnaly  —  a  možno,  že  i  istá  dózis 
samoľúbosti.  Srdce  človeka  je  nerozluštiteľná 
hádanka ! 

»Čo  bude  z  Elenky,  dobrej,  úprimnej  duše«, 
jedoval  sa  Karol  a  meral  chyžu  dlhými  krokmi, 
nakoľko    mu    to    pri    jeho    územčistej    postave 

možné  bolo,  »ktorú  tento  zbaláchaný  panák 
takto  pekne-krásne  sedeť  nechá  v  Komárovej? 
Zkazí  seba,  pošpiní  sa  zradou!  Nie,  to  sa 
nestane!« 

Nahnevaný  čiahol  na  kasňu  a  vysypal  ša- 
chové figúry  na  stôl  medzi  prosbopisy  o  exekúcie. 
My  sme  postavili  šach  a  ja  som  milého  Karia 
v  prvej  partii  namastil,  ako  hada.  To  ho  ešte 
viac  rozladilo,  forsiroval  druhú,  tretiu  partiu 
s  tým  samým  neúspechom.  Nechcel  som  hrať, 
vidiac  jeho  roztržitosť. 

»IVlusíš  dať  revanš !« 

Starý  rittmajster  Knickeburg  býval  v  naj- 
krajšej ulici  mesta,  v  skvostnom  panskom  byte. 
Ta  sa  ubieral  Janko  Sladký.  Krásne  koberce 
po  širokých  schodoch,  vysoké  sklené  dvere, 
turecké  náradie,  ťažké  zamatové  záclony  a  ča- 
lúny  —  slovom,  všetko  ukazovalo  na  bohatstvo. 
Janka  uvítali  s  veľkou  blahosklonnosťou,  starý 
rittmajster  mu  s  oduševnením  vyprával,  koľko 
ráz  diníroval  u  dvora,  a  že  arcivojvoda  Albrecht 
raz  povedal  po  veľkej  paráde:  »Tak  dobre  nesedí 
nikto  na  koni,  ako  von  Knickeburg !«  Potom  ho 
vraj  po  pleci  potľapkal. 

»Po  tomto  pleci«,  ukazoval  pravým  prstom 
na  svoje  ľavé  plece. 

Janko  hľadel  s  poslušným  obdivovaním  na 
majorovo  ľavé  plece. 

Jeho  pani,  nízka,  stará  baba  s  končitým 
jazykom  a  chripľavým  hlasom,  do  ktorého  bola 

iste  zaľúbená,  lebo  vrešfala  ani  rapkáč  na  WeJký 
piatok,  strkala  sa  Jankovi  jednostajne  do  tvári 
a  veľmi  sa  vyhovárala,  že  svojho  murína  po- 
slala do  letohradu,  aby  tam  urobil  poriadky, 
lebo  sa  celá  família  utiahnuť  mieni  do  svojho 
eldoráda  koncom  júna. 

Konečne  prišla  i  Lujza  do  salóna  —  pravda 
tak,  ako  by  ani  zďaleka  nebola  šípila  príchod 
hosťa,  s  papagájom  na  ruke,  ktorý  mal  úlohu 
drapírovať  jej  malú  okrúhlu  postavu  a  dať  jej 
náter  interessantný;  ale  sa  mu,  potvore,  niečo 
prihodilo,  čo  Lujzu  do  rozpakov  priviedlo  a 
neskôr  veľa  benzínu  stálo.  Bohaté  kadere,  medzi 
bratmi  šesťdesiat  toliarov  hodné,  rozplývaly  sa 
jej  lahodne  okrúhlou,  bezúhonné  bielou  šijou; 
na  valcovom  ramene  leskla  sa  diamantmi  ozdo- 
bená náramnica. 

Sladký  vyskočil  s  pohovky  a  uklonil  sa 
prichádzajúcej  s  pružnou  elegantnosťou  paríž- 
skeho ľva,  a  čo  chvíľa  zmizli  páni  rodičia  a  on 
ostal  samotný  so  svojou  budúcou  tovariškyŕíou 
života.  Rozhovor  tiekol  o  divadle,  koŕ^ských 
predstihoch  a  zostal  zaujímavým  až  potiaľ,  ked" 
Lujza  všetky  dňové  bonmoty  z  koralových  ústok 
vystrieľala  —  potom  sadla  k  pianu  a  bielymi 
oprstefíkovanými  palčekmi  zručne  stláčala  klá- 
vesy, vyludzujúc  z  nástroja  akúsi  módnu  salónnu 
pieseŕí. 

Janko  bol  celý  vo  vytržení,  hľadiac  na 
krásne  poprsie,  dosť  skúpo  brusselskými  čipkami 

oblemované,  na  elegantnosť  pohybov  —  a  zvuky 
piana  zdaly  sa  mu  byť  nebeskou  harmóniou. 
Ako  nežne  zvyšujú  veľké  koraly  snehovú  belosť 
kvetúceho  hrdla.  Ako  mámivo  účinkuje  blesk 
uhFo-čiernych  očú.  Kamelia  vo  vlasoch  jastrí 
bielym  svitom  na  šuhaja,  ako  by  sa  pýšila,  že 
smie    svietiť   na   takej    krásnej,    nežnej    hlávke! 

S  akou  nežnou  ľahkosťou  vyvádza  ona 
prstolomné  behy  po  klaviatúre;  jej  rúčky  svieťa 
belšie,  ako  zo  slonovej  kosti  zhotovené  klávesy. 
Svodná  postava  sa  len  ľahho  opiera  o  skvostný 
stolec,  sťa  by  sa  zpolovice  v  povetrí  vznášala, 
a  predsa  koľko  smysly  omamujúcej  pôvabnosti 
je  v  plných  údoch,   v  tomto   okrúhlom    drieku! 

Nediviť  sa,  keď  sa  rozbúri  myseľ  šuhaja 
pri  pohľade  na  devu;  nediviť  sa,  keď  rozohní  sa 
fantázia  smyselným  plápolaním.  Rodičia  chceli, 
a  teraz  už  i  on  chce. 

V  tom  blysol  Jankovi  v  úzadí  jeho  duše 
inší  obrázok.  Útla,  štíhla  devuška,  cudne  zaha- 
lená v  jednoduché  šatočky,  ale  vo  fialkových 
očkách  koľko  nevinnej  krásoty,  koľko  oddanosti 
a  koľko  ľúbosti !  Suchá  nezabúdka  na  bielej 
karotke!  »Elenka,  Elenka«,  ozývalo  sa  v  jeho 
srdci,  V  tom  zaduňalo  hromovité  forte  a  prsty 
Lujzy  kŕčovite  tancovaly  po  klaviatúre  —  obraz 
zmizol  z  úzadia  Jankovej  duše  a  smyselnosť  bu- 
diaca postava  Lujzy  opanovala  šuhajovu  myseľ 
a  obrazotvornosť.  Lujza  prestala  hrať,  prešla  na 
diván  a  s  ľahkosťou  a  nenútenosťou  hovorila  o  ich 

pomere,  všetko  svaľujúc  na  rodičovskú  múdrosť. 
Medzi  rečou  prehadzoval  jej  alabastrový  prštek 
dosky  skvostného  alba  s  pozlátenými  záponami; 
celá  jej  svodná,  trochu  krátka,  hrozne  tesno  šnu- 
rovačkou  upiata  postava  opierala  sa  s  nenúte- 
nosťou kráľovny  do  mäkkých,  vypuklých  pol- 
štárov  pohovky. 

Sladký  sa  topil,  vyprával  s  ohŕíom  a  vrelým 
záujmom;  ona  vedela  jeho  mládeneckú  odvahu 
s  vyrátaným  taktom  mierniť,  lebo  nejaký  vrelší 
cit  nie  je  nóbl;  manželstvá  pravej  modernej 
aristokracie  sú  smluvy  konvencionálne,  alebo 
passie,  nikda  však  nesmejú  prejať  na  seba 
sedliacku  úprimnosť. 

A  práve  Lujzina  nedotklivosť  obrúbila  jej 
postavu  v  očiach  Jankových  krážom  neviny 
a  čistoty.  Topil  sa. 

My  sme  boli  vtedy  v  jeho  očiach  utrhační, 
lživí  ľudia.  Ako  by  mohly  Lujzine  jasné  dve  oči, 
ľúbo  dmúce  sa  ňadra,  také  ľaliové,  také  utešené, 
Ihať  a  klamať,  pretvarovať  sa?  To  nemožno, 
to  nemožno!  Lujza  vstala  a  krokom  pravej 
svetovej  dámy  odišla  od  pohovky  —  hodvábne 
šaty  šumely  okúzľujúcou  muzikou  okolo  jej 
údov.  Keď  vstávala  s  pohovky,*  blysla  sa  zpod 
šiat  jej  malinká  nôžka,  v  čiernej,  hlboko  vykro- 
jenej topánočke  obutá,  ale  zmizla  opäť,  ako 
blesk,  v  bohatých  záhyboch  šiat!  Jej  nežná  po- 
klona, jej  pohľad  —  slovom,  celá  jej  bytnosf 
oviata   bola   kúzlom    príťažlivej  vnady,   a  akýsi 

narkotický  vozduch  obkFučoval  jej  pôvabnú 
postavu. 

Janko  bol  celý  v  zmätku,  a  keď  odchádzala 
robiť  toilettu  na  prechádzku,  chytil  jej  bielu  rúčku 
a  vtisol  na  ňu  bozk,  ktorý  vrúcnosťou  a  ohňom 
jasné  svedectvo  vydával  o  víťazstve  Lujzinej 
jastrivosti.  Ľúby,  ale  pritom  pyšný  úsmev  hral 
jej  ústami,  a  Janko  v  tom  momente  koril  sa 
pred  ňou  a  jej  láska  zdala  sa  mu  byť  jediná 
možnosť  a  podmienka  životného  šťastia.  Ona 
zmizla,  hodiac  už  z  dvier  pohTad  na  Janka, 
pohľad,  zosilnený  úsmevom,  temer  posmešným. 

»Ach,  ja  trubiroh !  Čo  som  sa  jej  nehodil 
k  nohám?  Nejaký  Kálossy  mi  ju  môže  odňať! 
Mal  som  bozkať  lemy  jej  šumivých  šiat!« 

Krv  mu  udrela  do  hlavy  a  srdce  mu  hlasne 
búchalo.  Z  druhých  dvier  priletel  sluha  v  popo- 
lavej  livreji  a  odovzdal  mu  billetku  dnešných 
večierkov.  »Pánu  barónovi  Kálossymu«,  čítal 
Janko  adressu,  a  obrátil  sa  k  sluhovi: 

»To  nie  pre  mňa.« 

Sluha  hľadal  celý  v  rozpakoch  medzi  mno- 
hými pozvaniami,  a  našiel  konečne  pravú  billetku. 

Janko  hľadal  v  nej  s  trasením  počiatok. 

»0  ôsmej  hodine !«  vzdychol,  ako  by  mu 
to  pridlho  bolo.  Dobrý  srdcom,  trpel  na  hroznú 
slabosť  oproti  silným  dojmom.  Zopreť  sa  citom  zna- 
menalo tuhý  boj,  v  ktorom  nie  vždy  bol  víťazom. 

Onedlho  sa  priklátila  stará  Knickeburgová 
a   prepúšťala   ho   s  nesčíselnými  knixami,  a  on 

jej  bozkal  ruku,  ba  práve  šepol  čosi  o  svojom 
šťastí.  Na  schodoch  stretol  Žida  v  dlhom  kapute 
s  nevýslovné  podozrivými  žmurkajúcimi  očami. 
Bol  to  Icík  Hindelsmayer,  úžerník  a  krvosavec, 
špecialista.  Jeho  pastvou  boli  officieri,  penzionisti 
a  úradníci.  Šiel  ku  Knickeburgovi  a  shováral 
sa  dlho  s  ním  o  samote,  a  keď  sa  vzdiaFoval, 
jeho  potmešilá  tvár  usmievala  sa  radostne. 

O  dve  hodiny  bolo  v  meste  všeobecne 
známo,  že  Johann  von  Sladký,  syn  povestného 
boháča  v  — skej  stolici,  svätiť  bude  dnes  večer 
svoje  sľuby  s  Lujzou  von  Knickeburg. 

»Už  je  čas,  aby  chytili  mastného  balega«,  roz- 
právaly  ostré  jazyky,  »ináč  by  sotva  dlho  vystal 
hrozitánsky    poprask    Knickeburgovskej    slávy. « 

Karol  Zima  nechcel  prestať  šachovať.  Ale 
konečne  som  vstal,  pozrúc  von  oblokom.  Zazrel 
som  Janka  blížiť  sa  ulicou. 

»Počuj«,  hovorím  Zimovi,  »tu  letí  náš  Janko; 
mne  sa  jeho  tvár  neľúbi,  celý  je  rozježený  a 
červenie  sa  ako  pivonka.« 

»Hneď  sa  všetko  dozvieme«,  riekol  Karol 
a  pohádzal  šachové  figúry  do  škatuľky. 

Janko  sa  chcel  ľahostajným  stavať,  ale 
Karlova  priamosť  a  jeho  suchý  humor  vylúdily 
z  neho  všetko,  čo  sa  dialo  u  Knickeburgov. 
Čím  ďalej  rozprával,  tým  viacej  sme  badali,  že 
mu  Knickeburgský  luxus  a  koketteria  Lujzy 
náramne  imponovaly.  Videli  sme  jasne  a  zre- 
teľne, že  svodlivé  pôvabnosti  Lujzine  zakosídlily 

jemný  ráz  Jankov  do  sietí  nerozmotateFných. 
Jeho  oči  svietily  zaľúbeným  ohňom  a  živosť 
jeho  hladkých  pohybov  prezrádzala  nám  netr- 
pelivosť,  s  ktorou  túžil  privinúť  k  ohnivým 
prsiam  otylú  postavu  elegantnej  krásavice.  Janko 
mal  vzdelanie  do  sveta  súceho  mladého  človeka, 
ale  natoľko  nebol  prešibaný  a  pretríbený  čez 
oheň  svetských  diel,  že  by  bol  vedel  rozdeľovať 
náležité  povrchný  náter  od  zdravého  jadra, 
najmä  taký  skvostný,  takou  opravdivosťou  na- 
lepený náter,  aký  obťahoval  všetko,  čo  sa  dialo 
okolo  Knickeburgského  domu. 

»No,  len  ticho  s  bohatstvom«,  pretrhol 
ohnivé  opisy  Knickeburgského  luxusu  Karol. 
»Tys'  naozaj  nezkúsený  dobrák  z  vonkova! 
Vieš,  že  zašlá  sláva  ešte  dlho  po  sebe  blesky 
necháva?  Či  ty  vieš,  že  kto  premrhal  stotisíce, 
veľa  bláznov  nájde,  ktorí  mu  nové  požičajú? 
Či  vieš,  aký  býva  koniec  takejto  slamenej  slávy? 
Ale  choď,  čudujem  sa  ti,  žes'  ešte  nezmúdrel! 
A  potom,  azda  si  už  hneď  bratstvo  pil  s  dvoj- 
smyselným  priateľom  svojej  božskej  Genovéfy? 
Nenašiel  si  pána  baróna  Kálossyho  v  skvostných 
salónoch  rozťahovať  šľachetné  údy  po  pohovkách  ? 
Možno,  už  si  dožil  veľkého  šťastia  počuť  jeho  no- 
sovú vravu  a  obdivovať  jeho  nevyrovnaný  mo- 
nokel! r\/Iožno,  že  ti  pomôže  niesť  ťarchu  šľach- 
tického manželstva!  Ale,  Jano,  Jano,  spamätaj 
sa  na  polceste  a  nesprav  hlúposť,  ktorá  ťa  bude 
až  do  hrobu  tlačiť  v  ľahkej  bote!« 

Ale  Jankovi  darmo  bolo  hovoriť,  ja  som  to 
badal  na  jeho  rozjarených  očiach. 

»Už  je  ztratený«,  šepol  som  Karlovi,  keď 
sa  Sladký  do  druhej  izby  šiel  preobliecť. 

»Veru  ztratený,  a  od  dneška  nedám  zaňho  ani 
deravého  groša!  Chumaj,  trsť  vo  vetre,  simandel! 
Ja  som  sa  hrozne  bál,  že  ho  guľatá  jastrena  lapí 
do  svojej  sieti,  ale  že  sa  jej  to  tak  podarí,  o  tom 
som  nemal  ani  myšlienky.  A  len  pred  troma  rokmi 
ako  blkotal  a  horel  za  Elenku,  za  čistú,  dobrú 
dušu,  za  kryštálové  dievčatko!  Chúďa  Elenka, 
neborák  Sladký!  Už  zostal  otcovský  rozkaz 
zbytočným  —  bez  toho  by  bral  Lujzu,  nestály 
chlap !« 

Karol  preriekol  tieto  potrhané  sady  elegi- 
ckým  tónom,  ktorý  nebol  uŕího  vecou  obyčajnou. 
Bol  bramarbas  od  národa  a  sentimentálnosť  ne- 
bývala jeho  slabou  stránkou. 

Ale  naozaj,  nie  je  maličkosť  videť  ducha- 
plného a  k  tomu  majetného  slovenského  šuhaja, 
ktorých  tak  poriedku  máme,  samopašne  leteť  do 
vycerenej  tlamy  záhuby,  videť  jeho  nevyhnutné 
rozpadnutie  s  národom  a  všetkými  dosavádnymi 
snahami  a  krásnymi  ideálmi.  Mňa  sa  tiež  hlboko 
dotkla  táto  záležitosť.  Miloval  som  Janka  oprav- 
dove,  znal  som  jeho  nevšedné  dary  ducha  a 
jeho  mäkkú  dobrotu,  jeho  šľachetné  smýšFanie. 
Koľko  ráz  odpustil  mi  moje  prenáhlené  slová, 
koľko  ráz  ma  pomeril  s  Karlom,  ktorý  bol  pušný 
prach  a  rád  dával   iskry  pri  najmenšom    údere. 

A  teraz  som  beznádejne  videl,  že  sa  tvorí  veľká 
medzera  medzi  nami  —  videl,  že  neodolá  víru, 
do  ktorého  ho  lákala  cudzopasná  siréna! 

Janko  sa  preobliekol  a  prišiel  so  šťastnou, 
veselou  tvárou  k  nám. 

Doniesli  obed,  a  hoci  sme  mali  takú  mrzu- 
tosť, jedli  sme  chutne  a  mnoho.  Karlova  tvár 
tratila  navidomoči  svoj  citlivý  ráz  a  akýsi  me- 
fistovský  úsmev  sadol  mu  na  ústa.  Už  som  vedel, 
že  mal  niečo  za  lubom. 

»Teda  ty  budeš  dnes  večer  u  Knickeburgov, 
ty  Jano  z  konopí«,  rozprával  Karol,  trančirujúc 
červeno-kožaté  prasiatko  so  zručnosťou  starého 
anatoma.  »Ale  sa  budeš  krútiť  okolo  tej  Cimfer- 
líny,  okolo  toho  namaľovaného  anjela!  Škoda,  že 
tvoja  tučná  ideálnosť  taká  krátka  vyšla  z  rúk 
Stvoriteľa.  Zato  si  ty  neúročne  dlhý  —  ona  však 
má  neúročne  dlhy!  Pekná  hra  slov,  prírody!« 

Ja  som  Karia  pod  stolom  kolenom  štuchol, 
neuznávajúc,  že  by  vtipkovanie  mohlo  k  do- 
brému poslúžiť.  Janko  by  sa  bol  nahneval,  keby 
sa  v  slovníku  nášho  triplovaného  priateľstva 
vôbec  to  slovo  »nahnevať  sa«  bolo  nachádzalo. 
Odrážal  Karlove  nápady  so  zručnosťou  do- 
brého šermovníka  a  posmieval  sa  Karlovi,  že  zo- 
stane práchnivým  starým  mládencom  a  že  všetko 
jeho  harusenie  na  Knickeburgov  pochádza  z  ne- 
čistej studnice  nenávisti  oproti  celému  ženskému 
pokoleniu. 

»Kto    by    teba    mohol    milovať«,    dokladal. 

»dudravého,  hranatého  človeka,  ktorý  nezná 
sladkých  a  hlbokých  tajností  ženského  srdca?« 

Obed  sa  ťahal  do  nekonečnej  dĺžky.  Medzi 
jednotlivými  jedlami  —  ako  som  badal,  hodne 
opaprikovanými  —  boly  dlhé  pauzy,  a  jedál 
bolo  bez  počtu.  Tak  sa  pozdávalo,  ako  by 
Karlova  tabula  bola  vyrátaná  nie  pre  troch 
ľudí,  ale  pre  trinástich  vyhladovelých  študentov. 
Karol  vedel  veľmi  milo  núkať  a  jedlá  boly  vý- 
borné. Konečne  priplávaly  haringy  v  oleji  a  octe 
—  »na  rozpomienku«,  vysvetľoval  nevyčerpateľný 
hostiteľ,  »nesčíselných  mačacín,  ktoré  ponad  naše 
hlavy   preletely.« 

Jano  uprel  na  mňa  otázkový  pohľad  a  ja 
naňho  —  obidvom  nám  čosi  chybovalo.  Konečne 
Sladký  odhodil  skromnosť  na  bok  a  zvolal: 

»Ale,  Karol,  chceš,  aby  sme  pri  tvojom  lukul- 
lovskom  obede  smädom  zhynuli,  ako  Izmaelovia, 
na  púšti  tvojho  suchopárneho  rozmaru  ?« 

»Paciencia  je  bylina  hojiteľná«,  citoval  ne- 
zlomný Karol  Tranosciusa.  »Či  ste  sa  najedli  ?« 

»Nuž  a  čo  myslíš,  že  naše  žalúdky  nemajú 
dna?  Daj  nám  aspoň  vody,  keď  už  inšieho 
nemáš.  Tvoj  list  razil  vínom,  teda  lhal!« 

»Tak  berte  klobúky,  pôjdeme  na  pohár  vína, 
a  nadto  k  samému  žriedlu.  Prvej  ešte  z  toho 
haringa«. 

A  so  skamenelou  vážnosťou  podal  nám  misu. 

»A  teraz  poďte  sem,  vy  stuhnutí  filistri,  vy 
antidiluviálne  nemožné  a  nepravdepodobné  veli- 

Činy;  sem  ruky  a  sľúbte  mi  sväto-sväte,  že 
všetky  svoje  filisterské  malicherné  starosti,  svoje 
zamilované  aristokratické  pletichy  na  povrchu 
zeme  ostavíte,  svoju  červotočinou  prepáchnutú, 
potmehúdlu,  falošnú  kožu  vyzlečúc  —  v  starej 
svobodnej  sláve  a  študentskej  prostote  sostúpite 
do  vnútornosti  môjho,  vlastníckym  právom  po- 
zemno-knižne  na  slávne  moje  meno  písaného 
sklepu,  aby  sme  si  tam  poculum  charitatis  et 
fraternitatis  dfa  starého  dobrého  zvyku  zapili  a 
aspoň  pol  druhej  hodinky  si  pobesedovali  tak, 
ako  sa  to  na  takých  ostrých  šuhajov  svedčí. 
Sľubujete,  či  nesľubujete  ?« 

Karol  hovoril  slová  tieto  s  prísnosťou  katon- 
skou  a  pátosom  Castelára,  a  vôbec  bol  celkom 
vo  svojom  živle.  My  sme  nevdojak  počali  pri- 
chádzať do  dávno  zabudnutého  študentského  tónu 
a  s  istou  zaujatosťou  dali  sme  mu  žiadané  slovo 
a  sľub.  Ja  bych  mu  bol  v  tom  momente  sľúbil,  že 
Himalaja  na  Čimborasso  položím  a,  rozbehnúc  sa 
z  Pekingu,  preskočím  týchto  obrov,  ako  šibenice, 
lebo  som  bol  smädný,  ako  vyschnutá  špongia. 
Horúčosť  mája,  ktorý  sa  už  ku  koncu  chýlil, 
v  alliancii  so  záživnými  jedlami  a  slávnymi  ha- 
ringmi  premenily  moje  útroby  na  Vezuv.  Mohly 
byť  štyri  hodiny,  keď  sme  sa  pohli  z  domu,  aby 
sme  v  — skom  predmestí  vyhľadali  slávnu  nemo- 
vitosť Karlovu.  Karol  nás  viedol  dlhočiznými  uli- 
cami, ktorým  nebolo  konca. 

Vajanský:  Sobrané  Diela  IX.  11 

TRETIA  HLAVA. 

Vysvetľuje  sa,  prečo  chodil  Janko  Sladký 
do  Komárovej. 

Azda  viac  zo  zábavy,  ako  z  národnej  po- 
vinnosti mali  sme  obyčaj  počas  našich  štúdií 
z  nemeckého  mesta  našej  almae  matris  vychádzky 
robiť  na  slovenský  vidiek  pod  titulom  národnej 
agitácie,  ale  ja  tak  badám,  že  lacné  a  chutné 
halušky  u  rozličných  pi.  t.  pánov  národovcov 
nemôžu  sa  rátať  medzi  najposlednejšie  pohnútky 
našich  vychádzok.  I  dedina  Komárová  bola  jed- 
ným z  našich  haluškových  cieľov,  ktorú  sme 
častejšie  svojou  návštevou  poctili  a  pána  farára 
Danišovského  vyjedali  a  vypíjali.  Vo  zvláštnom 
dobrom  mene  stál  u  nás  výborný  čaj  pani  farárky 
—  kto  vie,  čo  v  tom  väzí,  ale  odvtedy  som 
takého  oblažujúceho,  obživujúceho  moku  nepil. 
Boly  dni,  kde  sme  sa  i  ôsmi,  sťa  kobylky,  vy- 
rútili na  Danišovského  kuchyňu  a  sklep,  a  len 
jeho  dobrota  a  zábava,  ktorú  sme  my  domácim 
svojimi  žarty,  svojou  nekonečnou  fidelnosťou 
poskytovali,  miernila  ťarchu  takejto  húfnej  ná- 
vštevy. Tak  sa  rozpomínam,  že  keď  Zima  s  Ľu- 
dovítom Konvalinkom,  tiež  k  našej  kompánii 
patriacim  a  pre  svoju  dôvtipnosť  a  svoje  všade- 
bolstvo  »Oberšpiclom«  pomenovaným  kollegom, 
spievali  krásny  duett:  »Nevidel  si  otca  môjho 
šlofane«  —  že  sa  pán  farár  na  zem  hodil  a  pre 

Boha  prosil,  aby  už  prestali,  lebo  vypustí  ináč 
ducha  od  nekonečného  smiechu. 

Už  pri  prvej  našej  zábave  v  Komárove  sonn 
zbadal,  že  sa  Janko  Sladký  a  pána  farárova 
16-ročná  dcéruška  Elenka  veľmi  dobre  spolu 
zabávali.  Ja  som  hrozil  Jankovi  na  zpiatočnej 
ceste,  aby  nenadužíval  milé  pohostinstvo  k  ne- 
jakým ľúbostným  hračkám,  lebo  som  ho  poznal 
veľmi  dobre  v  tomto  ohľade.  On  sa  mi  však 
dusil,  že  sa  s  Elenkou  iba  o  očkovaní  ovocných 
stromov  shováral  a  že  mu  ona  veľmi  na  srdce 
kládla  pilne  čítať  Lichardovho  »Obzora«. 

»0  takomto  predmete  sa  len  svobodno 
shovárať!«  staval  sa  urazeným. 

No  nemal  príčiny.  O  pár  týždňov  referoval 
mi  Ľudovít  Konvalinka,  že  veru  Janko  Sladký 
chodí  nám  poza  chrbty  do  Komárovej. 

»Azda  sa  učí  ovocné  stromy  očkovať«,  po- 
myslel som  si  a  vzal  som  chlapa  na  otázku. 

Dolapený,  vyznal  mi  so  slzami  svoju  ne- 
konečnú lásku  k  Elenke,  prísahou  utvrdzoval 
statočnosť  svojich  zámerov,  tak  že  som  konečne 
sám  bol  rád,  že  také  dobré  a  pekné  dievča 
dostane  za  muža  takého  kaľavného  šuhaja. 

S  úľubou  a  sympatiou  počúval  som  jeho 
nadšené  rozprávky  o  nežnom  chovaní  sa  jedno- 
duchého, vzdelaného  dievčaťa,  o  rajských  chví- 
ľach, ktoré  s  ňou  prežil  v  chmeľovej  búdke, 
čítajúc  jej  nejaké  dielo  výborného  básnika;  ako 
ľahko  a  hlboko   chápe   krásy  v  dielach    géniov, 

ako  so  dňa  na  deň  hlbšie  a  hlbšie  vniká  do 
života  a  nevyčerpateFných  pokladov  ľudského 
ducha. 

»Brate  môj«,  hovoril  mi  Sladký  s  rozplame- 
nenými  očami,  »ona  ti  sleduje  moje  slová  s  po- 
zornosťou anjelskou  a  rozumie  i  chápe  tak  pla- 
stické poludňo-jasné  postavy  gréckej  poézie, 
ako  kolossálne,  chmúrne,  až  k  oblakom  siahajúce 
hrdinské  zjavy  Ossiana!« 

Chválil  do  neba  dobrotu,  útlosť  a  nevšedný 
ráz  Elenky,  a  ja  som  bol  veriaci  poslucháč  a 
pozoroval  som  s  veľkým  záujmom  ich  nežný 
pomer.  Nikdy  neprišli  na  triviálne  vyznania  a 
obyčajné,  frázami  prekypujúce  Tubolístky,  ale 
obidvaja  dobre  vedeli,  aký  tuhý  sväzok  povstáva 
poznenáhla  medzi  dvoma  mladými  srdcami.  Matka 
Elenkina  sedávala  obyčajne  pri  nich,  keď  Janko 
svojím  zvučným  hlasom  čítal  nejaké  klassické 
dielo,  a  počúvala  s  úľubou  jadrne  a  vecné  vy- 
svetlivky mladého,  za  vedu  a  krásu  zaujatého 
šuhaja. 

»Nie  že  by  som  vedel  znázorniť  a  osvietiť 
svojimi  slovami  ťažšie  miesta.  Nie,  brat  môj: 
Elenka  vniká  ešte  hlbšie,  ako  ja,  a  ňou  vedený 
vnikám  hlbšie  a  hlbšie  do  bohatých  pokladníc 
básnikov!«  hovoril  mi  Janko  a  tvár  jeho  bola 
zjasnená  ľúbosťou  a  horúcim  oduševnením. 

Že  môj  priateľ  nelhal,  o  tom  som  sa  sám 
presvedčil.  Keď  prišla  reč  nevdojak  na  Homérovu 
Odysseu,   a  ja  som    počul  z  rubínových    ústok 

Elenky  poznámky  na  nesrovnateľnú  postavu 
Nausikaa;  keď  som  videl,  ako  hlboko  nazrela 
do  tajnej  dielne  básnického  tvorenia,  ako  vedela 
rozdeliť  opis  plastickej,  naivnej  postavy  od  mo- 
derných širokých  opisov  a  nákresov  —  vtedy 
som  zvolal  z  celej  úprimnosti  môjho  srdca:  »Vy 
ste  sama  Nausikaa!«  a  tešil  som  sa  nad  neoby- 
čajnou slovenskou  fialkou,  kvetúcou  v  zátiší 
malej  dediny. 

»Čo  mi  to  dievča  kazíte  ?«  hovoril  neraz 
pán  farár,  prijdúc  za  nami  do  búdky  s  fajočkou 
v  ústach  a  červeným  srbským  fezom  na  hlave. 
»Konečne  jej  bude  varečka  prozaickou  vecou  a 
kuchárska  kniha  odpornou. « 

Ale  pritom  sa  usmieval,  lebo  dobre  vedel, 
že  sa  strany  tohoto  nemusí  báť  ničoho  u  Elenky. 
Dobre  znal  jej  pilnosť  v  domácich  prácach,  jej 
zaľúbenie  v  príkladnom  ženskom  hospodárstve. 
Už  záhradka  pred  chmeľovou  búdkou  dokazo- 
vala, že  útle  prstočky  dievčatka  s  nekonečnou 
pilnosťou  opatrujú  kvietky  a  zeleniny,  stojace 
v  bujnej  sviežosti  svojej  a  chváliace  domácu 
slečinku. 

Mamuška  zastala  dcéru  a  hrešila  starého 
pána,  že  rád  dudre,  a  môže  rád  byť,  že  nemá 
k  tomu  nijakej  príčiny.  On  sa  dal  veľmi  ľahko 
presvedčiť  o  tom,  a  počúval  potom  neraz  sám 
Jankove  prednášky. 

»Takéto  veci  by  mala  naša  intelligentná 
mládež  radom  študovať,  aby  sa  chránili  povrch- 

nosti  vo  svojich  prácach.  S  holej  dlane  darmo 
budeš  med  lízať!  Keď  sa  junák  nezapáli  na  dô- 
stojných, veľkých  obrazoch,  zakrpatie  jeho  duch 
a  plody  jeho  podobajú  sa  nízkej  kosodrevine«, 
povedal  pán  Danišovský  a  utiahol  sa,  celkom 
spokojný  s  Jankovým  čítaním,  do  svojej  chyže 
k  svojej  kázni  alebo  nejakému  dopisu  do  novín. 
Náš  akadem.ický  život  minul  sa,  ako  sen, 
a  nastalo  všeobecné  lúčenie.  Ešte  mi  živo  pred 
dušou  svieti  krásny  mesačný  večer,  keď  som  bol 
s  Jankom  na  poslednej  návšteve  u  Danišovských. 
Pili  sme  v  chmeľovej  búdke  čaj.  Blesky  dvoch 
lámp  metaly  malebné  svetlo  na  široké  listy  di- 
vého chmeFa  a  osvecovaly  strieborný  prút  ma- 
lého improvizovaného  vodometa  pred  búdkou, 
ktorého  kvapky  padaly  na  kvietky,  dýchajúce 
dvojitú  vôňu.  Elenka  nalievala  z  bielej  nádoby 
voňavý  čaj  do  našich  pohárov  a  jej  modré  očká 
malý  dnes  ešte  milší  svit.  Pán  farár  čmudil 
z  penky  a  rozprával  nám  pekné  epizódy  zo  slo- 
venského povstania,  ktoré  sú  u  dnešnej  mládeže 
skoro  terra  incognita  a  ktorá  viac  vie  z  histórie 
Mamelukov,  ako  z  dejín  svojho  národa.  Elenka 
načúvala  rozprávajúceho  otca  s  celou  pozor- 
nosťou, a  hoci  som  napnuté  pozoroval,  nezbadal 
som  nijakého  pohybu,  nijakého  pohľadu,  ktorý  by 
bol  prezradzoval  nejaký  intímnejší  pocit  oproti 
Jankovi.  Jej  chovanie  bolo  prívetivé,  skromné;  ve- 
dela buchot  svojho  rozjareného  srdiečka  utlumiť 
plášťom  panenského,   nežného  studu.    A  predsa 


167 


mi  vedel  Janko  rozprávať  o  hlbokom  cite  lásky, 
ktorý  v  tých  útlych  ňádrach  býva!  Hja,  láska 
má  svoju  vlastnú  reč,  ona  sa  rozpráva  akýmsi 
elektrickým  orgánom,  pred  ňou  niet  tajností, 
niet  záhybov  v  srdci. 

Z  vážneho  tónu  prechádzali  sme  do  vesel- 
šieho, najmä  keď  pán  farár  v  stred  nebezpečného 
dobrodružstva,  ktoré  nám  živými  farbami  líčil, 
zavolá: 

»Ale  kdeže  je  Elenkin  pavúk  ?«  a  uprel  oči 
na  zelenú  povalu  búdky. 

Elenka  sa  zarumenila  —  a  my  sme  si  ne- 
vedeli otázku  pána  farára  vysvetliť.  Elenka  vstala 
a  bielym  prstočkom  potiahla  v  špirálach  sa  vi- 
júcu stopku  chmeľu  —  a  hľa,  na  prostred  búd- 
kovej povaly  do  širokého  chmeľového  lista  vbehol 
neobyčajnej  velikosti  pavúk  s  krásne  na  kríž 
zamaľovaným  chrbtom. 

»Toto  je  náš  tichý  hosť,  ktorý  každovečerné 
počúva  v  zelenom  svojom  liste  naše  rozprávky«, 
vysvetľoval  pán  farár.  »Už  som  tak  privykol  na 
jeho  prítomnosť,  že  mi  niečo  chybí,  keď  nevidím 
jeho  zamatový  chrbát.  Keď  som  ho  po  prvý  raz 
zbadal,  chcel  som  ho  zadláviť,  a  len  na  prosby 
Elenkine  dostal  pardon.  Odvtedy  ho  voláme 
Elenkiným  pavúkom  a  považujeme  ho  za  po- 
trebnú okrasu  našej  búdky. « 

Ja  som  sa  usmial  idyllickej  ľúbostke  Dani- 
šovských.  Janko  Sladký  videl  i  v  tejto  chatrnej 
veci  skvelú  stránku  Elenkinho  ducha,  ktorá  ako 

je  sama  prirodzený,  samorostlý  kvietok  prírody, 
tak  celej  prírode,  ju  obkFučujúcej,  dáva  posvätný 
náter  všeharmonie. 

»Či  nedostáva  ináč  nie  pekné  zviera  Elen- 
kinou  nežnou  pozornosťou  zaujímavú,  pútavú 
vlastnosf?«  zvolal  neraz,  na  čo  som  mu  ja  len 
úsmevom  odpovedal. 

Vodomet  vyskakoval  do  výšky  a  šuchotal 
kvapkami  v  tráve,  a  my  sme  sa  nevdojak  zamy- 
sleli. Janko  bol  rozcitlivený  a  čím  sa  viac  pri- 
bližovala hodina  nášho  odchodu,  tým  menej  vedel 
opanovať  svoju  rozjarenosť. 

Tak  sa  mi  pozdávalo,  že  nevšedný  duševný 
stav  Jankov  neušiel  pozornosti  ostrovtipného 
starého  pána,  ale  milá  tichosť  Elenkina  zarazila 
mu  všetky  pochybnosti  a  obavy,  ktoré  sa  do 
otcovského  srdca  vkrádať  počínaly. 

Konečne,  keď  už  mesiac  zašiel  za  pahorky, 
sobrali  sme  sa  k  odchodu. 

Elenka  mi  podala  ruku,  a  mne  sa  pozdalo, 
že  mi  ju  ľahko  stisla,  sťa  by  cítila,  že  s  ňou 
dobre  mienim.  Jankova  odobierka  nelíšila  sa  ani 
za  mak  od  mojej,  len  keď  sme  už  boli  za  de- 
dinou, ukázal  mi  na  bielej  karotke  prilepenú 
suchú  nezábudku,  útly  znak  devinej  ľúbosti. 

Janko  bol  celý  šťastný  i  nešťastný,  plesal 
i  plakal,  a  ja  som  tiež  pocítil  čiastočne  jeho  žiale 
a  slasti.  Išli  sme  pomaly;  Janko  sa  sto  ráz  ob- 
zeral v  tú  stranu,  v  ktorej  ležala  stromami  po- 
siata  dedina.    Rojčili  sme  pri  každom   košatom 

strome;  už  sa  brieždilo,  keď  sme  dorazili  každý 
do  svojiio  bytu. 

Janko  mi  rozprával  na  druhý  deň  svoj  sen. 

»Smutne  sa  mi  snívalo«,  hovoril  mi,  pa- 
kujúc  svoj  kufor,  v  ktorom  chýbaly  mnohé  veci. 
ktoré  pred  rokom  matka  doňho  zapakovala,  keď 
sa  synak  do  škôl  uberal.  »Táto  nezábudka,  ktorú 
cením  viac,  ako  všetky  poklady  Ríma,  ztratila 
belasú  hlavičku,  a  mňa  to  tak  bodlo,  že  som  vo 
sne  plakal.  Zobudím  sa,  a  prvý  môj  pohFad  bol 
na  bielu  karotku.  Ej,  neopadla  belasá  hlavička, 
ľúbo  sa  na  mňa  usmievala,  a  ja  som  videl  v  jej 
modrine  slabý  odblesk  dvoch  očú,  dvoch  jasných 
hviezd  mojej  Elenky.« 

Odvtedy  ubehlo  veľa  vody  dolu  Váhom. 
Sladký  prevzal  malý  úrad  vo  svojej  rodnej 
stolici,  v  ktorej  jeho  otec  mal  veľký  vliv  pre 
svoju  majetnosť  a  preto,  že,  nepatriac  ani  k  jednej 
politickej  stránke,  vedel  s  každým  dobre  vyjsť. 
Mal  so  synom-jedináčkom  vysokoletné  plány,  a 
jedno  krýdlo  k  tomuto  letu  malo  byť  jeho  man- 
želstvo s  dcérou  Knickeburgovou,  ktorého  od 
starodávna  poznal  a  ktorého  zemiansky  nástin 
vždy  imponoval  zbohatlému  filistrovi. 

Môžem  povedať,  že  sa  Janko  statočne  spieral 
manželskému  kommandu,  ale  s  jednej  stránky 
nebol  natoľko  mrštnej  povahy,  že  by  bol  vedel 
za  dlhé  časy  vzdorovať  večným  nájezdom  zasle- 
peného otca,  s  druhej  stránky  však  treba  uznať, 
že  nivellujúca   vláda   času   otupila  ostrosť  mlá- 

deneckých  citov,  že  dlhé  rozlúčenie  a  nevidenie 
sotieralo  čím  dial,  tým  viac  milostnú  postavu 
Elenkinu  z  jeho  mysle,  a  váha  obkFučujúcich  ho 
okolností  dala  sa  vždy  viac  a  viac  cítiť. 

A  potom  —  rozumoval  v  slabých  chvíľach 
Janko  —  veď  som  nie  viazaný  sľubom,  nikdy 
som  nepovedal,  že  ju  ľúbim,  že  ju  pojmem  za 
ženu,  tak  ako  ani  ona  nedala  mi  vedieť  svojich 
citov. 

Takýmito  farizejskými  výhovorkami  ohlu- 
šoval Janko  svoje  svedomie  —  nezábudka  na 
bielej  karotke  ztratila  naozaj  belasú  hlavičku  a 
zostala  z  nej  iba  smutná  stopka.  Úbohá  Nau- 
sikaa! 

Ani  vliv  matky  nebol  najposlednejším  mo- 
mentom, ktorý  zo  srdca  Jankovho  vytrhal  útle 
púpä  čistej  lásky.  Ona  s  istou  nevôľou  pozoro- 
vala Jankovo  národné  presvedčenie,  považujúc 
ho  za  oťaž,  ktorá  ho  bude  hatiť  na  ceste  skve- 
lého postupovania  vo  svete.  Jej  večné  chvály 
Knickeburgovej  dcéry,  jej  posmešne  pohrdlivé 
poznámky  na  naše  prosté  devy  vpúšťaly  ne- 
nadále  korene  do  srdca  Jankovko,  a  on,  ohlu- 
šený suchotou  úradných  prác  bankových,  po- 
púšťal  vždy  viac  a  viac  matkinmu  vlivu.  Nie 
je  teda  div,  keď  sa  konečne  sklátilo  hocijaké 
pevné  predsavzatie. 

Ja  som  Jankovi  rozumel  a  preto  nestál 
pred  mojimi  očami  v  takom  zlom  svetle,  ako 
pred  Karlovými,  ktorý  ho  súdil  katonskou  prís- 

nosťou.  Janko  mi  jednako  vyznal,  že  čez  celý 
čas  nášho  rozlúčenia  nepocítil  pravého  šťastia, 
že  i  v  najbezstarostnejších  chvíľach  cíti  v  sebe 
akúsi  prázdnotu,  akúsi  medzeru  v  duši,  ktorú 
len  hudba  môže  na  chvíľu  zaplniť. 

»Úbohá  Nausikaa!«  vzdychol  som  si,  ale 
som  mu  nepripomenul  zašlých  čias.  Načo  darmo 
túrif  sondou  v  zacelenej  rane? 

Od  času  nášho  rozlúčenia  bol  som  iba  raz 
u  Danišovských,  na  pohrabe  Elenkinej  matky. 
Nikda  nezabudnem,  ako  sa  chovala  Elenka  — 
tak  nežne,  dôstojne  a  súcit  vzbudzujúce!  V  čier- 
nych šatočkách,  ako  tmavá  sirôtka,  stála  pri 
rakvi  materi  —  hlboký  žiaľ  v  zaslzených  očkách. 
Prísnosť  života  spravila  z  detinného  dievčaťa 
dozretú  pannu.  Jej  tvár  dostala  hlbšieho  vý- 
razu —  v  puku  driemajúca  krása  rozvitá  bola 
v  úplný  kvet. 

»Keby  ťa  Janko  videl«,  pomyslel  som  si, 
»srdce  by  mu  puklo   nad  nevernosťou. « 

Či  sa  Elenka  ešte  pamätá  na  ľahkého  mo- 
týľka,  alebo  či  i  jej  vytrhol  čas  zo  srdca  roz- 
pomienku, či  nie,  to  som  len  hádať  mohol.  Pár 
slov,  ktoré  som  s  ŕíou  prehovoril,  nedalo  žia- 
dúcneho  vývodu.  Len  pán  Danišovský  žaloval 
sa  mi,  že  Elenka  od  dávneho  času  ztratila  svoju 
nenútenú,  tichú  veselosť,  že  je  smutná,  a  pred- 
tým ju  častejšie  našiel  so  zaslzenými  očami 
v  chmeľovej  búdke. 

»Uchádza    sa    o    ňu    veľmi    solídny    mladý 

muž«,  doložil  pán  farár,  »a  ja  by  som  nemal 
ničoho  proti  nemu,  ale  sa  jej  ho  bojím  pri- 
chválif.  Považovala  by  to  za  moju  vôľu  a  vzala 
by  si  ho  i  vtedy,  keby  k  nemu  cítila  odpor. 
Dievča  má  veľký  stupeň  samozaprenia  a  je  mi 
v  mnohom  ohľade  hádkou. « 

Ja  som  jej  teda  lepšie  rozumel,  ako  jej 
otec.  Sú  ženské  srdcia,  ktoré  prenesú  s  divo- 
tvornou ľahkosťou  všelijaké  nehody  a  návaly 
citov;  sú  však  zas  ženské  srdcia,  ktoré  pod 
jedným  ovanutím  citu  chorejú  až  do  hrobu  — 
a  takéto  srdce  nosila  Elenka  v  svojich  panen- 
ských prsiach. 

Ako  som  sa  nemal  horšif  nad  Jankovým 
zasnúbením  s  Lujzou  von  Knickeburg?  A  po- 
chopiteľné sú  i  Karlove  hrubianske  hromženia 
na  celú  vec.  Karol  Zima  bol  veľký  ctiteľ  Dani- 
šovského  a  vážil  si  Elenku,  ako  perlu,  hovoriac 
vždy,  že  nemá  páru  v  krajine,  a  dodávajúc 
v  svojom  nie  vždy  útlom  humore,  že  sa  doká- 
zalo, ku  ktorej  triede  ssavcov  patrí  Janko,  keď 
si  jej  nevie  vážiť.  No  predsa  nemohol  sa  ubrániť 
vlivu,  ktorý  mal  Janko  na  neho  svojou  príjem- 
nosťou a  svojím  duchaplným,  príťažlivým  obco- 
vaním. 

»Neraz  bych  chcel  toho  darebáka  zabudnúť, 
ale  mnohé,  po  junácky  prežité  časy  vtisly  mi 
ho  hlboko  do  srdca.« 

»Ale  počkaj«,  zahrozil  sa  neraz,  »ešte  po- 
cítiš   moje   driapy,    ty  lesklo-farebný    kolibrík!« 

ŠTVRTÁ  HLAVA. 

Dokazuje  sa,  že  spomienky  na  zašlé  časy  sú 

na  všeličo  užitočné. 

»Ak  sa  tvoja  slávna  kuria  skoro  na  obzore 
neukáže,  spikneme  sa  proti  tebe,  ty  nešťastný 
Kolumbus,  a  hodíme  ťa  cez  bord!«  dudral  som 
na  Karia,  ktorý  flegmatickým  krokom  stúpal 
medzi  nami  a  ničím  nedal  sa  pohnúť  zrýchliť 
chod. 

»Mne  sa  zdá,  že  sme  v  tejto  ulici  už  raz 
boli«,  povedal  Janko,  utierajúc  si  bielou  šatkou 
znoj  s  čela.  »Karol  sám  nevie,  kde  jeho  barak 
leží,  a  vodí  nás  dovôkola.« 

»Len  piano«,  napomínal  Karol.  »Uhriať  sa 
nesmieme. « 

Konečne  sme  prišli  k  prízemnému  domku; 
okenice  boly  zatvorené. 

»Ajhra,  tento  hrad  náleží  pánu  Karlovi  Zi- 
movi;  uvidíme,  či  ho  dobyjeme  pomocou  tohto 
krupovského  dela«,  povedal  Karolko  a  vytiahol 
z  vrecka  nesmierne  veFký  kľúč,  s  veľkou  dierou, 
ani  ústie  venclovskej  pušky. 

»Pre  Boha,  nespadni  do  toho  klúča,  Karolko!« 
poznamenal  Sladký  s  jemným  úsmevom,  merajúc 
krátku  postavu  Karia.  »Veď  tvoj  palác  je  málo 
väčší,  ako  tvoj  Goliáš  všetkých  kfúčov  pozem- 
ských !« 

»Do  čoho  si  strčil  väčší  kapitál:  do  domu 
a  či  do  kľúča  ?«   prízvukoval  som  Jankovi. 

Karol  otvoril  bránu  a  my  sme  vošli  do 
dvora. 

»Ty  si  kúpil  tento  krtinec  len  pre  meno, 
keď  nemáš  v  ňom  obyvateľa  ?«  pýtal  sa  Janko. 

»Zakiar  ho  neobnovím,  nesmie  tu  nikto 
bývať.« 

»Ak  je  tvoj  sklep  tiež  taký  bohopustý,  ako 
tieto  kúty,  nuž  naša  púť  čez  Saharu  dlhého 
predmestia  bola  asketickou  processiou!« 

»Pozri  sa,  Janíčko,  do  tohto  obloka  — 
uvidíš  izbu,  ktorá  bola  pred  rokom  dejišťom 
poľutovania  hodného  tragického  prípadu... « 

»Azda  tam  jeden  z  tvojich  hostí  smädom 
umrel  ?«  pretrhol  Janko  Karia. 

»Hovorím,  tragického  prípadu,  ktorý  nielen 
v  tomto  predmestí,  ale  i  v  samom  vnútornom 
meste  mnoho  senzácie  narobil... « 

»Nemohol  by  si  nám  svoju  hroznú  drámu 
i  v  sklepe  rozpovedať?«  pretrhol  som  ho,  lebo 
moja  trpelivosť  bola  už  vyčerpaná;  čo  Karol  však 
za  svojím  mefistofeleským  úsmevom  skrýval, 
o  tom  nemal  som  ani  tušenia. 

Karol  vyrozprával  svoju  históriu  až  do  jej 
smutného  konca,  a  my  sme  sa  konečne  dotre- 
pali k  veľkým  železným  dverám,  vedúcim  do 
sklepa.  Vypuklými  železnými  číslicami  bol  na 
nich  vybitý  rok  1693,  ktorý  svedčil  o  poriadnom 
veku  sklepa. 

»Vidíš,  môj  sklep  nosí  svoj  matrikulárny 
výťah  na  chrbte,   a  k  tomu   opravdový,   nesťal- 

šovaný.  Však,  starý  to  pán?...  A  teraz  vás 
ešte  raz  upomínam  na  daný  srub«,  hovoril  Karol, 
otvárajúc  sklepové  dvere.  »Teda  napred !« 

Železné  dvere  sa  rozletely,  a  príjemný  chlad 
nás  zarazil  a  účinkoval  občerstvujúcou  silou  na 
nás.  Karol  zažal  sviečku,  zamkol  za  sebou  dvere 
a  stúpal,  ako  baník  s  kahancom,  dolu  širokými 
schodmi. 

Svetlo  sviečky  nám  ukázalo  priestrannú 
sklepenú  chodbu;  všade  čistota  a  opatera.  Po 
obidvoch  bokoch  stály  čisto  poutierané  sudy, 
ticho,  nepohnute,  ako  rakve  v  krypte. 

»Počuj,  tvoj  dom  je  ako  orech.  Horká  škru- 
pina skrýva  sladké  jadro«,  poznamenal  Janko. 
»lVIohli  by  sme  hneď  od  kraja  urobiť  próbu,  čis' 
nenadobudol  v  Krupine  obsah  bachratých  pánov 
v  drevených  kabátoch. « 

Ale  Karol  nás  viedol  ďalej  od  prieduchov, 
čez  ktoré  vnikalo  svetlo  dfia  a  dobrý  vzduch. 
O  chvíľku  sme  sa  usadili  okolo  dosť  veľkého 
suda.  Karol  vzal  z  piesku  sklený  koštúr,  sadol 
na  sud,  ako  na  koňa,  a  odrazil  vranku  s  dô- 
kladnosťou pravého  vinára. 

Mne  rozkázal  doniesť  tri  poháre  z  kúta  a 
vpustil  koštúr  do  vranky.  Nastala  hrobová  ti- 
chosť, pretrhovaná  len  ľúbym  klokotom  ťaha- 
ného vína. 

Bledá  rúra  skleného  koštúra  počala  sa  zlátiť 
vyššie  a  vyššie,  a  Karlove  vyvalené  okále  po- 
zorovaly  príjemný  prítok. 

»Tu  ho  máme«,  vzdychol  si  Karol,  naplniac 
z  koštúra  tri  poháre.  »A  teraz,  bračekovci,  keď 
Gréci  obetovali  prvý  glg  svojim  bohom,  my, 
ako  synovia  osvieteného  storočia  a  zobudení 
borci  za  svobodu  a  rozkvet  nášho  národa,  pri- 
pime tento  prvý  pohár  na  slávu  nášho  sloven- 
ského národa !« 

Harmonický  štrngot  pohárov  ozýval  sa  piv- 
nicou. Obsah  pohárov  zmizol  v  našich  smädných 
hrdlách,  a  všeobecná  kritika  vína  bola  veľmi 
pochlebná  pre  domového  pána.  Zjedené  haringy 
a  putovanie  po  prašnatom  meste  zvyšovaly  náš 
smäd. 

»Karol,  Karol,  tys'  čarodejník !«  riekol  Janko, 
sediac  na  kláte  a  rozťahujúc  svoje  dlhé  nohy 
po  sklepe.  »Ja  každou  sekundou  mladnem  a 
stará  bujarosf  lezie  mi  chvatom  do  skrahnutých 
kostí.  Nazpiatok  sa  vyviňujem!« 

»Veď  nám  štyri  roky  preletely  ponad  učené 
hlavy,  čo  sme  takto  spolu  nesedeli !«  povedal 
som  ja  a  chľupnul  z  pohára  malý  hit  znalca. 

Víno  sa  perlilo  v  brúsených  sklách  a  há- 
dzalo ohnivé  iskry  v  sviečkovom  svetle,  a  svit 
tento  rozlial  po  našich  útrobách  lahodu  a  dobrú 
vôľu.  Rozpomienky  na  prežité  časy  vystupovaly 
jedna  za  druhou  zo  sklepovej  tmy  a  obletovaly 
naše  hlavy  yečnou  poéziou  mladosti;  hrádze  a 
pallisády,  ktoré  vzdialenosť  a  sebectvo  všedného 
života  nastavaly  medzi  naše  srdcia,  padaly  jedna 
za  druhou  a  srdcia   ukazovaly   sa   vždy   viac  a 

viac  v  svojej  prostote  a  úprimnosti.  Tu  pod 
zemou,  odlúčení  od  sveta,  cítili  sme  bezpro- 
stredne oblažujúcu  moc  pravého  priatefstva  a 
hlboký  smysel  príslovia:  »Tres  faciunt  coUe- 
gium!« 

»Naozaj,  toto  miesto  má  zvláštnu  magickú 
moc«,  hovoril  Janko,  a  jeho  biele  líce  polialo 
sa  ľahkým  rumencom,  modré  oči  sa  mu  blýskaly 
oduševnením. 

»Rozumie  sa  samo  sebou«,  povedal  Karol 
s  vážnou  tvárou,  majúc  na  pleci  koštúr,  »lebo 
každý  statočný  sklep  je  bydlišťom  duchov  su- 
dových; čím  starší  sklep,  tým  rozmanitejší  du- 
chovia rozložia  tu  v  ňom  svoj  stánok.  My  sme 
neraz  v  študentskom  živote  našom  pocítili  ich 
moc,  a  najviac  bez  povedomia. « 

»Teraz  však«,  povedal  som,  »tebe,  ako  maji- 
teľovi zázračnej  jaskyne,  prišli  duchovia  sudov 
na  poklonu  a  zjavili  sa  ti  v  svojej  nahej  sku- 
točnosti.« 

»A  máš  niečo  proti  tomu?  Ty  večný  ne- 
veriaci Tomáš!  Vidíte,  bračekovci,  tam  v  tom 
belavom  sude  —  posvieť  ta,  strapatý  Tóno!  — 
býva  duch  Kľakúň;  má  belasé  oči  a  čiernu  bradu 
po  pás  a  nadto  zvláštnosť,  že  ľuďom  zoslabuje 
kolenové  svaly.  Ich  ukľakanie  prijíma  veľko- 
dušne, ako  povinnú  úctu  k  svojej  osobe,  a  jeho 
najväčší  triumf  je  v  tom,  keď  takáto  obeť  jeho  po- 
divných vrtochov,  na  kolenách  kľačiac,  strká  do 
domovej  brány  kľúč,   a  to  naopak,    rúčkou  na- 

Vajanský:  Sobrané  Diela  IX.  12 

pred«,  rozprával  Karol  a  bľuskol  okom  na  Janka, 
ktorému  zrazu  blysla  rozpomienka  na  istú  afféru 
s  domovým  kľúčom. 

Ja  som  sa  pustil  do  hlasitého  smiechu  a 
štrngol  som  si  s  Jankom,  ktorý  sa  voľky-ne- 
vofky  uškieral  pod  fúz. 

»A  či  vidíte  tam  v  polotme  povážny  bachor 
dvanásťokovnáka?«  pokračoval  Karol,  ešte  vždy 
rajtujúc  na  svojom  drevenom  koníku  a  nalievajúc 
z  koštúra  víno  do  pohárov,  »Tam  čuší  potme- 
húdly  sudový  duch  Šklebo,  ktorý  má  v  tom 
zvláštne  zaľúbenie,  že  šteklí  slabú  stránku  ju- 
ristov a  kňazov,  totižto  svedomie,  a  keď  chce 
energicky  dokázať  svoju  moc,  naháňa  svojich 
modloslužobníkov  do  plaču.  »Moja  matka  sa 
trápi,  a  ja  tu  popíjam !«  kričí  potom  takýto  ne- 
šťastník a  po  jeho  rozpálených  lícach  tečú  cin- 
cúrom  horké  prúdy  najbolestnejších  sĺz.  Medzitým 
nech  Boh  živí  nášho  Tona  a  udelí  mu  hojného 
požehnania!*  zavolal  so  smutno-vážnou  tvárou, 
ako  by  sa  i  on  hodlal  rozplakať. 

Teraz  bol  na  Jankovi  rad  pozdraviť  ma  hla- 
sitým smiechom  a  štrngnúť  si  so  mnou.  Janko 
to  ani  nezameškal  urobiť,  vyskočil  s  kláta,  na 
ktorom  sedel,  a  uklonil  sa  pred  Karlom  svojím 
pružným  spôsobom. 

»Karolko,  tys',  pravda,  kráľom  týchto  du- 
chov, a  v  svojej  suverenite  nezkúsil  si  ani  vtedy 
ich  moci,  keď  ťa  akási  magnetická  sila  hrbolco- 
vala  čez  zábradlie  dolu  príkrym  vŕškom  až  k  stud- 

ničke  »Justus-Quelle«  nazvanej!  Bola  to  azda 
len  neskrotiteľná  túžba  po  kryštálových  pra- 
mienkoch onej  hypokrény?  Bolo  by  to  po  prvý 
raz,  kdes'  takúto  krkolomnú  lásku  k  vode  na 
odiv  svetu  vystavil !« 

Karol  ani  na  túto  interpelláciu  nezmenil 
svojej  ľahostajnej  tvári. 

»Čo  predchytávaš  moju  prednášku,  kdežto 
môžeš  byť  rád,  že  ťa  do  tajností  svojho  sklepa 
uvádzam!  Pravdu  povediac,  vzal  ma  vtedy  mocný 
duch  Motolec  pod  svoj  panír  —  tenko- nohé 
páňatko  o  palici  s  elastickými  kosťami  a  večne 
zaváľaným  kabátkom  —  tu,  hľa,  nateraz  za- 
špuntovaný.« 

A  kopol  nohou  do  susedného  suda,  ani  ne- 
pozrúc naň. 

»Má  on«,  pokračoval  ďalej,  »demokratický 
nástin,  lebo  veľmi  rád  hádže  s  trhu  sa  vraca- 
júcich sedliakov  do  priekopy  pri  hradskej.  Dosť 
o  ňom.  Hej,  ale  nezabúdajme  na  pohárky!« 

A  vyzdvihol  pohár  do  vyše  s  takou  jasavou, 
veselou  tvárou,  že  sme  sa  nevdojak  dali  do 
kriku.  Naozaj,  vyviňovali  sme  sa  nazpiatok  — 
až  do  študentských  čias. 

»Mám  vám  rozprávať  o  lenivom  Chrapúňovi, 
ktorý  uspáva  ľudí  a  ktorého  milovníkom  nebol 
som  akživ?  Čo  po  ňom!  My  sme  milovníci 
bdenia,  a  nie  sna!« 

»A  čo  ty  budeš  večne  na  tom  sude  rajtovaf  ?« 
osopil  sa  Sladký  na  Karia.  »Ja  sa  počínam  stra- 

chovať,  že  vyletíš  na  ňom  von,  ako  Faust  s  Me- 
fistom  z  Auerbachovho  sklepa.« 

»Posvief,  strapatý  Tóno,  tam  do  toho  kúta  — 
tam  uvidíte  sud  v  mocných  dvojitých  obručiach, 
väzniaci  v  sebe  Samsona  medzi  duchmi  sudov, 
traso-nohého  Ichuchúra,  ktorý  svojich  poddaných 
ženie  do  tanca,  nimi  natriasa,  krúti  a  nadha- 
dzuje.  Koľko  ráz  držal  on  teba,  Tóno,  za  stra- 
patú kečku,  keď  si  svojím  obľúbeným  odzemkom 
znebezpečoval  zdravé  údy  okolo  teba  stojacich 
a  tlieskajúcich  druhov:  ,Čože  je  to  za  motyka, 
keď  sa  zeme  nedotýka!'  Špatné  si  krepčil,  a  iste 
si  sa  nazdával,  že  si  Pepita!« 

»Áno«,  dodal  Janko,  »a  pri  jednom  takomto 
nerozumnom  nohami  rozčapovaní  krátkozrakému 
Richardovi  srazil  si  s  očú  ľavým  opätkom  oku- 
liare! Zaplatils'  mu  ich  už?« 

»Ešte  by  som  vás  mal  upozorniť  na  Srdoŕía 
s  naježenými  fúzami,  na  svárlivého  Drdlohuba, 
tichého  Mlčiaka,  ale  ich  obručové  príbytky  ležia 
ďaleko  od  nás.  Lež  tu  ti,  Janíčko,  za  chrbtom 
leží  duch  Kostidrv,  a  ty  nebadáš,  že  on  účin- 
koval v  hlavách  šusterských  tovarišov,  ktorí 
mu  na  našich  hnátoch  chceli  úctu  skladať!« 

»Načo  si  ty  radil,  aby  sme  sa  v  úzadí  sú- 
strednili?« 

»A  bol  som  vtedy  múdry  vojevodca!  Za- 
mlčím vám  zvesť  o  mnohých  iných  duchoch 
sudov,  ale  neprenesiem  čez  srdce,  abych  vám 
nepredstavil  pána  Vreštiaka  —  tu,  hľa,  sviečka 

stojí  na  jeho  zovnútornosti.  On  nás  sto  ráz  po- 
bádal k  oduševnenému  spevu,  ale  nikda  sa  ne- 
pýtal, či  je  pekný.  Ba  čím  hromovitejšie  a 
drastickejšie  vinuly  sa  zvuky  z  našich  úst,  tým 
väčšmi  sa  tešil  a  smial,  až  sa  mu  tučné  brucho 
natriasalo.  A  myslím,  že  nebude  od  veci,  keď 
mu  na  slávu  zaspievame  niektorú  z  našich  piesní. 
Ty  však,  Tóno,  zapáľ  druhú  sviečku;  vidíš,  že 
táto  už  zhasína. « 

Ja  som  poslúchol.  Karlov  návrh  sa  jedno- 
hlasne prijal.  Jedna  z  tých  starých,  ale  večne 
jarých  piesní  duňaia  dlhým  sklepením,  a  roz- 
liční duchovia,  v  sudoch  ubytovaní,  počúvali 
s  úFubou  našu  hymnu.  Tak  sa  nám  zdalo,  ako 
by  z  každého  suda  vystupovalo  temné  mrmlanie, 
ktorým  prízvukovali  ich  obyvatelia  nášmu  spevu. 
Tóny  sa  vlnily  pivnicou  a  dávaly  temné  ozveny 
od  sklepenia,  tak  že  sme  sa  sami  čudovali  sile 
a  zvučnosti  svojich  hlasov. 

»No  —  či  už  veríš,  ty  Tóno  pohanský, 
v  existenciu  mojich  duchov?  Či  nepočulo  tvoje 
zarastené  ucho  Fúby,  melodický  súhlas,  ktorý 
vystupoval  zo  sudov?  Obráť  sa  zavčasu,  lebo 
neviem,  či  sa  nenahnevajú  mocné  bytnosti  na 
takého  drzého  pochybníka  a  nepošlú  starého 
Srdoňa  —  tam  v  tom  dvanásťokovnáku  čuší 
a  drieme  —  aby  ťa  brevi  manu  vyhodil .  .  . 
S  tým  niet  čo  žartovať;  nosí  červenú  bradu  a 
hodnú  sukovatú  palicu  v  žilnatej  pravici.  Vo 
francúzskej  revolúcii  pomáhal  rozbesnenému  ľudu 

bastillu  so  zemou  srovnať,  a  Rusom  kázal  ho- 
riace pochodne  vrhnúť  do  stavísk  svätej  Moskvy 
a  urobiť  z  nej  hrob  pre  pyšného  francúzskeho 
výbojcu.  No,  a  ty  si  slabý  výbojca!« 

»Verím,  verím !«  riekol  som.  »Ale  tomu 
Vreštiakovi  ešte  jednu  obeť!« 

A  my  sme  opäť  počali  spievať.  Jedna  pieseň 
podáva  obyčajne  ruku  druhej;  my  sme  si  pri 
dobre  známych  zvukoch  ešte  lepšie  sprítomnili 
zašlé  časy,  než  rečami.  Janko  ťahal  milým  te- 
norom do  vyše  a  Karlov  bass  dunel  hrmivo 
sklepom.  Môžem  povedať,  že  sme  boli  náramne 
spokojní  s  vlastným  koncertom. 

Keď  sme  všetky  ešte  nezabudnuté  piesne 
vyspievali,  Janko  prosil  Karia  o  sólo.  Karol  sa 
postavil  do  pozitúry,  vzpriamil  hlavu  a  sonór- 
nym,  jasným  hlasom  spieval 

Ódu  na  čap. 

V  útrobách  sklepu  sám  a  sám  sedím, 

žialu  a  strastí  plná  mi  hruď, 
z  kalného  oka  prúdy  slz  cedím. 

Hoj,  čape  sladký,  chválený  buď! 
Ku  tvojim  ústam  priložím  perný, 

pritláčam  na  ne  ohnivý  bozk: 
už  blednú  strasti,  mizne  žiaľ  čierny, 

srdce  mi  mäkne,  v  slnku  jak  vosk! 

Láska  mi  vliala  v  dušu  otravu, 

sladký  mi  dávaš  ty  protijed, 
ty  mi  nevernej  devy  postavu 

z  búrlivej  mysle  vytopíš  hneď! 

Sokovi  želám  blaženstvo  zrutné, 
nech  mu  je  rajom  guľatá  zem, 

len  sa  mu  potom  zasmejem  chutne, 
keď  prijde  za  mnou  zradený  sem! 

Ohnivou  dušou  hľadal  som  slávu, 

nevďak  a  trpký  posmech  som  žal, 
ľud  kliatby  sypal  na  moju  hlavu, 

zásluhy  mojej  neuznal  kráľ: 
ty  si  ma  smieril  znovu  so  svetom, 

rozohrial  si  mi  skrahnutú  hruď. 
Pieseŕíky  mojej  vysokým  letom, 

hoj,  čape  sladký,  chválený  buď! 

Karlov  hlboký,  krásny  hlas  odznel  dlhým 
sklepením  —  a  z  tmy  sa  ozývala  bájna  ozvena. 
V  rozjarených  našich  mysliach  ožily  Karlove 
fantastické  postavy,  a  tak  nám  prichodilo,  ako 
by  sme  sa  nachádzali  v  zakliatej  ríši  podzem- 
ných gnomov.  Sám  Karol  sedel  na  sude,  ako 
opravdový  duch,  držiaci  miesto  berly  koštúr  vo 
vládnych  rukách. 

Sviečka  len  tak  napolo  osvetľovala  sklep, 
»tmu  ukazovala«. 

Úplná  tichosť  nás  obkľučovala  v  podivnej 
jaskyni,  a  my  sme  dlho  mlčali  a  oddali  sa  doj- 
mom nášho  originálneho  postavenia.  Keby  bol 
niekto  zrazu  do  sklepa  sostúpil  a  našu  čudnú 
skupinu  videl,  neviem,  či  by  mu  bolo  ľahko 
okolo  srdca.  Karol  nalieval  ticho  do  pohárikov 
a  každé  žblnknutie  vína  bolo  počuť  po  celom 
sklepe,  ako  šum  Mnemonovho  stĺpa  vo  večne 
mlčiacej    púšti.     Janko    si    zapálil    cigarku    na 

sviečke  a  rozosielal  po  sieni  aromatický  zápach 
tabaku.  Konečne  som  pretrhol  tichosť: 

»Dobre  si  spieval,  ty  sudový  vajdelota  zašlých 
časov,  a  bols'  taký  láskavý  voviesť  nás  do  po- 
divnej vínovej  ríše!  Prečo  nám  však  nezjavily 
básnické  ústa  tvoje,  aký  duch  čuší  v  sude, 
z  ktorého  srdce  oblažujúcim  nápojom  si  nás 
posiaľ  nadájal  ?« 

Taksazdá,  že  Karol  takúto  interpelláciu  už  od 
dobrej  chvíle  očakával.  Jeho  ústa  oblietnul  mefi- 
stovský  úsmev,  oči  sa  mu  zažaly  zloradostným 
ohňom.  Narovnal  sa  na  sude  a  odhodil  koštúr, 
tak  že  sa  na  tri  kusy  prelomil,  a  riekol: 

»V  tomto  sude  býva  kráľ  všetkých  sudových 
duchov,  veľký  dobrodinca  a  oblažovateľ  ľudského 
pokolenia,  loktibrada  Perkéo.  Či  sme  dosť  o  ňom 
nečítali?  Nebadáš  jeho  vlivu,  Janko ?«  obrátil  sa 
k  udivenému  Sladkému. 

Mne  blysla  divná  predtucha  mysľou.  Janko 
Sladký  hľadel  na  patetického  Karia  celý  vo  vy- 
tržení. 

»Duch  loktibradu  Perkéo,  ktorý  rozháňa  zo 
zblúdilých  ľudských  sŕdc  márnu  a  sverepú  túžbu 
po  jastrivých  a  smyselných  ženských,  vymotáva 
zakosídlených  dudkov  z  osídel  vyrátanej  koke- 
térie, zobúdza  v  útrobách  sadlom  obrastnutých 
nebeskú,  blažiacu,  krystálo-jasnú  ľúbosť  polo- 
zabudnutej mladosti!  Nebadáš  jeho  vlivu,  Janko? 
Duch  Perkéo,  ktorý  oduševňuje  nás  k  obetiam 
za  národ  a  upevňuje  v  posvätnom  presvedčení 


185 

národnom,  ženskými  pletichami  napolo  od- 
cudzených  ľudí!    Nebadáš   jeho    vlivu,    Janko  ?« 

Sladkého  tvár  ztratila  razom  výraz  veselia 
a  dobrej  vôle.  Tak  sa  zdalo,  že  chcel  namrzenými 
slovami  Karlovi  pripomenúť,  že  je  on  prvý,  ktorý 
láme  dané  slovo  a  nedrží  priateľskú  smluvu,  dFa 
ktorej  sme  sa  mali  vyhýbať  všetkým  nemilým 
rozpomienkam  na  všedné  starosti  a  záujmy.  Ale 
Karol  pokračoval  ďalej  v  suchom  tóne: 

»A  že  je  už  čas,  aby  náš  hosť  Janko  oblie- 
kal frak  k  slávnemu  sľubovému  soirée,  kde  sa 
plno-prsej  Lujze  na  večnosť  pod  pantofľu  do- 
stane, tak  myslím,  môžeme  opustiť  stánok  a 
ríšu  mojich  duchov.  S  Bohom  ostai^te,  vy  po- 
bratimci  bodrých  šuhajov!« 

Karol  skočil  so  suda,  schytil  dohorenú 
sviečku  a  kráčal  napred.  Naša  dobrá  vôťa  bola 
preč;  bez  slova  vstali  sme  s  klátov  a  ubierali 
sme  sa  pomedzi  sudy  za  Karlom.  Brušká  básni- 
ckých nádob  volaly  za  nami  smutné  ,s  Bohom' 
—  až  to  lúčenie  samému  mi  ťažké  prichádzalo, 
lebo,  pravdu  vyznajúc,  ešte  by  som  sa  rád  bol 
díval,  ako  pozlátistý  stĺp  vína,  Karlovými  ústami 
vykúzlený,  hore  koštúrom  do  výšky  vystupuje; 
ešte  by  som  bol  rád  urobil  známosť  so  sudo- 
vými duchmi,  ktorí  dFa  mojej  mienky  istotne 
medzi  belbohov  patria.  Černobohom  zdal  sa  mi 
byť  jedine  Karol,  ktorý  roztrhol  takou  nekafavnou 
pravicou  niť  našej  nevyrovnanej  zábavy.  Janko 
mal  iste  tie  samé  myšlienky,  lebo  mlčal,  ako  ryba. 

Pomaly  sme  vystupovali  hore  schodmi.  Predo 
dvermi  Karol  zhasil  sviečku  —  egyptská  tma 
nás  obkrúčila,  tak  že  sme  sa  pochytali  jeden 
druhého  za  kabáty.  Ja  som  sa  obzrel  nazpäť, 
ale  hustá  tma  kryla  sklepenie.  Karlov  kľúč  za- 
škripel  žalostivým  tónom  dva  razy,  dvere  sa 
rozletely,  a  nás  ovialo  teplo,  zvonku  do  stude- 
ného sklepa  sa  tisnúce.  Lež  keď  sme  vystúpili 
na  dvor,  uzreli  sme  nad  sebou  temno-modrú 
oblohu,  posiatu  nesčíselnými  hviezdami.  Číra- 
čistá  noc  ležala  na  okršleku  zemskom!  Ako 
skameneli  stáli  sme  na  Karlovom  pustom  dvore. 
Janko  siahol  trasľavou  rukou  po  hodinkách; 
v  tom  udrelo  hodinové  kladivo  na  najbližšej  veži 
~  pol,  ale  na  koľkú?  Čítame,  čítame.  Pol  jede- 
nástej sme  načítali!  I  Jankove  hodinky,  osvietené 
cigarkou,  so  zlostnou  určitosťou  ukazovaly  na 
pol  jedenástu.  Tak  teda  nám  rýchlo  ubiehal  čas 
v  zakliatom  sklepe!  Nedarmo  Karol  hovoril,  že 
je  on  stánkom  duchov! 

»Keď  prídeme  domov«,  povedal  s  podivnou 
flegmou  Karol,  »bude  okolo  jedenástej;  potom 
sa  bude  náš  Janíčko  čistiť  a  mydliť,  aby  do  faj- 
nových salónov  nepriniesol  pivničnej  stuchliny. 
Tak  ale  o  polnoci  predstúpi  pred  svoju  brillian- 
tovú  otylku  —  ah!  nech  som  dobrý  —  básnický 
to  dej:  snúbenie  o  polnoci!  Pesničkár  Perohryzák 
spraví  z  toho  strašlivú  balladu,  a  maliar  Pomazal 
zveční  hlavné  osoby  desnou  maľbou!  Huj,  už  ma 
popredku  hrôza  trasie. « 

Akú  tvár  urobil  Janko,  nevidel  som  pre 
tmu;  že  mu  zuby  od  jedu  sekaly,  to  som  dô- 
kladne počul.  Ľahko  si  môžeme  predstaviť,  že 
v  ňom  bojovaly  city  jedu,  hanby,  zlosti  a  pomsty. 

»Lujza  nebeská!«  vykĺzlo  sa  mu  nevdojak 
z  úst. 

»Teda  ešte  o  Lujze  sníva!«  mrmlal  pod  fúzy 
Karol.  »No  však  počkaj,  máme  i  iné  prostriedky! 
A  čo  bych  mu  ju  musel  kladivom  zo  streštenej 
kotrby  vytĺkať!  Hop,  chlapci!  len  pomaly  — 
najprv  musím  tieto  brány  pozatvárať.  Nezabudol 
si,  Janko,  strašnú  históriu,  ktorá  sa  v  tejto  izbe 
udala  a  ktorá  nielen  na  predmestí,  ale  i  vo 
vnútornom  — « 

»Mlč  mi  s  tvojimi  nesolídnymi  pletkami!« 
ohriakol  ho  Janko.  Ale  aký  div:  jeho  hlas  sa 
netriasol  hnevom,  ako  som  to  očakával.  Malo  to 
nasledujúcu  príčinu: 

Kto  sa  už  raz  v  sklepe  dobrým  vínom 
častoval,  vie,  že  i  striedmo  požívané  víno  veFmi 
rado  pri  vystúpení  na  čerstvý  vozduch  do  hlavy 
udiera.  Táto  okolnosť  uľavila  Jankovu  dešperáciu, 
a  čím  viac  mu  liezlo  vínko  do  hlavy,  tým  ľahšie 
počal  ponímať  veci.  Keď  sme  sa  vytrepali  z  Kar- 
lovej pustovne,  perlil  sa  pred  nami  život  vo  far- 
bistých  bleskoch  mydlovej  bubliny.  Duch  Perkéo 
počal  účinkovať  dvojitou  silou.  Janko  upadal  do 
nedbalej  veselosti,  krútil  si  fúziky  a  pošinul 
klobúk  na  ľavú  stranu.  Karlov  humor  bol  čím 
dial,  tým  divší  a  šumivejší.   Idúc  popod  obloky 


Knickeburgovské,  videli  sme  ich  skvostne  osve- 
tlené; veselá  hudba  Straussovského  valčíka  zu- 
nela  až  na  tichú  nočnú  ulicu.  Čalúnmi  letely 
chvífami  stíny  tancujúcich  párov  a  v  pravidel- 
nom takte  otriasala  sa  povál. 

»Vidíš,  Janíčko  môj«,  hovoril  Karol,  »tam 
v  tej  osvetlenej  klietke  si  ty  teraz  hlavnou 
osobou. « 

Janko  ani  nešípil,  že  je  to  už  Knickebur- 
govský  byt.  S  veľkým  ohňom  a  ťažkým  jazykom 
rozprával,  ako  ich  podžupan  kvári  Slovákov, 
aký  je  pritom  mamTas  a  že  sa  ho  on  veru  ne- 
bojí, keby  bol  i  rozžupan. 

»Karolko,  do  toho  tvojho  sklepa  musíme 
častejšie  nazreť,  hrmen  sa  tomu!  To  je  zname- 
nitá skrúša  —  skróša  —  skrýša«,  drhol  sa  Janko, 
»i  Perkéo  musí  byť  dobrý  kamarát!  Čo  ste  takí 
nemí,  ako  ryby?  Nože,  ako  si  to  spieval,  ty 
sudový  jazdec?  Hore  ju,  chlapci!«  rozprával 
Janko  neobratným  jazykom  a  máchal  nedbalé 
rukou  nočným  povetrím. 

Karol  zakašľal  a  my  sme  počali  vo  troje, 
maširujúc  ulicami  k  domovu: 

»Ty  si  ma  smieril  znovu  so  svetom, 
rozohrial  si  mi  skrahnutú  hruď. 

Pieseňky  mojej  vysokým  letom, 
hoj,  čape  sladký,  chválený  buď!« 

PIATA   HLAVA. 

Rozjíma  sa  poučné  o  zmenkových  záležitostiach 

a  o  veľmi   užitočnom   všadebolstve   Ľudovíta 

Konvalinku. 

Ráno,  keď  sme  s  Jankom  ešte  hlboko  spali, 
Karol  vykradol  sa  z  izby  a  ztratil  sa  kamsi.  Po 
meste  sa  medzitým  rozletely  podivné  chýry  o  vče- 
rajšom soirée  u  Knickeburgov.  Zlostné  jazyky 
šepkaly,  že  vraj  včera  u  Knickeburgov  svätili 
veru  bez  snúbenca,  a  mnohí  dodávali  k  tomu 
dôslednú  otázku,  či  sa  i  sobáš  Lujzin  bez  že- 
nícha odbaví.  A  že  celá  vec  mala  na  sebe  akúsi 
zaujímavú  neistotu  a  dobrodružnosf,  dá  sa  Fahko 
mysleť,  že  takéto  chýry  rozširovaly  sa  rýchlo- 
sťou mlunnej  iskry.  Dom  Knickeburgský  hral 
v  ten  deň  prvú  rollu  —  pravda,  neveselú  a,  čo 
je  najhoršie,  smiešnu. 

Hore  schodmi,  pokrytými  drahými  koberci, 
išiel  pán  Hindelsmayer  do  Knickeburgov,  s  tvá- 
rou neveselou,  ba  úzkostlivou.  Jeho  krok  bol 
nepravidelný,  drobný  a  rýchly,  a  jeho  známi 
by  už  z  tejto  okolnosti  boli  zatvárali  na  divné 
veci.  V  skvostnom  kabinete  pána  Knickeburga 
mal  dlhšiu  audienciu.  Kto  by  bol  pri  dverách 
počúval,  bol  by  sa  onedlho  presvedčil,  že  pán 
Icík  Hindelsmayer  nehovoril  s  obyčajnou  pla- 
zivou zdvorilosťou  s  veľkomožným  pánom;  ne- 
bezpečné slovo  »zmenka«  a  »srúbené  giro«  vy- 
slovoval  krikľavým    hlasom,   ba   tuším  sa  opo- 

vážil  plebejskou  botou  dôrazne  buchnúť  na  ze- 
miansku dlážku,  sťa  by  sa  odhodlane  protivil 
mienke  Knickeburgovej. 

A  tu  zase  Ľudovít  Konvalinka  mi  je  oči- 
tým svedkom,  že  keď  sa  zlopovestný  úžerník 
opäť  dolu  schodmi  plúžil,  mala  jeho  inokedy  po- 
níženo-prívetivá  tvár  výraz  nemilosrdnej  hrozby, 
pomiešanej  s  fatálnym  strachom.  Jeho  krok  bol 
ešte  drobnejší  a  rýchlejší,  a  časom  sa  mu  vy- 
kĺzlo  z  úst  hlasné  ,vaj'. 

Janko  precítnul  z  tuhého  sna.  Blesky  slnka 
vkrádaly  sa  už  hodne  zvysoka  čez  červené  zá- 
clony našej  chyže.  Ja  som  sa  staval,  ako  bych 
bol  v  tuhý  spánok  pohrúžený,  ale  polootvoreným 
okom  pozoroval  som  Jankovo  chovanie.  Tvár 
jeho  bola  bledá  na  smrť.  Zakryl  si  rukami  tvár, 
a  tak  sa  mi  zdalo,  že  sa  mu  hojné  slzy  vy- 
ronily  z  očú.  Hrozebná  postava  otca  —  ladný, 
pútavý  zjav  Lujzy  —  náreky  a  hnev  matky  — 
rum  celej  jeho  budúcnosti:  to  mohly  byť  obrázky, 
ktoré  videl  pred  oko  duše  svojej  predstupovať. 

»Dobré  ráno,  Janíčko!  Akos'buval?«  spýtal 
som  sa  konečne  hlasným  zívaním,  chcejúc 
ukázať,  že  som  sa  práve  len  prebudil,  vlastne 
som  však  nemohol  ďalej  hľadeť  na  múky  dob- 
rého priateľa. 

Temný,  gániaci  pohľad  hodil  na  mŕía  miesto 
odpovedi  na  vľúdnu  otázku  moju. 

»No,  veďže  ma  neprekoľ  okáľmi  a  nepribi 
pohľadom  o  stenu,   ako  chrobáka  špendlíkom!« 

Takými  slovami  chcel  som  prejsť  do  vesel- 
šieho tónu.  Ale  mi  môj  úmysel  zle  vypálil.  Janko 
hodil  na  mňa  druhé,  rozmnožené  a  opravené 
vydanie  gániacich  pohľadov  a,  kypiac  zlosťou, 
počal   nasledujúcu   filippiku    na   lačný   žalúdok: 

»Zle,  veľmi  zle  ste  narafičili  svoje  včerajšie 
podlé  žarty !« 

»Toje  krásna  predmluva«,  vzdychol  som  si 
a  schoval  som  hlavu  do  perín,  ako  lovcami 
naháňaný  pštros  do  piesku. 

»Vy  ste  sa  v  ľahtikárskej  naničhodnosti, 
v  špinavom  opilstve  opovážili  so  mnou  na  taký 
spôsob  žartovať,  ktorý  zničil  môj  život,  moje 
nádeje  a,  čo  je  najhroznejšie,  moju  česť!  Vy 
ste  bezbožnou  rukou  roztrhli  rodinné  sväzky 
medzi  synom  a  otcom,  medzi  synom  a  matkou!« 

»Prečo  tu  niet  i  Karia,  však  on  má  tiež 
právo  na  Jankov  chválospev«,  šomral  som  pod 
duchnou  v  tuhom  pote. 

»Slovom,  vy  máte  na  svedomí  celý,  celý  môj 
život«,  pokračoval  Janko  takým  citným  oprav- 
divým hlasom,  že  mi  počínalo  byť  horúce  pod 
duchnou.  »Nenávisť  a  vydedenie  očakáva  ma  doma 

—  škandál,  posmech  a  zlé  svedomie  vyháňa  ma 
z  tohoto  mesta!  Ale  nech  by  ďas  vzal  majetok 

—  ja  som,  svedený  vašou  hriei^nou  ľahkomyseľ- 
nosťou, zadal  smrtnú  ranu  svojej  cti,  i  cti  môjho 
otca!  My  obidvaja  stojíme  pred  poctivým  Knicke- 
burgom,  ako  obecní  šudieri,  ktorí  rušíme  dané 
slovo   škandálom!    My  sme   skántrili   česť  jeho 

nevinnej  dcéry!  Ja  som  devušku  spanilomysefnú 
hodil  na  smetisi<o  podlých  ľudských  klebiet  — 
ja  som  nekonal,  ako  muž,  ja  som  konal,  ako 
podliak!  V  mučeníckom  rúchu  vidím  ju  pred 
sebou,  devu,  ktorú  som  svojím  bohaprázdnym 
Fahtikárstvom  pripravil  o  všetko!« 

»Ale,  Janíčko,  veďže  chladnejšie  ponímaj 
veci;  vidíš,  ty  hľadíš  čez  čierne  sklá«,  tíšil  som 
rozjareného  priateľa  a,  vylezúc  celý  mokrý  zpod 
perín,  počal  som  sa  s  veľkou  odvahou  obliekať. 

»Tebe  je  ľahko  rozprávať  o  chladnosti,  keď 
SI  nie  v  mojom  hroznom  postavení.  Ty  si,  pravda, 
chladný,  lebo  si  ztratil  súcitné  srdce  ko  mne, 
lebo  ti  nič  nezáleží  ani  na  mojom  živote,  ani  na 
mojej  cti.  A  nielen  že  ti  na  tom  nič  nezáleží, 
ale  si  sa  ushovoril  s  podlým  Karlom,  ktorého 
nenávidím,  ako  hada,  a  ktorý  ma  prenasleduje, 
ako  zlostný  dämon,  a  zavliekli  ste  ma  do  vašej 
sprepadenej  diery,  aby  ste  ma  mohli  omámiť 
vínskom!  Celý  podlý  attentát  ste  korenili  bláz- 
nivosťou raziacim  nesmyslom  a,  vrhnúc  ma  do 
záhubnej  priepasti,  rehcete  sa  teraz  diabolským 
smiechom!  Čo  poviem  otcovi,  čo  poviem,  chú- 
d'atku,  mojej  drahej  matke?  Čo  inšie,  ako:  váš 
syn  je  lump,  ktorý  ožranstvom  prežartoval  ne- 
beskú devu,  na  ktorej  anjelskú  nevinnosť  vy 
darmo  fŕkate  svoje  jedovaté  sliny.  Bože  môj! 
Ešte  predpoludním  robím  návštevu!  Všetko  je 
v  najlepšom  poriadku,  prijali  ma  výborne,  a  tak 
sa   zdalo,    že   urobím    otca   šťastným,   sám    ne- 

nútiac  sa  k  niečomu  nepríjemnému.  Vtom  búši 
do  toho  čert  —  a  zo  šťastného  človeka  stane 
sa  v  jeden  večer  nešťastník,  a  to  ešte  v  smiešnom 
svetle  blázna  a  podliaka!  A  to  ste  vy  naschvál 
nasnovali,  ty  a  Karol,  ty  a  Karol !«  a  klesol  celý 
zničený  na  stolec. 

Mne  ho  bolo  úprimne  fúto,  a  sám  som  počal 
pochybovať  o  statočnosti  nášho  konania. 

»Ale  čo«,  pomyslel  som  si,  obúvajúc  ľavú 
čižmu,  »mal  sa  upozorniť  na  beh  času,  však 
mal  hodinky,  však  je  plnoletý !« 

»Ale  pôjdem  ta  a  hodím  sa  spanilomysefnej 
deve  k  nohám  a  budem  prosiť  o  odpustenie, 
hoci  viem,  že  ma  odsotí  od  seba,  a  to  zaslúžene. « 

»A  takýmto  hlúpym  samounížením  položíš 
celému  škandálu  korunu  na  hlavu,  vystavíš  sa 
za  terč  zaslúženého  posmechu!«  poznamenal  som 
a  obul  s  odhodlanosťou  hrdinskou  pravú  čižmu. 

Janko  uznával  pravdu  mojich  slov,  ale  on  si 
vzal  raz  do  hlavy  hrdinsky  podstúpiť  i  hanbu  i 
posmech.  Pozorne  obliekal  svoj  elegantný  frak  a 
v  jeho  tvári  svietila  nebezpečná  odhodlanosť. 

»To  bude  pekná  historia«,  pomyslel  som  si. 
»Chumaj,  je  v  stave  dnes  vo  svojom  katzenjam- 
mri  do  Knickeburgov  bežať  a  postaviť  sa  pred 
starého  rittmajstra,  ako  kajúci  nezdarný  syn,  čo 
so  sviňami  mláto  obedúval!« 

Bol  som  dešperátny.  Čo  teraz?  Karia  niet 
doma,  a  ja  si  sám  s  týmto  odhodlaným  samo- 
škodcom  neporadím. 

Vajansky:  Sobrané  Diela  TX.  13 

»Tvoj  frak  je  celý  zaváFaný  na  chrbte«, 
povedal  som  a  sobral  som  celú  výrečnosť,  ke- 
fujúc  so  zručnosťou  starého  invalida  priateľov 
frak;  preťahoval  som  do  dĺžky  chvalitebné  za- 
mestnanie, v  nádeji,  že  sa  skoro  zablysne  ví- 
taná hviezda  osvobodenia. 

Už  som  bol  hotový,  a  Janko  chytil  do  ruky 
klobúk;  moja  zúfalosť  dosiahla  svojho  vrcholca. 

»Už  sme  tam,  kde  loj  kopú«,  vzdychol  som 
si  a  hodil  som  kefu  na  stôl. 

V  tom  vrzly  dvere  na  kancellárii,  ktorá  hra- 
ničila  s  našou  chyžou,  a  my  sme  počuli  jasne 
Karlov  krok.  Neprišiel  sám,  ale  doviedol  akéhosi 
človeka,  ktorý  robil  náramný  vresk  a  polo- 
plačlivým  hlasom  bedákal. 

»IVlôj  milý  pane  veľkomožný,  ratujte,  ratujte 
chudobného  človeka   pred  celkovitým  ruinom!« 

»Dobre,  dobre.  Ukážte  svoje  zmenky«,  bolo 
počuť  Karlov  prísny  hlas. 

»Huncút,  lump,  šudier!  Takú  parádu  vy- 
strája, lóže,  ekvipáže,  hodváby  a  brillianty,  a 
pritom  nemá  nič,  iba  dlhy!  To  je  veru  krásny 
zeman,  krásny  gavalier!  Ale  mu  ukážem,  čo  to 
znamená  IcíkaHindelsmayera  prekabátiť!  Povedal 
na  svoju  česť  zemiansku  i  vojenskú,  že  pán 
Sladký  vezme  si  jeho  dcéru  za  ženu,  že  ľúbi 
jeho  diamantovú  hus,  nafúknutú  fanfršonku,  a 
že  bude  žírovať  moje  vechsle!  Ako  som  nemal 
uveriť?  Veď  je  Sladký  dobrý  dom,  pekný  dom!« 

Janko   zdvihol   hlavu,   počujúc  svoje  meno 

a  narážky  na  Lujzu.  Tvár  mu  blčala  plameňom, 
narovnal  sa  a  akási  silná  vôľa  svietila  mu  z  krás- 
nych belasých  očú.  Jedným  skokom  bol  v  kan- 
cellárii;  ja  som  sa  ponáhľal  za  ním,  cestou  oblie- 
kajúc kabát. 

Icík  Hindelsmayer  sedel  na  stoličke  pri  Kar- 
lovom stolíku  a  držal  v  rukách  hodnú  kopu 
zmeniek.  Karol  ho  počúval  a  nepretrhoval  toku 
jeho  rozhodenej  reči.  Jeho  drsné  nadávanie  na 
Knickeburga  dosiahlo  najvyššieho  stupňa,  keď 
sa  Sladký  zjavil  v  kancellárii. 

Žid  poznal  Janka.  Vyskočil  so  stoličky  a 
vykrútil  hlbokú,  neohebnú  poklonu,  až  sa  mu 
šosy  kabáta  po  izbe  rozletely,  pred  Jankom,  od 
ktorého  za  študentstva  neraz  malý  profit  ťahal, 
tak  asi  tristo  od  sta. 

Sladký   zamieril   rovno   k  Hindelsmayerovi. 

»Ukážte  sem  zmenky,  a  nepapuľujte  ne- 
mastné reči!«  zahrmel  na  Icíka,  ktorý  mu  po- 
dával  zmenky   so    strachom  a  nádejou  v  tvári. 

Janko  prebehol  očami  zmenky  a  zbledol 
ako  smrť,  vidiac  náramne  vysoké  summy  na 
zmenkách.  Bolo  vidno,  že  bojuje  sám  so  sebou; 
bolo  vidno,  že  sa  za  chvíľku  kolotá  v  neurči- 
tosti. Zrazu  však  hodí  hlavou,  sadne  k  stolíku 
a  pýta  od  Karia  pero. 

Židovi  blysly  nádeje,  ružové  nádeje  sebe- 
ckou dušou.  Jeho  oči  svietily,  ako  kocúrove,  a 
so  zručnosťou  opice  skočil  k  stolíku  a  podával 
Jankovi  pero. 

13* 

»Ach,  pane  osvietený,  podpíšu,  podpíšu!  Len 
maličké  meno,  a  ja  budem  šťastný  človek!  Nech 
im  dá  Pán  Boh  šťastia  s  tou  veľkou  fajnovou 
dámou,  s  tou  anjelskou  slečinkou!  Taká  Ráchel 
anjelská  svedčí  takému  pánovi !« 

Karol  sedel  celý  zničený  a  prekvapený  za 
svojím  stolíkom.  Teda  takýmto  veľkodušným 
činom  chce  Janko  napraviť  svoje  včerajšie  ko- 
nanie! Karlove  oči  divoko  svietily,  pery  mal 
zaťaté,  a  tak  sa  zdalo,  ako  by  sa  bol  chcel  trp- 
kými slovami  vrhnúť  na  Sladkého. 

Jankovi  bolo  všetko  jedno.  S  akýmsi  pekno- 
duchým  pokojom  vzal  Židom  podávané  pero  a 
namočil  ho  do  atramentu. 

V  tom  sa  dvere  rozletia  a  vpáli  bez  za- 
klopania Ľudovít  Konvalinka. 

»Viete,  čo  sa  stalo  ?«  pýta  sa  nás  a  trie  si 
ruky. 

My  sme  hľadeli  zvedavo  na  príchodzieho. 
Janko  odvrátil  hlavu  od  stolíka. 

»Lujza  von  Knickeburg  ušla  s  barónom  Ká- 
lossym !  Však  je  to  jadrný  telegramm,  Karolko 
môj  zlatý  ?« 

A  hodil  sa  na  pohovku,  utierajúc  si  pot 
s  čela. 

My  sme  stáli,  ako  skameneli.  Janko  zbledol 
a  z  ruky  mu  vypadlo  pero.  Hindelsmayer  prvý 
prerušil  hlboké  ticho: 

»Nie  je  pravda,  nie  je  pravda;  nech  ne- 
veria, nech  len  chvíľočku  neveria!    Pán  Konva- 

linka  špasuje;  len  podpíšu,  len  podpíšu,  osvie- 
tený pane  von  Sladký !« 

Konvalinka  vyskočil  s  pohovky,  ako  by  ho 
boli  z  mažiara  vystrelili.  Bol  dobrý,  ústupčivý 
človek,  ale  keď  sa  niekto  opovážil  zapierať 
pravdivosť  jeho  zpráv,  zrazu  premenil  sa  na 
raráška.    Hindelsmayer  mu  prišiel   práve  vhod. 

»Nuž  ale,  ty  centový  krvossavec,  ty  dvoj- 
nohá lož,  ty  pijavica,  ty  bezodný  kráter,  ty 
vrece  —  ty,  ty  sa  opovážiš  mne  do  očú  po- 
vedať, že  lužem  ?!« 

Konvalinka  priskočil  tak  blízko  k  naľaka- 
nému Icíkovi,  že  cúfnul  až  k  dverám. 

»Nezhltni  ho,  Ludko,  na  jeden  raz!«  miernil 
Karol  Konvalinku. 

Potom  vzal  zmenky  so  stola  a  podal  ich 
strápenému  Hindelsmayerovi. 

»Viete,  čo:  choďte  len  pokojne  domov.  Ja 
vám  zmenky  nezažalujem;  bojím  sa,  že  bych 
ani  útraty  nevylikvidoval.  Za  každú  vám  dám 
šesták,   abych  mal  autogramm    velikého  pána.« 

Hindelsmayer  prevzal  papiere,  postavil  si 
klobúk  ešte  v  izbe  na  hlavu  a  s  hlasitým  be- 
dákaním  trielil  von. 

»Huncút,  lump !«  bolo  počuť  ešte  na  schodoch. 

»Konvalinka,  ty  zostaneš  dlhé  časy  mojím 
veriteľom.  Tak  krásne  si  ešte  nikda  nezastal 
svoj  oberšpidovský  úrad«,  hovoril  Karol,  za- 
paFujúc  si  cigarku.  »Ale  povedz  nám,  ako  si 
prišiel  k  pikantnej  zpráve?« 

»Jednoducho.  Tys'  ma  prosil,  abych  vy- 
hľadal Hindelsmayera.  Stopoval  som  potvoru,  až 
keď  vyšiel  od  Knickeburgov.  Však  vieš,  že  mám 
rozsiahlu  známosť  v  meste,  ktorá  sa  niekedy 
i  na  komorné  rozprestiera,  zvlášte  keď  sú  pekné 
a  čiperné.  Takáto  falošná  mačička  mi  pod  pe- 
čaťou tajomstva  s  iskriacimi  očami  rozprávala, 
že  včas  ráno  našla  Lujzinu  chyžu  prázdnu,  nie 
menej  jej  šperkové  skrinky.  V  celom  dome  že 
panuje  škrípanie  zubov,  lebo  neostáva  iná  my- 
šlienka, ako  že  slečinka  ráno  ušla.  Bežím  na 
stanicu.  Tam  moji  známi  mi  povedali,  že  Ká- 
lossy,  zlumpovaný  barón,  kupoval  dve  karty 
prvej  triedy  a  s  dámou  pod  tuhým  závojom 
vstúpil  do  vozŕ^a.  Utekám  ako  zjašený  k  tebe, 
a  vidím,  že  moje  ponáhľanie  bolo  veľmi  po- 
trebné«,  končil  rozjarený  Ľudko  a  trel  si  ruky 
v  úprimnej  radosti. 

Ja  som  len  ťažko  udusil  v  sebe  radostný 
výkrik  nad  spásonosnými  udalosťami.  Janko 
hľadel  nemo  pred  seba,  potom  sa  vzchopil  a 
bez  slova  odchádzal  do  svojej  chyže.  Zdal  sa  byť 
celkom  zronený  a  nešťastný. 

»Janičko«,  volal  za  ním  Karol,  »prichysta} 
sa  na  popoludnie  na  vychádzku!  Mám  v  ne- 
ďalekej dedine  rozprávku  so  sedliakmi  o  veciach 
urbariálnych.  Môžme  sa  takto  všetci  štyria  pre- 
vetriť  po  tejto  horúcej  próbe. « 

Janko  neodpovedal. 

»Nechajme  ho«,   hodil   rukou   Karol,    »tuhý 

dohán  to  bol!  Horká  pilulka  —  keby  len  oso- 
žila! Mne  samému  je,  ako  po  chorobe.  Na  jednu 
kocku  som  všetko  hodil. « 

Karol  a  Ľudo  mi  vysvetlili,  ako  to  prišlo, 
že  sa  Hindelsmayer  zamiešal  do  deja.  S  veľkým 
namáhaním  vyhľadali  Hindelsmayera  a  doviedli 
do  kancellárie.  Chceli  Sladkého  očividome  pre- 
svedčiť predostretím  vysokých  zmeniek,  aký 
smutný  je  stav  Knickeburgovského  majetku. 
Týmto  spôsobom  ho  chcel  Karol  celkovite  vy- 
trhnúť z  pažeráka  nasnovaných  pletích  a  do- 
kázať mu  ad  oculos,  že  Knickeburgovcom  ide 
vlastne  len  o  Jankove  groše.  No  mnoho  nechý- 
balo, a  celý  ich  plán  skoro  sa  stroskotal  na 
Jankovej  gavalierskej  veľkodušnosti.  Konvalin- 
ková zpráva  búšila  do  toho,  ako  hrom  z  čistého 
neba,  a  urobila  Jankovej  obetivosti  koniec. 

»Divný  šuhaj«,  krútil  Karol  hlavou.  »Jeho 
srdce  je  čisté,  ako  kryštál;  duša  jeho  je  dobrá 
a  mäkká,  ako  vosk.  Ale  čo  nám  pomôže  takáto 
dobrota,  keď  nás  rúti  do  záhuby?  A  takýto  je 
náš  celý  národ.  Za  druhých  leje  krv,  vyhadzuje 
majetok  a  tým,  ktorí  ho  zauškujú,  preukazuje 
nesčíselné  dobrodenia.  Viac  zlosti,  viac  zlosti! 
My  sa  musíme  trochu  zdiabliť  a  sobliecť  už  raz 
mučedlnícke  rúcho. « 

»Ty,  Karolko,  aspoň  si  už  na  tej  ceste... 
Len  daj  pozor,  aby  ti  rožky  veľmi  bujne  nena- 
rástly!« 

Karol   sa   usmial    pod   fúz   a  prosil  Konva- 

linku,  aby  zostal  na  obed,  ktorý  sa  vraj  veľmi 
krátko  a  rýchle  odbaví. 

»0  jednej  hodine  tu  bude  voz;  máme  pred 
sebou  hodnú  vychádzku«,  poznamenal  a  šiel 
duriť  obed. 

»Rád  by  som  vedel,  čo  Janko  teraz  smýšľa«, 
povedal  zvedavý  Ľudko,  a  akýsi  magnet  ho 
ťahal  ku  dverám. 

»Nechaj  ho,  amice.  Uvidíš,  že  sa  vzmuží  a 
premôže  nával  rôznych  pocitov.  Pri  všetkej 
svojej  zdanlivej  slabosti  má  v  sebe  rezkú  ži- 
votnú silu.  Takíto  Fudia,  keď  zablúdia,  vedia  sa 
rýchlo  vrátiť  na  pravú  cestu. « 

Všetci  traja  mali  sme  úprimnú  radosť  nad 
vyviaznutím  Jankovým,  len  mňa  trápila  ešte 
veľká  pochybnosť,  že  by  Janko  ľahko  premohol 
údery. 

»Nechaj  ty  len  na  mňa  kúru«,  tešil  ma 
Karol,  vstupujúc  do  chyže.  »Veď  vieš,  že  mám 
divotvorné  spojenie  s  takými  bytnosťami,  o  kto- 
rých sa  vašej  školskej  múdrosti  ani  nesníva. 
A  teraz  nech  sa  ľúbi  na  tanier  hovädzej  po- 
lievky.« 

ŠIESTA  HLAVA. 

Počína  sa  urbariálnymi  záležitosťami  a  pre- 
chádza nenadále  na  celkom  inakšie  predmety. 

Ešte  nebolo  dvanásť  hodín,  keď  sme  zasadli 
k  obedu,    pri    ktorom    sa    veľmi  mnoho    mlčalo. ' 

Janko  bol  tichý,  jeho  zúfalosť  premenila  sa 
v  tichú  melanchóliu.  Fiaker  zahrbolcoval  pred 
domom  a  my  sme  si  posadali  doňho.  Bol  ute- 
šený, hodne  horúci  deň.  O  chvíľu  sme  boli 
v  poli.  Pred  nami  sa  rozkladaly  zelené  bujné 
polia,  a  po  nich  blúdilo  zachmúrené  oko  Jan- 
kovo. Koníky  čerstvo  uháňaly,  onedlho  sme 
sišli  s  hradskej  na  poľnú,  dobre  uvozenú  cestu. 

»Jaj,  zle- nedobre  nakladajú  panstvá  s  na- 
šimi sedliakmi«,  počal  Karol.  »Lebo  čo  si  pred- 
tým brali  mocou  svojho  zemsko-panského  práva, 
to  si  vedia  teraz  vydobyť  nie  veľmi  priamymi 
chodníčkami  u  nášho  mizerného  pravosúdia. 
Medzi  ľuďmi  panuje  práve  také  žraloctvo,  ako 
v  mori  medzi  vodnými  potvorami.  Veľryba  po- 
hltí stá  a  stá  haringov,  vodu  vystrekne  nozdrami 
a  hodí  svoje  obete  do  priestranného  žalúdka. 
A  to  sú  dobré  veľryby,  naši  odrodilí,  rodu  od- 
cudzení páni!  Ešte  vždy  považujú  sedliaka  za 
haringa  pre  svoj  bezodný  žalúdok. « 

A  tu  počal  ostrou  výrečnosťou  rozkladať 
zvláštnu  urbariálnu  pravotu  od  prvopočiatku  až 
do  zakončenia —  pravda,  pre  urbarialistov  veľmi 
smutného. 

Janko  sa  tak  staval,  ako  by  ho  vlnivé  polia 
viac  zaujímaly,  ako  Karlova  objektívna  a  zá- 
bavná rozprávka,  ale  časom,  keď  sa  Karlovi 
niečo  veľmi  dobre  podarilo,  nevdojak  uprel  oči 
na  jeho  tvár.  Toto  Karia  ešte  väčšmi  rozjarilo, 
jeho   prednáška   nabývala   živosti,   tak   že   sme 

ani  nezbadali,  keď  sa  voz  odrazil  s  poľnej  cesty 
a  prešiel  do  hory,  ktorá  prestierala  sa  najprv 
po  miernych  návršiach  až  k  vyššiemu  pohoriu. 

Konvalinka  sa  intelligentne  usmial  a  povedal: 

»Karolko,  ty  ideš  tuším  svojim  urbarialistom 
horu  vyrezávať  z  panského !« 

IVlne  samému  bola  cesta  divná.  Kam  nás 
len  vlečie,  figliar?  Medzitým  svieži  horský  chlad 
veľmi  milo  nás  ochladzoval,  slnkom  rozpálených 
a  prachom  dusených.  Silná  vôňa  vystupovala 
z  bujnej  trávy  a  zeleného  listia  krásnej  bukovej 
hory.  Úzkym  úvozom  hnali  sme  sa  do  hory,  a 
čím  dial  sme  sa  do  nej  tratili,  tým  voľnejšie, 
svobodnejšie  sme  dýchali. 

Niet  príjemnejšieho  pobavenia,  ako  v  krásnej 
májovej  hore.  Svieža  bujnosť  mladej  prírody, 
narkotický  dych  rastlinstva  —  všade  život,  všade 
čerstvé  tvorenie.  I  chrobáčik,  lezúci  vysokou 
trávkou,  i  ďateľ,  ťukajúci  odmeraným  taktom  do 
dutého  stromu,  i  sto  ráz  opísaný  a  ospievaný 
spev  vtáctva  —  všetko  nosí  na  sebe  rúcho  no- 
voty, bystrej  životnej  sviežosti. 

Bolo  badať,  že  na  Jankove  chmúrne  city 
výborne  vlívala  horská  cesta.  Strhol  klobúk  a 
voľným  dychom  ssal  do  seba  balzamový  vzduch. 
Aký  šumný  šuhaj!  Búrne  udalosti,  ktoré  ponad 
jeho  hlavu  prešumely,  daly  jeho  pravidelnej 
tvári  akýsi  zaujímavý  výraz.  Oči  mu  počaly 
živšie  svietiť  a  pochmúrna  melanchólia  ustupo- 
vala  vždy  viac  a  viac   tichej   spokojnosti.    Mal 


203 


som  z  neho  opravdivé  potešenie  a  moja  nádej 
rástla,  že  sa  čez  nepríjemné  histórie  prebrodí 
k  opravdivé  šťastnému  životu,  l<u  ktorému  jemu 
veľa  podmienok  nechybelo. 

Počali  sme  vystupovať  na  príkrejší  vrch. 
Karol  skočil  s  voza. 

»Nože,  uľahčite  koníkom,  páni  bratia!«  za- 
volal. »Veď  je  škoda  vyvaľovať  sa  po  horúcich 
kožiach  voza  v  takej  krásnej  hore!« 

My  sme  radi  poslúchli. 

»To  sme  mohli  už  dávno  urobiť«,  riekol 
Sladký,  skočiac  ohebne  s  voza. 

»Prvé  slovo  Jankovo !«  povedal  Karol.  »Mám 
nádej,  že  ich  bude  viac.  Ináč  ho  tu  necháme 
v  obeť  najprvšiemu  vlkodlakovi,  ktorý  sa  naďabí 
v  tejto  prahore. « 

Medzi  týmito  slovami  odtrhol  s  buka  zelenú 
parúťku  a  okrášlil  ňou  svoj  klobúk. 

»Nesedíme  v  tvojom  sklepe  —  tu  nemáš 
duchov!«  bránil  sa  Janko  a  nasledoval  Karia, 
kladúc  za  klobúk  zelené  pierko. 

Kočiš  šľahol  do  koni,  obrátil  voz  a  letel 
dolu  vrchom  v  tú  stranu,  zkade  sme  boli  prišli. 

»0  deviatej  príď  pre  nás!«  kričal  za  ním 
Zima. 

»Karol,  Karol,  čo  to  stváraš?  Chceš  nás 
pretvoriť  na  troglodytov  alebo  kolibníkov?« 
oboril  som  sa  na  Karia. 

Janko  sa  tiež  nafího  udivene  podíval  a  na- 
mrzeným  hlasom  preriekol: 

»Karol  má  samé  nesolídne  pletky  a  darom- 
nice  na  ume.  Dobre  vie,  že  chcem  dnes  noč- 
ným vlakom  domov,  a  zavedie  ma  do  hôr  ďa- 
lekých!« 

V  tom  sa  ozvaly  výbuchy  z  pušiek. 

»Nijaké  nesoh'dne  pletky,  nijaké  daromnice. 
Miško  Záhora,  vždy  veselá,  dobrá  chlapina,  naj- 
vybranejší  starý  mládenec  celej  zemegule,  uspo- 
riadal s  niektorými  priateľmi  malú  národnú  vy- 
chádzku do  týchto  hôr  a  pozval  ta  životaschopné 
národné  veličiny  tohto  kraja.  Tam  sa  sídeš,  ty 
vŕbový  panák,  s  nejedným  priateľom,  dávnejšie 
nevideným.  Tam  si  švacneš  pohárik  dobrého 
vínka  a  zakúsneš  koláča,  pečeného  bielymi 
rúčkami  okolitých  slovenských  panien  a  pani. 
Nuž  a  za  takúto  výbornú  myšlienku  mám  ešte 
počúvať  od  vás  kapucinády?  Čo  sú  teraz  ne- 
solídne pletky,  čo  sú  daromnice ?«  deklamoval 
víťazný  Karol. 

Ja  som  bol  úplne  spokojný  s  vysvetlením 
a  Konvalinka  i  tak  vedel,  kam  nás  Karol  vliekol. 
Janko  sám  prestal  sa  mračiť  a  spriatelil  sa 
s  okolnosťami.  Pokojne  sme  stúpali  utešenou 
jarnou  horou.  Výstrely  z  pušiek  ozývaly  sa  vždy 
bližšie  a  bližšie,  a  po  chvíli  bolo  počuť  veselý 
hovor. 

»Aha,  už  poznávam  Záhorov  hlas!  O  čo  sa 
stavíš,  Janíčko,  že  ho  nájdeme  s  fľaškou  v  ruke?« 

»Keby  som  už  len  so  ženskými  nemusel 
prísť  do  rozprávky«,  dudral  Sladký.  »Všetko  sa 

mi  protiví,  čo  sa  len  zďaleka  podobá  ženskej. 
Vieš,  čo,  Ľudko  ?  My  dvaja  pri  vhodnej  príleži- 
tosti potiahneme  nejakú  bachratú  fľašu  a  ľahneme 
si  medzi  osamelé  kríčky.  V  takejto  zelenej  pu- 
stovni  budeme  sa  lepšie  cítiť,  ako  Karol,  ob- 
kľúčený vidieckymi  krásotinkami.« 

»Pozri  ho,  meštiaka  z  Potkanovej !«  riekol 
Karol.  »A  predsa  mu  Kálossy  veľkomestskú, 
superfajnovú  dámu  spolu  i  s  jej  obrovským  ši- 
ňónom  ukradol  zpod  nosal« 

Janko  už  nestačil  odpovedať,  lebo  pred  nami 
ukázalo  sa  zaujímavé  idyllické  divadlo.  Na  prie- 
store hojnou  trávou  porostlom  a  horou  s  troch 
strán  malebne  obrúbenom  videli  sme  zaujímavé 
skupiny  veselých  ľudí.  Pod  prastarým  bukom 
plápolala  hodná  vatra;  ďalej  vľavo  sedeli  a  le- 
žali, ako  práve  komu  vhod  prišlo,  hostia  okolo 
bielych  obrusov  na  trávu  prestretých,  na  kto- 
rých sa  nachodily  chutné  jedlá,  poháre  a  fľaše 
v  hojnom  počte.  Pestré  obleky  dievčeniec,  pušky 
a  pištole  po  stromoch,  veselá  vrava  —  slovom, 
celá  scéna  urobila  na  nás  veľmi  dobrý  dojem, 
tak  že  sa  Jankova  tvár  rozveselila  a  Konvalinka 
vyskočil  celý  uradovaný. 

»Vidíš,  Tóno,  títo  vedú  príjemný  troglo- 
dytský  a  kolibnícky  život«,  poznamenal  Karoi 
Zima.  »No,  ale  poďme  sa  im  tiež  zamiešať  do 
remesla.« 

Nastalo  všeobecné  vítanie,  najmä  Jankov 
príchod  bol  všetkým  milý.  Mladí  ľudia  povyska- 

kovali  so  svojich  viac-menej    pohodlných  miest 
a  obtočili  nás  dookola. 

»Na  bok,  sečnáci!«  počuli  sme  hromový 
bass,  a  čez  mládež  sa  predral  k  nám  Miško  Zá- 
hora,  pod  pazuchou  držiac  luhačovickú  fľašu 
vína.  »Páňatká  z  mesta  priniesly  istotne  smäd! 
Ah,  koho  vidím!  Sladký!  ĽaFa  ti  ho,  aká  per- 
sona! Ale  si  schudol,  Janko,  odkedy  sme  sa 
nevideli.  Tu  máš,  zapi  si  z  tohoto  fraštáckeho; 
hneď  sa  ti  tvoj  frciplot  zarumení,  ani  pivonka!« 
bramarbasoval  výborný  Mišo  a  ulieval  nám  ka- 
ždému do  pohára. 

»Nože,  no,  pane  Záhora«,  ozval  sa  príve- 
tivý hlas  starého  pána,  ktorý  sa  k  nám  priblížil 
s  fajočkou  v  ústach  a  červenom  fezi  na  šedivej 
hlave.  »Veď  len  pomaly;  páni  by  si  mali  skôr 
niečo  zakúsnuť,  až  potom  toho  vášho  drapáka.« 

Janko  dobre  poznal  pána  farára  Danišov- 
ského,  a  čez  líca  mu  preletel  Tahký  rumenec 
Starý  pán  mal  srdečnú  radosť,  keď  sa  pomedzi 
hostí  dohrabal  až  k  Sladkému.  S  úprimnou  otvo- 
renosťou vítal  mladého  svojho  priateľa  v  tomto 
kraji. 

»Neskorým  hosťom  kosti«,  pietrhol  vítanku 
Mišo  Záhora,  »i  tak  sme  už  po  obede!  A  ty, 
Ludo,  zase  budeš  čítať,  koľký  pohár  pijem  ? 
Dobre,  žes'  k  tomu  neskoro  prišiel!  Nuž  ale 
poďte  bližšie,  páni  moji,  k  našim  slávnym  ta- 
buliam!  Ondro!«  kričal  na  posluhujúceho  sedlia- 
ckeho  šuhaja.    »Toť  pánu  Tónoví    dones  krčah 

vody  z  krásnej  studničky,  ktorú  ospieval  svo- 
jimi vodovými  veršami  až  k  plaču  dotklive,  až 
sa  skaly  pukaly  a  všetka  zverina  utiekla  z  pan- 
skej hory !« 

Mišo  mal  totiž  slabosť,  že  mňa  považoval 
za  veFmi  planého  básnika,  a  možno,  ani  sa 
veFmi  nemýlil. 

Pán  farár  Danišovský  nás  zavolal  so  svojou 
okúzľujúcou  zdvorilosťou  k  improvizovanému 
stolu.  Medzitým  mladší  šuhajci  nabíjali  pušky 
a  nám  na  privítanie  nivočili  pušný  prach. 

Pri  bielom,  na  tráve  rozprestretom  obruse 
sedela  spanilá  devuška  vo  vkusných  šedých 
šatočkách.  Bohaté  vrkoče  objimaly  jej  šumnú 
hlávku;  sviežosť  horská  a  jarný  vozduch  vdýchly 
jej  na  líca  tieň  ladného  rumenca. 

Zdá  sa,  že  z  reči  pozorovala,  že  jej  poho- 
stinný otec  privedie  hostí,  a  preto  práve  vykla- 
dala chutné  studené  jedlá  z  veľkého  koša  na 
biely  obrus. 

Bola  to  Elenka  Danišovská.  Bujará  zelenosť 
trávy  a  hory  v  úzadí  zvyšovala  pôvabnosť  jej 
zjavu,  tak  že  bola  ako  pohostinná  víla  tropi- 
ckého ostrova,  ktorá  svojou  dobrotivosťou  sýti 
hlad  námorníkov,   búrou  na  brehy  vyhodených. 

Hlboký  rumenec  polial  jej  tvár,  keď  poznala 
Sladkého,  čo  som  si  ja  v  jeho  prospech  vy- 
kladal. Sladký  bol  tiež  trochu  zmätený.  Ale  po 
chvíli  našli  sa  obidvaja.  O  krátky  čas  stal  sa 
náš    trávový    stolík    strediskom    celej    zábavy: 

okolo  Elenky  sa  shromaždily  dievčinky  v  pe- 
strých šatočkách  —  a  devy  boly  zase  príťažli- 
vými magnetmi  pre  šuhajov. 

Záhora  stál  nám  nad  hlavami,  držiac  kŕčo- 
vite pod  pazuchou  nerozlučiteľnú  luhačovickú 
fľašu.  Dráždil  sa  s  Karlom.  Ich  vtipy  sa  križo- 
valy,  ako  mlunné  blesky,  ponad  naše  hlavy, 
sprevádzané  melodickým  chichotom  dievčat  a 
bassovým  srdečným  smiechom  pána  farára. 

Janko  a  Elenka  veru  nepočúvali  a  nemy- 
sleli na  to,  čo  Záhora  rozprával;  ich  myseľ  le- 
tela do  dávnejšej  minulosti  a  rozpomienky  pekne 
prežitých  chvíľ  šumely  im  dušami. 

Jankovi  bolo  zaujímavé  vedieť  každú  pre- 
menu, ktorá  sa  udala  v  Komárovej,  ba  ani  na 
Elenkinho  pavúka  v  chmeľovej  búdke  nezabudol. 

»Ztratil  sa  skoro  po  vašom  odchode«,  od- 
povedala Elenka  a  sklopila  modré  očká  na  trávu. 

Aká  bola  krásna  v  celej  svojej  útlej,  ne- 
predpojatej  prostote;  aká  vážna,  zrelá  rozumnosť 
hľadela  z  jej  veľkých  modrých  očú!  Kto  by  ju 
bol  videl  cudzími  očami,  bol  by  iste  vyniesol 
súd:  že  jej  rozvaha,  jej  rozum  ohlušuje  cit  — 
a  hlava  že  panuje  nad  srdcom. 

Janko  bol  pripútaný  k  boku  Elenkinmu  a 
jeho  tvár  skvela  sa  dobrou  vôľou. 

Staršie  panie,  ba  i  dievčence,  strčily  tu  i  tu 
hlavy  dovedna  a  šuškaly  si,  že  Sladký  predsa 
nezabudol  na  svoju  niekdajšiu  lásku.  Hľa,  motýľ, 
ktorý  odletel,  vrátil  sa  k  ruži!  A  či  nadlho? 

Závisť  i  dobrá  vôTa  bola  pohnútkou  takýchto 
šepotov,  ale  ku  cti  spoločnosti  musím  vyznať, 
že  závisti  bolo  o  veľa  menej,  ako  dobrej  vôle. 
Jankove  niekdajšie  návštevy  u  Danišovských 
nezostaly  tajomstvom  pred  štebotavým  a  večne 
kombinujúcim  ženským  obecenstvom,  a  to,  čo 
sami  zaľúbenci  ešte  ani  nevedeli,  čo  s  pozor- 
nosťou Argusa  skrývali  do  hlbín  milujúcich  duší, 
to  vedely  dávno  všetky  tetky,  strynky  a  su- 
sedky. 

To  už  raz  ináč  byť  nemôže  na  tomto  svete. 
Nuž  ale  veď  na  tom  tak  veľa  nezáleží.  Ba  práve 
klebetivosť  našich  ženičiek  má  istú  mravokárnu 
stránku:  je  prísnou  kontrolou  nad  životom  ľudí, 
a  nejeden  poklesok  vystane  len  preto,  že  hriešnik, 
chcejúci  spáchať  poklesok,  bojí  sa  ostrej  kritiky 
ženských  jazykov. 

Karol  mi  šepol  do  ucha: 

»Pozoruješ  mocnú  pravicu  ducha  Perkéo?« 

»Dobre,  dobre«,  odpovedal  som,  »je  to  jedno- 
stranná mocnosť.  Tvoji  duchovia  vládnu  nad  sta- 
rými, pijúcimi  študentmi,  ale  nevládnu  nad  žen- 
skými srdciami.  Mali  by  sme  obetovať  rusalkám 
a  vílam  týchto  hôr  —  ináč  bude  zle!« 

Miša  Záhoru  už  mrzelo,  že  prestal  byť  na 
chvíľu  strediskom  zábavy.  Pokrútil  si  fúzy  a 
zvolal  na  gajdoša,  ktorý  sa  zadumene  o  buka 
opieral: 

»Nože,  Mrňo,  nemrač  sa,  ako  kebys'  do 
papriky  kúsal!    Naduj  svoj  mech  a  zahraj  nám 

Vajanský:  Sobrané  Diela  IX.  14 

nejakú  poriadnu!  Aleže  i  so  spevom!«  doložil 
a  urobil  hodný  glg  z  pohára. 

Gajdoš  si  nedal  dva  razy  rozkázať,  nadul 
gajdy  a  počal  zručnými  prstami  piskorom  pre- 
berať. 

»Tento  národný  orchester  je  veľmi  nebez- 
pečná vec  pre  nášho  Tona.  Už  mu  žilky  hrajú 
a  čo  chviTa  bude  sa  točiť  na  trávniku  ani 
vrtielka  a  rozširovať  svoje  siahové  čongále... 
jČože  je  to  za  motyka.  .  .'« 

Gajdoš  pretrhol  Karia  tým,  že  nakrivil  svoje 
ústa  a  chrapľavým  hlasom  počal  spievať: 

»Keď  si  pán  Záhora  rozkazuje  hrati  — 
raduj  sa,  gajdošu,  bo  on  dobre  platí !« 

Improvizácia  bola  dobre  prijatá  od  spoloč- 
nosti; Mišo  siahol  voľky-nevoľky  do  vačku  a 
hodil  gajdošovi  šesták  do  huka.  Mrňo  pokra- 
čoval: 

»Keď  náš  pán  Záhora  počne  so  šestáky  — 
raduj  sa,  gajdošu,  budú  i  šupáky!« 

Veselému  gajdošovi  sa  attentát  podaril  a, 
posmelený  dobrotou  obecenstva,  rozšíril  svoje 
improvizácie  i  na  iné  osoby.  Karol  neobišiel 
suchý  a  musel  otvoriť  štedré  vrecko. 

Ľudo  Konvalinka  zbadal,  že  sa  Sladký  vý- 
borne baví  so  šumnou  Elenkou;  prištveral  sa 
k  nemu  a  preriekol: 

»Tu  je  už  fľaška  v  mojom  vačku  —  ne- 
pôjdeš so  mnou  do  osamelého  kríčka ?« 

»Čo  pokúšate  mojich  hostí  ?«  riekol  dobro- 
srdečne pán  farár  a  chytil  Ludka  za  šosy  kabáta. 
»Mohli  by  ste  nám  radšej  s  pánom  Záhorom 
predstaviť:  , Nevidel  si  otca  môjho  šlofane'.« 

Konvalinka  si  stal  so  Záhorom  do  pozi- 
túry  a  oba  prednášali  svoje  rozpustilé,  veselé 
kúsky;  pán  farár  sa  zas  práve  tak  smial,  ako 
kedysi  v  Komárovej,  a  zase  prosil  hercov,  aby 
už  prestali,  že  sa  ináč  zmyší. 

Konečne  nás  Záhora  upomenul,  aby  sme 
vyplnili  časť  programmu,  ktorá  hovorí:  »po 
obede  namiesto  čiernej  kávy  porciu  krásneho 
výhradu«.  My  sme  povstávali  s  bujnej  trávy  a 
ubierali  sme  sa  na  neďaleké  návršie,  zkadiaF 
bol  utešený  výhfad.  Sladký  podal  Elenke  ra- 
meno a  stúpal  popredku  hustou  horou. 

»Nevedel  by  si  mi  vysvetliť,  Tóno,  prečo 
sa  Janko  tak  veľmi  ponáhľa  hore  vrchom  ?« 
pýtal  sa  ma  Zima,  potuteľne  sa  uškierajúc.  »Veď 
nás  predišiel  asi  o  tridsať  krokov!« 

»Ja  tak  myslím,  že  sa  mu  suchá  nezábudka 
na  bielej  karotke  znovu  belaseť  počína.  Sme  na 
dobrej  stope  —  len  tak  ďalej !« 

Po  dlhšom  marši  vyšli  sme  na  vrcholec  po- 
horia. Pred  nami  sa  rozprestierala  ďaleká  roveíi, 
posiata  dedinkami,  ktoré  sa  ukrývaly  v  zelefi 
stromov.  Vľavo  sa  tiahla  hornatá  reťaz  kopcov 
a  obrubovala  v  okrúhlych  rysoch  obzor.  S  pravej 
strany  bolo  vidno  v  prachovom  chumáči  a  dyme 
komínov  zaobalené  mesto. 

14* 

Pán  farár  utrel  si  pot  s  čela  a,  roztiahnuc 
ďalekohľad  značnej  velikosti,  privŕtal  ho  na 
strom. 

»Poznáte  tento  punkt ?«  volal  na  Sladkého, 
napraviac  trúbu  s  dôkladnou  pozornosťou  na 
vzdialený  bod  v  rovni. 

Janko  pristúpil  k  ďalekohľadu  a  pozeral 
čez  sklá. 

»Komárová!«  zavolal  poloudiveno,  a  city 
zašlého  šťastia  obživly  v  jeho  hrudi.  »Dobre 
poznám  vežičku  bielo-stennú,  i  domky  slamou 
pokryté.  Tam  vľavo  vykúka  prívetivá  fara  — 
i  lipy,  ako  kedysi,  rozširujú  svoje  ramenisté 
konáre.  .  .« 

Janko  dlho,  veľmi  dlho  hľadel  na  Komá- 
rovú,  až  ho  Karol  odohnal,  vraviac: 

»Ty  tuším  ztrateného  pavúka  hľadáš!  Veď 
dožič  i  druhým  ľuďom  otrčiť  si  do  sveta  túto 
divotvornú  trúbu!« 

»Sem  sa  podívaj,  Karol !«  kričal  Záhora, 
napraviac  ďalekohľad.  »Tu  uvidíš  klassický 
predmet !« 

Karol  poslúchol. 

»Veď  som  si  to  hneď  myslel!  Vidím  leštín- 
sku  pančavu,  v  ktorej  predávajú  dobré  červené 
víno !« 

Pokým  garabonciáši  vystrájali  svoje  žarty, 
Elenka  stála  v  kole  priateľkýfí  a  hľadela  po- 
šmúrne  v  ďaleký  kraj.  Akási  prísna  zádumčivosť 
sedela  jej  na  rozkošných  črtách  bielej  tvári. 

Ja  som  sa  k  nej  sblížil,  a  ona  uprela  tak 
milo  na  mňa  svoje  krásne  očká. 

»Nie  je  to  smutná  vec,  keď  človek  musí 
o  pár  dní  zanechať  taký  krásny,  taký  milostný 
kraj  ?« 

Ja  som  sa  jej  s  podivením  spýtal,  či  pod 
tým  myslí  seba.  Elenka  sklopila  očká  a  pokra- 
čovala: 

»Musím  ísť  k  tetke  až  k  Vojenskej  hranici. 
Svoj  odchod  som  však  preto  tak  veľmi  uspie- 
šila,  lebo  vidím,  že  nie  som  istá  pred  bezráz- 
nymi  nápady. « 

Ja  som  bol  celý  zarazený.  »To  je  pekná 
bryndza!«  pomyslel  som  si. 

Záhora  sa  počal  žalovať  na  smäd,  a  tak 
sme  sa  dali  na  zpiatočnú  cestu.  Janko  s  Elenkou 
na  ramene  zaostávali  za  nami. 

»Nevieš,  Tóno«,  poznamenal  Karol,  »prečo 
sa  Janko  tak  pomaly  štverá  za  nami?« 

»Len  aby  ťa  tvoje  domnienky  celkom  ne- 
sklamaly,  fráter«,  odpovedal  som  tichým  tónom. 
»Elena  Danišovská  je  nie  obyčajná  tuctová  deva, 
ktorá  by  videla  v  myrte  samo  sebou  veniec 
najvyššieho  blaženstva.« 

»Ty  máš  zas  na  nose  funtové  okuliare 
z  čierneho  skla!  Chôdze  mi  s  očú,  krkavec!«  a 
odskočil  odo  mňa. 

»Keď  sme  boli  zase  na  stínnom,  horskou 
vôňou  korenenom  stanovisku,  hľadel  som  s  Jan- 
kom prísť  do  súkromného  rozhovoru. 

'>Ako  sa  cítiš,  Janíčko  ?«  spýtal  som  sa  ho, 
keď  poodišiel  z  veselého  kola. 

»V  nesmierne  trápnej  neistote  kolotá  sa 
duša  moja,  priateľ  môj  drahý.  Azda  si  už  zbadal, 
že  pohľad  na  túto  devu  roznietil  v  mojom  srdci 
dvojitým  ohŕiom  pod  kôrou  dutnajúcu  lásku, 
ktorú  len  vyrátané  úklady  rodičovských  plánov 
na  čas  vo  mne  utlumily.  Ja  vidím  v  Elenke  an- 
jela, ja  vidím  v  nej  moje  šťastie,  môj  život!  Ale 
tak  badám,  že  jej  srdce  chránené  je  prísnym 
cherubom  ženskej  hrdosti,  ktorý  drží  v  nesblíži- 
teľných  rukách  meč  vysokého  smýšľania!  Ne- 
konečnou ťarchou  leží  mi  na  svedomí  moje 
chovanie  sa  k  nej.  Ak  ma  devuška  táto  teraz 
zaslúženým  spôsobom  od  seba  odstrčí,  ver  mi, 
priateľ  môj,  tak  som  ztratený  na  veky.  Hrúza 
pekelná  ma  obcházda  len  pri  myšlienke  na 
možnosť  takéhoto  zaslúženého  trestu!« 

Janko  bol  celý  zmorený  búrnymi  citmi.  Ja 
som  ho  tešil  a  posmeľoval: 

»Vzmuž  sa  a  rozpovedz  jej  s  mužnou  pria- 
mosťou svoje  smýšľanie.  Neverím,  že  by  dobré 
srdce  Elenkino  nezabudlo  urážku,  ktorej  si  sa 
dopustil.  Dobre  som  pozoroval,  žes'  jej  nie 
ľahostajný;  dobre  viem,  ako  ťa  nosila  čez  celý 
čas  rozlúčenia  vo  vernom  srdci!« 

»Dobre,  poslúchnem  tvoju  radu.  I  tak  už  ne- 
môžem ďalej  znášať  múky  neistoty.  Nech  sa  mi 
zaiskrí  milé  ranné  slnko  na  obzore  môjho  života 
—  alebo  nech  zavalí  čierna  tma  môj  osud!« 

Vrátili  sme  sa  ku  spoločnosti.  Elenka  se- 
dela na  starom  pni  a  zadumeno  ryla  slnečníkom 
vo  voňavom  machu.  Sladký  sa  k  nej  priblížil 
a  hovoril  s  ňou  za  dlhší  čas,  pokým  sme  my 
ostatní  naše  národné  piesne  vyspevovali,  až 
hory  hučaly. 

»No,  čo  je?«  spýtal  som  sa  Janka,  ktorý  si 
ko  mne  do  trávy  ľahol. 

»Som  odsúdený !«  zašeptal  Janko  a  prse 
jeho  sa  búrne  dmuly. 

»To  je  veru  dobrá  jedna!«  pomyslel  som  si 
a  trápny  bôF  rozrýval  mi  srdce.  »Hja,  tak  je  to 
žartovať  so  srdcom  krásno-duchej  dievčiny,  tak 
je  to  nechať  hlboko  cítiace  ženské  srdce  roky 
a  roky  v  strastiach  beznádejnej  ľúbosti!  A  predsa 
som  presvedčený,  že  ho  miluje  viac,  ako  svoj 
život.  Ale  nad  šťastie  ľúbosti,  nad  svoj  život 
drží  urazená  devuška  sviatosť  svojich  citov, 
s  ktorými    sa  hrať   opovážil    nešťastný   Janko. « 

So  skormúteným  srdcom  rozpovedal  som 
Karlovi  celú  vec.  Naježil  sa,  zahrešil,  dupol  hnevne 
nohou  o  zem  a  bol  by  tuším  Sladkého  vymastil, 
keby  ho  bol  v  tú  chvíľu  pod  ruky  dostal. 

Záhora  prišiel,  nerozlučiteľnú  fľašku  pod 
pazuchou,  ku  spoločnosti  a  počal  s  veľmi 
smutno-vážnou  tvárou: 

»Slávna  spoločnosť,  s  plačom  a  so  škrípaním 
zubov  musím  vám  rozpovedať  hroznú  pravdu. 
Duša  moja  je  smútkom  očernela  —  srdce  moje 
soviera  hryzavo-hlodavý    bôľ!    Plačte  so  mnou, 

škrípte  so  mnou  svojimi  poťažnými  zubmi,  lebo 
hypokréna  nadzemská,  z  ktorej  sme  doposiaľ 
ssali  oduševnenie  a  voľnú  veselosf,  vyschla  — 
a  toto,  hľa,  je  posledná  fľaška  z  nášho  horského 
sklepa!« 

Mišo  utieral  koncom  kabátového  šosa  so 
svojho  líca  mužskú  slzu.  Potom  vymeriaval 
s  apatekárskou  dôkladnosťou  každému  ho- 
sťovi po  kvaterke  a  bral  vo  vďačnú  známosť, 
ak  sa  niektorý  hosť  zriekol  ku  všeobecnému 
dobrému  svojej  porcie.  Každému  sľuboval  pomník 
z  luhačovických  fliaš,  vyšší  nad  Cheopsovu 
pyramídu. 

Karol  sa  bol  ztratil  zo  spoločnosti.  Ešte 
nebol  Mišo  Záhora  hotový  so  svojím  vydielaním, 
keď  sme  počuli  pleskot  biča  —  a  na  trávové 
priestranstvo  vybehol  voz  s  hodným  sudom. 
Za  vozom  kráčal  Karol  a  usmieval  sa  potuteľne 
pod  svoj  fúzik. 

Tu  sa  strhol  všeobecný  jasot.  Záhora  pustil 
fľašku  do  trávy,  vyskočil  na  sud  a  objal  ho 
svojimi  mocnými  ramenami.  Nenadala  pomoc 
v  najväčšej  núdzi,  prekvapujúca  elegencia,  s  akou 
ona  od  nepremožiteľného  Karia  poskytnutá  bola, 
rozdmýchala  ešte  viac  veselosť  a  dobrú  vôľu. 
Tak  sa  mi  však  pozdávalo,  že  dve  srdcia  ne- 
sdielaly  túto  všeobecnú  veselosť.  Elenka  sa  síce 
s  priateľkami  nenútene  bavila, .vijúc  s  nimi  vence 
okrášliť  novoprišlý  sud,  ale  kto  by  sa  jej  bol 
bližšie   prizrel  do  kryštálových  očiek  —  bol  by 

ešte  zbadal  udusenú  slzičku,  ktorá  sa  úsilne 
von  pýtala,  von  na  Boží  svet,  aby  nerozpukla 
zúžené  srdiečko!  Srdce  klepalo  v  bielych  ňádrach 
a  rado  by  bolo  vypovedalo  poslušnoť  myšlienkam, 
bývajúcim  v  tvrdej  hlavičke! 

»Tóno  môj  zlatý,  ja  sa  ztratím  bez  odobierky«, 
hovoril  mi  Janko,  a  jeho  hlas  bol  bezzvučný,  sťa 
by  mal  olovo  v  prsiach.  »Už  sa  nemôžem  viac 
pretvarovať.  Nemám  sily,  abych  sa  díval  na  roz- 
veseleného  Záhoru  —  i  Karol  mi  prichádza  ako 
Mefisto,  ktorý  mi  ničí  všetek  cit  v  hrudi. « 

»Počkaj,  ty  netrpelivec!  Ešte  nezapadlo  slnko 
—  nevieš,  aký  bude  koniec  tohoto  dňa«,  tešil 
som  priateľa,  hoci  som  sám  nemal  nádeje. 

»Pre  mňa  už  zapadlo!«  pohodil  hrobovým 
hlasom,  a  akýsi  desný  úsmev  sadol  mu  na  ústa. 

Ja  som  videl,  že  šuhaj  zúfa. 

Privezený  sud,  ktorý  už  od  niekoľkých  chvíľ 
v  doline  čakal  na  Karlov  rozkaz,  sniesli  s  voza, 
usadili  pod  buk  a  okrášlili  zeleným  a  kvetmi, 
tak  že  sa  niesol  ako  dedinský  družba. 

Pán  farár  bol  dobrý  psychológ,  dobre  badal, 
že  sa  čosi  dialo  medzi  jeho  dcérou  a  Sladkým, 
a  keď  mám  pravdu  vyznať,  tešil  sa  v  duchu  tou 
myšlienkou,  že  by  veru  taký  šuhaj,  ako  Sladký, 
vedel  šťastnou  urobiť  jeho  milovanú  dcéru.  Mnohí 
zo  spoločnosti  znali  ich  pomer,  najmä  ostrovtipné 
panie,  ktoré  tam  malý  dcéry. 

»Tí  sa  zle  pomerili«,  šepkaly;  »je  to  hrdé 
dievča!  Čo  len  má  — « 

Karol  pracoval  na  čape.  O  chvíľu  sa  prýštil 
z  točky  zlatistý  mok  výborného  vína. 

Karol  ponalieval  poháre,  rozkázal  hodiť  na 
vatru  veľkú  hromadu  suchého  raždia  a  stal  si 
do  rečníckej  pozitúry  pred  sud. 

»SIávna  spoločnosť!«  počal  pozdvihnutým 
hlasom  a  z  očú  mu  svieti!  akýsi  divý  oheň. 
My  sme  sa  všetci  chytili  v  posvätný  boj  za 
národ  a  chceme  ho  viesť  každý  na  svojej  postatí 
až  do  poslednej  kvapky  krvi.  Ale  my  nemáme 
boj  len  s  poctivým  protivníkom,  nemeriame  vždy 
siiy  s  mužmi  charakteru  a  statočnosti  —  my 
sme  prinútení  často  brániť  sa  proti  ľuďom,  ktorí 
napísali  na  hanobnú  svoju  zástavu  slovo  »pod- 
losť«.  A  podlosť  nemeriava  dĺžku  bojovných 
kordov,  ale  ženie  vražedlnú  dýku  do  nahého  tela 
neozbrojenca;  podlosť  vyráža  z  rúk  našich  lie- 
skovú paličku,  ktorou  sme  si  chceli  brániť  životné 
naše  záujmy.  Posledné  groše  chudobnej  vdovy 
hodili  sme  na  oltár  národnej  osvety,  aby  sme 
si  zariadili  siene,  v  ktorých  by  mládež  naša 
zabúdala  na  divý  nemrav  a  večné  hanobenie 
slovenského  národa  a  cvičila  sa  v  materinskom 
jazyku  všetkému,  čo  je  dobré  a  krásne,  a  hľa, 
už  sa  ti  sápe  odrodilá  sai*ía,  aby  jedovatou  dlapou 
zadlávila  útly,  ťažko  odchovaný  kvietok!  Proti 
takýmto  nepriateľom  musíme  obrniť  srdcia  svoje 
divotvornou  prilbicou  lásky  a  svornosti.  Vyhoďme 
zo  sŕdc  svojich  všetky  pletichy,  a  čím  vra- 
žedlnejšie     siahajú    sebci    na    náš    život,     tým 

úprimnejšie,  tým  otvorenejšie  túľme  sa  jeden 
k  druhému  v  spoločenstve  nášho  nešťastia. 
Tvorme  jedno  mocné  bratstvo,  a  keď  nepriatelia 
dračou  krvou  napísali  na  zagánené  svoje  čelá 
slovo  »nenávisť«,  napíšme  na  vysoko  vlajúcu 
zástavu  slovenskú  Bohom  dané  slovíčko  »láska«. 
My  sme  tu  len  úzka,  malá  čiastočka  národa,  ale 
to  nás  nehatí  dať  si  nezlomné  slovo,  že  nás  bude 
pojiť  páska  nezlomného  priateľstva,  a  uvidíte, 
že  sa  ona  stane  baštou,  ktorej  nevydobyje  celá 
armáda  nepriateľov!  Dosť  nás  nenávidia  a  štvú 
vrahovia,  nechajme  teda  nanajvýš  škodnú  samo- 
nenávisť!  Myslím,  že  ctená  spoločnosť  nezavrhne 
môj  návrh,  ktorý  ta  cieli,  nechať  pletichy  a  malé 
nesnádzky  zašlých  časov  a  sľúbiť  si,  že  budeme 
v  opravdivej  snášanlivostl  a  vo  svornej  láske 
brániť  jeden  druhého  tak  pred  zlopovestnou 
háveďou,  ako  pred  nápadmi  riadnych  protivníkov. 
Tejto  slovenskej  ľúbej  a  dlho  čakanej  snášanli- 
vostl, tejto  bohomilej  svornosti  pripíjam  svoje 
srdečné  živiol« 

Karol  predniesol  slová  tieto  so  zachvacujúcou 
oduševnelosťou.  Celá  spoločnosť  pozdvihla  iskrivé 
poháre  a  úprimný,  oduševnelý  jasot  ozval  sa 
dolinou.  Pán  farár  Danišovský  pošiel  ku  Karlovi 
a  tisol  mu  so  zaslzenými  očami  ruku. 

»Vy  ste  tlmočili  moje  city,  a  keď  si  dáme  ta- 
kýto sľub,  pokojne  položím  starú  hlavu  do  blízkeho 
mi  už  hrobu,  lebo  vezmem  doňho  nádeju,  že  sa 
národ  náš  skoro  vymaní  zo  svojho  jarma!« 

A  naozaj,  tak  sa  pozdalo,  ako  by  všetky 
úzkoprsé  hranice,  osobničkárstvom  postavené, 
zmizly  boly  medzi  našimi  srdciami. 

Každý  uznával,  ako  nám  škodia  v  bojoch 
našich  večné  hádky  a  trenice,  nedôvera  a  ne- 
láska,  a  bol  hotový  odložiť  tieto  chyby.  Že  ta- 
kýmito chybami  i  naša  spoločnosť  bola  rozo- 
žraná,  hádam  nepotrebujem  dokladať.  Veď  vieme, 
že  kde  sa  dvaja  národní  ľudia  sídu,  tam  sú  často 
tri  stránky  pohromade,  z  ktorých  každá  s  ur- 
putnosťou  Tva  bráni  svoju  mienku.  Všetko  reč- 
nenie o  svornosti  nespomáha.  Ale  Karol  vedel 
to  jednoduchými  slovami  tak  narafičiť,  že  sme 
boli  celkom  premenení.  Tu,  vo  vôňavo-dychých 
horách,  po  ktorých  kráčala  kedysi  svobodná 
noha  našich  predkov,  vstúpil  do  nás  duch  pra- 
vého bratstva  a  dobrej  shody. 

»Karolko,  ty  založíš  s  nami  ešte  nový  ry- 
tiersky rád,  ktorý  vykorení  sprepadenú  sloven- 
skú svárlivosť«,  poznamenal  Záhora,  a  i  roz- 
pustilý  vták  hľadel  oduševnene,  postaviac  sa 
mocne  a  široko  pred  sud. 

Karol  odvalil  svojou  primeranou  rečou  ka- 
meň, ktorý  tak  často  leží  na  prsiach  slovenských 
podnikov. 

»Len  s  tým  i  do  života !«  napomínal  Karol 
a  blížil  sa  k  Jankovi,  ktorý  cítil  vážnosť  odu- 
ševnelého  momentu,  ale  ktorého  tvár  vyrážala 
hlodavú  bolesť. 

»Azda  nebudeš  ty  prvý,  ktorý  poruší  našu 

milú  harmóniu,  ktorý  zradí  našu  pevnosť,  z  kto- 
rej múrov  budeme  pukať  na  odrodilcov?«  a  po- 
zrel ostrým  zrakom  na  Elenku,  ktorá  držala 
v  alabastrovej  rúčke  brúsený  pohárik,  pribli- 
žujúc  ho  ku  karmínovým  perám. 

Elenka  nemohla  zniesť  pohľadu  rozjareného 
Karia  a  začervenala  sa  po  celej  tvári. 

»Odkiaľ  priletel  čierny  oblak,  ktorý  ti  ka- 
boní  tvár,  ty  cudzinec  ?«  pokračoval  Karol,  a 
jeho  zrak  sršal  ohňom  a  ešte  vždy  bol  priko- 
vaný  na  Elenkinu  ladnú  postavu. 

Trápna  tichosť  nastala  v  spoločnosti,  ktorá 
tak  zďaleka  šípila,  že  veru  medzi  Sladkým  a 
Elenkou  otvorila  sa  akási  medzera  a  že  najmä 
na  Elenke  leží  prekážka  dobrej  shody. 

Bol  to  pre  mňa  a  ešte  viac  pre  Sladkého 
hrozný  moment.  Karol  ľúbil  často  zahrať  sa  na 
Alexandra  a  pretínať  gordické  uzly  mocným,  istým 
mečom.  Ja  som.  sa  triasol  na  celom  tele,  že  sa 
mu  nevídaná  opovážlivosť  nepodarí.  Rátal  na 
rodomilovné  srdce  dievčiny;  dobre  vedel,  že  ne- 
obyčajná deva  len  neobyčajným  spôsobom  utlačí 
a  pokorí  v  sebe  ženskú  hrdosť.  Chovanie  Kar- 
lovo bolo  podivné;  väčšina  hostí  stála,  ako  by 
ich  bol  z  kameňa  vykresal. 

Elenka  bola  opravdivé  hrdinské  dievča. 
Chvíľku  sa  klátila  —  v  tom  sa  strhla  a  rých- 
lymi krokmi  bežala  ku  Karlovi  a  Sladkému, 
štrngnúc  odhodlane  svojím  pohárom  o  Jankov 
pohár.    Veliký,   búrny  jasot  vyrútil  sa  z  našich 

pŕs.  Pán  farár  Danišovský  prišiel  s  usmiatou 
tvárou  ku  skupenine.  Pozoroval  bol  zďaleka  boj 
svojej  dcéry. 

»Ach,  čo  vidím?  Tuším  už  náš  sľub  do  ži- 
vota prechádza!«  divil  sa  v  svojej  dobrosrdeč- 
nosti a  podal  Sladkému  ruku. 

Eienka  sa  hodila  otcovi  do  náručia  a  na 
jeho  prsiach  skrývala  horúcu,  zaslzenú  tvár.  Bol 
to  vrúcny,  úprimný  bozk,  ktorý  Janko  na  ruku 
pána  farára  tisol. 

»Vieš  teraz,  Janko,  kto  robí  tieto  divy?« 
obrátil  sa  Karol  k  priateľovi,  a  v  očiach  mu 
svietily  plamene  víťazstva  a  radosti. 

Pravou  rukou  ukázal  pyšne  na  ovenčený  sud. 

»Ci  poznáš  sud?  Nesedel  si  včera  pod  jeho 
panírom,  nevytrhol  ťa  už  po  druhý  raz  z  ne- 
bezpečných zákrutov  osudu?  Nepoznávaš,  ty 
nevďačník,  drevený  kaštieľ,  v  ktorom  kraľuje 
mocný  duch  Perkéo  ?  Nevidíš  jeho  vládu  zrkadliť 
sa  v  očiach  milej  Elenky  a  spolu  i  celučkej  celej 
spoločnosti,  ktorá  s  takým  bratsko-úprimným 
súcitom  sprevádza  tvoje  šťastie  ?« 

Janko  vďačným  pohľadom  odmenil  Karia  a 
s  vrúcnosťou  opravdového  priateľa  tisol  mu  po- 
dávanú pravicu. 

Eienka  sa  nevedela  hneď  nájsť  do  pomerov. 
Jej  sladká  tajnosť  stala  sa  zrazu  známou,  jej 
hrdosť  bola  odkúzlená  akýmsi  náhlym  a  neoča- 
kávaným zvratom,  ktorý  zapríčinil  zriedkavou 
smelosťou    Karol   Zima,   a  premenila   sa   akoby 

divom  v  lásku.  Dobrotivosť  otcova  a  jeho  vôľa, 
ktorá  sa  s  túžbou  dievčatka  tak  celkom  srov- 
návala,  pomohla  jej  prebrodif  sa  cez  veľkú  a 
náhlu  zmenu.  Mali  sme  všetci  veľa  potešenia 
z  víťazstva  dávnej  ľúbosti  nad  priveľkou  prís- 
nosťou oproti  samej  sebe. 

Záhora  sa  mi  pri  tomto  výstupe  veľm.i  ľúbil. 
Čez  tvrdú  kôru  jeho  hurtovného  zovňajška  pre- 
boril sa  lúč  ohnivého  citu  a  on  ho  dal  svojím 
spôsobom  na  známosť.  Vyhodil  svoj  operený 
klobúk  do  povetria  a  zareval  sonórnym  hlasom: 
»Sláva  duchovi  Perkéo!«  Našiel  hromovú  ozvenu 
v  rozveselenej  a  radostnej  spoločnosti. 

»Veru  zaslúžil  iskrivý  Perkéo,  aby  ho  ven- 
čily  také  ladné  rúčky,  aké  majú  naše  dievčence!« 
dodal  —  a  sám  sa  zľakol  nad  tým,  že  sa  mu 
nevdojak  podarila  taká  útla  galantéria. 

Karol  sa  polozlostne  usmieval  a  povedal 
Jankovi: 

»To  sú  nesolídne  pletky,  to  sú  daromnice, 
ty  starý  nespokojník!« 

Ba  i  Konvalinka  pribehol  a  hneval  ho: 

»Hej,  ale  nám  bolo  dobre  s  bachratou  fľašou 
v  osamelom   kríčku!« 

»Ale,  Janko«,  dokladal  som  ja,  »nezabúdaj, 
že  máš  dnešným  nočným  vlakom  odísť!  Nože 
sa  ponáhľaj !« 

»A  predsa  ste  vy  všetci  len  pobočné  osoby 
v  mojej  dejohre«,  bránil  sa  Janko.  »Ja  som  len 
tým  zaviazaný  vďačnosťou,  ktorí  menej  hovorili. 

ale  tým  viac  účinkovali.  A  to  sú  Karlovi  du- 
chovia sudov.  Nepožičal  by  si  mi,  Karolko,  nie- 
ktorého, aby  mi  pomohol  pomeriť  môjho  prís- 
neho otca  a  smieriť  dobrú  matku  s  takýmto  za- 
riadením mojej  svadobnej  záležitosti  ?« 

»Srdečne  rád,  hoci  i  celý  pluk,  a  stojím  ti 
nad  to  nado  všetko  za  zdarný  výsledok,  čo  by 
mal  tvoj  apuško  žulu  miesto  srdca  v  prsiach 
a  tvoja  dobrá  matka  diamant  1« 

Konvalinka  prišiel,  ako  vždy,  s  galantnosfou 
zaželať  šťastia  mladému  párku  a  povedal  Jan- 
kovi : 

»Dobre  sa  skončila  urbariálna  záležitosť. 
Celkovitú  kommassáciu  vašich  životov  sveríme 
pánu  farárovi.  Želám  mnoho  šťastia !« 

Slnko  sadlo  za  hory  a  večerná  tma  valila 
sa  z  dolín  k  návršiam.  Hostia  postavali  sa  okolo 
rozhorenej  vatry,  ktorej  plamenné  jazyky  veselo 
šľahaly  do  výšky.  Slávnostná  pieseň  vinula  sa 
z  našich  hrdiel  a  duňala  voľne  vysokou  horou, 
pokrytou  bájnym  šerom  krásneho  večera. 


Volosko  —  Venecia. 

Cestopisné  črty. 
(1905.) 


Vajanský:  Sobrané  Diela  IX.  15 


I. 

Mená  dvoch  adriatických  miest  —  no  ná- 
ramne rozdielnych  a  ďalekých  druh  od  druha 
nie  len  v  jednom  ohľade.  Prvé,  máme  nádej,  je 
mesto  prítomnosti,  hoci  ešte  malej,  a  veľkej 
budúcnosti,  druhé  je  mesto  minulosti  kolossálnej, 
tisícletej,  na  svet  hovoriacej.  Prvé  leží  na  pevnej 
skaline,  na  pôde  staroslavianskej,  druhé  na 
vratkých  ostrovkoch  a  premožených  lagúnach, 
premožených  titánskou  silou  čudného  národa, 
alebo,  lepšie,  smesi  národov,  z  ktorej  veky  vy- 
pracovaly  zvláštny  typ  veneciánsky.  Prvá  je  ešte 
maličká  obec,  malé  municípium  —  druhé  je  zo- 
vnútorná  schránka,  relikvia,  brilliantami  vyložená 
škatuľa,  v  ktorej  divom  divov  jestvoval  štát, 
jeden  z  najmocnejších  štátov  stredovekej  Európy. 

Že  obe  mená  sú  spojené  v  nápise  skromnej 
práce,  zapríčinila  moja  štrnásfdenná  cesta  na 
šiesty  kongress  slovanských  novinárov,  počatá 
dňa  11.  mája  1905.  Milotou  mojich  kollegov  a 
hmotnou  pomocou  dvoch  priateľov  bolo  mi 
umožneno  na  dva  týždne  zanechať  kabinet  a  byť 
na  kongresse  a  okrem  toho  navštíviť  čudnú  krá- 
savicu Adriatického  mora.  Dávna  túžba  —  spl- 

nená,  žiaľ,  dosť  neskoro,  keď  už  vnímavosť,  spô- 
sobnosť  prijímať  dojmy,  pružnosť  fantázie,  ostrotu 
pohľadu  neúprosný  čas  oslabil  a  sšarpal!  No, 
šťastnými  sud'bami,  peknoduchým,  sympati- 
ckým kruhom  novinárov,  spisovateľov,  básnikov 
a  potom  krásou  a  grandióznosťou  videného 
osvežel  a  zmladil  sa  cit,  napäla  sa  vnímavosť 
a  ubolená  duša  nepeknými  zjavmi  prítomnosti, 
nešťastím  vnútorným  i  zovnútorným,  osvobodila 
sa,  striasla  smútok  a  tešila  sa  aspoŕí  na  krátke 
chvíle  krásotou  a  ideálmi  umenia,  zábleskmi 
nádeje. 

Xúžbu,  videť  príležitosťou  kongressu  i  blízku 
Veneciu,  vzbudil  vo  mne  náš  Ján  KoUár  svojím 
klassickým  dielom  « Cestopis,  obsahuj ici  cestu  do 
horní  Itálie  ...  se  zvláštním  ohledem  na  slav- 
janské  živly  roku  1841.  V  Pešti,  1843.«  V  cesto- 
pise venuje  Kollár  Venecii  63  strany  —  a  všetko, 
čo  hovorí,  je  povzbudzujúce,  geniálne  pochopené 
a  umelecky  podané.  iVlŕía  naskrze  nemýli  jeho 
riskované  slaviančenie;  nemýli  ma  ani  to,  že 
skepticky  pozerám  na  jeho  historicko-filologické 
vývody  —  ja  vidím  v  tom  iba  jeho  zapálenú 
krásnu  dušu,  jeho  velikú  lásku  k  svojmu  ple- 
menu, silný  um  a  heroizmus  veľkého  patriota, 
ktorého  nezmýlily  ani  strašno-šeredné  časy, 
v  ktorých  žil,  Úškľabky  robiť  si  z  niektorých 
etymologických  podivnôstok  (daf^  času!)  zna- 
mená byť  —  filistrom- človekom.  To  všetko 
odpadá    samo    sebou,     ako    odpadajú     lupinky 

s  kveia  jabloňového.  Ale  sú  miesta  v  jeho  cesto- 
pise, ktoré  dosahujú  najvyššie  vrchole  poézie 
a  poetickej  krásy.  Jeho  apostrofa  na  more  je 
taká  krásna,  že  málo  zneliek  v  »Slávy  Dcere«, 
ktoré  by  sa  jej  mohly  prirovnať: 

»Na  mori  je  všetko  velikánske,  ohromné, 
nekonečné,  tu  zrkadlo  večnosti  a  všemohúcnosti, 
tu  Boh  bydlí  a  pôsobí  samotný  bez  ľudí:  obrazy 
a  divadlá  pevnej  zeme  ukazujú  sa  s  tohoto 
hradiska  malé,  slabé  a  matné;  na  mori  videí 
prírodu  ešte  v  stave  pôvodnosti  a  nevinnosti, 
bez  premeny,  lebo  more  dnes  je  také,  aké  bolo 
pri  stvorení:  tvárnosť  zeme  už  dávno  ztratila 
svoj  panenský  charakter  v  nezbednom  náručí 
ľudských  náruživostí,  potrieb  a  osudov;  na  mori 
človeka  len  nebo  so  všetkých  strán  objíma  a 
teší,  tu  nebo  i  nad  sebou  i  pod  sebou  vidíme, 
lebo  sa  slnko,  hviezdy  a  celá  obloha  v  ňom 
zrkadli,  more  nás  oboma  rukami  k  nebu  nesie, 
hovoriac:  »Syn  neba  si,  a  do  neba  prídeš;  duch 
si,  k  všeduchu  preletíš:  na  zemi  musíš  hlavu 
spínať  a  oči  vyvracať,  ak  chceš  niečo  lepšieho 
videť,  než  hrudu;  čierna  ruka  tiahne  ťa  všade 
do  hrobu,  a  každý  krok  opätuje  ti  to  smutné 
heslo:  prach  si,  v  prach  sa  obrátiš;  more  každé 
nešťastie  na  ňom  vzniklé  hneď  i  pohltí  a  pa- 
miatku jeho  očiam  potomstva  smaže...;  more 
vedie  k  novým  svetom  a  divom  stvorenstva, 
k  novým  národom  a  krajinám,  a  rozširuje  te- 
lesný   i    duchovný    obzor,     otvára    neprebrané 

studnice  pokladov  a  bohatstva  a  pozdvihuje 
národy  k  vznešenejším  sväzkom  a  všestrannej- 
šiemu poznaniu  človečenstva:  zem  má  úzke 
hranice  —  ako  vtáčence  v  klietke  tlačia  a  trú 
sa  tu  ľudia  a  národy  jeden  o  druhého.  Preto 
žialim,  že  náš  veliký  národ  má  taký  malý  podiel 
na  mori  a  jeho  dobrodiniach.  Temer  ani  jeden 
národ  v  Európe  nie  je  taký  odrezaný  od  mora, 
ako  náš.  Česi,  Poliaci,  Srbi,  Horvati,  Slovinci  nie 
sú  ani  dotknutí  morom;  čo  majú  Rusi,  Dal- 
matínci a  Bulhari,  to  pomerne  k  veľkosti  slavian- 
skeho  plemena  ani  spomenutia  nezasluhuje.« 

Toto  boly  myšlienky  Kollára,  plaviaceho  sa 
Brentou  k  moru  Adriatickému  a  Venecii.  Potom 
zvolá:  »Obrátiv  sa  k  západu,  zazrel  som  v  ďale- 
kosti  plávajúcu  nad  vodami  velikú  a  hrdú  labuť 

—  jej  hrdlo  veža,  chrbát  chrám,  krýdla  pred- 
mestia, labutence  okolo  nej  ostrovy:  to  bola 
»Venezia  la  dominante*!  Východ  slnka  na  nebi 

—  západ  Venecie  na  zemi!  Sparta  bez  múrov,  a 
predsa  bezpečná!« 

Za  detstva  som.  toto  čítal,  a  neraz  som  túžil 
ísť  za  stopami  velikého  Slováka.  A  teraz  s  tichou, 
uspokojenou  dušou  môžem  povedať,  že  i  ja  som 
bol  v  Arkadii  a  pocítil  van  minulých  století  a 
ich  velikého  umenia. 

11. 

Šiesty  kongress  slovanských  novinárov  Au- 
strie   svolaný    bol  do   Voloska,   ležiaceho   tesno 

na  brehu  Adriatiky,  na  dni  14.,  15.  a  16.  mája. 
Že  som  sa  mal  staviť  v  Novom  Meste  nad  Váhom 
u  zaťa  dr.  Markoviča  a  dcéry  Viery  a  ta  do- 
prevadiť  ženu,  vybral  som  sa  už  11.  mája  na 
poludnie.  Bol  krásny  májový  deň. 

V  Žiline  vstúpilo  do  vlaku  mnoho  Tren- 
čanov a  Trenčaniek;  tiahli  na  roboty,  tuším 
okopávať  cukrovú  repu.  Ledva  sa  vlak  pohol, 
už  zahučal  ich  vagón  krásnym,  harmonickým 
spevom  —  rovno:  vagón  premenil  sa  na  po- 
hyblivý organ,  letiaci  dolu  rozzeleneným  Po- 
važím. K  šumu  rodného  Váhu  znel  rodný  spev, 
zádumčivý,  silný,  farbistý,  ako  oná  kvetná  lúka 
pod  nevysokým  briežkom.  Nádhera  horno-tren- 
čianskeho  spevu  veľmi  kontrastuje  s  chudobou 
kraja,  s  nedbalým  krojom  ženských.  Lud,  čo 
má  takú  nevyčerpateľnú  pokladňu  spevu,  me- 
lódií i  textov,  halí  sa,  idúc  do  sveta,  do  surového 
šatstva,  nevkusného.  Ľud,  ktorý  má  inde  roz- 
manité, krásne  kroje,  pôvodné,  nešablonovité, 
ktorý  vyšíva,  tká,  klepluje  s  nevyrovnaným 
vkusom  a  báječnou  zručnosťou,  ukazuje  sa  svetu 
vo  veľmi  nevýhodnom  zjave.  Či  nepriťahuje  si 
tým  isté  neoprávnené  odstrkovanie  a  nevľúdne 
zachádzanie  nevzdelaných  chachárov?  Ľúto  pri- 
chodí človeku,  že  vtipný,  krásny,  utešene  zrastlý 
ľud  nepomýšľa  na  túto  zovnútornú,  ale  predsa 
dôležitú  stránku  svojho  života.  Nie  je  pravda, 
že  by  tu  bola  krajná  chudoba  príčinou.  Je  to 
akýsi   zdedený   defekt,    akási    bezcitnosť   a    ne- 

všímanie  si  zovnútorného  sveta,  ktorý  je  pre  ľud 
cudzotou,  ľahostajnou  a  nezaujímavou.  On  si 
ide  vyrobiť  niekoFko  zlatých,  ale  ináč  nestará 
sa  o  to,  čo  o  ŕíom  myslia  a  ako  naň  hFadia. 

Z  Nového  Mesta,  potešiac  sa  s  rodinou 
(medzi  inými  so  štyrmi  vnučkami),  o  polnoci 
pohol  som  sa  na  Hlohovec  do  Pešti.  Z  krátkeho, 
nepokojného  sna  zobudilo  ma  ranné,  tuhé  slnko, 
vznášajúce  sa  na  čistom  lazúrnom  nebi.  Ono 
metalo  ohnivé  lúče  na  impozantnú  kupolu  ostri- 
homskej baziliky  (toto  je  všeobecne  užívaný 
výraz,  ačkoFvek  Rudnayho  naddunajský  vele- 
chrám  nie  je  »bazilika«),  svietilo  na  širokú, 
hybnú  plochu  Dunaja,  lislo  sa  na  Hrone,  oblo- 
ženom nesčíselnými  plťami.  Do  vagóna  počaly 
vliezať  maďarské  trhové  baby  s  veľkými  nošami 
a  celými  metlami  orgovánu.  Mlely  neustále,  ako 
veterné  mlyny  pri  dobrom,  stálom  severáku. 
O  mužoch  svojich  hovorili  per  »uram«  (môj  pán), 
ale  nie  veľmi  útlo  a  lichotivé.  Na  stanici  God 
vošly  do  vozf^a  dve  trhovky  s  jasnou,  peknou 
slovenčinou.  Mňa  to  prekvapilo  a  dal  som  sa 
s  nimi  ihneď  do  reči.  Boly  z  Comádu,  neďaleko 
Godu,  evanjeličky,  Slovenky,  ako  sa  smelo  a 
svobodne  označily.  Majú  i  kňaza,  kázaval  im 
do  nedávna  každú  nedeľu  po  slovensky,  ale  už 
teraz  káže  len  každú  tretiu  nedeľu,  hoci  po  dve 
nedele  je  kostol  prázdny,  lebo  tamejší  Maďari 
málo  chodia  do  kostola.  Vytískanie  rodného 
jazyka  cirkvou  nie  je  im  ľahostajné,  ale  ich  mu- 

žovia  nevedia  sa  sprotiviť  vrchnostiam.  Všade 
tá  samá  drsná,  smutná  melódia.  Všade  tá  samá 
nesvedomitosť  cirkevných  úradov  a  servilnosť 
odrodeného  kňažstva.  Pastieri  chabo  opúšťajú 
stáda  svoje,  a  stáda  rozpásajú  sa  širinou  po 
pastvách   záhubných  a  nezdravých    močarinách. 

III. 

A  tu  je  už  Peší.  Živé,  mnohoľudné  mesto 
s  orientálnym  náterom  a  zle  napodobneným  zá- 
padným luxusom,  ktoré  posiaľ  navštevoval  som, 
len  keď  nás  ťahali  na  škripec  nejakého  tlačového 
processu.  Chcel  som  i  tu  niečo  zachytiť  a  pod- 
zemnou tramvajou  zašiel  som  do  Mestského 
lesíka  na  medzinárodnú  jarnú  výstavku  v  dome 
pekných  umení.  Je  to  dosť  chudobná  výstavka 
a  neteší  ducha.  Za  hodinu  chodíš  po  pekných 
teremoch  s  horným  osvetlením,  prezeráš  plátno 
za  plátnom,  ale  v  duši  ti  neutkvie  ničoho,  ako 
Lermontovmu  dämonovi,  letiacemu  nocou  po 
nebi  polnočnom,  šíro-šírom.  Secessia  dokonáva 
svoju  žiaFnu  existenciu.  Nemožno  povedať,  že  by 
nebola  priniesla  i  diela  pozoruhodné,  svedčiace 
o  talente,  svobode  umeleckého  tvorenia  —  ale 
čo  zostane  z  toho  pre  históriu  umenia?  Veľmi 
málo.  Koho  potešily  nedomaFované  štúdia,  nábehy 
k  niečomu  novému,  nestrovenému,  nehotovému; 
neurčitá  kresba,  pestovanie  strašného,  špatného; 
nejasná  symbolika,  pokusy  vyraziť  štetcom  ab- 

straktné  idey?  Málokoho  tieto  pokusy  potešily, 
sŕdc  nezohrialy,  myslí  nepreliíbily  a,  čo  je  hlavné, 
nevzbudily  bájnej  túžby  po  kráse,  po  ideálnom, 
vysokom,  nevšednom.  V  skulptúre  videl  som 
mnohé  torsá.  Nová  vec.  .  .  a  torso.  Torso  je  ne- 
šťastie! Rozbily  časy  sochu,  zachovalý  sa  zbytky. 
To  je  torso.  Ale  robiť  schválne  torso,  podávať 
biednu  zlomeninu,  aký  to  má  smysel?  Vykresal 
prse  a  brucho  —  ostatné  zlomil,  nezakončil,  a 
vystavuje  torso! 

Pod  večer  sadol  som  do  rýchlika,  jechajúceho 
do  Rieky.  Keď  sa  zotmilo  a  ja  som  sa  schúlil  do 
kútika,  nedali  mi  spať  traja  oblažovatelia  Rieky, 
maďarskí  úradníci  všelijakých  assekuračných  a 
námorných  spoločností.  S  akousi  rozdráždenou 
radosťou  a  víťazoslávou  hovorili  o  všetkom  mož- 
nom; bolo  v  ich  rečiach  mnoho  bezpečnosti,  na- 
dutosti a,  čo  ma  naozaj  už  i  hnevalo,  keď  sme 
prešli  uhorskú  hranicu  a  octli  sa  na  horvatskom 
území,  vyslovovali  sa  posmešne  o  Horvatoch, 
Horvatsku,  o  horvatských  nápisoch,  dosť  skrom- 
ných, lebo  na  železniciach,  i  keď  vedú  horvat- 
ským  územím,  suverénne  panuje  maďarčina.  Na 
záhrebskom  nádraží  nedovoláš  sa  piva  alebo  vína 
po  horvatsky.  Sklepník  urobí  hlúpu  tvár  (na- 
máhať sa  veľmi  nemusí  pritom)  a  povie  »kérem« 
alebo  »bitte«.  V  Záhrebe,  kam  sme  prišli  po 
dvanástej,  oslovil  ma  jeden  z  úradníkov  po  ma- 
ďarsky —  ja  som  neodvetil,  lebo  vo  mne  už 
vrelo  nad  ich  neslušnými  rečami.  Potom  prešiel 

do  nemčiny  —  ja  som  odvetil  lámano,  s  mäkkým 
vyslovovaním  spoluhlásky  »d«,  »n«.  Konečne  na 
zvedavú  otázku,  zkadiaľ  idem,  povedal  som.  »Aus 
Mukďen«,  roztiahol  som  sa  na  pol  divána  a 
zavrel  oči. 

IV. 

Na  svite  boli  sme  už  v  karstovej  pusta- 
tine —  pustatine  aspoň  naoko,  lebo  malé  fliačky 
kultúr  na  dne  karstových  lievikov  miznú  proti 
masse  šedých,  suchých  skál.  Železnica  prediera 
sa  smelo  tunnelmi  čez  hluché  skalnaté  massívy, 
beží  dráhou,  vystrieľanou  do  šikmých  stien,  via- 
duktami šinie  sa  ponad  ozorné  priepasti.  Okolo 
hlboké  lieviky,  konuse  na  špicu  postavené,  na 
dne  rukami  nasnášaná  prst',  skálím  ako  plotom 
obložená:  ona  živí  tam  révu,  malé  broskvové 
stromčeky,  záhradnú  zeleninu,  špargu  atď.  No 
i  po  stranách  vidno  neveľké,  drobným  kamením 
obložené  záhradky,  roličky.  Videl  som  pestro 
oblečené  babky  pracovať  na  týchto  miniatúrnych 
poliach:  vyberaly  skalky  a  nosily  na  kamenný 
plot,  práca  neľahká,  požadujúca  veľkú  trpelivosť. 

Dosiahnuc  najvyšší  bod  karstového  pohoria, 
počali  sme  sa  spúšťať  nadol — a  tu  v  mäkkom 
svetle  ľahunkou  hmlou  zastretého  slnka  strie 
sa  morský  záliv  Kvarnera  s  ďalekými,  amfitea- 
trálne  rozloženými  horami  a  brehmi,  posiatymi 
mestami,  villami,  dedinkami.  Roje  rybárskych 
plachtových    bariek    stoja,   zdanlivo    nepohnute 

votkané  do  nehybnej,  širokej  hladiny;  neoby- 
čajne strojne  oživujú  jednotvárnu,  slabo  belasú 
plochu  svojimi  bielymi  trojuholnými  vetrilami. 
Časom  vysoká  stena  z  kvádrov  alebo  prosto 
tvrdá  skalnatá  stráň  zakrýva  výhľad  nadol  a  na 
more.  Stena  zmizne  —  a  zase  more,  zase  šedo- 
modrá  pláň,  biele  punkty  lodí,  v  trasnom,  be- 
lasom vzduchu  Usnúce  sa  brehy  a  hory.  Tu 
more  ešte  nerobí  dojmu  pravej  morskej  veľkosti 
a  svobody:  zúžily  ho  s  troch  strán  skalnaté 
brehy  —  len  rovno  oproti  nám,  neširokým  pás- 
mom tratí  sa  ono  v  diaľke  a  pojí  sa  temer  ne- 
pozorovane s  nebom.  Nebo  je  tam  slabo  pretrh- 
nutým pokračovaním  mora.  Nerobí  tu  more 
pravý  dojem  veľkosti,  lebo  hľadíš  naň  s  ohromnej 
výšavy  —  hora  tu  konkurruje  a  vyzdvihuje  do- 
jem. Zdá  sa  ti,  visíš  nad  hladkým,  idyllickým, 
pokorným  jazerom. 

Vlak  prehrmí  ponad  rieku,  ktorá  delí  Hor- 
vatsko  od  mestského  territoria,  ako  známo,  pri- 
deleného bezprostredne  k  Uhorsku.  A  sme  v  Rieke, 
meste  výnimečného,  len  v  Austrii  možného  cha- 
rakteru. Najvyššia  moc  je  v  rukách  ľvlaďarov, 
ľud  je  slovanský,  intelligencia  s  italským  a  ne- 
meckým zafarbením,  industria  a  kupectvo  inter- 
nacionálne (francúzske,  anglické,  nemecké).  Do- 
okola živel  slovanský,  zem  slovanská,  rieky 
slovanské,  more  slovanské,  lenže  nad  všetkými 
drží  ruku  cudzota  a  rozpína  sa  ako  v  svojom. 
Len  jedno  je  isté:  hoci  i  Maďari  majú  v  rukách 

vrchnú  správu,  Rieka  nepomaďarčí  sa  nikdy. 
K  tomu  nepostačí  naplniť  mesto  maďarskými 
úradníkmi.  Oni  zostanú  tam  cudzincami  a  vy- 
sťahovalcami, a  budú  vždy  vzhľadom  na  ma- 
ďarský   šovinizmus   »in  partibus    infidelium«. 

Rieka  má  pekné  mólo  pre  lode  passažierske 
a  proti  nemu  dosť  úhľadné  námestie  s  hotelmi 
a  kaviarfíami.  V  jednej  z  nich,  »Europou«  zvanej, 
u  samého  móla  zavialo  už  vzduchom  kongres- 
sovým.  Našiel  som  tam  pri  rannej  káve  pred- 
sedu Jozefa  Holečka,  Jozefa  Kuffnera,  zname- 
nitého feuilletonistu  »Národních  Listov«,  dr.  Baxu, 
redaktora  »Radikálnych  Listov«  a  snemového 
vyslanca,  Karia  Jonáša,  radaktora  »Plzeňských 
Listov«,  Františka  Kretza,  Bohumila  Knechtla, 
redaktora  olomúckeho  »Pozora«,  Sokola-Túmu 
z  Moravskej  Ostravy,  Ostaszewského-  Baranského, 
dr.  Mazzuru  so  synom  a  iných  známych  a  kol- 
legov.  Prechádzka  mestom  neposkytovala  ani 
poučenia,  ani  potešenia.  Najviac  sa  hostia  inte- 
ressovali  mestskými  tržnicami  (Mercati),  lebo 
tam  predávajú  morské  ryby,  raky,  humre,  mor- 
ských pavúkov  a  krásne  zeleniny.  V  »Mercati« 
veje  taliančina.  Predavači  vykrikujú  mená  to- 
varov a  ich  ceny  po  taliansky,  s  južným  ohňom 
a  vreskom. 

V. 

O  2.  hodine  popoludní  dŕía  13.  mája  sadli 
sme  s  riečskeho  móla  na  parníček.  Bola  to  ďa- 

leko  menšia  časť  kongressistov,  väčšia  išla  po 
železnici,  z  Viedne  južnou  dráhou  cez  Hradec, 
ILubľanu  a  poslednú  stanicu  Matulje-Opatija,  kde 
boli  slávnostne  uvítaní  obcou  Volosko-Opatija 
a  na  fiakroch  privezení  na  byty. 

Prievoz  z  Rieky  do  Opatie  trvá  asi  ^/^  ho- 
diny, ide  sa  blízko  brehu  —  a  vľavo  strie  sa 
pokojné  more.  Rieka  mizne  a  pred  nami  skoro 
ukáže  sa  Opatia  so  svojím  skvelým,  v  slnku 
jagajúcim  sa  nábrežím,  niečo  na  pravo  rovno 
z  mora  vyčnieva  hradba  domov,  dom  nad  domom 
do  veľkej  výšky,  to  je  Volosko,  náš  hostiteľ. 

Villa  Abbazia  v  Opatii  (Pension  Hausner) 
prijala  troch  do  svojho  pohostinského  náručia: 
Holečka,  Kuffnera  a  mňa.  Dali  nám  krásne, 
svetlé  izby.  Villa  stojí  u  mora,  iba  cesta  ju  delí 
od  rozpukaných  skál,  morom  večne  omývaných. 
Na  pravej  strane  susedí  s  veľkým  kúpeľným 
domom  arcikniežaťa  Ludvika  Viktora.  Neďaleko, 
nad  samým  morom  počína  sa  veľký  park  s  ute- 
šeným, palmami  ohradeným,  k  moru  svobodným 
»miestom  fontány«.  Nad  fontánou  belie  sa  mra- 
morová skupina,  okolo  hriadky,  kolá  a  hviezdy 
najrozmanitejších  rastlín  a  kvetov  —  v  najbuj- 
nejšom  a  najsviežejšom  rozvitku.  Veliké,  čia- 
stočne obrovské  palmy  boly  v  úplnom  kvete. 
Sadli  sme  si  na  lavicu  oproti  fontáne.  Slniečko 
pripekalo:  to  bolo  jediný  raz,  čo  sme  na  ceste 
pocítili  jeho  južnú  vládu,  ostatný  čas  bolo  dosť 
chladno.  Prešli   sme  pred  veľkú  kaviareň  s  par- 

kom,  ktorého  búdky  a  kiosky  stoja  nad  samým 
morom.  Ticho  tam  bolo.  Tu  i  tu  prechádzali 
popri  nás  elegantní  hostia,  dámy  v  jarných 
úboroch,  chlapčence  s  holými  kolenami  a  ako 
bábiky  vyobliekané  dievčatká.  Vzduch  bol  čistý, 
ako  kryštál ;  od  mora  povievala  slaným  aro- 
matom  nasýtená  brísa. 

Opatia  pozostáva  vlastne  z  jednej  dlho- 
čiznej ulice  vili,  hotelov  a  ústavov.  Keď  ideš, 
zanechajúc  loď,  molom  malinkého  prístavu,  uzreš 
pred  sebou  park,  na  ľavo  i  pravo  villy  u  vili  a 
nad  villami.  Popri  brehu,  krútiac  sa  dľa  toho, 
ako  rozkazuje  línia  pobrežia,  tiahne  sa  krásne 
vysypaný,  od  mora  železným  zábradlím  opatrený 
chodník,  promenáda,  akých  som  málokedy  videl. 
Na  pravo  tesno  more  s  rozrytými  skaliskami, 
u  vody  sčernelými,  o  ktoré,  neumíkajúc,  šumí 
a  pení  sa  vlna  za  vlnou,  na  Ťavo  húšť  parku, 
skupiny  paliem  a  letohrad  u  letohradu.  A  tak 
to  ide  2V2  kilometra  až  po  prístav  Voloska, 
ktorý  končí  sa  úzkym  molom,  vrývajúcim  sa  do 
mora.  Tejto  prechádzke  od  móla  Opatie  po  mólo 
Voloska  máloktorá  iná  sa  vyrovná.  Nie  tým,  že 
vidíš  ľahké,  moderné  paláce  a  paláciky  vili,  ale 
tým,  čo  dáva  sama  príroda.  Ideš  hladkým,  bez- 
pečným chodníkom,  a  na  krok,  za  železným 
zábradlím,  vidíš  smes  rozvŕtaných,  rozpukaných 
skál,  surové,  tvrdé  nábrežie.  Naň  valia  sa  so 
zlostným  šumom  vlny  —  na  pravo  strie  sa  modrá 
hladina  Adrie,  na  Favo  belejú  sa  v  diaľke  domy 

Rieky.  Pohorie  v  šedosti  i  zelenosti  dvíha  sa 
k  nebu.  Idúc  pobrežným  chodníkom,  cítiš  sa 
intímne  bh'zko  mora,  ono  ti  je  u  nôh,  často,  keď 
príde  silnejšia  vlna,  hodí  na  teba  svoje  strie- 
borné šuminy.  A  vrie  to  pod  tebou,  ako  v  kotle, 
sypí,  vzpína  sa,  šumí  a  hrá  utešenú  melódiu 
morskú. 

Zastaneš  si  na  konci  vološčianskeho  móla, 
a  tu  sa  ti  ukáže  Volosko  v  celej  svojej  krásnej, 
temer  bizzarnej  sláve.  Do  tvrdého,  vápenného 
brehu,  na  umele  robených  terrassách,  dom  nad 
domom,  tak  že  kde  sa  strecha  spodných  domov 
končí,  tam  počínajú  sa  základy  vyšších.  Nad 
všetkým  tróni  malý  kostolík  s  dvoma  vežami  a 
»Národný  dom«  Voloska,  jeden  z  najkrajších 
stavísk  mesta.  K  nemu  musíš  sa  od  móla  škria- 
bať  príkrymi  schodmi  medzi  hromadnými  do- 
mami. Tam  ťa  už  vítajú  široké,  dlhé  bielo-modro- 
červené  zástavy,  ktoré  znamenajú,  že  si  tu 
hosťom.  Od  Opatie  ide  k  »Národnému  domu« 
taktiež  krásna,  prvotriedna  hradská  cesta.  A  tak 
tedy  v  tomto  stavisku,  vystavenom  peknodu- 
chým  Voloskom,  má  zajtra  zasedať  šiesty  kon- 
gress  slovanských  žurnalistov. 

VI. 

Po  dvoch  nociach  železničnej  cesty  žiadalo 
sa  skoro  ľahnúť,  aby  sily  osvežely  pre  nastá- 
vajúce dni  kongressu.  A  tak  darmo  volala  hudba 

mierno  kolíšuceho  mora  pod  oblokmi.  Zastrel 
som  okenice  a  pohrúžil  sa  v  hlboký  sen.  No 
o  šiestej  ráno  14.  mája  už  som  bol  u  brehu 
v  hlavnej  kaviarni,  v  železnom  kiosku  nad  samým 
morom.  Nebo  bolo  šedé  —  a  tak  i  more,  dro- 
bunký  dážď  spustil  sa  z  oblakov.  Zašiel  som 
potom  do  »Grand-hôtelu«  Zehentera,  kde  už 
mrvily  sa  zástupy  hostí  a  kde  bol  ubytovaný 
i  môj  nateraz  dvojaký  kollega  Ignác  Radlinský 
so  svojou  milou,  vysoko  vzdelanou  paňou.  Pri 
druhej  káve  (morský  vzduch  veľmi  troví)  oddali 
sme  sa  do  turistického  remesla  —  nevyhnuteľ- 
ného:  kupovania  obrázkových  dopisníc,  mariek 
(tu  »hellerových«,  sme  v  Istrii  a  nie  v  Horvatsku, 
lebo  tam  sú  »fillérové«  —  čert  ako  diabol)  a 
písanie  pozdravov  na  všetky  strany.  Tam  sišiel 
som  sa  i  s  väčšinou  známych  a  urobil  nové 
známosti.  Tak  medzi  inými  poznal  som  dvoch 
haličsko-ruských  spisovateľov,  kňazov  Vasilija 
Zapozeckého  z  Gorného  u  Stryja,  znamenitého 
novellistu,  a  straručkého,  82-ročného  Alexandra 
Sobata,  ktorý  s  nami  šiel  až  do  Venecie.  Vítal 
ma  s  pravou  srdečnosťou  prvý  horvatský  ro- 
mancier  a  poet  Šandor  Gjalski,  dr.  A.  Tresič- 
Pavičič,  mladý  literát  a  predseda  spolku  Cyrilla 
a  Metoda  Viktor  Car  (Emin),  súčasne  z  prvých 
našich  hostiteľov,  ktorý  má  malé  palazzo-villu 
v  Opatii.  Tam  bol  som  s  Osipom  Markovom 
i  jeho  mladuškou  dcérou  Feodorou.  Markov  je 
redaktorom  »Galičanina«  a  môj  známy  od  dáv- 

Vajanaký:  Sobrané  Diela  IX.  16 

nych  čias.  Feodora  sa  práve  narodila,  keď  sme 
boli  s  Mudroňom  a  Pietrom  vo  ILvove,  po  ceste 
na  kijevskú  slávnosť  pokresťanenia  Rusi.  Vítal 
som  M.  Čapka,  Fr.  Hovorku,  hlavného  riaditeľa 
toho,  čo  je  v  kongresse  a  okolo  neho.  Sišiel 
som  sa  so  statným  predstaviteľom  českej  kra- 
jinskej žurnalistiky  Miškovským  z  Českého  Brodu. 
Už  za  rána,  idúc  z  villy  Abbazia,  milo  mi  bolo 
stretnúť  sa  s  paňou  Gabrščekovou,  spolupútnicou 
do  Dubrovníka,  ktorej  manžel  A.  Gabršček  je 
v  Gorici  slovinským  redaktorom  a  vydavateľom. 
Obnovil  som  známosť  s  Mončalovským  zoLvova, 
poznal  moravského  literáta  Merhauta,  videl  som 
sasVergunom,  redaktorom  »SlavianskehoVieku«, 
a  s  dvoma  jeho  priateľmi  z  Ruska,  so  žurnali- 
stom z  Belehradu  Dušanom  Šijačkim,  ktorý  tu 
bol  hosťom.  Bola  to  veselá  chvíľa,  ale  už  blížila 
sa  10,  hodina.  Bolo  treba  ponáhľať  sa  do  Vo- 
loska.  No  teraz  sme  nešli  vedľa  mora,  ale  hlavnou 
ulicou,  pozostávajúcou  zo  samých  letohrádkov. 
Kto  by  ich  vedel  všetky  pomenovať?  Zapísal  som 
si  len  niektoré,  viac  verejné:  Štefánia,  Quarnero, 
Angiolina,  Amália,  Flóra,  Laura,  Slatina,  Liburnia, 
Rosa,  Rastislav,  Quisisana,  Ruža  Nikolajevna, 
Mignon,  Herkules  atď.  Villy  tiahnú  sa  až  po  Vo- 
losko,  tak  že  nevidno  hranice,  až  keď  octneme 
sa  pred  dvojposchodným  »Národným  domom«, 
centrumom  slovanskej  spoločnosti  Opatie  i  Vo- 
loska.  Tam  už  vrelo  ako  v  úle,  všetky  teremy 
na  prízemí   boly  obsadené  a  o  chvíľu  čulý,  ne- 

únavný  Hovorka  volal  nás  do  hlavnej  dvorany 
k  otvoreniu  VI.  kongressu  slovanských  žurna- 
listov Austrie. 

Vil. 

Veľká,  jasná  dvorana  v  prvom  poschodí 
»Národného  domu«  Voloska  skoro  naplnila  sa 
členmi  i  hosfmi  kongressu.  Po  stenách  sály 
skvejú  sa  rozmanité  heslá,  najviac  sokolské  — 
dôkazom,  že  ona  slúži  i  cieFom  telocvičným.  Na 
pr,:  »Zdravo!«  —  »Tko  Hrvat,  to  Sokol !«  —  »Ja- 
čajmo  se!«  —  »U  desnici  snaga,  u  srdcu  odvaž- 
nost,  u  misii  domovina !«  —  »Ljubimo  se!«  atď. 

Rokovanie  otvoril  Jozef  Holeček  po  hor- 
vatsky,  prešiel  potom  do  češtiny  a  vyzval  kon- 
gress,  aby  si  vyvolil  magistrát.  Predsedom  stal 
sa  Hribar,  starosta  Lubľany,  prvým  podpred- 
sedom Šandor  Gjalski  zo  Záhreba,  druhým  pro- 
fessor  Zdiechowski  z  Krakova.  Predseda  Hribar 
otvárajúcu  reč  povedal  v  piatich  slovanských 
nárečiach,  starosta  »Grada  Voloska«  Stanger 
privítal  hostí,  a  kongress  bol  by  tiekol  svojím 
formálnym  tokom,  zaujímavým  vlastne  len  pre 
stav  novinársky. 

No  tohoto  pokojného  toku  nedoprial  mu 
druhý  podpredseda  Maryan  Zdiechowski.  AčkoF- 
vek  politika  bola  vylúčená  z  rokovania,  on 
sadol  si  na  vysokého  politického  koňa...  Vy- 
razil svoju  radosť  nad  úspechmi  Japoncov,  v  kto- 
rých vidí  záloh  slovanskej   sily  a  jednoty;  spo- 

16* 


244 


ločnosf  že  shodila  autokraciu,  a  keď  bude 
utvorená  Poíša,  Ukraina  (a  boh  vie  aká  ešte 
Kavkazia,  Armenia,  Finnia,  Cigánia,  Čuchonia^ 
Mazuria,  Tunguzia,  Kalmycia  a  Krakovia),  po- 
vstane slovanské  bratstvo  a  jedinstvo... 

Zdiechowski  prednášal  tieto  alebo  podobné 
allotria  s  tvárou  nervózne  rozFútenou.  Každý 
nerv  jeho  chudej,  umnej  tvári  triasol  sa  rozčú- 
lením a  hlavne  citom  zjednej  nenávisti,  ba  až 
chorobnej  zášti.  Zášť  a  nervóznosf  nemávajú 
dobrého  vlivu  na  pravidelný  tok  rozumových  vý- 
vodov —  trápny  bol  dojem  jeho  reči,  nielen  na 
nás  dobrodušných,  starých  slavianskych  fudí, 
ale  i  na  Poliakov.  Reč  Zdiechowského,  na  po- 
čiatku počúvaná  ticho,  razom  sprevádzaná  bola 
nepokojným  šumom,  mrmlotom,  ktorý  sa  ku 
koncu  menil  a  zosiliioval  v  hluk  nespokojnosti 
a  hlbokého  zazlenia.  Rozčúlenie,  vibrujúce  v  ble- 
dej tvári  krakovského  professora,  rozšírilo  sa 
po  celej  dvorane  —  no  znamenitý  predseda 
Hribar  niekoľkými  slovami  utíšil  všetko.  Pre- 
trhol rečníka  upozornením,  že  politika,  a  ešte 
taká  aktuellná,  je  vylúčená  z  porád  kongressu... 
Čo  týka  sa  bratského  Ruska,  my  máme  pevnú 
vieru,  že  si  ono  samo  pomôže  s  vrahmi  vnú- 
tornými i  zovnútornými  a  zvíťazí  nad  nimi... 
Sála  zatriasla  sa  hromovým  potleskom  —  in- 
cident bol  odbavený. 

Ale  to  bol  i  jediný  oblak  na  obzore  toho- 
ročného kongressuálneho    neba.    Všetky  noviny 

konštatujú,  že  v  Opatii-Volosku  urobilo  pokrok 
sblíženie  rozvadených  bratov.  »Radikálne  Listy« 
tešia  sa,  že  »dve  udalosti  stály  sa  vážneho  do- 
sahu: smierenie  Srbov  a  Horvatov,  Poliakov 
s  Rusmi.  Obe  veci  zdaly  sa  ešte  nemožnosťou 
na  kongresse  v  Dubrovníku.  Toho  roku  pred- 
seda Hribar  konštatoval  pravý  opak  dubrov- 
níckych nesvárov  a  náruživých  scén.« 

VIII. 

Nejdem  nudiť  čitateľa  s  programnými  a 
formálnymi  vecami,  najviac  organizačnými  ;  ute- 
šená pohoda,  more  a  dve  zaujím  vé  mestá  lá- 
kaly  účastníkov  z  dvorany.  O  2.  hodine  shro- 
maždili  sa  vo  veľkej  sále  »Grand-hôtelu«  na 
bankett,  ktorý  dalo  novinárom  mesto  Volosko, 
Samo  sebou  rozumie  sa,  že  bol  oživený  toastmi 
a  jarou  besedou.  Temer  všetci  žurnalisti  po- 
znajú sa  navzájom,  k  starým  známostiam  pri- 
chádzajú nové,  podmienené  miestom  a  inými 
okolnosťami.  Bankett  prešiel  živo,  zaujímavo, 
bez  najmenšieho  nesúladu,  napomenutie  Gjal- 
ského,  aby  sme  sa  milovali,  našlo  úrodnú  pôdu. 
Odpovedajúc  Gjalskému,  poznamenal  istý  rečník 
v  svojom  krátkom  toaste,  že  veru  keby  bolo 
v  nás  viac  lásky,  iste  by  veci  naše  išly  hladko, 
a  nebezpečenstvo,  hroziace  nám,  dalo  by  sa 
ľahko  odstrániť  a  premôcť.  No  rečník  bol  by 
spokojný  a  s  utíšenou  dušou  vrátil  by  sa  domov, 

keby  sa  presvedčil,    že    blednú    a  miznú    stopy 
nenávisti,  ktorá  ešte  tu  i  tu  vybúši. 

Na  večer  s  dvoma  priateľmi,  prednými  žur- 
nalistmi  českými,  najali  sme  si  bárku  a  vyplá- 
vali od  móla  do  čistých  vín  mora.  Bolo  tiché, 
ležalo  pred  nami  ako  krotké  jazero.  Od  Rieky 
plával  parník,  rybárske  lode  s  ovisnutými  pa- 
rusami  pomaly  tiahly  k  brehu.  Náš  starý,  statný 
lodník  silnými  vzmachmi  vesla  hnal  malú  loďku 
ďalej  od  brehu  smerom  k  Crkvenici.  Okolo  nás 
panoval  mier,  na  tichom  južnom  nebi  počaly  sa 
zjavovať  hviezdičky,  ich  trasné,  trblietavé  punkty 
iskrily  sa  na  mori.  Skoro  plný  mesiac  stál  nad 
úžinou  Bazanskou  medzi  brehom  istrianskym  a 
veíkým  ostrovom  Čresom  (Cherso).  Okolo  nás 
panoval  mier  bohatej,  dušu  unášajúcej,  blažiacej 
•prírody,  ale  v  nás  ho  nebolo.  Tu,  medzi  šiestimi 
očami,  sami,  rozjímali  sme  o  našich  biedach, 
o  hrozných  časoch,  o  duchovnom  zatemnení  ce- 
lého pokolenia,  ktoré  rve  sa  po  niečom  čudnom, 
vzdialenom,  nesvojskom,  medzitým  čo  diela  naj- 
bližšej potreby,  súrne,  najsúrnejšie  záujmy  naše 
zostávajú  nepovšimnuté.  Podotkol  som  i  nové, 
umele  nasnované  neshody  a  mátoženia  v  po- 
meroch českých  a  slovenských,  a  mnohé  stalo 
sa  jasným  pred  očami  mojich  spolupútnikov, 
čo  im  bolo  zahalené  nízkou  klebetou  a  nevy- 
svetliteľnou intrigou.  V  tejto  morskej  samote, 
pri  blesku  mesiaca  a  tichom  trblietaní  hviezd, 
otvorily  sa  nám  duše  a  beseda  stala  sa  úprimnou. 

iskrennou.  Vyšlo,  že  i  oni,  Česi,  majú  celé  more 
bied  a  nijakej  príčiny  inými  pohŕdať.  Odpadlo 
s  duše  všetko  malicherné  a  my  sme  hľadeli  na 
celok,  na  to  hlavné  a  spolu  strašné,  na  úžasné 
nebezpečenstvo,  hroziace  celému  nášmu  ple- 
menu. Ani  sme  nezbadali,  že  náš  barkár  bol 
obrátil  svoj  čln  a,  mierno  šplechotajúc  veslom, 
blížil  sa  zase  k  molu.  Na  brehu  svietilo  mnoho 
okien  a  pouličných  lámp,  mesiac  osvietil  biele 
fagady  vysokých  dačí  a  palácov,  temné  plochy 
parku,  čudnú  strafí  pohoria,  vznášajúceho  sa 
nad  Opatiou  s  najvyššou  tam  horou  Učkou 
(Monte  maggiore). 

IX. 

Keď  som  šiel  od  večere  okolo  12.  hodiny 
domov,  začul  som  pred  villou  Abbaziou  z  tmy 
šumef  a  šplechotaf  morský  príboj.  Nebo  bolo  za- 
chmúrené a  od  mora  vial  dosť  silný,  chladný 
vietor.  Sišiel  som  až  dolu,  sadol  na  skalisko  a 
dlho  počúval  som  nekonečne  bájne  melódie 
mierne  rozhnevaného  mora.  Hladinu  bolo  videť 
černieť  sa  len  na  niekoľko  krokov,  prihusté 
oblaky  halily  nebo,  no  peny  bušujúcich  vín  le- 
movaly  skalnaté  nábrežie  belunkou,  nepokojnou 
páskou  ;  videl  som  ich  jasavý  poskok,  videl,  ako 
sa  vlny  rozrážajú  o  ostré  hrany  vápencových 
skalísk.  Toto  bolo  jediný  raz  na  celej  ceste,  čo 
ko  mne  zahovorilo  more  hlasnejšou  rečou,  ktorú 
tak  milujem,  či  sediac  na  brehu  a  či  plaviac  sa 

na  lodi.  More  mnoho  tratí  na  velebe  a  sile,  keď 
je  tiché.  Všetky  farby,  ktorými  za  ticha  hrá, 
nenahradia  jeho  junácky  pohyb,  jeho  šum  a  vír 
bežiacich,  predbehávajúcich  sa  vín. 

No  šum  uspáva.  .  .  Sobral  som  sa  do  svojej 
villy  a  otvoril  som  obloky.  Zďaleka  dorážala  do 
izby  miernená  hudba  vín,  akoby  žalobná,  roz- 
túžená.  Čo  bude?  Či  sa  utíši  moja  milovaná 
thalassa,  či  sa  rozbúri  a  nás  prikuje  k  opatij- 
skému  brehu? 

Utíšilo  sa.  Na  druhý  deň,  15.  mája,  pokra- 
čovali sme  v  zasedaní  kongressu.  Prišly  na  rad 
referády  a  prednášky  :  R.  Cejneka  o  povinnosti 
redaktorov  svedčiť,  o  novom  tlačovom  zákone 
dr.  Ant.  Beaupré  (redaktor  »Glosu  Naroda«), 
o  potrebách  haličskej  ruskej  tlače  Osipa  Mar- 
kova. 

Nasledoval  rýchly  spoločný  obed  v  »Národ- 
nom  dome«;  o  jednej  hodine  muselo  byť  všetko  na 
ceste  k  vološčianskemu  úzkemu,  ďaleko  do  mora 
vrývajúcemu  sa  molu.  Na  konci  móla  stojí  malý 
majáčik,  ktorým  dáva  sa  znamenie,  čo  sa  deje 
na  otvorenom  mori.  Pri  majáčiku  nedvižné 
stála  pekná,  veľká  loď  Horvatsko-uhorskej  paro- 
plavebnej  spoločnosti  »Tatra«,  a  my,  ako  jej 
liostia,  hrnuli  sme  sa  na  palubu  našej  »Tatry«, 
len  žiar,  s  dlhým  prvým  »á«.  Kapitán  a  matrózi 
sú  všetko  dobrí  Horvati,  najviac  Dalmatínci.  Na 
lodi  bolo  do  300  hostí  i  domácich.  Loď  skoro 
odbila  a  obrátila  sa  na  skvelý  hotel,  na  bohatú 

reštauráciu.  Počali  rozdávať  studené  jedlá  a  zá- 
kusky: sandviše,  šunky  a  načapovali  na  palube 
nifckorko  súdkov  dobrého  piva. 

Loď  išla  prekrásne.  Modrá,  do  alazarinovej 
farby  hrajúca  hladina  ostro  rezaná  bola  nosom 
slávnostne  okrášlenej  lodi.  Veselo  vialy  vlajky 
na  sfažŕíoch  a  hajno  morských  čajek  bezsta- 
rostne trepotalo  krýdlami  nad  loďou. 

X. 

Paroplavebná  spoločnosť  »Ungaro-Croata« 
patrí  ku  krajším  zjavom  v  národnom  i  národo- 
hospodárskom živote  Horvatska  a  slovanského 
prímoria  vôbec.  Nemýli  nás  utrakvistický  firnajs, 
ani  dlhé  ,á'  nad  staro-slovanskou,  srdcu  milou 
»Tatrou«  —  niečo  sa  musí  hodiť  molochu,  je  to 
libácia  pred  modlou  šovinizmu.  Spoločnosť  má 
32  veľkých  parolodí,  ktoré  obstarávajú  kupeckú, 
poštovnú  a  passažiersku  službu  na  celom  dal- 
matínskom  pobreží  od  Rieky  do  Kotora,  potom 
z  Rieky  do  Venecie.  Má  päťmillionový  pracujúci 
kapitál,  2000-zlatová  účastina  vystúpila  na  5000  zl. 
Na  lodiach  veje  slaviansky  duch,  hoci  kom- 
mando  je  italské;  starý  zvyk  nedá  sa  ľahko 
vykoreniť. 

»Tatra«  veselo  rezala  vlny  okolo  Rieky, 
ktorá  je  dosť  malebná  od  mora  z  istej  diaľky. 
Nevidíš  fadessy  činžiakov,  monotónnych  plôch 
kasárnických    hotelov  a  úradných  stavísk.    Pri- 

roda,   more,   šedé  i  zelené   výšiny   postaraly  sa 
o  malebnosť  a  krásotu. 

Na  lodi  šumel  život,  viedly  sa  rozhovory, 
domáci  poučovali  hostí.  Onedlho  úzkou  úžinou 
vrazili  sme  do  Bakarského  malého  zálivu.  Utešený 
morský  kút,  ohradený  vysokými  bralami,  tuho 
rozrytými  parallelnými  líniami:  to  sú  všetko 
vinice.  Až  po  najvyšší  kraj  samé  úzunké  ter- 
rassy,  jedna  nad  druhou  —  ale  pusté,  suché. 
Neskveje  sa  tam  sytá  zeleň  blahodarného  viniča. 
Ale  nebolo  kedy  o  tom  premýšľať.  Tu  mesto 
Bakar,  pod  vysokým  šedastým  bralom,  tu  už 
zahrmely  mažiare,  a  ich  hrom  odrážal  sa  od 
tvrdých  brál  trojakou  ozvenou,  prešiel  ponad 
naše  obnažené  hlavy  a  tratil  sa  za  nami  v  šírej 
hladine  morskej:  a  breh  zakvitol  pestrým  hlúč- 
kom ľudí.  Ozvala  sa  pieseň  »Hej,  Slaveni,  ešte 
naša  reč  slavenska  žije!«  —  tam  na  suchom 
bakarskom  brehu,  na  kamennom  mole  i  tu  na 
hrdej  horvatskej  lodi.  Zástavy  vialy,  šatky  tre- 
potaly  vo  vzduchu.  »Živili  Slaviani!«  volalo  nám 
neznáme  obecenstvo;  neprestal  spev,  neprestalo 
volanie,  pokiaľ  »Tatra«  nehybne  stála  v  prístave, 
pokým  loďná  krutka  odpočívala.  Bolo  to  bratanie 
»en  distance«.  Ale  vrelé,  dvíhané  myšlienkou, 
že  predsa  ľud  cíti  veľkosť  slavianskej  idei.  To- 
mášikova  pieseň  i  tu  bola  slávnostným,  jediným 
emblémom,  jediným  heslom,  ktorému  porozumel 
každý  z  roztrhaných  slavianskych  kmeňov,  záuj- 
mov a  protiv.  V  piesni  Tomášikovej  máme  veľký 

poklad  duchovný  a  len  najhnusnejší  podliak  môže 
zľahčovať  túto  srozumiteFnú,  sjednocujúcu,  odu- 
ševňujúcu hymnu.  No  skoro  zašumela  loďná 
krutka,  loď  pomaly  obrátila  sa  zase  k  úzkemu 
prieplavu.  Ešte  durkanie  mažiarov,  ešte  spev  a 
volanie.  Loď  sa  pohla  do  rýchleho  behu  a  zane- 
chala Bakarcom  iba  oblak  dymu  zo  svojho  vyso- 
kého a  širokého  komína.  Či  nezanechala  i  inšie? 

»Prečo  sú  brehy  také  suché  ?«  spýtal  som 
sa   starého   matróza,   ktorý    nám    čapoval   pivo. 

»Vidíte  tamtie  domy?«  odvetil,  ukážuc  na  ne- 
sčíselné  kamenice  pod  horami  i  v  horách.  »Sú 
všetko  prázdne.  Doskami  a  skálím  zatarasené 
obloky,  len  bóra  skučí  skulinami  v  búrnych 
nociach.  Ľud  všetek  je  v  Amerike  a  inde.  Roz- 
ptýlila  ho  fyloxera,  ktorá  vypila  prameň  výživy 
jeho.  Nik  nestaral  sa  o  ľud,  nepomáhal  —  mohli 
nahradiť  zkazu  novým  révím,  ale  nie,  hľadeli, 
tuším,  s  utajenou  radosťou,  že  ľud  hynie  a  tratí 
sa.  Ľud  pracovný,  z  oných  skál  produkoval 
víno,  ohnivé,  bakarské,  ktorému  išiel  chýr  — 
Francúzi  prichádzali  ho  kupovať,  keď  ešte  bolo 
muštom.  Dobrý  to  bol  ľud,  mierno  majetný, 
spevný,  veselý.  Niet  ho.  Rozplynul  sa,  ako 
dym,  ako  para.  Boh  bude  účet  požadovať,  u  ľudí 
niet  smilovania!« 

XI. 

No  predsa  niečo  dostali  Bakarci  za  toľké  ne- 
milosrdné údery  suďby:    nautickú  školu,   ktorej 

žiaci  môžu  dosiahnuť  hodnosti  kapitána  —  keď 
sa  dobre  pousilujú  v  praxi  na  širokom  chrbte 
oceána.  (Toto  je  nie  moje  epiteton,  ale  Homé- 
rovo. Kto  by  nemyslel  na  Homéra,  na  Ilias  a 
Odysseu,  keď  sa  stýka  s  morom?  Obe  najväčšie, 
najkrajšie  epose  človečenstva  a  všetkých  časov 
zaváňajú  slanistým  zápachom  mora.  Ono  spo- 
kojno  i  búrno  šumí  do  ich  božských  hexame- 
trov.)  Jazyk  na  bakarskej  nautickej  škole  je 
horvatský  —  pravda,  učia  sa  i  druhým  jazykom, 
zvlášte  italskému,  panujúcemu  ešte  vždy  na 
Adriatike.  Nuž  veď  západné  jej  pobrežie  tvorí 
Itália,  s  národom,  keď  i  slabým  politicky,  no 
národne  veľmi  silným,  rozpínavým,  s  národom, 
ktorý  môže  sa  chlúbiť  trojnásobnou  kultúrou 
a  starinou,  rešpekt  vzbudzujúcou. 

Vyjdúc  z  bakarského  zálivu,  skoro  ukázala 
sa  na  brehu  vFavo  Kraljevica,  mesto  pomorské, 
taktiež  biedou  stenčené  a  austriackou  starostli- 
vosťou zúbožené.  Nad  samým  morom  vypína  sa 
do  výšky  hrad  Frankopánov,  veľký,  impozantný 
hrad,  teraz  kláštor  jezuitov.  Niektorí  páni  žur- 
nalisti binoklovali  na  bývalý  hrad  frankopanský 
s  istou  liberálnou  iróniou  —  no  razom  sídlo 
jezuitov  zapestrelo  sa  zástavami,  na  podhradí 
zadunely  mažiare  a  s  balkónov  a  okien  páni 
pátri  kývali  bielymi  ručníkmi  v  ústrety  pomaly 
plávajúcemu  korábu.  A  mólo  naplnilo  sa  hlúč- 
kom ľudí,  oduševneno  nás  vítajúcich.  Zase  za- 
vznela    Tomášikova    hymna,    srdcia   živšie    za- 

búchaly,  na  očiach  mnohých  sperlily  sa  slzy. 
No  koráb  zašumel  svojou  krutkou  a  Kraljevica 
zmizla. 

A  pomaly  povstávalo  na  lodi  všeobecné 
bratanie,  cit  rodinný,  priateľský.  Ľvíčence  hraly 
sa  s  baránkami  a  kocúrkovia  s  myškami.  Loď 
nie  je  tabuľa,  ani  poradná  sieň,  kde  všetko  ide 
pod  istým  kommandom,  pod  auktoritou  pred- 
sedov a  riaditeľov  stola.  Tu  je  všetko  voľné, 
nenútené,  rovné,  neveiené;  gruppy  svobodne 
tvoria  sa  a  zase  svobodne  sa  rozptyľujú,  nik 
nebanuje,  že  sa  pripojil  ku  skupine,  nik  ne- 
banuje,  keď  sa  odialil.  Na  nose  lodi,  nad  ostrým 
uhlom,  režúcim  vodu,  na  samom  zadku  za  kor- 
midlom, nad  vrtiacou  sa  a  šuminy  tvoriacou 
krutkou,  pod  plachtovým  baldachýnom  na  pa- 
lube, v  elegantnom  salónku  kajuty  —  všade 
nájdeš  ľudí  veselo,  nenútene  besedujúcich  a  jeden 
druhého  uvažujúcich.  Nik  sa  nevypína  nad  dru- 
hého, nerobí  sa  »wichtig«,  nerysuje  sa.  A  veď 
to  ani  nemožno!!  Kto  by  chcel  urobiť  sa  smieš- 
nym pod  týmto  južným,  tuho-modrým  nebom, 
v  tejto  vyberanej,  vysoko  vzdelanej  spoločnosti? 

Hostiteľ  bol  nevidný,  všetko  išlo  darom, 
padalo  s  neba.  Pravá  Arkádia,  pravá,  krátka, 
no  milá  idylla!  Ach,  keby  s  ňou  len  tak  tuho 
nekontrastoval  život  skutočný!  Ach,  keby  si 
mohol,  človeče,  ušlý  od  mnohoročnej  práce, 
keby  si  mohol  tento  arkadický  cit  sdielať  so 
svojimi    milými,   blízkymi,    so  svojimi    drahými 

bratmi  a  sestrami  slovenskými!  Keby  si  mohol 
všetkým  sdelif  svoj  dojem,  svoje  radostné  roz- 
čúlenie nad  krásami  kraja,  mora,  neba!  Náručie 
úzke  —  šíry  cit! 

Tu  nad  šumiacou  krutkou,  pováľaní  na  lod- 
ných povrazoch,  po  dlážke  palubnej,  na  stopke 
ohromnej  kotvy,  shromaždili  sa  slovinskí  mladí 
Fudia,  tuším  členovia  speváckeho  spolku,  a  po- 
čali spievať  svoje  prekrásne  slovinské  piesne. 
Kto  nepočul  slovinského  spevu,  ťažko  si  pred- 
staví jeho  ľubozvučnosť  a  pravú  južnú  nehu. 
Harmonické  je  to  ako  organ,  sladké  ako  med. 
Potom  prešli  na  horvatské  ohnivé  melódie,  z  tých 
na  ruskú  »Ne  šej  ty  mne,  matuška,  krasnyj 
sarafan«  a  končili  s  »Bože,  čaria  chrani«.  Klo- 
búky letely  s  hláv. 

A  už  sme  ticho,  bez  prívetu,  bez  vítania 
plávali  okolo  krásnej,  no  nemej  Crkvenice.  Na 
tuho-zelenom  úzadí  dvíha  sa  tam  štyriposchodný 
palác,  hotel  Therapia,  s  nízkymi  arkádami.  Ale 
to  len  tak  šuchlo  okolo  nás  —  scenéria  menila 
sa  bez  prestania. 

XII. 

Ostrov  Krk  (Veglia)  tiahol  sa  na  pravo, 
Morlacká  úžina  medzi  ním  a  pobrežím  pomaly 
sa  šírila.  Mesto  Novi  vítalo  nás  horeopísaným 
spôsobom.  Konečne  vplávali  sme  do  širokej  zá- 
toky u  Senj  —  to  bol  najďalší  punkt  našej  pre- 
chádzky.   Tu   sme   opustili  loď  a  vhrnuli  sa  do 

mesta,  dosť  pustého.  Nik  nás  nevítal  —  pred 
kaviarňou  nad  morom  sedelo  niekofko  Senj- 
čanov,  Tahostajne  hľadiacich  na  hostí.  Senj 
(Zengg)  je  kráľovským  svobodným  prístavným 
mestom  v  horvatsko-slavonskej  stolici  Lika- 
Krbava;  prastaré  mesto,  že  vraj  založené  ešte 
senonskými  Gallmi.  Roku  452  vydobyl  ho  Attila, 
v  dvanástom  století  bolo  rozrumené  barbarskými 
hordami.  Na  kráľovské  mesto  povýšil  ho  kráľ 
Matiaš  roku  1488.  Teraz  má  3000  obyvateľov, 
je  sídlom  katolíckeho  biskupa,  biskupského  kon- 
zistoria. 

Niektorí  sme  vošli  do  chrámu,  veľmi  pek- 
ného. Zvláštnosťou  sú  v  chráme  povešané  vóta: 
celé  modelle  lodí.  To  venovali  námorní  obchod- 
níci chrámu  či  už  z  vďaky  za  šťastný  návrat, 
či  zo  smútku,   že   ich    lode   zahynuly   na   mori. 

Asi  za  hodinu  zatrúbili  na  lodi:  to  nás  loď 
už  volala.  O  malú  chvíľu  sme  sa  ubierali  zrý- 
chleným tempom  nazad.  Mrkalo.  Elektrické 
svetlá  zajagaly  sa  na  lodi.  Už  bolo  hodne  tma, 
keď  sme  zastali  pred  Opatiou.  Tu  malo  byť 
slávnostné  finále  malej  morskej  výpravy  našej: 
ohňostroj.  A  skutočne:  zlatý  had  vzvil  sa  na 
vološčianskom  mole,  za  ním  druhý,  tretí,  až 
povstaly  celé  snopy  ohňami  a  hviezdami  sršia- 
cich rakét.  S  lode  odpovedali  tiež  raketami,  a 
ohňostroj  počal  sa  v  celej  svojej  sláve.  1  tu 
more  všetko  zveličovalo,  všetkému  dodávalo 
krásy  a  blesku.    Ako   vysoko   raketa   vzvila  sa 

k  nebu,  tak  hlboko  jej  obraz  vrýval  sa  do  hlbiny 
morskej.  Všetky  kolá,  guirlandy,  špirále,  slnká 
boly  zdvojené,  zjasnené,  zveličené  morským 
zrkadlom. 

Večer  počul  som  veFmi  dobrú  anekdotu 
o  predsedovi  novinárskeho  sväzku  Chylinskom. 
Chyliňski  je  veľmi  milý,  ale  trochu  márnivý  pán. 
Keď  bol  prvým  predsedom  IV.  kongressu  v  Dub- 
rovníku, dali  mu  byt  v  dome  dubrovníckeho 
biskupa  Marcaliča,  znamenitého  horvatského 
patriota,  obzoráša.  1  telegrafoval  žene:  »Glúck- 
lich  angekommen,  Bischofspalais  abgestiegen.« 
Kollega  Levický*),  prijdúc  do  Splitu,  kde  nachá- 
dzajú sa  pozostatky  velikého  paláca  Diocletia- 
novho,  telegrafoval  Chyliťiskému:  »Glucklich  an- 
gekommen, in  Kaiserpalais  abgestiegen.«  (Šťa- 
stlivé som  došiel,  složil  som  sa  v  cisárskom 
paláci.)  No  na  tomto  kongresse  Chyliiíského 
nebolo  —  stal  sa  druhým  starostom  mesta  Kra- 
kova a  nemohol  prísť. 

Tretí  deň  kongressu,  16.  mája,  o  11.  hodine 
zakFúčili  kongress  pri  dosť  slabej  účasti.  Ne- 
možno dosť  nehaniť  členov  kongressu  za  ich 
netrpelivosť.  Dva  dni  ako-tak  vydržia,  ale  i  vtedy 
je  dvorana  ako  úl  —  tretí  deŕ^  už  s  veľkou 
biedou  vie  Hovorka  nasháŕíať  slušné  číslo  účast- 
níkov. Ústredný  sväz  mal  svoje  zasedanie  o  9.  ho- 
dine. Išlo  to  všetko   rýchlo   a  správne.   Miesto- 


*)  Zavraždený  roku  1909  vo  Lvove.  Pozn.  autora. 

predsedovi  Jozefovi  Holečkovi  ďakovali  kolle- 
govia  za  neúnavnosť  a  takt,  ktorým  riadil  sväzok, 
taktiež  F.  Hovorkovi,  sekretárovi  sdruženia  a 
najčinnejšiemu  členovi  kongressu.  Magistrát  bol 
znovu  potvrdený:  predseda  Chyliňski,  podpred- 
seda Holeček,  sekretár  Hovorka,  pokladník  Kuff- 
ner.  A  tým  bolo  po  officiálnom  kongressovaní. 
Železnicou  so  stanice  Matulje-Opatia,  parníkmi 
a  parníčkami  s  móla  Opatie  a  Voloska  rozpŕchli 
sa  páni  žurnalisti  na  všetky  štyri  strany  sveta. 
Na  obede  bol  som  s  Mazzurovci  v  Grand- 
hôteli,  po  obede  u  hostiteľa  nášho  pána  Viktora 
Cára  Emina.  Jeho  krásna  villa  leží  neďaleko 
hotela.  Vítala  nás  jeho  pani,  krásavica-Horvatka, 
že  vraj:  »casa  piccola,  core  grando«  (dom  malý, 
ale  srdce  veľké),  no  i  dom  nie  je  taký  malý,  a 
srdcia  naozaj  vrelo  bily  v  ústrety  hosťom.  U  Cára 
shromaždila  sa  dosť  veľká  spoločnosť;  ohnivé, 
temné  víno  zablyslo  sa  granátovým  leskom  v  brú- 
sených pohároch.  Zaujímala  ma  bibliotéka,  na- 
ozaj temer  vyčerpávajúci  výbor  všetkého,  čo 
poskytly  najcennejšieho  literatúry:  nemecká, 
italská,  francúzska,  anglická  a  ruská,  nepočí- 
tajúc celú  srbsko-horvatskú  literatúru.  No  krátke 
len  okamihy  mohol  som  tráviť  u  Cára  Em.ina  — 
mal  som  ísť  do  Rieky  s  Radlinskovci .  .  .  Hľadám, 
behám  po  celej  Opatii,  Volosku  —  nebolo  ich. 
Konečne  s  kollegom  Karlom  Jonášom  skočili 
sme  na  paroloď  a  plavili  sa  do  Rieky. 

Vajanský:  Sobrané  Diela  IX.  17 

XIII. 

Dňa  16.  mája  o  pol  piatej  prišli  sme  do 
Rieky.  Kollega  Jonáš  pomáhal  mi  hfadať  Radlin- 
skovcov,  prebehli  sme  všetky  hotele  a  reštau- 
rácie —  ale  márne.  Už  sme  sa  chystali  preno- 
covať v  Rieke  a  ráno  železnicou  na  Sv.  Peter 
do  Venecie.  No  náš  dobrý  kamarát  a  zkúsený 
cestovateľ  Pytlík  dozvedel  sa,  že  nás  Ungaro- 
Croata  vezme  na  paroloď  za  polovičnú  cenu  — 
keď  sa  vykážeme  žurnalistickou  legitimáciou. 
V  agentúre  paroplavebnej  spoločnosti  veťmi 
ochotne  vydali  nám  kartičky  na  I.  triedu  za 
poplatok  III.  triedy,  tuším  za  4  koruny;  2  ko- 
runy priplatil,  kto  chcel  mať  posteľ.  Loď  mala 
ísť  o  8.  hodine  večer. 

Prezreli  sme  si  ešte  Rieku,  posilnili  sa  plzeň- 
ským a  hajde  na  palubu.  »Hegedlis  Sándor« 
volá  sa  loď,  nová,  s  veľkým  luxusom  stavaná, 
ktorá  nás  prijala,  ticho  stojac  u  veľkého  móla. 
Pri  spoločnej  večeri  v  utešenej  jedálni  vyšlo, 
že  nás  Slavianov  je  tu  hodne:  bol  dr.  Vergun, 
jeho  priateľ  Timofej  Alexiejevič  Lebedinskij 
z  Orla,  kandidát,  staručký  farár  haličský  Alex. 
Sobat,  Markov  s  dcérou,  z  Belehradu  mladý, 
trojdenný  manželský  pár:  redaktor  »Večerných 
Novostí«  Djuro  Pachtrmac  s  paňou  Vidosavou, 
černookou,  štíhlou,  ako  jedľa,  opravdovou  juho- 
slavianskou  krásavicou.  Pri  večeri  šiel  rozhovor 
po  rusky,  a  to  veľmi  živo,  nenútene  —  to  bola 

ešte  kongressová  nálada.  Vedľa  nás  sedel  a  ve- 
čeral s  nami  i  maďarský  párik,  iste  tiež  na  sva- 
dobnej ceste.  Dvaja  Itali  čítali  žurnále  u  stola 
na  prostriedku,  a  bledá  anglická  miss  rozvalila 
sa  na  diváne  celkom  ako  doma.  Na  elegantných 
schodoch  sporili  dvaja  Francúzi.  Ako  vidno,  spo- 
ločnosť pestrá,  ako  orientálny  koberec.  Redaktor 
»Večerných  Novostí«  ľutoval,  že  sa  my  »Slaveni« 
tak  málo  poznáme,  že  niet  medzi  nami  pravých, 
duchovných  stykov.  Ale  tu  sú  viac  vinovatí  páni 
Srbi,  ktorí  sú  svobodní,  samostatní,  štátne  sria- 
dení.  Nám  sú  ruky  poviazané,  náš  daňový  groš 
neslúži  národom  slovanským,  ale  proti  nim.  No 
Srbom  je  milšie  drobiť  sa  na  strany,  ešte  i  na 
sociálnu,  hoci  u  nich  fabriky  možno  počítať  na 
prstoch  jednej  ruky,  a  zápalku  volajú  už  ma- 
šinou. 

Bola  temná,  južná  noc,  vial  dosť  chladný 
vietor  od  juho-východu,  na  palube  —  hoci  si 
nevidel  ďaleko,  iba  čo  spenené  neveľké  vlny 
lisly  sa  v  svetle  elektrických  lámp  —  bolo  voľno, 
priestranne,  milo.  Nechcelo  sa  ešte  spať.  S  dru- 
hého poschodia  paluby  ozýval  sa  ruský  spev. 
Tešil  som  sa  na  východ  slnka,  ale  dosť  husté 
oblaky,  rozvalené  nebom,  neoprávfíovaly  k  veľ- 
kým nádejam.  Vliezol  som  teda  do  kabiny  na 
svoju  úbohú,  úzku  posteľ.  No  o  štvrtej  ma  už 
netrpelo  —  oblial  som  hlavu  dosť  čerstvou  vodou 
z  lodného  vodovodu  a  vyšiel  do  sály.  Jonáš 
nemal    postele,   a    našiel   som    ho   v   salóne    na 

dvoch  stoličkách,  hlavu  na  hŕbe  zahraničných, 
hodne  starých  novín.  Šli  sme  na  palubu.  Aká 
radosť  —  na  východnom  nebi  bolo  dosť  jasno, 
iba  tenké  pruhy  priezračných  oblakov  ťahaly  sa 
ponad  líniu  mora.  More  bolo  mierne  rozkolí- 
sané nočným  vetrom.  Razom  pruhy  oblakov  za- 
farbily  sa  Fahunkou  červeňou:  to  boly  prvé  lúče 
slnka,  ale  už  počaly  meniť  farby  do  modrastá, 
liliova,  zelenkastá.  Ako  by  otváraly  bránu  ne- 
bies v  ústrety  slnku.  Shora  hupol  na  jasné 
obláčky  akýsi  mrak,  ako  by  chcel  bránu  zase 
zatvoriť,  ale,  dotknúc  sa  jasných  kamarátov, 
ihneď  i  sám  zjasnil  sa  a  počal  ihrať  dúhovými 
farbami,  ako  brilliant,  ohromný,  kolossálny  bril- 
liant,  akého  nemá  ani  žezlo  ruského  cára  a  ko- 
runa Veľkej  Britannie.  A  jas  tuhol,  prehlboval  sa, 
šíril  —  tu  vykukol  diskus  slnka,  len  segment 
jeho  jasavej  lebky  —  a  už  ako  strela  letel  od 
neho,  cele  bieleho,  po  mori  široký  ohnivý  prút, 
vlastne  ohnivý,  Usnúci  sa,  kolíšuci  sa  potok  ko- 
vovo svieťaceho  svetla  —  od  kraja  obzoru  až 
po  boky  našej  lodi.  Polovica  slnka  je  už  nad 
morom,  lezie  z  neho,  ako  z  ranného  kúpeľa, 
vyumývané,  tak  že  oči  bolia  a  hlava  sa  krúti. 
Je  skutočne  biele,  ako  srieň,  a  predsa  rozosiela 
ohnivé,  farbisté  pruhy,  ohnivo,  farbisto  oblieva 
obláčky.  Primnoho  jasu.  No  oblaky  počnú  mierniť 
jagotanie,  kovový  pruh  od  slnka  k  lodi  bledne. 
Čo  je  to?  1  samo  slnko,  už  cele  von  z  vody, 
zaserie  sa,  tratí  sa,  hoci  ho  oblaky  nezastierajú. 

Pruh  už  celkom  mizne,  mizne  jas,  mizne  slnko, 
a  na  celý  okršlek  jedným  razom  klesne  odkiaľsi 
s  neba  hustý,  šedý  závoj  hmly.  Takej  silnej,  že 
zahasila  pochodeň  východu,  a  od  lodi  nevidel 
si  ani  na  desať  krokov.  Výstražná  trúba  (Nebel- 
horn)  počne  trúbiť,  každú  druhú-tretiu  minútu 
ozýva  sa  od  kotlov  jačiaci,  prenikavý  huk,  kolá 
a  piesty  lodného  parostroja  pomaly  ustávajú 
v  práci,  krutka  sa  len  pomaly  vrtí  okolo  svojej 
osi  —  stojíme.  Hmla  zahalila  slnko,  no  i  za- 
stavila našu  loď.  Mliečna,  všade  vnikajúca  hmla. 
Akýže  to  bude  vjazd  k  lagúnam? 

XIV. 

Už  som  v  duchu  oplakal  dojem  prvého  po- 
hľadu s  morskej  strany  na  Veneciu.  Netrebná, 
mliečna  hmla!  Loď  bála  sa  pohnúť,  aby  nena- 
razila na  inú,  alebo  nevrezala  sa  do  lagúny.  No 
šťastie  nám  bolo  priaznivé,  hmla  redla.  A  ako 
hmla  redla,  tak  redly  i  bučivé,  uši  režúce  stony 
trúby  nad  našimi  hlavami,  tak  hustly  údery 
krutkových  lopát  do  morských  vín  a  loď  sa 
pohla.  Išlo  to  už  pomaly  až  do  konca.  Bežal 
som  k  nosu.  Riedka  už  hmla  ležala  na  niečom 
grandióznom,  neďalekom,  ale  absolútne  bez  čŕt, 
línií,  bez  massového  dojmu  —  len  toľko  si  videl, 
že  uprostred  mora  dvíha  sa  niečo,  ako  by  ti 
chcelo  pretrhnúť  ďalšie  putovanie,  akýsi  fanta- 
stický cieľ.    Zrazu   sme  zastali.    Zadul   ľahunký 

vietor  od  zeme,  hmla  sa  úplne  ztratila.  Do  očú 
mi  padla  veFká  kupola  s  modrastým  svitom 
koionn  a  stien.  Myslel  som:  San  Marco.  Nie, 
bola  to  Maria  delia  Salute.  Na  ľavo  Dogana.  Od 
nej  odrazily  sa  bárky,  naplnené  —  financmi. 
Oh,  ty  próza!  Odtrhli  nás  od  všetkých  krás  a 
dojmov  —  kufre  otvárať,  aby  sa  páni  financi 
presvedčili,  že  nevezieme  so  sebou  kontrabandu, 
brusselské  čipky  a  najmä  dohán. 

Dosť  dlho  trvala  táto  manipulácia  a  bola 
tým  nemilá,  že  si  už  horel  netrpelivosťou  uvidef 
Kollárovu  »bielu  labuť«,  Goetheho  »bobrovú  re- 
publiku«,  »prepodivné  mesto  ostrovov«.  Konečne 
matróz  otvoril  zábradlie,  k  lodi  priložili  strmé 
schodíky,  vlastne  rebrík.  Dolu  ním,  ťažký  kufor 
v  ruke,  som  liezol.  Gondola  u  samého  korábu 
l'ahúnko  sa  rozhúpala.  Gondolier  odobral  kufor, 
a  už  som  sedel  na  pohodlnej,  čiernej  poduške, 
lemovanej  čiernymi  fransami.  Zvláštna  loďka, 
táto  gondola.  Iné  loďky,  bárky,  člny  sú  pri 
gondole  také,  ako  teliatka  pri  útlej  srnke.  Čierna 
je,  ako  žúžoľ,  s  lakovým  leskom,  úzka  na  dve 
sedliská,  štíhla  ako  hádik,  ľahunká  ako  pierko. 
Zvlášte  Fahko  a  strojne  dvíha  sa  zponad  vody 
jej  dlhý  krk,  naozaj  labutí,  a  končí  sa  oceťovou 
okrasou  v  podobe  zubatej  sekery,  so  zubcami 
parallelnými.  Touto  oceľovou  okrasou  na  štíhlom 
hrdle  líši  sa  gondola  od  všetkých  ostatných 
plavidiel.  Zvláštne  hybno  a  mäkko  sedí  gon- 
dola na  zelenkastej,  kovovo  lisnúcej  sa  vode  — 

len  uletel  Mäkko,  ako  v  páperí,  polo  sedíš, 
polo  ležíš  v  tejto  vodnej  rakvi;  kolísanie  je 
jemné,  sladko  uspávajúce.  Gondolier  stojí  ti 
vysoko  nad  hlavou  a  graciózne,  bez  šumu  po- 
tápa veslo  do  kovovo-zelenkastej  vody.  Na  dne 
gondoly  je  pekný  koberec. 

A  teraz  už  pokojný  pohľad,  neznepokojo- 
vaný  financmi,  kuframi,  matrózmi.  Pred  nami 
Canal  Grande  (Veľký  kanál),  hlavná  arteria  ve- 
neciánskeho  života,  na  ľavo  Canale  delia  Gui- 
decca  (kanál  Židov),  pred  ním  ostrov  Giorgio 
Maggiore  a  potom  veľký  ostrov  Guidecca.  Veľký 
kanál  —  na  pravom  brehu  (hľadiac  od  mora) 
ťahá  sa  Slavianske  nábrežie  (Riva  degli  Schia- 
voni),  kam  dal  sa  vysadiť  KoUár,  oduševnený 
menom  nábrežia.  »Vystúpiac  z  gondoly  na  ,toto 
slavské  brežište',  tu  dosť  dlho  hore  a  dolu  pre- 
chádza! som  sa.  Stál  som  na  tejto  pôde,  ako 
matka  nad  kolískou,  z  ktorej  jej  decko  bolo 
ukradnuté  a  podvrženec  vložený. «  Nuž  my  už 
neveríme,  že  tomu  tak  bolo.  Kollár  dá  sa  unášať 
svojím  čistým  oduševnením.  Isté  je,  že  Venecia 
bola  od  počiatku  sýtená  i  slavianskym  živlom, 
s  ním  borila  sa  na  dalmátskom  pobreží,  brala 
mu  celé  ostrovy  a  mestá,  najímala  do  flotty 
matrózov  a  vojakov,  brala  z  dalmátskych,  istrián- 
skych  hôr  mohutné  pne  pre  svoje  sťažne  a  pilóty. 
Boli  i  dóžovia  zo  slavianskej  krvi,  so  slavianskymi 
menami:  Mocenigo,  Vendamin  atď.  Ale  meno 
najširšiemu    nábrežiu,    starým    »fondamentom« 

iste  dala  nie  slavianska  sláva,  slavianske  pan- 
stvo, ale  kupecký  Tud  so  slovanských  východ- 
ných brehov,  ktorý  tu  na  Rive  degli  Schiavoni 
pribíjal  svoje  plachtové  bárky  a  lode,  tu  vy- 
nášal z  nich  plodiny  svojej  zeme. 

Pohľad  z  gondoly  do  Veľkého  kanála,  na 
Doganu,  ktorá  ostrým  uhlom  vrýva  sa  do  mora, 
na  ostrov  Giorgio  Maggiore  s  jeho  krásnou  vežou 
chrámu  sv.  Ďura,  na  Slavianske  nábrežie,  ktoré 
sa  končí  u  bočnej  facady  Dóžovho  paláca,  na 
dva  obelisky  piačetty,  na  nepriehľadný  rad  pa- 
lácov na  oboch  stranách  kanála,  na  kupoly 
chrámu  Maria  delia  Salute  —  to  je  pohľad  je- 
diný na  celom  svete  čo  do  veľkosti,  malebnosti, 
originality  —  áno,  prevyšuje  všetky  fantastické 
obrazy  zakliatych  rajských  ostrovov  a  vozduš- 
ných  miest  či  v  bájach  arabských,  či  vyšlých 
zpod  štetca  Dorého  alebo  Bôcklina.  Človek  ne- 
verí, že  je  to  skutočnosť.  A  veď  hľadí  vlast- 
nými očami  a,  nahnúc  sa  z  gondoly,  čerpať  môže 
rukou  skutočnú,  reellnú,  prostú  vodu,  vyskočiac 
z  húpanej  gondoly,  stúpi  na  skutočné,  pro- 
zaické kvádre  mohutného  móla. 

Naša  gondola  pribila  na  Slavianskom  ná- 
breží, pred  hostincom  »Sandwirt«,  ktorý  nás 
vľúdne  prijal  do  svojho  náručia.  Je  to  starý 
palác,  adaptovaný  na  hotel.  Niekdajšie  jeho  te- 
remy  prestavené  sú  na  pravý  labyrint  chodieb, 
schodíšť,  kútov,  salónkov  a  hosťovských  izieb. 
Dorozumieš  sa    po    nemecky,    i  kuchyňa  je  ne- 

mecká.  S  Jonášom  vliezli  sme  do  malej,  nízkej 
chyžky  na  treťom  poschodí,  malej,  no  čistej  a 
útulnej.  Z  obloka  hťadeli  sme  na  jazero  striech, 
vikýrov,  ostreší,  komínov,  tu  nápadne  štíhlych 
a  vysokých. 

XV. 

»Ako  fantastická  báseň«,  píše  Herman 
Grimm,  »prichádza  nám  povesť  o  osudoch  Ve- 
necie  v  histórii  človečenstva.  Všade,  kde  utvo- 
rily  sa  veľkolepé  pomery,  vidíme  národ,  otčinu, 
politické  vyvinovanie  štátnej  formy  v  rozmani- 
tých prechodoch.  Toto  mesto  nezaložil  národ, 
ale  posbieraní  ľudia  bez  určitého  pôvodu;  niet 
otčiny,  lebo  na  bahnatom,  uprostred  mora  le- 
žiacom území  stavajú  mesto  bez  múrov,  a  úze- 
mie, ktoré  ztadiaľto  vydobyjú,  pozostáva  z  častíc, 
ďaleko  rozptýlených:  kus  Lombardie,  pár  po- 
brežných miest  italských,  grécke  ostrovy,  grécke 
zeme.  Všade  len  hniezda  ku  skalám  prilepené. 
Veneciánom  bolo  otčinou  more  a  paluby  ich  lodí. 
A  konečne,  nijaký  vývin;  lebo  čím  boli  Vene- 
ciáni  ako  štát,  tým  boli  od  prvopočiatku:  že- 
leznými klamrami  a  reťazmi  obopätá  aristo- 
kracia, ktorá  sa  vždy  užšie  sťahovala  a  zostávala 
panujúcim  elementom.  Tu  nikdy  nebolo  panstva 
stránok,  nikdy  politického  ľudového  života,  nikdy 
nevystupovali  mužovia,  massami  vynesení,  ktorí 
by  sa  boli  postavili  na  čelo  ;   a  keď  po  jednom 

tisícročí  zjaví  sa  záhuba  —  všetko  láme  sa  a 
mizne.  Ani  len  znaku  starej  slávy.  Dnes  niet 
človeka,  v  ktorého  povedomí  žila  by  idea  sta- 
rého blesku  veneciánskeho  štátu.  Lebo  dnešní 
Veneciáni  nemajú  ničoho  spoločného  s  duchom 
famílií,  ktorých  mená  boly  zaznačené  v  »Zlatej 
knihe«.  Len  mesto  zostalo,  jeho  paláce  sú  prá- 
zdne, ako  vyfúknuté,  blýskavé  vajcia,  z  ktorých 
už  nedajú  sa  vysedeť  kuriatka.  Venecia  stojí  tu 
ako  divadlo,  do  ktorého  kulíss  svieti  jarné  slnko  — 
ale  herosi  a  herci,  čo  v  ňom  hrali,  ztratili  sa  na 
večné  veky.  Kde  sú  časy,  keď  uprostred  mora, 
na  lagúnach,  v  hrdých  palácoch  Markovho  ná- 
mestia sedela  nesmrteľná  korporácia,  ako  kŕdeľ 
orlov,  za  korisťou  slied'acich?  Peňazí  bolo  viac, 
než  v  celej  Európe,  o  veľkých  mužov  nebolo 
nikdy  biedy.  Politiku  vedú  s  fenomenálno-ostrým 
umom,  nenáruživým  rozmyslom.  Osobnosť  musí 
mlčať,  keď  ide  o  štát.  Mohutnú  dynastiu  založiť 
nebolo  možné. « 

»Kto  príde  do  Venecie«,  píše  Pietro  Aretino 
(*  1492,  t  1557),  »tomu  všetky  ostatné  mestá 
prichádzajú  ako  chudobince.  ,My  sme  otrhaní 
žobráci',  zavolal  istý  Florentínec,  keď  raz  videl 
bohato  ozdobenú  gondolu  so  svadobníkmi,  ja- 
gajúcimi  sa  v  hodvábe,  brilliantoch  a  zlate.  ,Veď 
tu  ženy  ševcov  a  pekárov  krajšie  sa  nosia,  než 
inde  dcéry  zemanov  a  barónov. '« 

XVI. 


Kdeže  sú  Fudskí  obri,  ktorí  mohli  uprostred 
mora,  päť  kilometrov  od  zeme,  postaviť  gran- 
diózne mesto,  obrovské  paláce,  v  ktorých  predné 
fasády,  schody  a  verandy  obmýva  more  a  ku 
ktorým  niet  prístupu  iba  gondolou,  pomedzi 
stĺpy,  vrazené  do  dna  Veľkého  kanála?  Sanna- 
zaro  síce  hovorí,  že  jestli  Rím  vystavili  Fudia, 
Veneciu  vystavili  bohovia.  A  iste  nadľudská  práca 
bola  na  ostrovky  (teraz  nevidné)  močaristé,  slabé, 
trasúce  sa  príbojom  bóry,  na  lagúny  podvodné 
navaliť  milliardy  centov  skália,  kvádrov,  mra- 
morov, bronze,  železa  a  všemožných  látok  sta- 
vebných. Lagúny  sú  bahnisté  nižiny  pobrežné, 
posiate  ostrovkami,  prehojné  bahniská  na  se- 
vero-západnom  brehu  Adrie  od  ústia  rieky  Isonzy 
až  po  deltu  rieky  Po,  uprostred  ktorých  leží  Ve- 
necia,  a  to  na  živej  lagúne  (Lagúna  viva),  t.  j. 
takej,  ktorá  cíti  prítok  a  odtok,  k  rozdielu  k  la- 
gúne mŕtvej  (Lagúna  morta),  ktorá  už  necíti 
tohto  dýchania  mora.  Venecia  leží  na  117  ostro- 
voch a  ostrovkoch,  ale  takých  močaristých  a 
slabých,  že  všetky  domy  (je  ich  15.000)  posta- 
vené sú  na  pilótach,  do  hybného  gruntu  vbitých 
ohromných  brvnách!  Jediný  chrám  Maria  delia 
Salute  stojí  na  1,200.000  pilótach  bukových,  bre- 
stových  a  smrekových.  Najprv  vbili  kolmo  pi- 
lóty, potom  kládli  na  ne  priekom  ohromné  brvná 
a  tak  utvorili  akúsi  obrovskú  klietku,  ktorú  na- 

plnili  skálím,  pieskom,  vápnom  a  až  potom  sta- 
vali základy  stavísk.  Modeli  tejto  gigantickej, 
kyklopskej  práce  vidno  v  arzenáli.  Ale  som  tomu 
slabo  rozumel. 

Nuž  ale  nielen  premoženie  neuveriteľných 
ťažkostí  prírodných,  hmotných,  každej  ľudskej 
tvorbe  nepriateľských  nábehov  turbulentnej 
Adrie  (Hadria  iracunda,  hovorí  Horác),  ale  utvo- 
renie toľkých  krás,  nasnášanie  toľkých  pokla- 
dov umenia,  utvorenie  temer  celkom  samostat- 
ných škôl  architektonických,  umeleckých,  shar- 
monizovanie  toľkých  štýlov,  vekových,  stoletiami 
len  povstávajúcich,  nashromaždenie  všetkého 
v  neveľký  kruh  morského  mesta:  hraničí  na 
zázrak,  hraničí  na  div  sveta  tohoto.  Iba  stará 
Hellada  Periklesovho  obdobia  bola  väčším  zjavom 
ľudskej  činnosti,  ľudského  vkusu  a  smyslu  pre 
formy.  Už  mnoho  dní  ušlo,  odkedy  som  v  me- 
sačnej noci  na  palube  Lloydovského  korábu 
»Espero«  odoberal  sa  od  Venecie,  od  stĺpov 
piačetty,  od  kamenných  čipiek  Dóžovho  palácu, 
ale  ešte  v  sne  javí  sa  mi  neustále  obraz  tejto 
gigantickej  morskej  krásavice.  Ach,  kebych  vládal 
v  nasledujúcich  kapitolkách  podať  drahým  du- 
šiam aspoň  tieň  krásy  a  slávy  mesta  na  la- 
gúnach. 

XVII. 

Ivan  S.  Turgenev  v  románe  »Nakanuné« 
(»V  predvečer«,  slovenský  preklad  Jozefa  Škul- 

tétyho,  1885)  píše:  »Komnatka  ich  (Insarova  a 
Eleny)  vychodila  oknami  na  širokú  lagúnu  od 
Riva  degli  Schiavoni  do  Guidecci.  Skoro  oproti 
hostincu  trčala  ostro  končená  veža  sv.  Georga; 
na  pravo,  vysoko  vo  vzduchu  blyšťala  sa  zlatá 
guľa  Dogany  (Glóbus  a  na  ňom  socha  Merkura), 
a  nacifrovaná,  ako  nevesta,  stála  svätyňa  »Re- 
dentore«  od  Palladia,  najkrajší  zo  všetkých  chrá- 
mov; na  Favo  černely  sa  sťažne  a  telá  korábov, 
komíny  parníkov. « 

Toto  je  cele  pohľad  od  nášho  hotelu  »Sand- 
wirta«,  tak  že  sa  nazdávam,  Turgenev  bol  v  ňom 
alebo  v  blízkom  susednom  hosťom  dávno  pred 
nami.  Ale  už  sme  horeli  zvedavosťou.  PriateF 
Jonáš  strojil  sa,  že  si  ľahne  po  prebdelej  noci 
na  dvoch  stoličkách  a  starých  novinách.  No  ako 
sme  vyšli  z  brány  hotelu  na  Rivu  degli  Schia- 
voni, odletel  sen  od  očú.  Veselo  svietilo  slniečko 
s  neba  holubieho,  jasný,  veselý  bol  pohľad  na 
lagúnu,  novú  našu  priateľku,  predtým  nikdy 
nevidenú.  Široký,  čistučký  trotoár  pobrežia  vie- 
dol nás  k  centru  mesta  popri  sklepoch  a  kaviar- 
ničkách. Slavianske  nábrežie  pretŕhané  je  troma 
kanálmi,  ponad  ktoré  vedú  tri  mosty  venecián- 
skeho  typu,  s  vysokými  oblúkmi,  aby  pod  ne 
mohly  gondole  a  lode.  Na  most  a  s  mosta  vedú 
pohodlné,  široké  schody;  zábradlie  je  mramo- 
rové, vkusne  skulptované.  Samo  nábrežie  kypelo 
životom.  Chlapci-uličníci  okrúžili  nás,  robili  kotr- 
melce,  lámali   kolesá,  a  keď  to  nepomohlo,  po- 

čali  spievať  ostrými  diskantmi  —  nuž  museli 
sme  vytiahnuť  čentesimy.  Kollega  Jonáš  hodil 
so  pár  »placál<ov«  (tak  volal  medené  5-čente- 
simy,  podobné  našim  niekdajším  štvorákom) 
medzi  chlapcov,  1  strhla  sa  komická  trma-vrma. 
Z  chlapcov  razom  utvorila  sa  hŕba  po  zemi  živo 
svíjajúca  sa,  ako  chumáč  hadíkov. 

Stretali  sme  driečne  i  menej  driečne  Vene- 
ciánky  po  dve,  po  tri.  Každá  vlasy  tuho  nakol- 
mované,  najviac  čierne,  lesklé,  s  veľkým  cho- 
chľom,  s  pliec  im  lengá  široký  dlhý  ručník 
s  dlhými  fransami.  Vedia  si  ho  veľmi  malebne 
prehodiť,  rúk  nevidno.  V  pekných  záhyboch 
splýva  jednoduchý  ručník  štíhlou  postavou.  Na 
prvý,  filisterózny,  módou  zkazený  pohľad  me- 
štianky veneciánske  robia  dojem  priveľkej  voľ- 
nosti, bohémskosti,  ale  keď  sa  trochu  navykneš, 
lepšie  sa  ti  páči  domáci,  starodávny  kroj,  než 
všetky  supermódne  toaletty  europejsko-veľko- 
mestské,  ktorých  je  tu  ohromný  výber  so  vše- 
tkých strán  sveta,  počnúc  od  San  Franciska  a 
Argentíny  až  po  Čínu.  Asi  na  prostriedku  Sla- 
vianskeho  nábrežia  od  nášho  hotelu  po  piačettu 
stojí  konný  pomník  Viktora  Emanuela  —  strašne 
bojovný.  Kôŕí  spína  sa,  kráľ  mácha  vysoko 
ohromným  mečom,  ako  by  hrozil  práve  smerom, 
kde  ponad  vysoké  domy  a  Dóžovský  palác  niekdy 
trčala  veža  sv.  Marka.  Ba  či  neklesla  následkom 
tejto  heroickej  hrozby?  U  piedstalu  sedia  dve 
allegorické  figúry:  Venecia  v  ponížení  (1848  pod 

Austriou)  a  Venecia  v  radosti  (1866)  nad  osvo- 
bodením  skrze  Viktora  Emanuela.  Dobre,  ale 
osvobodenie  nestalo  sa  tamtým  ohromným,  vy- 
soko pozdvihnutým  mečom... 

Prebehnúc  elegantnými  schodmi  druhý  most, 
Riva  sa  úži  a  my  lezieme  na  tretí.  Tu  už  roh 
Dóžovského  paláca  oproti  nám  a  na  pravo  ši- 
roký kanál;  s  nášho  mosta  na  Rive  (Ponte 
paglia)  vidíme  čez  kanál  pnúť  sa  druhý,  s  krás- 
nou architektúrou,  plytkým,  smelým  vozduš- 
ným  oblúkom  —  Ponte  dei  Sospiri,  Most  vzdy- 
chov. Visí  vysoko  nad  vodou,  opiera  sa  o  zadnú 
stenu  Dóžovského  paláca  a  na  druhej  strane 
o  stenu  štátnych  väzení.  Vždy  som  si  pred- 
stavoval pri  mene  tohto  mosta  niečo  temno- 
hrozného,  zasmušilého  —  a  ono  vyšiel  krásny, 
veselý  most  s  prekrásnou  inkrustáciou.  Zadná 
stena  Dóžovho  paláca  je  jasná,  v  druhom  a 
treťom  poschodí  pilastre  okolo  veľkých  oblokov; 
iba  stena  väzenia  na  druhej  strane  kanála  je 
tmavá,  bez  okrás.  A  tamdolu  pod  mostom  čulý 
život,  lode,  bárky,  gondoly.  Kde  tu  strach? 

Ideme  pozdĺž  fagady  Dóžovského  paláca  (Pa- 
lazzo  Ducale),  obrátenej  k  molu,  71  metrov  dlhej. 
Aká  divná  goticko-maurická  stavba!  Pred  nami 
v  prízemí  ťahá  sa  mohutná  končisto-obluková 
arkáda  na  36  územčistých,  temer  primohutných 
stĺpoch.  Pozrem  na  hlavice  stĺpov  —  každá  iná, 
figurálne,  vypuklo  skulptovaná,  samý  čistý  mra- 
mor: amoretty,  čerti,  bohovia,  celé  skupiny  ľudí. 

morské  potvory,  guirlandy,  vence  —  a  kto  by  to 
mohol  prezreť!  Teraz  chceme  mať  dojem  celku. 
Kam  by  to  viedlo,  pozastavovať  sa  pri  jednotli- 
vostiach! A  tu  leží  už  pred  nami  piačetta.  Nikdy 
som  ešte  nezakúsil  dojmu  niečoho  takého  či- 
stého, jasného,  bohatého  a  krásneho!  Hlavná 
fagada  Dóžovského  paláca  so  stĺporadím,  nad 
stĺporadím  druhá  arkáda  (La  loggia)  so  stĺpmi 
husto  nasadenými  a  spojenými  končistými 
oblúkmi,  nad  oblúkmi  vefké  kruhy,  nad  kruhmi 
tenký  karnis  a  potom  vysoká,  plochá  stena.  Ale 
aká  stena!  Ako  persidský  koberec,  massovaná 
je  samými  pestrými  mramormi  a  pretŕhaná  ši- 
rokými oblokmi.  Nečuduješ  sa,  že  štíhle  stĺpy 
loggie  vydržia  tlak  ohromnej,  plochej  steny, 
lebo  stena  je  oku  ľahká,  vzletná,  akoby  naozaj 
tkaná  a  nie  stavaná.  A  oproti  tomuto  goticko- 
maurskému  zázraku  palác  Sansovina:  Libreria 
vechia  di  San  Marco,  »najskvostnejšia  profánna 
stavba  celej  Itálie  a  najblýskavejšia  dvojná  arkáda 
(Doppelhalle)  celého  sveta«  (Burckhardt).  Medzi 
Libreriou  aDóžovským  palácom  dva  antické  obe- 
lisky, jeden  s  veneciánskym  okrýdleným  ľvom  a 
druhý  so  sv.  Teodorom.  Dlažba  mramor  a  trachyt, 
čistá  ako  oko,  rovná  ako  dlaň.  Pred  piačettou  mólo, 
objímané  lagúnou,  roj  gondol,  ohromné  telesá 
korábov  No  ďalej,  ďalej.  I  stojíme  na  Markovom 
námestí,  najkrajšom  celého  Božieho  sveta.  Sto- 
jíme medzi  vysokými  cedrovými  flaggovými 
žrďami.  Pred  nami  chrám  sv.  Marka.  Divné  bo- 

hatstvo  facady  ohromuje,  mätie.  S  dvoch  strán 
nevyrovnané  paláce  Prokuracií,  oproti  chrámu 
palác  »Nuova  Fabricca«.  Tri  domy  a  jeden  chrám 
tvoria  najgrandióznejšie  námestie  sveta.  Tri 
domy  a  jeden  chrám  tvoria  nie  ani  námestie, 
ale  kolossálnu  dvoranu,  jasnú,  farbistú,  voFnú, 
krytú  svodom  italského  tuho-modrého  neba ! 
Naozaj,  takému  priestranstvu  sluší  len  jedna 
krytba  —  nebol 

XVIU. 

Tri  vysoké  žrde,  vlastne  mohutné  majáky, 
mohutné  sťažne  z  cedrového  dreva,  na  rudo 
zafarbené,  stoja  pred  chrámom  sv.  Marka,  za- 
sadené v  bronzových  podstavcoch  formy  kande- 
lábrovej,  dielo  Alessandra  Leopardiho  (1 501  -1 505). 
Tieto  podstavce  sú  svetochýrne  a  mnoho  ráz 
opísané  a  reprodukované.  Nie  je  to  antika,  ale 
jej  duch,  osviežený  »vaga  et  amorosa  fantasia« 
vysokej  renaissance.  Na  sťažfioch  vialy  niekdy 
zástavy  Cypru,  Kandie  a  Moreje  —  ostrovov, 
ktorými  vzrástla  Venecia  na  svetovú  moc.  Teraz 
sú  to  iba  pamätníky  zaniklej  moci  i  slávy.  Na 
piedstale  podstavcov  sedia  kupci  s  drobnou 
bielou  kukuricou  v  malých  škarnicliach,  predá- 
vajú zrno  príchodzím,  ktorí  ochotne  platia  5  čen- 
tesimov  za  škarnidu  pre  slávnych  holubov  svä- 
tého Marka.  Nemusíš  byť  nejaký  zvláštny  mi- 
lovník zverov,  zvlášte  vtákov,  a  musíš  sa  zaľúbiť 
do  týchto  šedo-belasých  vtáčikov.    Oživujú  ná- 

Vajanský:  Sobrané  Diela  IX.  18 

mestie  svojím  tichým,  krotkým  hrkútaním,  sadajú 
hosťom  na  ruky,  ramená,  vyletujú  veselo  na  chrám, 
na  Prokuracie  a  sletujú  hustými  hajnami  zase 
pod  Leopardiho  báječné  kandelábre.  Mramor  a 
trachyt  dláždenia  formálne  stemnie,  keď  príde 
nejaký  štedrý  človek  a  vysype  naraz  so  dve 
škarnide.  Ale  preto  ľudia  kráčajú  tade  smelo, 
holúbky  nedajú  si  ublížiť.  Zvlášte  nacifrované 
detušky  majú  z  nich  nevinnú  radosť,  keď  im 
po  tri-štyri  holúbky  sadajú  na  pliecka,  na  klo- 
búčky  a  ztadiaF  sa  počnú  vzájomne  shadzovať. 
Za  časov  republiky  kŕmil  holubov  štát,  teraz 
ich  kŕmia  cudzinci,  iste  lepšie,  než  štát.  Denne 
prejde  čez  námestie  Marka  tisíce  cudzích  Fudí, 
a  sotva  ktorý  odíde  bez  čentesimovej  obeti  ho- 
lubom sväto-markovským. 

Ešte  raz  obzrel  som  sa  na  námestie.  Mnoho 
som  o  ŕ^om  čítal,  stá  superlatívov  zvučalo  mi 
v  ušiach,  a  pevne  som  myslel:  iste  budeš  alebo 
sklamaný,  alebo  budeš  iste  museť  trochu  zmierniť 
a  na  pravú  mieru  priviesť  všetky  hymny,  ktoré 
si  počul.  A  predsa  som  si  namyslel  najväčšie, 
čo  mohla  moja  fantázia.  Veď  som  už  videl  ne- 
jedno ohromné  námestie,  nejedno  nábrežie  pa- 
lácov, nejednu  grandióznu  kopu  k  nebu  pnúcich 
sa  chrámov  a  veží.  Ale  skutočnosť  teraz  videná 
prevýšila  všetky  predstavy.  Námestie  sv.  Marka 
nemožno  si  predstaviť,  nemožno  prevýšiť  fantá- 
ziou a  očakávaním  to,  čo  ono  skutočne  posky- 
tuje. »Sen  mladého  boha«,  riekol  o  ňom  Turge- 

nev.  Ale  je  to  nie  sen,  je  to  holá,  tvrdá,  mramo- 
rová, zlatá,  serpentínová,  mosaikcvá  skutočnosť. 
Nesmierne  bohatstvo  matérií,  spojené  ešte  s  ne- 
smiernejším  bohatstvom  ducha, vkusu aumeleckej 
geniálnosti. 

XIX. 

Chrám  svätého  Marka  pričaruje  pred  oči 
naše  na  západnej  tejto  pôde  najkrajší  Východ  — 
v  srdci  rímskej  vzdelanosti  byzantínsky  vkus, 
byzantínske  umenie,  byzantínsky  prepych,  pravda, 
tuho  pomiešaný  s  elementmi  grécko- román- 
skej, ba  až  arabskej  a  koptickej  kultúry.  Hlavná 
stavba  je  byzantínska  z  roku  976  po  Kristu. 
Tisíc  rokov  hľadí  na  nás  —  hoci  krížová  forma 
a  predsiene  povstaly  až  roku  1004.  Zvlášte  ku- 
polová  architektúra  je  cele  byzantínska.  Cítil 
som  sa,  ako  v  svätyniach  Kremľa  alebo  Kijeva. 

Dojem  prednej  facady  je  až  hystericko-fan- 
tastický.  nepokojný.  V  prostriedku  predsiene 
pnie  sa  veľký  pravidelný  polkruh  nad  bránou 
s  ohnivými  môsaikami  na  zlatom  základe.  Živosť 
farieb,  smelý  pohyb  figúr,  blesk,  oslepujúci  jagot. 
Zprava  i  ľavá  ešte  po  dva  vchody,  po  dve  brány, 
taktiež  s  polkruhmi,  niečo  menšími,  z  ktorých 
jasajú  sa  taktiež  mosaiky  na  zlatom  základe. 
Všetkých  päť  kruhov  spočíva  na  nesčíselných 
stĺpoch  v  dvoch  poschodiach,  t.  j.  na  stĺpoch 
pri  zemi  stojí  zase  rad  stĺpov  (500  stĺpov  má 
chrám  zvonku  i  zdnu).  A  hádam  ani  desať  stĺpov 

nemá  jednakých  hlavíc.  Sú  tam  všetky  štýle 
kapitälov,  ktoré  produkovalo  posledných  7  sto- 
letí,  pravá  sbierka  kolonn,  pravé  múzeum  vše- 
tkého, čo  duch  ľudský  utvoril  v  stĺpovej  forme. 
Istá  časť  kolonn  pochádza  z  antických  časov, 
z  Grécka,  Ríma,  Carihradu,  z  gréckych  ostrovov 
a  kolónií,  a  bola  privezená  rýchloplavnými  ga- 
lejami  veneciánskymi  ku  cti  svätého  Marka.  Sú 
tam  stĺpy:  dorické,  jonické,  korintické  so  všetkými 
variáciami  (composita),  gotické  (kockový  kapitál), 
ba  ešte  i  dva  štvorhranné  grécke  stĺpy  s  kop- 
tickými  nápismi  z  nejakého  chrámu  v  Ptolomäi. 
Nikde  na  svete  neuvidíš  jedným  pohľadom  toľkú 
massu  stĺpov:  bol  to  pravý  stĺpový  fanatizmus. 
Aké  rozdielne  sú  kapitále  (hlavice),  také  roz- 
manité sú  mramory  a  iné  drahocenné  kamene, 
z  ktorých  sú  tesané  pne  stĺpov,  také  rozmanité 
sú  i  farby.  Kannelurovaných  (rhabdosis)  kolonn 
som  nevidel. 

Nad  piatimi  prízemnými  oblúkmi  je  galleria 
s  antickou  svetochýrnou  kvadrigou  —  nad  gal- 
leriou  zase  päť  oblúkov.  Stredný  panuje,  pre- 
vyšuje štyri  bočné,  ale  je  iba  zasklený,  kdežto 
štyri  bočné  jagajú  sa  zase  a  zase  bohatými  mo- 
saikami.  Čím  vyššie  sú  mosaiky,  tým  vozdušnej- 
šie;  po  bokoch  oblúkov  stoja  ostrokončené  ve- 
žice  a  žúr,  priehľadné,  ľahunké,  ako  lilie.  Nad 
stredným  oblúkom  pnie  sa  hlavná  stredná  ku- 
pola, po  jej  bokoch  vidno  z  piatich  ešte  dve 
menšie.    Kupoly  nerobia  dojmu  opravdovej  mo- 

numentálnosti;  hovoria,  že  sú  falošne  rozostavené. 
Nerobia  dojmu  celku,  jednoty.  Jedna  kupola  bije 
druhú  —  navzájom  sa  ničia  a  srovnávajú.  iste 
jesto  mnoho  chrámov  monumentálnejších,  har- 
monickejších, ale  tu  u  Marka  nie  tak  veleba 
architektonických  foriem  bije  do  očú,  ale  bez- 
príkladná malebnosť,  tuhá  farbistosť,  báječné, 
nesmierne  bohatstvo  materiálov,  neprebraná  smes 
foriem  smelých,  roj  lomených  línií,  okúzľujúci 
blesk  zlata  a  farieb.  Je  to  potencirovaný  obraz, 
tuhý,  fantastický. 

XX. 

Ako  dobrí  kresťania  išli  sme  najsamprv  do 
chrámu.  Vnútro  sv.  Marka  prekvapí:  nikdy  bys' 
nebol  myslel,  že  pod  málo  imponujúcimi,  olovom 
krytými  kupolami  otvorí  sa  ti  také  veliké,  svo- 
bodné,  jednotné  priestranstvo.  Panujú  víťazne 
hlavné  formy,  nerozbité  na  jednotlivé  motívy. 
Spojené  kupoly  stredu  sú  naozaj  ohromné,  pre- 
chádzajúce jedna  do  druhej,  kruhy  a  polkruhy 
tvoria  rytmus,  akých  m.álo,  rady  stĺpov  a  pi- 
lastrov  ešte  zväčšujú  priestranstvo  a  dávajú  mu 
čudnú  harmóniu.  Perspektívy  sú  jednotné,  a  keď 
k  tomu  pridáš  soliditu,  ba  drahocennosť  mate- 
riálov (mramor,  zlato,  mosaiku),  povstáva  čudný 
akkord  najvyššej  sviatočnosti  chrámovej.  Ku- 
polový  rytmus  krížovej  formy  sv.  Marka  robí 
chrám  nedostižnou  tvorbou  umenia  a  ľudstva 
vôbec. 

Ticho  kráčal  som  po  nerovnej,  bohatej  dlažbe 
neobyčajne  jasného  chrámu,  keď  povážime  jeho 
čistý  byzantizmus  celého  vnútra.  Už  táto  dlažba 
zaslúži  obdiv  a  neustupuje  slávnym  mosaikovým 
dlažbám,  v  Pompejí  zachovaným.  Zastal  som 
pod  hlavným  svodom:  aké  menisté  je  osvetlenie, 
ako  mohutne  účinkuje  pritlumená  zlatá  farba 
sfärických  a  cylindrických  plôch,  ako  svieti  a  jasá 
nezoslabiteľná,  živá  farba  mosaikových  kolos- 
sálnych  obrazov!  A  všetky  tieto  mosaiky  tvoria 
cyklus  (je  ich  viac  než  40.000  kvadrátnych  stôp). 
Mosaiky  fagady  rozprávajú  históriu  sv.  Marka, 
v  predsieni  sú  histórie  starého  testamentu,  a 
tu  na  kupolách  zobrazujú  mosaiky  vyplnenie  Bo- 
žieho zasľúbenia  skrze  Krista.  .  .  Keď  som  sa 
zahľadel  na  obraz  Krista,  zahučal  s  chóra  organ 
a  utešený  spev  naplnil  chrám.  Spev  vážny, 
hymnický  —  nič  z  toho,  čo  som  počítal  po  ce- 
stopisoch o  profánnosti  a  divadelnosti  italského 
cirkevného  spevu.  Naopak,  spev  bol  taký  krásny, 
ako  býva  v  ruských  chrámoch,  s  prídavkom 
organa,  ktorého  niet  v  chrámoch  pravoslávnych. 

Na  chóry  chrámu  platí  sa  vstupné  1  líra, 
ale  nik  neobanuje:  až  pohľad  s  chórov  na  vnútro 
chrámu  dáva  pravý  pochop  o  jeho  nevyrovnanej 
harmónii  a  veľkoleposti:  pod  tebou  otvára  sa 
zlatá  priepasť,  menistá  bleskom  mramorov,  lapis 
lazuli,  malachita,  serpentínov.  Všetky  steny  sú 
pokryté  veľkými  rôznofarebnými  mramormi, 
všetky   stĺpy    lisnú    sa   starým,   temperovaným, 

hlbokým  svitom,  sochy  hľadia  s  piedstalov  ako 
živé,  vzduch,  hojne  kolimbaný  prúdmi  svetla, 
trasie  sa  a  zveličuje  priestranstvo,  ako  čez  zväč- 
šujúce sklo. 


XXI. 


»San  Markus  (chrám)  bol  pánom  a  stre- 
diskom mesta,  štátu,  flott,  ktoré  plavily  sa  po 
všetkých  moriach,  k  najďalším  kolóniám  a  fakto- 
rajom.  Ostrovný  štát,  unikum  sveta,  v  tomto 
chráme  vyjadril,  čo  v  svojom  najvyššom  kvete 
držal  za  krásne,  velebné  a  sväté:  tajomné  sväzky 
účinkovaly  medzi  celou  veneciánskou  bytnosťou 
atýmto  chrámom. «  Tieto  slová  Burckhardta  prišly 
mi  na  um,  keď  som  sa  s  chóra  niekoľkými 
schodmi  ubieral  nazovnútornú  galleriu  nad  hlav- 
ným portálom,  kde  na  vysokých  podstavcoch 
stoja  štyri  antické  bronzové  kone,  niekdy  pripiso- 
vané Lysippovi,  teraz  ich  kladú  do  časov  Nerona, 
ale  neupierajú,  že  sú  dielom  gréckeho  majstra. 
Kollár  sa  pýta:  »Čo  tieto  pohanské,  zvieratá  na 
chráme  kresťanskom  chcú?«  Nuž  ony  sú  tiež 
»výrazom  toho,  čo  Veneciáni  držali  za  krásne, 
velebné  a  sväté«,  ony  prišly  na  portál  historicko- 
fantastického  chrámu  ohnivým  želaním  všetko 
veliké  a  krásne  sústrednif  na  stavbe,  ktorá 
je  emblémom  a  najvyšším  výrazom  venecián- 
skej  moci,  veneciánskeho  vkusu,  veneciánskeho 
ducha. 

Ich  históriu  rozpráva  monumentálny,  čia- 
stočne hodne  neúprimný  nápis  na  hlavnom  stred- 
nom oblúku:  »Quatuor  equorum  signa  Venetis 
Bysantio  capta.  A.  MCCIV.  Primum  ad  návale 
deinde  ad  D.  Mare.  posita.  Quae  hostilis  cupi- 
ditas  a.  MDCCXCVIl.  abstulerat.  Franciscus  L 
imp.  pacis  orbi  datae  trophaeum  A.  MDCCCXV. 
vietor  reduxit.  (Sochy  štyroch  koni  Veneciánmi 
nadobudnuté  v  Byzancii  roku  1204.  Najprv  boly 
k  arzenálu,  potom  na  chrám  Marka  postavené. 
Ktoré  pažravosť  nepriateľa  r.  1797  ztadiaF  sňala. 
Franc  I.  cis.,  dajúc  svetu  mier,  oddal  ich  ako 
víťaz  na  staré  miesto  r.  1815.)  Utešená,  pravá 
veneciánska  štátna  morálka:  oni  ich  nadobudli 
(t.  j.  dóža  Dandolo,  vydobyjúc  brannou  rukou 
Carihrad,  práve  ich  tak  sňal,  ako  Napoleon,  vy- 
dobyjúc brannou  rukou  Veneciu).  Ostatne  kon- 
ská vykonaly  dlhé  cesty:  z  Grécka  do  Ríma, 
z  Ríma  do  Carihradu,  z  Carihradu  do  Venecie, 
z  Venecie  do  Paríža,  z  Paríža  zase  do  Venecie: 
dosť  na  ich  bronzové,    štíhle,    prekrásne    nohy! 

Sú  prekrásne,  plné  ohňa  a  sily,  bezvadnej 
formy.  Každý  dvíha  jednu  prednú  nohu  (a  to 
dva  na  ľavo  stojace,  keď  hľadíš  od  námestia, 
dvíhajú  pravé  nohy,  dva  na  pravo  ľavé  nohy) 
v  kroku,  druhá  noha  spočíva  na  tenkom  stĺpiku, 
len  soskočiť  ešte  raz  s  portálu.  Hrdo  držia  po- 
zdvihnuté krásne  hlavy,  nozdry  zdajú  sa  dýchať, 
prse  vibrujú  ohňom  a  neskrotenou  silou.  Boly 
niekdy  tuho  pozlátené,   ale  »pažravosf«  sodrala 

s  nich  pozlátku,  no  vidno  ešte  zlaté  pruhy  a 
vrúbky.  Sláva  Bohu,  že  neboly  celé  zo  zlata! 
Už  by  nebolo  po  nich  pamiatky! 

XXll. 

Bočnými  massívnymi  stenami  chrámu  ne- 
končí sa  predná  fasáda,  ale  pridané  sú  dve  prí- 
zemné gallerie  s  oblúkmi  a  kolonnami,  tak  že 
front  chrámu  má  vlastne  sedem  vchodov  —  pri- 
mnoho  zachytiť  jedným  pohľadom  celú  širinu 
fagady.  Na  rohu  pravej  bočnej  gallerie  zasadený 
je  porfyrový  odlomok  stĺpa,  privezený  z  Ptolo- 
mäe  (Pietra  del  Bando),  s  ktorého  oznamovali 
národu  nové  zákony. 

Bolo  už  11  hodín,  keď  sme  sa  octli  u  to- 
hoto stĺpa  a  stáli  pred  hlavnou  bránou  Dóžov- 
ského  paláca,  opierajúcou  sa  o  samý  chrám  — 
Porta  delia  carta  (na  bránu  pribíjali  uzavretia 
senátu,  preto:  carta).  Okrúžili  nás  čičeroni,  pri- 
hovárajúc sa  nám  rozličnými  jazykmi:  taliansky, 
francúzsky,  nemecky,  rusky,  no  my  sme  ďako- 
vali. 1  tak  chceli  sme  po  prvý  raz  len  bežne 
preleteť  palác,   odniesť  si  iba  všeobecný  dojem. 

Ale  Porta  delia  carta  už  zastavila  náš  let. 
Je  to  dielo  Bartolomeja  Buona,  gotika  s  prvými 
zábleskmi  veselej  renaissance.  »Architektonickým 
drahokamom«  nazývajú  bránu;  nad  vchodom 
skvie  sa  mramorový  reliéf,  dóža  Foscari  kľačí 
pred     okrýdleným     ľvom     veneciánskym.     Lev 

S  antropomorfickou  tvárou  drží  v  pravej  labe 
knihu  s  nápisom:  »Pax  tibi  Marco  evangelista 
meus«,  prastaré  motto  republiky.  Zprava  i  ľavá 
šibú  štíhle  vežice  s  nišami  a  v  nišiach  štyri 
sochy,  zvlášte  krásne  sú  Fortitudo  (chrabrosť) 
a  Temperantia  (miernosť).  Nad  Fvom  v  pro- 
striedku na  krútených  stĺpikoch  sú  bohaté  go- 
tické rosetty,  prepäté  pologotickým  oblúkom, 
nad  ním  fantastický  stredoveký  štít,  okrúžený 
gotickými  fialami,  krabbami,  listmi,  medzi  kto- 
rými ihrajú,  lašujú,  preliezajú,  škádlia  sa  nahé 
G2tské  figúry  s  pravou  renaissančnou  veselosťou 
a  životnosťou.  To  sa  už  mocne  prebíja  nový 
štýl  staro-gotickými  mrežami,  kfukami,  špicami 
a  hranatými  ornamentmi,  na  ktoré  sa  náš  Kollár 
tak  hneval,  že  túto  bránu,  jedno  z  najkrajších 
diel  ítálie,  ani  nespomenul.  Jemu  bola  nemilá 
nemeckosť  gotiky,  kdežto  gotika  je  síce  plodom 
románo- germánskeho  ducha,  ale  naskrze  nie 
výlučným  vlastníctvom  Nemcov.  Prv,  než  v  Ger- 
mánii,  bola  ona  vo  Francii  a  v  Španielsku.  Kollár 
išiel  tak  ďaleko,  že  prízemné  arkády  Dóžovho 
paláca  nazval  »vlašskými«,  a  ony  sú  čisto  go- 
tické. 

Zpod  brány  dosť  tienistým  korridorom  vojde 
sa  na  ŕ/vo/*  Dóžovho  paláca  (Corte).  Práve  mierne 
pološero  bránovej  chodby  zdá  sa  byť  schválne, 
aby  ťa  tým  väčšmi  ohromila  jasnota  a  neko- 
nečná, neopísateľná  skvostnosť  dvora.  Nájdeš  sa 
pred   širokými    mramorovými  »Schodmi  obrov« 

(Scala  dei  giganti),  vedúcimi  na  prvé  poschodie 
východnej  facady  paláca.  Meno  schodom  daly 
dve  sochy  Jacopa  Sansovina:  Mars  a  Neptún, 
stojace  po  oboch  stranách  schodov  na  poschodí. 
Sochy  vynikajú  nie  tak  krásou,  ako  obrovskými 
rozmermi  a  istou  renaissačnou  samostatnosťou 
umelca,  obdareného  tvorivou  silou.  No  do  to- 
hoto báječného  celku  primykajú  znamenite.  Samé 
schody,  ich  zábradlia  z  bieleho  mramora  sú  veľ- 
kým svedectvom  veneciánskeho  bohatstva  a 
istej  piety  umeleckej:  na  bočných  stenách  zá- 
bradlia v  cvikloch  vinú  sa  ornamenty,  mäandre, 
perličky,  figúrky,  kresané  do  mramora  s  nevy- 
rovnanou láskou  k  dielu  —  pravá  zlatnícka  práca 
v  mramore  —  čistota  foriem,  bohatosť  motívov 
pri  priamo  klassickej  tichosti.  A  nad  schodmi 
ohromná,  dlhá,  vysoká,  východná  fasáda  počia- 
točnej renaissance. 

Dvor  Dóžovho  paláca  bol  stavaný  za  času 
najvyššej  moci  republiky,  okolo  roku  1500.  Počal 
ho  stavať  Antonio  Rizzo,  dostavili  ho  iní,  tak  že 
badať  nejednotu  plánu.  No  všetky  štyri  po- 
schodia tejto  vysokej  budovy  sú  dekorované 
takou  nesmiernou  bohatosťou,  krásou  a  vzlet- 
nosťou  fantázie,  že  Fahko  zabúdaš,  ba  priamo 
ani  nezbadáš  bez  upozornenia,  niektoré  nesrov- 
nalosti.  istá  nesymmetričnosť  fagady  robí  ju  ma- 
lebnou a  oku  lahodiacou.  Prízemie  je  chodba  na 
pilieroch  s  okrúhlymi  oblúkmi,  prvé  poschodie 
chodba  na  pilieroch  so  špicatými  oblúkmi,  s  pred- 

postavenými  stĺpmi,  a  potom  prídu  ešte  dve  po- 
schodia a  nad  nimi  dvojitý  karnis!  Druhá  facada 
od  móla  je  jednoduchejšia,  na  tretiu  od  piačetty 
sa  už  nepamätám.  Na  ľavo  od  »Schodov  obrov« 
je  štvrtá  fasáda,  malá,  ale  prekrásna.  Tam  je 
i  malý  dvor,  oddelený  od  veľkého  železným  zá- 
bradlím. Na  tomto  dvore  sú  teraz  zlomky  a  za- 
chránené ornamenty  srútenej  Campanily  a  San- 
sovinovej  Loggetty,  ktorá  bola  sa  opierala  o  vežu. 
Tam  videl  som  i  zvon,  ktorý  zázrakom  zostal 
celý,  keď  sa  Campanila  srútila  na  hromadu, 
vlastne  sama  do  seba  vpadla  —  na  šťastie  su- 
sedných stavísk.  Iba  Loggetta  zmizla  pod  ru- 
mami, ale  že  ju  obnovia,  lebo  bronzové  veci 
nevzaly  zkazu  a  plány  majú  v  archíve. 

Vyjdúc  schodmi  na  platformu,  s  ktorej  sa 
novovyvolený  dóža  ukazoval  národu,  a  obrátiac 
sa  tvárou  k  bráne,  na  ľavo  skvie  sa  ohromný 
dvor  so  slávnymi  bronzovými  cisternami  (tiež 
samý  ornament,  samý  reliéf),  na  pravo  malý 
dvor  s  brilliantnou  fasádou  od  Ant.  Rizzo,  oproti 
schodom  v  dvoch  nišiach  bránových  Adam  a 
Eva  od  tohože  Rizzo  —  sochy,  patriace  k  naj- 
lepším plastickým  dielam  včasnej  renaissance 
(1462).  Eva  stojí  v  úplnej  nahote,  s  tvárou  od- 
vrátenou studom  a  zahanbením;  Adamovi  znať 
hlboké  pokánie  nad  priestupkom  a  ľútosť  nad 
vyhnaním  z  raja.  A  už  teraz  treba  sa  odvrátiť 
od  blesku,  krásy,  bohatstva,  malebnosti  Corte 
a  kúpiť  si  za  dve  líry  vstupný  lístok  do  vnútra 

paláca.  V  chodbe  prvého  poschodia,  jednoduchej, 
ale  okrášlenej  po  celej  dĺžke  hermami  a  bystami 
najslávnejších  mužov  Venecie  (Dandolo,  Nicolo 
Zeno,  Marco  Polo,  Tiziano  Veccelio  [»principe 
delia  pittura  Veneziana  1477 — 1576«  znie  nápis 
na  jeho  herme],  Tintoretto,  Dante,  Petrarca, 
Mocenigo,  Sansovino,  Leopardí,  Bellini,  Palma 
Vecchio,  Giorgione,  Veronese,  Tiepolo  atď.  atď.), 
nachádza  sa  pre  chudobného  entuziastu  smutný 
oblok,  ktorým  treba  podať  obolus.  A  o  dva-tri 
kroky  otvárajú  sa  už  Scala  ď  oro  (Zlaté  schody), 
vedúce  priamo  do  teremov  paláca,  predtým  prí- 
stupné len  nobili,  ktorých  mená  zaznačené  boly 
v  »Zlatej  knihe«,  matrike  to  najvyšších  pánov. 
Dnes  postačia  dve  líry.  Sic  transit  glória  mundi. 

XXIII. 

Ako  už  povedano,  išli  sme  na  prvý  raz 
bežne  preleteť  sály  Dóžovho  dvorca,  aby  sme  si 
ukoristili  všeobecný  dojem.  Potom  som  bol  ešte 
tri  razy  vo  dvorci,  sám,  s  knihou,  notickou  a 
ceruzou  v  ruke,  o  čom  neskoršie.  Všeobecný 
dojem  rýchleho  priezoru  nemohol  byť  iný,  ako 
neobyčajného  blesku,  nádhery  a  noblessy.  Kupci, 
kramári  postavili  a  vyzdobili  tieto  cárske  teremy 
najvyššieho  prepychu  hmotného  i  duchovno- 
ästetického?  Akosi  sa  to  nesrovnáva.  Tu  musel 
sa  spájať  kupecko-obchodný  luxus,  veFkosvetská 
úžera,  hrabivosť  a  sdieranie  pol  sveta  s  vysoko- 

kniežatským  smýšľaním,  s  munificenciou,  ktorá 
siaha  len  vtedy  po  hmotne  drahocennom,  keď 
je  súčasne  i  ceny  vysoko  duchovnej,  keď  drahé 
materiále  obrábala  jemná  ruka  najlepších,  naj- 
geniálnejších ľudí.  A  pritom  prvý  zreteľ  bol  obrá- 
tený na  to,  aby  prvá  štátna  palota  štátu,  ktorý 
bol  dľa  hrdých  slov  dóžu  Enrica  Dandola:  »pá- 
nom  štvrtiny  a  poloviny  rímskej  dŕžavy «,  bola 
umeleckým  v<jx^zoix\\^\\q podivnej iiistorie ,  počnúc 
od  časov,  keď  obyvatelia  Aquileji,  Padui,  Alti- 
numa,  utekajúc  pred  divými  hordami  zbojníka 
Attilu  (452  po  Kr.  P.),  usalašili  sa  na  ostrovkoch: 
Rivoalto,  Malamocco  a  Torcello,  a  na  lagúnach 
založili  nie  obec,  nie  štát,  nie  národ,  nie  mon- 
archiu, nie  republiku,  ale  —  inu,  Veneciu,  niečo 
bez  príkladu,  bez  vzorky  a  indy  a  inde  ľuďmi 
upotrebovanej  formy  spolužitia. 

Prebehli  sme  Zlaté  schody  (Scala  ď  oro), 
mohutnú  tvorbu  Sansovina  so  stukkom  Al.  Vit- 
toria,  freskami  Franca,  predsieň  s  porträtmi  pro- 
kurátorov (Tintoretta),  Sálu  štyroch  dverí  (Sala 
delia  quatuor  porte),  Anticollegio,  priestranné 
Collegio  s  plafónom,  akého  som  ešte  nevidel, 
Sálu  senátu,  Kapellu  dóžov,  Sálu  desiatich  (dei 
deci).  Sálu  bussoly.  Sálu  dei  capi,  a  zastali  sme 
až  v  ohromnom  priestranstve  Sály  veľkej  rady 
(Sala  Maggior  Consilio).  Zbežne  nakukli  sme 
do  Archäologického  múzea,  do  Komory  šarlá- 
tovej  (Camera  degli  Scarlatti),  do  Sály  štítov 
(delia  scudo),    do  Sály  byst,    Sály  bronze,    Sály 

stukkov,  Sály  filozofov,  izieb  dóžov  (žltej,  šedej, 
modrej),  Sály  basreliefov.  Spustili  sme  sa  do 
chýrnych  väzení  (Prigoni,  od  17.  stoletia  Pozzi 
zvanými),  nakukli  sme  do  temnej,  skalnej  diery, 
kde  bol  väznený  Foscari,  i  ta,  kde  sa  dal  zavref 
lord  Byron  (sluha  osvietil  väzenie  elektrickou 
lampou);  prešli  sme  čez  Most  vzdychov  do  vä- 
zenia na  druhom  brehu  kanála  a  konečne  vyšli 
z  teremov  druhým,  menej  skvelým  schodišťom 
zase  na  korridor  od  Corte.  Na  tejto  ceste  vi- 
deli sme  prvé  diela  najväčších  veneciánskych 
majstrov:  Tiziana,  Palladia,  Contariniho,  Vicen- 
lina,  Veronesa,  Bassana,  Tintoretta,  Palma,  Ve- 
cellia,  Carpaccia,  Lombarda,  Vittoria,  Caliariho, 
Belliniho,  Boccacina,  Catena,  Sansovina...  Obrazy 
týchto  majstrov  videl  som  už  po  rozmanitých 
galleriach:  viedenskej,  petrohradskej,  mníchov- 
skej, draždianskej,  ale  nemohol  som  si  utvoriť 
pravého  pochopu  o  ich  hodnote,  charaktere  a 
veľkosti.  Rozbité,  porozhadzované  ich  diela 
zdajú  sa  mi  teraz  ako  zdrapy  nádherného  bro- 
kátového plášťa  —  tu,  na  mieste  ich  práce, 
v  tomto  historickom  vzduchu,  kde  mnohé  scény 
ich  obrazov  sa  odohrávaly,  kde  sú  doma,  kde 
pracujú  a  trudia  sa,  najlepšie  sily  napínajú 
k  oslave  Venecie,  ktorá  ich  privinula,  pritiahla 
z  celej  Itálie,  až  tu  vidno  ich  celé  umelecké 
figúry,  ich  plodnosť,  svobodu  a  celý  rozmach 
ich  fantázie.  Iste,  reliéfy  v  metopách  a  na  tym- 
panonoch  Parthenona  robily  nepomerne  hlbší  a 

grandióznejší  dojem,  keď  ešte  boly  na  svojom 
mieste,  pod  hellenským  nebom,  uprostred  Akro- 
pola, nad  dorickými  stĺpmi,  ako  dnes  v  sálach 
British-muzea,  v  hmlistom,  parami  a  uhFovým 
dymom  zapacovanom  Londýne.  Tak  i  obrazy 
veneciánskych  majstrov  vynikajú,  svieťa,  jagajú 
sa  omnoho  živšie  nad  lagúnami,  v  cárskych 
sieňach  najkrajšieho  paláca  Európy. 

XXIV. 

Sila  ľudských  smyslov,  ako  i  spôsobnosf 
preniesť  nimi  zachytané  dojmy  a  obrazy  do  umu 
a  duše  nie  je  neohraničená;  príde  moment, 
v  ktorom  nechcú  viac  ničoho  do  seba  prijímať, 
ako  nádoba,  až  po  kraj  naplnená.  Spešný  priezor 
vnútorných  miestností  Dóžovho  paláca,  neslý- 
chané množstvo  obrazov,  do  tisícov  idúci  počet 
figúr  (len  na  Tintorettovom  obraze  »Paradiso« 
je  740  osôb,  figúr!),  skulptúr,  stukkov,  kasett 
ukonaly  smysly  i  ducha,  a  nám  bolo  milo  vy- 
stúpiť Portou  delia  carta  na  milú  piačettu... 
Z  dažďa  pod  odkvap!  Veď  piačetta  je  zase  len 
veľkou  dvoranou:  kam  oko  pozre,  samý  skvost! 
Ale  jasnota,  svit  dláždenia,  balzamický,  vlažný 
vzduch,  bronzový  blesk  lagúny,  mramorové  čipky 
dóžovskej  loggie,  tuho-modrý  nebosklon  posil- 
nily  zase  nervy  a  zobudily  usínajúcu  vnímavosť. 
Ach,  a  tá  Libreria,  tá  Libreria!  Nemôžem  sa  roz- 
hodnúť, ale  na  konci  koncov  tuším  zvíťazí  táto 

duplovaná  arkáda  nad  všetkým,  čo  som  videl 
na  tejto  krátkej,  ale  hutnej  ceste,  pravda,  mimo 
mora,  mimo  mora,  lebo  krása  a  duch  mora  hýbe 
dušou  ako  Boh,  a  nie  ako  Tudia. 

Libreriu  Sansovinovu  (počal  ju  1536)  nemôže 
zatlačiť  ani  skvelá  massa  proti  nej  stojaceho 
Dóžovho  paláca.  Všetko,  čo  ucelelo  zo  starej 
grécko-rímskej  architektúry,  ožilo  tu  nanovo,  nie 
ako  napodobnenie,  ale  ako  samostatná  tvorba. 
Libreria  frontom  k  piačette  ťahá  sa  od  móla  až 
po  miesto,  kde  stála  Campanila,  to  jest  po  roh 
Markovho  námestia.  Na  prízemí  vlní  sa  21 
okrúhlych  oblúkov  na  pilieroch,  tvoriac  krížový 
svod  (podlubie,  chodbu).  Dorické  stĺpy  stoja 
medzi  piliermi  a  oblúkmi  a  nesú  úzky  architráv 
a  nad  ním  triglyfy  a  metopy  —  to  je  spodná 
arkáda.  Nad  ňou  je  druhá:  niečo  menšie  okrúhle 
oblúky  na  malých  kannelírovaných  jonických 
stĺpoch;  väčšie  jonické  hladké  stĺpy  obrubujú 
oblúky  a  nesú  jednoduchý  trojvrstvový  archi- 
tráv a  bohato  ornamentované  triglyfon  (Fries). 
Nad  triglyfonom  pnie  sa  gejson  a  nad  ním 
attika.  Na  stĺpcoch  attiky  mramorové  sochy 
medzi  vysokými  štvorhrannými  pyramídami.  Fi- 
gurálna i  vencová  ornamentika  triglyfona  je 
mramorová,  ušľachtilá,  bohatá,  na  vrchnom  an- 
jeli držia  guirlandy,  nad  guirlandami  tváre  ľvov. 
Ale  čo  tu  platia  studené  slová  opisu!?  Nemožno 
sa  nasýtiť  grandiózno-energickou  plastickou  silou 
ornamentiky  a  geniálneho  spojenia  veneciánskej 

palácovej  architektúry  s  grécko-rímskym  stĺpo- 
vým systémom...  Veľmi  zovrubne,  dlho,  ne- 
unavené pozeral  som  na  Libreriu,  sediac  pod 
obeliskom  sv.  Teodora,  alebo  pod  obeliskom  ľva, 
alebo  stojac  pod  svodom  Dóžovho  paláca.  Bolo 
mi  sladko  i  smutno.  Takto  pracovala  cudzina  v  ča- 
soch, keď  môj  národ  ešte  spal,  keď  Slavianstvo 
driemalo,  keď  iného  nerobilo,  ako  bránilo  si 
nahý  život  proti  vrahom  od  západu  i  východu, 
bránilo  celú  Európu,  krvácalo,  aby  Sansovino 
mohol  kresať  z  mramora  svoje  dorické  i  jonické 
stĺpy,  vypífiať  svoje  triglyfy  božskými  skulptú- 
rami. A  tento  strašný  process  ešte  ďaleko  nie 
je  u  konca.  Vrahov  je  ako  kobyliek,  celé  mračná, 
celé  sámumy.  A  v  ňádrach  samého  plemena 
mátoženie,  spletenie  umov,  rozožranie  citov, 
oslabenie  vôle  a  charakteru.  Či  naozaj  Hospodin 
uzavrel  v  nevystižiteľnej  rade  svojej  vystaviť 
svetu  v  osobe  nášho  slavianskeho  plemena  podlú 
karikatúru,  obrovskú,  kolossálnu  karikatúru  ple- 
mena-nepodarenca,  plemena-megateria  bez  fo- 
riem, bez  života,  bez  samourčenia,  massu  pre 
červi  ? 

Od  lagúny  zavial  svieži  vetierok,  drobné 
vlnky  bežaly  čudno-zelenkastou  hladinou,  gon- 
dole s  cestujúcimi  novomanželmi  odrážaly  od 
móla  piačetty,  ktorá  hemžila  sa  cudzincami;  pre- 
davači novín  vrešťali,  ponúkajúc  svoj  tovar,  mne 
taký  nenávidený.  Zpoza  vysokej  štvorhrannej  do- 
skovej ohrady  bolo  počuť  ostré  údery:  to  krešú 

kvádre  na  novú  vežu  sv.  Marka.  Po  okrúhlych  brv- 
nách,  ako  po  kolesách,  mohutní  delníci  šuľkajú 
tieto  kvádre  od  móla.  Tichosť  je  jednako  mocnejšia, 
ako  kriky  a  kresanie  —  ona  vládne  hlavne.  Po- 
merne je  ticho,  lebo  nepočuť  hrkotu  kočiarov, 
ani  dupotu  koňských  kopýt.  Odkedy  stojí  pia- 
četta,  nebolo  na  nej  povoza,  nebolo  koňa.  Tamtie 
štyri  na  chráme  sv.  Marka  nevedia  skákať.  Ti- 
chučko je,  sviatočne.  Na  Torre  delľ  Orologio 
(hodinová  veža  na  Markovom  námestí  oproti 
piačette)  dvaja  spiežoví  obri  kladivami  bijú  na 
zvon  hodiny.  Prehýbajú  sa  v  drieku  celkom  tak, 
ako  živí.  Pekná  hračka.  Upomínajú,  že  sú  už 
dve  hodiny.  Múdre!  Veď  treba  i  obedovať. 

XXV. 

Dňa  17.  mája  poobedovali  sme  narýchlo 
v  hoteli  »Europa«  (predtým  palazzo  Giustiniani), 
kde  roku  1841  Ján  Kollár  na  hotelovom  bal- 
kóne, hľadiac  na  Canale  Grande  a  chrám  Márie 
delia  Salute,  dišputoval  sa  s  professorom  Karlom 
Haseom  a  jeho  ženou  o  tom,  že  Katarína  Bora 
bola  Slavianka,  a  potom  pri  spoločnom  obede 
s  akýmsi  špatným,  nadutým  Angličanom  o  vojne 
anglo-čínskej.  Kollár  je  i  tu  plamenným  Sla- 
vianom.  »Angličania  sú  nenávistníci  národa  sla- 
vianskeho  pre  Rusa«,  píše  Kollár,  a  slovo  jeho 
platí  i  dnes,  hoci  v  Čechách  slávnostne  vítajú 
anglických  žurnalistov,  ktorých   perá    pred    ná- 

vštevou,  zamočené  v  žlči  a  otrave,  mocnou,  na 
svet  hovoriacou  hanou  a  diabolskou  klebetou 
škodily  slavianskemu  menu,  slavianskym  ži- 
votným záujmom,  a  po  návšteve,  napriek  ne- 
mužským,  frázistým  elóžam  českých  rečníkov  a 
napriek  vypitej  plzeňčine  a  melníčtine,  znovu 
srdcovým  jedom  striekať  budú  do  nášho  ne- 
šťastného tela  tam,  kde  je  ešte  v  ňom  sila  a 
nádej  vzrastu.  Keď  povážime,  kedy  stáva  sa  toto 
neprirodzené  bratanie,  v  akých  desných  okol- 
nostiach, pod  akými  hroznými  údermi  suďby  a 
káry  Božej,  nemôžme  nevideť  klesnutia  verejnej 
národnej  mravnosti  a  národného  charakteru. 
Prečože  nedopustili  k  »bratom«  Britom  vinníkov 
všeobecnej  zkazy,  pánov  realistov?  Veď  ronia 
horké  slzy  v  svojom  orgáne  nad  tým,  že  ich 
proroka  nechali  iba  okúŕiať  sa  okolo  dvier,  ale 
nevolali  na  vítanky,  banketty,  radovánky  a  vy- 
chádzky. Im  by  to  pristalo,  i  tak  rabolepstvujú 
pred  každým  vrahom,  nevynímajúc  »vzdelaných« 
Japoncov.  Ale  bôťno  je  hFadeť,  ako  ináč  vážni 
a  nami  vysoko  ctení  ľudia  chytajú  každé  po- 
chvalné slovo  z  úst  svojich  hostí,  ako  tisnú  sa 
k  nim  a  hmatkajú  šosy  ich  anglických  smo- 
kingov. Väčšieho  snobismu  (tu  máte  anglické 
slovo!)  sme  dosiaľ  nevideli  v  Slavianstve,  bo- 
hatom na  slabosti,  samouníženia  a  samoopľú- 
vania. 

Aby  som  ešte  v  ten  samý  deň  doplnil  bežný 
priezor  hlavných,  veľkých  predmetov,  ani  sa  ne- 

obzerajúc  po  Canale  Grande,  pribil  som  čln  svoj 
o  schody  pred  niekdajším  kláštorom  Caritä,  teraz 
Accademia  di  Belie  Arti  (Akadémia  krásnych 
umení).  Je  to  dielo  Palladia.  »Ach!«  vzdychá 
Goethe,  »sotva  desiata  časť  je  uskutočnená 
z  plánu  Palladia,  ale  i  tento  zlomok  je  plodom 
nebeského  génia;  je  to  dokonalosť  v  osnove, 
exaktnosť  v  spracovaní,  akej  som  nepoznal.  Roky 
by  mal  človek  vynaložiť  na  štúdium  takéhoto 
diela!  Mne  sa  zdá,  že  som  nevidel  ničoho  vyš- 
šieho, ničoho  dokonalejšieho,  a  myslím,  že  sa 
n  mýlim.  Palladio,  majúc  smysel  pre  veľkosť  a 
krásu,  najprv  neuveriteľnou  pilnosťou  vzdelal  sa 
na  antih:e,  aby  ju  v  sebe  strovil,  a  potom  sám 
zo  seba  znovu  utvoril.  Z  chrámu  (ktorý  už  stál) 
vstúpiš  do  atriuma  s  korintickými  stĺpmi.  Na 
jednej  strane  sakristia,  na  druhej  kapitula,  u  nich 
najkrajšie  krútené  schody  na  celom  svete.  Zpred- 
dvoria  vojdeš  do  veľkého  dvora.  Len  ľavý  bok 
je  dostavený,  tri  stĺpové  systémy  jeden  nad 
druhým.  Ó,  milá  suďba,  ktorá  si  nejednu  hlúposť 
protežovala  a  zvečnila,  prečo  si  nedovolila,  aby 
toto  dielo  bolo  dokončené  ?« 

Nuž  v  takejto  škrupine  kryje  sa  kráľovská 
umelecká  akadémia.  Goethe  miluje  Palladia. 
Andrea  Palladio  (1518—1580)  z  Vicencie  bol  po 
Rafaelovi  a  Bramantovi  najväčší  znateľ  antiky, 
ktorú  pochopil  v  jej  vnútornej  bytnosti  a  jednako 
samostatne  tvoril:  renaissanca  v  pravom  smysle. 
Pôjdeme  ešte  po  jeho  stopách. 

XXVI. 
(Assunta.) 

Išli  sme  prosto  k  perle  akadémie,  k  naj- 
väčšiemu, najslávnejšiemu:  k  Tizianovej  Assunte 
(Nanebovzatie  Panny  Márie),  ktorá  dľa  slov  nášho 
Kollára  »visí  medzi  ostatnými  obrazmi,  ako 
slnko  medzi  hviezdami,  a  magickými  blesky 
ťahá  k  sebe  oko.« 

Obraz  je  umiestený  v  rondelle,  majúcej  cha- 
rakter oltára  —  veď  pre  oltár  bol  maľovaný 
roku  1518.  Je  on  asi  najvyšším  bodom,  na 
ktorý  vystúpilo  umenie  Tiziana,  najzrelší  a  naj- 
sviežejší  plod  jeho  99-ročného  žitia.  Pozostáva 
vlastne  z  troch  vín,  pravda,  spojených  a  sliatych 
dovedna  ako  myšlienkou,  tak  i  harmóniou  fo- 
riem a  farieb.  Dole  je  veľká  gruppa  učedlníkov 
a  apoštolov  v  dramatickom  pohybe,  vyrážajú- 
com najvyšší,  najvrelší  oheň  oduševnenia;  ta 
nahor  všetko  hľadí,  túži,  ramenami,  driekmi, 
hlavami  pnie  sa  —  ale  nohy  stoja  na  studenej 
hmotnej  zemi.  Niektoré  hlavy  a  tváre  apoštolov 
jagajú  sa  priamo  nebeskou  krásou.  Všetci  by 
radi  ta  k  oblakom,  ta  k  azúru  a  k  Bohu,  ktorý 
rozpína  ramená  k  úbohému  ľudstvu!  Nad  apo- 
štolmi druhá  vlna:  oblaky,  anjelici  ich  letkom 
tisnú  nahor,  a  na  oblakoch  ľahúnko  stojí  ľvlária. 
rozpína  ramená,  tvár  pozdvihnutú,  mohutná, 
i  zemsky  krásna,  i  nebesky  už  božská,  už  nie 
viac  dcéra  nízkeho  sveta  bôľov  a  smrti.   Tretia 

vlna:  Boh,  od  pása  pohrúžený  v  tratiacich  sa 
lúčoch  a  v  glórii,  ktorá  okružuje  Pannu;  Boh 
naklonený  s  výšiny,  pnúcej  sa  ta  do  nekoneč- 
nosti, Boh  s  otvoreným  náručím,  s  prísnou 
láskou  v  tvári  prijíma  Máriu  v  nadhviezdne  re- 
gióny... Van  empyrea  dýše  shora.  .  .  z  ne- 
známych končín .  .  . 

No  celú  našu  dušu  zachvacuje  sama  Mária. 
My  zabúdame  na  spodnú  gruppu  apoštolov,  ako 
i  ona  zdá  sa  všetko  zabúdať  v  skorom  spojení 
s  Najvyšším.  Ako  Fahúnko  stojí  bosými  nôžkami 
na  oblaku,  tak  Fahúnko,  vlnisto  letí  celá  po- 
stava, prekrásna,  večno-ženská,  ale  už  nie  zem- 
ská, už  nie  deva  bôľov.  Jej  červené  šaty,  zvlnené 
v  bohatých,  hladkých  záhyboch,  odrážajú  sa  od 
mohutne  s  pliec  vlajúceho  temno-modrého  plášťa, 
napredku  zaviazaného  v  uzol.  Ramená  rozopäté, 
ruky  dlaňami  nahor,  k  nebu,  k  Otcovi.  Krása 
týchto  rúk  je  nad  všetko  pomyslenie,  nad  všetky 
predstavy  —  výraz  čistoty  a  velikého  vnútor- 
ného pohnutia.  Tvár,  polootvorené  ústa,  k  nebu 
pozdvihuté,  tenunkou  slzou  zvlažené  temné  oči 
sú  výrazom  najvyššej  nebeskej  divinácie,  naj- 
vyššieho oduševnenia,  zduchovnenia.  Áno,  i  zem- 
sky krásna  je  táto  tvár,  opravdu  veneciánskeho 
typu,  okrúžená  mohutnými,  zvlnenými  vlasmi, 
tisnúcimi  sa  zpod  plášťa,  ale  už  s  nej  odpadlo 
všetko  zemské,  okrem  ďalekého,  miznúceho  tieííu 
bôľa.  Je  to  moment,  v  ktorom  lomia  sa  všetky 
sväzky  s  konečnosťou,    zemou,    svetom,   a   ona 

UŽ  dýcha  blahoslavenstvom.  Vo  výraze  nebeskej 
blaženosti  nijaké  umenie  nedosiahlo  tejto  ma- 
donny  Tiziana,  ani  Rafaelova  Sixtina,  ktorá  zdá 
sa  tešiť  svojou  krásou  a  dosiahnutým  už  ti- 
chým šťastím. 

Dlho  púta  človeka  centrálny  zjav  obrazu, 
tak  že  až  po  hodnej  chvíli,  ako  hviezdy  na  nebi, 
len  po  dlhšom  skúmaní  vychádzajú  na  javo 
ostatné  momenty  velikého  obrazu.  Každý  pohyb 
anjelikov,  obletujúcich  kráľovnú,  smeruje  len 
k  nej,  letí  len  k  nej,  k  jej  nohám,  k  jej  po- 
stave. Očká  ich  hľadajú  jej  tvár,  ramienka  vá- 
ľajú k  jej  stopám  chumáče  oblakov,  tváričky 
rumenia  sa  detskou  amorettovskou  milotou,  ale 
i  vyššou  duchovnou  radosťou.  Akoby  s  najväčšou, 
veselou  ochotou  stavali,  klenuli  pre  Máriu  äte- 
rickú  oblasť,  dôstojnú  objímať  jej  božskú  postavu. 

Úzadie  lisne  sa  čudným  striebristým  svitcm, 
pravý  div  maliarskeho  štetca!  Akými  prostried- 
kami dosiahol  maliar  strieborný  tón  —  je  tuším 
tajnosťou.  Lineárne  i  vozdušné  perspektívy  hrajú 
v  bezúhonnej,  v  jednotu  splývajúcej  harmónii. 
Nie  je  pravda,  že  červeň  rúcha  a  temno-modrá 
farba  plášťa  sú  veci  márnomyseľného  effektu. 
Tu  sa  KoUár  mýlil  sám,  alebo  bol  zavedený 
zlým  kommentárom.  Treba  otvoriť  oči  a  pozreť, 
aká  to  červei^,  aká  modrota!  A  potom,  veď  sme 
pred  obrazom  Veneciána,  veď  sme  nad  lagú- 
nami, sme  pod  nebom,  valiacim  na  čudný  kút 
zeme    a  mora   ohromné   viny   svetla,  jasnoty  a 

neustáleho,  äterického  vibrovania!  Veď  sme 
v  kraji  živých  farieb  a  živého  trblietania,  či 
keď  slnko  vznáša  sa  nad  Adriou,  či  keď  plný 
mesiac  stojí  nad  ostrovom  Giorgio  Maggiore  a 
mení  lagúny  v  roztopenú  ocel. 

Veliké  poklady  ukrýva  v  sebe  Palladiova 
Caritä,  no  predbežne  som  sa  úplne  uspokojil 
s  Assuntou  —  mnoho  stála  duševnej  práce  a 
oči  boly  až  umorené.  Všetko  nemožno  videf,  a 
povrchné  prebehnutie  popri  dielach  ducha  a  umu 
nemá  nijakého  významu.  Vychádzajúc  z  aka- 
démie na  oživený  Canale  Grande,  vrúcne  ďa- 
koval som  Bohu,  že  mi  doprial  uvideť  Tizianovu 
Assuntu  —  hoci  dosť  pozde,  keď  sa  už  hodne 
zvečerieva.  .  . 

Kúpil  som  si  v  predsieni  akadémie  detaill 
Assunty  za  päť  lír,  majstrovskú,  neretušovanú 
rímsku  fotografiu  len  samej  tvári  madonny.  Je 
to  verný  snímok  originálu,  všetko  je  na  ňom, 
i  slabunké  stopy  času,  tenunké  treščiny  vo  farbe. 

Dosť  toho  bolo  na  jeden  deň.  »Sandwirt« 
poskytol  asi  hodinový  oddych.  Ale  zvláštne  okol- 
nosti, krátkosť  vymeraného  času  nedaly  dlhšie 
spať.  Ešte  neuspelo  slniečko  zapadnúť,  zase  som 
bol  na  Riva  degli  Schiavoni  a  ticho  kráčal  k  pia- 
četíe.  Môj  dobrý  kamarát  Jonáš  sa  už  tiež  vy- 
spal, bol  dobrého  humoru  a  len  jedna  vec  ho 
omínala.  Vyšlý  mu  rakúske  cigary,  a  italské 
kúriť  znamená  podvrhnúť  sa  pravej  múke.  Slabo 
dýšu  a  tuho  —  páchnu. 

XXVll. 


V  predvečernom  chládku  pustili  sme  sa  do 
labyrintu  ulíc  len  tak  maninou,  bez  vodcu  a 
bez  opytovania  sa.  Prejdúc  bránou  Torre  delľ 
Orologio,  octli  sme  sa  v  úzkej  ulici  Merceria, 
hlavnej  arterii  drobného  obchodu.  Sklep  u  sklepa, 
najviac  s  galantérnym  tovarom,  veneciánskym 
sklom,  korallami.  Zvlášte  korallami.  Tu  zdá  sa 
byť  veľké  centrum  korallového  obchodu.  No 
skoro  prešli  sme  do  bočných  ulíc.  Niektoré  sú 
také  úzke,  že  dvaja  hodne  tuční  ľudia  len  ťažko 
si  môžu  vyhnúť.  A  pritom  domy  sú  troj-,  štvor- 
poschodné.  Každú  chvíľu  prehradzuje  cestu  ka- 
nál, no  vedie  čezeií  most.  Oproti  mostu  zase 
vysoké  domy.  A  zase  ulice  (calli),  uličky  (rami), 
a  zase  schodové  mosty,  domy,  paláce.  Ešte 
i  v  úzunkých  »rami«  najdú  sa  fagady,  ktoré  by 
zaslúžilý  stáť  v  metropole  na  svobodnom  ná- 
mestí. Niektoré  majú  pred  frontom  úzunký  tro- 
toár,  ale  premnohé  vpúšťajú  svoje  grunty  priamo 
do  kanála  a  možno  do  dvier  iba  na  gondole.  Na 
uliciach  a  v  uličkách  bolo  dosť  živo;  tam  bolo 
možno  videť  domorodé  obecenstvo,  mužských 
v  kroji  veľmi  jednoduchom,  súkennom,  ženské 
s  nevyhnutnými  fransovanými  ručníkmi,  vi- 
siacimi s  chrbta  až  po  zem.  Kanálmi  popod 
oblúkové,  schodové  mosty  (jeden  je  ako  druhý) 
šibú  gondole  ako  lastovice,  tiahnú  bárky  s  ťar- 
chou,   i    dosť    veľké    lode   s   tovarmi,    bednami, 

ovocím.  Keď  sa  stretnú  dvaja  gondolieri,  ne- 
vyhnutne dajú  sa  do  reči,  drkocú  svojím  žar- 
gonom,  pokým  jeden  druhého  počuje.  Zdá  sa, 
ako  by  sa  vadili,  ale  nie,  to  je  ich  najpriateľ- 
skejši  diškurs.  Sú  to  najviac  pekne  urastlí,  silní 
mužovia  s  osmahlými  tvárami,  iskrivými  očami. 
Tu  octneš  sa  na  malom  námestí,  bez  výnimky 
s  chrámom.  Chrámov  je  veliké  množstvo,  mnohé 
ich  fagady  ani  nemožno  oceniť,  tak  sú  obkole- 
sené domami.  Prichodí  úzunký  kanál,  ledva  pre 
dve  bárky,  zase  most,  zase  úzky  trotoár,  čistý, 
biely.  Prejdeš  mostík,  prejdeš  uličku,  pred  tebou 
širší  kanál  beztrotoára,  domy  sú  obmývané  vodou, 
svieťa  mramorovými  balkónmi  a  s  nádherných 
balkónov  visí  prádlo  —  nie  veFmi  sneho-biele, 
visia  plundre,  belasé  kabáty,  handry  a  plachty. 
Krútili  sme  sa,  krútili  bez  kompassu,  až 
počalo  mrkať  a  hlad  sa  dostavil.  Na  šťastie  za- 
zreli sme  kupolu  sv.  Marka  a  jej  čudné  kríže, 
samé  pozlátené  strelky  s  pozlátenými  gufkami. 
Už  sme  doma!  Zahli  sme  pod  Prokuracie  vecchie 
(od  Marka  na  pravo).  Podlubie  Starých  proku- 
racií  je  samý  sklep,  samý  obchod.  Nesmierne 
bohatstvá  sú  tam  nakopené,  všetko  vnadidlá 
pre  cudzí  groš.  Ohromné  sväzky  červených 
i  bielych  korallov,  mramorové  bysty,  štatuy 
i  štatuetty,  obrazy,  fotografie,  oceľo-meďorezy  - 
všetko  samá  Venecia  a  Venecia.  Brokáty,  hod- 
váby, drahokamy,  krystallové  i  sklené  nádoby. 
Sklená  industria  slávi  tu  pravé  triumfy. 

Na  konci  Starých  prokuracií,  už  blízko  pri 
Fabricca  Nuova  (palác,  stojaci  oproti  chrámu), 
vyskočí  proti  nám  mužíček  v  livreji  s  posa- 
mentovanou  čapicou:  »Pilsen,  signori,  pilsen, 
majne  herr,  pilsen,  gospoda!  Gute  pilsen. «  Zahli 
sme  za  ním  na  pravo  pod  širokú  arku  Proku- 
racie  (Sottoportico  deľ  Arco  celeste)  a  o  tri  kroky 
boli  sme  nad  kanálom  del  Selvatico.  Nad  ním 
strie  sa  ohromná  sála,  vlastne  ohromná  veranda. 
To  je  to  »pilsen«.  Dobre  sme  došli!  Bol  už  čas 
zasadnúť  k  chutnej  večeri  z  rýb,  rakov  a  ovocia. 

XXVllI. 

Keď  sme  po  večeri  svodom  Sottoportica 
prechádzali  zas  na  námestie  sv.  Marka,  počuli 
sme  hudbu:  vojenská  banda  hrala  na  prostred 
námestia.  Námestie  bolo  doslovne  premenené 
na  veľký  salón:  elektrika  žiarila  tak,  že  bolo 
vidno  všetky  ornamenty  oboch  prokuracií  i  Fab- 
ricca Nuova,  ale  chrám  sv.  Marka  horel  ako 
obrovská  hranica  bleskom  svojich  mosaik  a  po- 
zlátok. Tisíce  ľudstva  prechádza  sa  po  mramo- 
rovej a  trachytovej  dlažbe,  iní  sedia  na  sto- 
ličkách pred  kaviarňami  a  reštaurantmi,  iní  ob- 
stúpili hudbu  a  počúvajú  krásne  melódie.  Na 
nebi,  priamo  nad  Novými  prokuraciami,  stojí 
mesiac,  skoro  v  úplnku,  a  mieša  strieborné  svetlo 
svoje  do  elektriky  na  námestí.  Hudba  je  veľmi 
dobrá  a  hrá   ustavične,   s  malými    prestávkami. 

Tuhé  tiene  architektonických  ornamentov,  pi- 
lastrov  a  stĺpov  Starých  prokuracií  (dĺžka  frontu 
152  metre!)  zveličujú  i  tak  ohromný  tento  palác; 
oproti  nim  postavené  Nové  prokuracie  (16.  sto- 
letie),  o  poschodie  vyššie  než  Staré,  upomínajú 
fagadou  a  stĺporadím  na  Libreriu  na  piačette. 
Pohľad  na  chrám  sv.  Marka  v  osvetlení  mesač- 
nom, elektrickom  a  plynovom  je  fantastický,  až 
groteskný.  To  sa  všetko  trasie  v  lesku  rozma- 
nito  farbistých  kolonn,  veľkých  mosaikových 
plôch;  zlaté  úzadie  mosaik  slialo  sa  v  jeden 
zlatý,  tuho  sviefací  jas,  nad  ním  pnú  sa  smelé 
oblúky,  trčia  vežičky,  hrdo  kráčajú  antické  bron- 
zové paripy.  A  to  všetko  v  čudnom  osvetlení 
ztratilo  celkom  dojem  massívnosti,  ťarchy  — 
všetko  stalo  sa  vozdušným,  ľahunkým,  akoby 
priezračným;  bojíš  sa,  keď  zaveje  vietor,  zmizne 
to  všetko,  ako  prelud,  ako  fatamorgána.  Na 
pravo  skveje  sa  roh  Dóžovho  paláca  so  svojimi 
dvoma  arkádami,  jedna  nad  druhou,  so  svojou 
kobercovou  stenou,  prelomenou  dvoma  širokými 
oblokmi,  špicato-oblukovými,  na  troje  predele- 
nými  gotickými  stĺpikmi.  Medzi  rohom  paláca 
a  chrámovou  arkádou  v  polotme  ukážu  sa  sil- 
huetty  Kartovej  brány,  špice  vežičiek  a  lomená 
línia  gotického  štíta.  Na  ľavo,  zakončujúc  front 
Starých  prokuracií,  vysoko  pnie  sa  Torre  delľ 
Orologio  s  veľkým  ciferníkom,  sochou  Panny 
Márie  a  nad  ňou  s  veneciánskym  okrýdleným 
fvom.    A    na    tomto    priestranstve,    okrúženom 

skvostmi,  bleskom  a  grandióznymi  staviskami, 
ako  ohromné  jazero  šumí  a  vlní  sa  nepriehľadné 
množstvo  elegantného  i  prostého  ľudu.  To  je 
nie  obyčajná  promenáda,  nie  korso,  ale  bál  bez 
tancov,  ohromný  raut,  večierky,  koncertová  zá- 
bava. Bohaté,  elegantné  dámy  v  brilliantoch  a 
periach,  módni  šviháci,  prosté  Veneciánky,  kŕdle 
nacifrovaných  detí.  A  nad  touto  živou,  šumiacou, 
mrviacou  sa  massou  pnie  sa  belasé  nebo  so 
slabo  žmurkajúcimi  hviezdičkami  a  s  rozliatou  po 
ňom  mliečnou  záplavou  mesačného  svetla.  Vo- 
zduch  svieži,  čistý,  po  prachu  ani  pamiatky. 

Ale  naše  sily  sú  už  vyčerpané,  túžime  po 
odpočinku.  Zanechajúc  koncert,  tiahneme  k  pia- 
čette.  Pred  nami  lisne  sa  mólo,  lisne  lagúna, 
odrážajú  sa  od  nebosklona  silhuetty  chrámov 
delia  Saiute,  Giorgio  Maggiore,  guFa  Dogany. 
Ustatým  krokom  prejdeme  most  Paglia,  a  sme 
na  Riva  degli  Schiavoni.  Na  ľavo  dom,  v  kto- 
rom sídlil  veľký  Petrarca,  keď  bol  tu  poslancom 
(nie  vyslancom!)  milánskeho  kňaza.  Signoria  a 
ľud  veneciánsky,  aby  mohli  Petrarcu  vniesť  do 
Zlatej  knihy  veneciánskych  nobili,  kúpili  dom 
a  darovali  ho  básnikovi,  ako  hlása  nápis  na 
dome...   Slávika  nekŕmia  vurštami! 

Bolo  pol  desiatej,  keď  sme  sa  našli  pred 
naším  hotelom  »Sandwirtom«.  Z  brány  vyrojí 
sa  celá  rodina  Radlinskovská.  Potratení  spolu- 
cestovatelia  sa  našli  —  radosť,  krik,  vypyto- 
vanie.  Nuž  oni  nešli  morom,  ale  z  Rieky  želez- 

nicou  na  Sv.  Peter  a  Triest  a  náhodou  usalašili 
sa  v  našom  hostinci.  Ustatosť  odletela  —  a  šli 
sme  s  nimi  nazad  na  námestie  sv.  Marka,  kde 
sa  už  ľudia  rozchodili  a  muzikanti  zahášali 
svetlá.  A  zase  »pilsen«.  Tak  sme  dva  razy  za 
večer  navštívili  plzeňský  reštaurant  za  Sotto- 
porticom,  aby  sme  boli  v  spoločnosti  večera- 
júcich priateľov,  ktorých  sme  nemilo  ztratili,  ale 
milo  našli.  Okolo  jedenástej  ľahli  sme  si  na  za- 
slúžený odpočinok.  Spali  sme  ako  v  oleji.  Priamo 
mladý,  tuhý  sen,  bez  pretrhnutia,  bez  snívania. 
Až  veľmi,  veľmi  vyčerpali  sme  sily  svoje.  Ale 
to  bolo  zdravo.  Bol  to  bohatý  deň,  deň  17.  mája 
roku  1905. 

XXIX. 

Na  druhý  deň,  18.  mája,  vstal  som  dosť 
včasné  (na  Radlinskovcov  som  nečakal,  lebo 
mali  prerobiť  všetko  to,  čo  sme  my  už  prero- 
bili) a  šiel  som  do  chrámu  sv.  Marka.  Bola  ranná 
služba,  na  chóre  spev  a  hudba.  Rozumef  bolo 
len  často  opätované  »alleluja«.  Zvonilo  to  strie- 
borne vo  veľkom  priestranstve,  tóny  vily  sa  od 
organa,  tiahly  zlatými  kupolami  a  pŕchly  na 
zástup.  Ranné,  tuhé  slnko  dralo  sa  veľkými, 
hore  zaokrúhlenými  oblokmi  nadoltárnej  kupoly, 
tak  že  oltárna  časť  chrámu  rovno  plávala  v  svetle, 
ktoré  vidnými  pruhmi  lialo  sa  zvonku.  Oltárny 
chór  oddelený  je  zábradlím  z  bieleho  mramora, 
na  ktorom  stojí  12  mramorových  sôch  —  dva- 

Tíásti  apoštolovia;  socha  sv.  Marka  a  Márie. 
V  prostriedku  stojí  veFký  pozlátený  krucifix 
(2V2  nietra  vysoký).  Skvelý,  až  množstvom 
umenia  omamujúci  je  hlavný  oltár;  na  štyroch 
jeho  stĺpoch  je  300  reliéfov,  scény  zo  Starého 
i  Nového  zákona.  Na  prostriedku  oltára  je  chýrna 
Pala  ď  oro,  emailová  práca,  predstavujúca  scény 
zo  života  Spasiteľa,  so  zlatými  a  striebornými 
vložkami,  čiastočne  práca  najstaršieho  /kresťan- 
ského umenia.  Aby  som  ju  mohol  videť,  počkal 
som  do  konca  služby,  vyhľadal  kostolníka,  ktorý 
rni  ju  odokryl  za  pol  líry.  Po  bokoch  chóru  za- 
zrel som  dva  stĺpy  z  malachitu,  čo  mi  bolo 
divné,  lebo  som  dosiaľ  myslel,  že  je  to  polo- 
drahokam, nie  tak  dávno  odkrytý. 

O  deviatej  hodine  ráno  rozletia  sa  krýdla 
brány  Dóžovho  paláca  a  vpustia  massu  ča- 
kajúcich cudzincov.  Bol  som  medzi  nimi,  lebo 
chcel  som  si  sám  obzreť  niektoré  majstrovské 
diela  paláca.  Spoločnosť  mýli. 

Počiatok  stavby  paláca  tratí  sa  v  dávnej 
minulosti,  keď  ešte  Pipin  viedol  vojny  proti  in- 
zulárnemu  štátu  a  vydobyl  ostrov  Malamocco. 
Veneti  z  biedy  utiahli  sa  hlbšie  do  mora  a  lagún 
na  ostrov  Rialto,  kde  dóža  Angello  Partecipazio 
postavil  štátne  dukálske  (dux  =:  dóža)  stavisko 
(okolo  r.  809).  Po  všelijakých  nehodách,  požiaroch 
obnovil  palác  dóža  Orseolo.  Po  veľkom  požiari 
roku  1105  obnovil  ho  dóža  Ziani.  Roku  1301 
bol  palác  zväčšený.  Terajšiu  formu  dal  mu  dóža 

Foscari  roku  1422.  Portu  delia  Carta  vystavili 
roku  1439.  Ako  vidno,  všetko  staré  dáta.  Vôbec 
vo  Venecii  často  pozastavíš  sa  nad  starinou, 
ktorá  napriek  driečnym  rokom  nepáchne  mŕtvo- 
lou, ale  zdá  sa  byť  od  nedávna.  Tak  17.  mája 
raňajkovali  sme  v  malej,  úhFadnej,  jasnej  re- 
štaurácii a  s  interessom  čítali  sme  na  stene,  že 
táto  reštaurácia,  »Orientale  Cappello  Nero«,  bola 
založená  roku  1376  a  odvtedy  neprestala  byť 
reštauráciou.  V  tomto  čudnom  meste  naozaj 
hľadia  na  človeka  stoletia,  ako  inde  desaťročia. 
Veneciánske  umenie,  zvlášte  maliarstvo, 
tvorí  svoju  vlastnú  školu,  má  svoj  lokálny  cha- 
rakter, a  to  nielen  preto,  že  išlo  osláviť  a  zvečniť 
činy  republiky,  heroické  skutky  dóžov,  gene- 
rálov a  admirálov,  ale  hlavne  preto,  že  prinieslo 
do  maľby  blesk  dňa,  jasnotu  vonkajška,  živý, 
vrúcny  kolorit  a  harmóniu  farieb.  Strediskom 
a  najvyšším  bodom  veneciánskej  školy  je  arci 
Tizian,  ktorý  vedel  reálnu  skutočnosť  zjasniť, 
zduchovniť,  neopustiac  jej  celkom.  »Veneciáni 
vedeli  prítomnosť  zidealizovať  a  zachytiť  moment 
šťastia  a  najvyššieho  pôžitku«,  hovorí  Móric 
Carriere.  Sám  Tizian  je  miláček  šťastia,  až  do 
poslednej  staroby  tvorivý,  miláček  mocných, 
krásnych  žien,  favorit  cisára  (Karia),  pápežov, 
mocných  Veneciánov  a  konečne  celého  obecen- 
stva, ktoré  jeho  obrazy  vítalo  ako  veľké  uda- 
losti a  nosilo  ho  na  ramenách.  Slúžil  ženskej 
kráse  bez  oplzlostí,   čisto,   ideálne.    A  keď  i  do 

Vajanskf:  Sobrané  Diela  IX.  20 

religióznych  predmetov  vnášal  istú  dózu  svet- 
skosti,  vedel  ju  posvätiť  čistotou  a  oduševnením 
nadzemským.  »Aká  závisť  schytí  moderného  člo- 
veka, keď  vidí,  ako  títo  starí  vedeli  svoj  každo- 
denný život  osladiť  a  zidealizovať!«  hovorí  Burck- 
hardt.  Veruže  závisť,  keď  pozreme  na  dnešnú 
mizériu  dekadentskú  a  mnohé  špatnosti,  hnu- 
soby secessionistické. 

Pomaly  kráčal  som  sálami  dvorca  —  nie 
všetko  mohol  som  uvážiť:  veď  je  to  nie  palác, 
ale  múzeum,  bohaté  z  najbohatších.  V  sále  šty- 
roch dverí  (delia  quatuor  porte),  priechodnej  to 
sále,  dôkladnejšie  obzrel  som  si  votívny  obraz 
Tiziana,  venovaný  dóžovi  Grimanimu,  ktorý  po- 
vzniesol na  okamih  klesajúcu  moc  Venecie.  Gri- 
mani  v  železnom  odení  kľačí  s  oddanosťou  pred 
Vierou,  ktorá  vznáša  sa  na  oblakoch,  na  Ťavom 
pleci  veliký  kríž.  Anjelik  pomáha  jej  niesť  jeho 
ťarchu.  Svätý  Markus  stojí  po  pravom  boku 
vznášajúcej  sa  Viery.  Na  obraze  sú  všetky  pred- 
nosti maliarove;  nebadať,  že  ho  maľovala  78- 
ročná  ruka!  V  sálach  Anticollegio  a  Collegio  ob- 
divoval som  štetec  Tintoretta,  veFkého  medzi 
veľkými.  Celý  rad  obrazov,  predstavujúcich  hi- 
storicky i  allegoricky  Veneciu,  ako  panovnicu 
mora,  a  Pavla  Veronesa  »Únos  Europy«. 

V  sále  Senáta  panuje  Jacoppo  Tintoretto 
s  obrazom:  Mŕtvy  Kristus,  nesený  anjelmi.  Pri- 
pomenul som  troch  hlavných,  a  to  len  niektoré 
ich  výtvory.    Ale  ani    nebolo  možno   viac  videť 

a  duchovne  schváliť,  čo  mám  i  niektorú  zbehlosť 
v  takomto  sladkom,  no  súčasne  i  ťažkom  diele. 

XXX. 

Vo  vďačnej  rozpomienke  na  nášho  veľkého 
Jána  Kollára  venoval  som  asi  hodinu  najväčšej 
sále:  Sala  delí  Maggior  Consiglio.  Toto  »con- 
siglio«  (rada)  bolo  nominellným  suverénom  re- 
publiky a  pozostávalo  z  nobili,  ktorých  mená 
boly  zapísané  v  Zlatej  knihe.  Kandidát  okrem 
noblessy  a  majetku  musel  mať  najmenej  20  rokov. 
Voľba  diala  sa  zlatými  a  striebornými  guľkami, 
zlatých  bola  len  piata  časť.  Dóža  ťahal  —  najprv 
meno,  potom  guľku.  Ak  bola  zlatá,  bol  kan- 
didát ihneď  zapísaný,  ak  bola  strieborná,  musel 
čakať  na  rok  na  deň  sv.  Barbory  —  v  25.  roku 
bol  prijatý  bez  žrebovania. 

Kollár  bežal  rovno  pred  obraz  Zuccara:  pápež 
Alexander  111.  kladie  v  predsieni  sv.  Marka  nohu 
na  šiju  nemeckému  cisárovi  Fridrichovi  Barba- 
rossovi  —  a  to  nie  pre  faktum,  ktoré  prísna 
história  tuším  nepotvrdzuje,  ale  preto,  že  na 
obraze  poznával  Heinricha  zo  Starosídla,  »slávo- 
srbského  rytiera  z  Mišna«.  Hľadel  som  tedy 
i  ja  s  pietou  na  tento  veľmi  stredný  obraz,  kto- 
rého história  umenia  ani  nepozná. 

IVlilo  mi  bolo  upierať  oči  ta,  kde  ľpely  odu- 
ševnelé,  horúce  pohľady  nášho  miláčka  a  pro- 
roka. Kollár  nespomína  anekdotickej  veci.  Cisár 
Barbarossa   mal  pri  tomto   poníženom  akte  po- 

vedať:  »Non  tibi,  sed  Petro!«  (Nie  tebe  [sa  ko- 
rím],  ale  sv.  Petrovi);  na  to  hrdý  pápež  odvetil: 
»Et  mihi,  et  Petro.«  (1  mne,  i  Petrovi.) 

Sála  Consiglia  preplnená  je  historickými  ten- 
dencióznymi  obrazmi  rozmanitej  ceny.  Kollárovi 
srdce  bôFom  horelo,  keď  videl  mladšieho  Tinto- 
retta  (Dominika)  obraz  vydobytia:  »slávo-dal- 
matského«  mesta  Zadra.  »Mlčte,  signore!«  za- 
volal. »Tieto  obrazy  vám  a  tomuto  miestu  viacej 
k  hanbe,  než  ku  cti  slúžia. «  Ale  keď  prišiel  do 
sály  dello  Scrutinio,  kde  visí  obraz,  taktiež  pred- 
siavujúci  vydobytie  toho  samého  Zadra  (1346 
Markom  Giustinianim),  pravda,  od  samého  Ja- 
coppa  Tintoretta,  píše:  »Tento  obraz  je  nepo- 
chybne  najvýtečnejší  nielen  v  celom  paláci,  ale 
medzi  všetkými  prácami  Tintoretta,  Podarilo  sa 
spojiť  silu  Michelangela  s  ľúbeznou  farbitosťou 
Tiziana.  Dlho  som  váhal,  či  sa  mám  vlastene- 
ckým, či  ästetickým  citom  ponechať;  predmet 
pôsobí  bôľ  a  stud,  ačkoFvek  Zadarci  zmužile  sa 
bránia,  ale  krása  obrazu  kojí  a  smieruje  čaro- 
dejnými vnadami  oko  tak,  že  povstáva  bolestná 
krása  a  krásna  bolesť  v  srdci  Slaviana!«  Ako 
milo,  umno  a  pravdivo! 

Jacoppa  Tintoretta  »Paradiso«  (najväčšiu 
olejovú  maľbu  na  svete:  22  metre  dĺžka  a 
7  metrov  výška!)  Kollár  prísne  súdil:  je  tam 
veľká  sila  umenia  a  mohutná  je  to  tvorba  vôbec. 
Ale  biedne  stojí:  rozpätý  je  teraz  uprostred  sály 
Consiglia  na  štafelaji.    Možno    videť  čez  plátno. 

Oproti  obrazu  sú  dvere  na  altánu  paláca, 
vychodiacu  na  lagúnu  a  mólo.  Aké  dobrodenie 
pre  oči  a  tylo,  ukonané  hľadením  a  prevracaním 
hlavy,  najmä  pri  obzeraní  obrazov  na  plafóne  — 
a  je  ich  hodne.  V  každej  sále  sú  plafonové 
obrazy,  a  to  nie  z  najhorších.  Tak  v  sále  štyroch 
dverí  Tintorettove:  Venecia  prijíma  od  Zeusa 
panstvo  nad  oceánmi,  Venecia  trhá  reťaze,  Ve- 
necia prijíma  od  Junony  dar:  páva,  od  Minervy 
hromový  blesk,  v  Consiglio:  Venecia  v  obla- 
koch prijíma  korunu  od  Mieru,  okrúžená  Abun- 
daciou  a  Gráciami  atď.  atď.  Môže  veru  krk  bolef. 
Ale  tu  s  altány  alebo  balkóna  otvára  sa  ti  po- 
hodlne tiež  obraz,  ale  živý,  obraz  krásy  prírody, 
spojenej  s  krásou  ľudského  umenia,  s  výtvormi 
ľudskej  sily,  smelosti,  bohatstva,  munificencie  — 
otvára  sa  dŕžava  vody  a  vzduchu  s  vloženou 
do  nej  inkrustáciou  kameŕ^a,  mramora,  lodí,  veží. 
Iba  zelefi  rastlinná  chybí,  a  chybí  náležité  —  niet 
jej.  Altána  vysutá  je  z  kobercovej,  mramorovej, 
maurickej  steny,  tvoriacej  fasádu  od  móla  a 
lagún  —  v  prostriedku  medzi  šestorkou  go- 
tických oblokov,  tak  že  tvorí  siedmy  otvor.  Na 
pravo  vidno  dva  obelisky  piačetty,  za  ňou  po- 
čína sa  Canale  Grande,  na  ľavo  tiahne  sa  za 
mostom  Paglia  Slavianske  nábrežie,  Kollárovi 
také  milé.  A  pred  tebou  hladina  lagúny,  pre- 
trhnutá ostrovom  Giorgio  Maggiore  a  ďalej  na 
pravo  ostrovom  La  Guidecca.  To  všetko  vidno 
i  s  rivy,   od  móla,    ale   s    tejto    vysokej    altány 

ukáže  sa  celé  panoráma  v  báječnom  lesku,  v  la- 
hode  a  sile  farieb,  v  neopísateľnom  vlnení  a 
trasení  Fahunkého  vzduchu.  Lagúna  leží  ako 
zelenkasté  sklo,  s  výšky  nevidno  pohybu  ľahkých 
vlniek.  Ale  ticho  je  tam...  ticho.  Pre  také  ja- 
vište  málo  hry,  málo  hercov,  pre  takú  arénu 
málo  života.  Ako  do  podvodného  dna  kanála 
vhlobené  stoja  tam  temné  telesá  troch  vojen- 
ských kolossov-korábov,  hrozia  dlhými  rúrami 
kanónov.  Odvrátil  som  oči...  s  priveľkým  tra- 
sením  myslel  som  na  Rožestvenského  samo- 
žertvennú  argonautiku.  Každý  deň  vtedy  oča- 
kávali sme  zprávy. 

XXXI. 
(Antika.) 

Pri  dvoch  veciach  býva  mi  ľúto,  že  nejdú 
so  mnou  duchovne  všetci  moji  čestní  slovenskí 
bratia:  pri  čítaní  Homéra  v  origináli  a  pri  po- 
hľade na  antické  skulptúry.  Od  oboch  rovno 
sladne  v  ústach,  šíri  sa  duša  a  vynáša  do  efiru 
čistého  duchovného  pôžitku. 

Keď  chceme  sa  svobodiť  z  dusného,  nepri- 
rodzeného života  špekulácie,  musíme  do  gréckej 
antiky,  kde  býva  svoboda  a  prirodzenosť,  du- 
chovná jasnota  a  veselosť.  To  je  večná  škola 
človečenstva,  večná  mladosť. 

Len  musíme  ísť  rad  za  radom:  dobre  si  po- 
zreť  diela  archaistickej  doby,  prejsť  k  Phidiasovi 

a  ku  skulptúram  Partenona,  najvyššej  výšave 
gréckeho  umenia,  potom  prebŕsť  čez  zjemnenú 
äru  Skopasa  a  Praxitela,  končiť  Lysippom  a  hel- 
lenistickou  plastikou,  s  ktorou  umiera  grécka 
skulptúra  a  prichodí  rímsky  epigonizmus,  pravda, 
tiež  vlastne  grécky.  Veľký,  dlhý  život,  od  polo- 
vice 7.  stoletia  pred  Kristom  až  po  2.  stoletie 
po  Kristu  —  skoro  tisíc  liet. 

I  Grék  prejímal,  nevyskočila  mu  plastika 
z  hlavy  rovno  na  kamenné  nohy.  Mohylná 
štatua  mládenca  z  Tenei  u  Korinta  (nachádza 
sa  v  Glyptotéke  v  Mníchove)  je  ešte  ägyptská 
na  prvý  pohľad:  všetko  na  nej  je  symmetrické, 
ruky  visia  mŕtvo  nadol,  nohy  sú  akoby  prikuté 
k  zemi  —  ale  už  architektonika  postavy  túži 
po  živom,  energickom,  prse  sú  oddelené  od 
mäkkých  slabín,  vidno  už  i  shyby  a  svaly.  A 
toto  je  ohromný  skok  od  ägyptskej  sfingy.  Ale 
už  tiež  archaistické  tympanon  na  chráme  bohyne 
Aphasä  na  Ägine  (v  Mníchove,  Thorwaldsenom 
složené)  otvára  nám  výhľad  do  umeleckého, 
vzrastajúceho  sveta.  Archaistické  umenie  vystu- 
puje na  výšku  pri  vozotajovi  (Delfi)  a  pre  nás 
prístupnej  soche  Umierajúca  Amazona  vo  vie- 
denskom Umelecko-historickom  muzeu.me  (sála 
XI.,  číslo  82).  Je  to  kopia  originálu  z  roku 
470 — 460.  Umierajúca  je  Pentesileia,  kráľovná 
Amazoniek;  Achillom  smrteľne  ranená,  klesá  a 
mrie.  Archaizmus  je  ešte  tuhý  v  záhyboch  šiat. 

Kvet  archaizmu,  svobodiaci  sa  od  äginského 

podania,  máme  v  skulptúrach,  ktoré  niekdy 
okrašFovaly  chrám  Zeusa  v  Olympii.  Dve  ostrešia 
(tympanon):  hotovenie  sa  k  dostihom  Oinomaosa 
a  Pelopsa  (východné)  a  boj  medzi  Grékmi  (La- 
pitmi)  a  Kentaurami  (západné  ostrešie  [Giebel]). 
Novota   je   tu   v  pohyboch,   v  duchu,   v  šatách. 

A  už  sa  blížime  k  apogei  gréckej  skulptúry, 
nad  ktorú  už  nemožno  sa  vyšvihnúť  ani  gré- 
ckemu geniu:  Phidias  a  Paríenon.  Phidiasove 
veľké  diela:  Zeus  a  Aténe  zahynuly.  Boly  z  drahej 
látky,  zo  zlata,  slonovej  kosti,  drahokamov.  Sú 
zmenšené  kópie,  ale  málo  hodnoverné.  No  i  ony 
sú  tieňom  niečoho  kolossálne  veľkého  a  krás- 
neho. V  Národnom  muzeume  v  Aténach  je  kopia 
»Varvakion«  menovaná.  Na  pravej  ruke  Aténe 
nesie  Nike,  ľavou  sa  opiera  o  štít,  z  ktorého 
lezie  zmija  s  otvorenou  hubou.  Na  hlave  má 
šišak,  na  šišaku  tri  ozdoby:  na  prostriedku 
sfingu,  na  pravo  i  ľavo  okrýdlené,  galoppujúce 
kone;  nad  figúrami  ohromné  perá  z  koňských 
chvostov. 

Perikles,  ako  symbol  veľko-hellenskej  poli- 
tiky, postavil  v  Aténach  Partenon,  chrám,  ve- 
novaný Aténe.  Bolo  to  okolo  roku  450,  keď  ho 
staval  architekt  Iktinos.  Čudné  je  to  so  slávou: 
kto  podpálil  chrám  Diany  v  Efezu,  vie  každý 
žiak,  ba  ešte  i,  prepytujem,  žurnalista.  1  táto 
figúra  našej  civilizácie  vie,  že  Herostrates.  Má 
to  v  lexikonku.  Potrebuje  to,  nedouk,  k  fráze. 
Ale  kto  postavil  Partenon,  málokto  vie. 

Po  klassickej  dobe  Partenon  slúžilo  ako 
chrám  pravoslávny,  potom  katolícky  a  konečne 
ako  mošea.  A  bolo  by  metamorfózami  pretrvalo 
až  dodnes,  keby  ho  veneciánska  bomba  nebola 
na  dvoje  pretrhla  roku  1687.  Doraboval  ho  lord 
Elgin,  Angličan,  v  18.  storočí.  Temer  všetky 
skulptúry  odvliekol  do  Londýna.  No  ešte  ako 
ruina,  ako  kostra  Partenon  je  hlavnou  okrasou 
Atén  a  Akropole,  a  zrabované  kusy  možno  videť 
v  Londýne,  v  British-muzeume. 

Skulptúry  sú  dielom  Phidiasa  a  jeho  žiakov. 
Trojaké  sú  tam  skulptúry:  Nad  architrávom 
(epistylion)  dorický  fríz  (zoforos)  pozostáva  z  tri- 
glyfov  a  metop.  V  metopách  sú  haut-reliefy  — 
to  je  prvý  rad  partenonských  skulptúr.  Na  oboch 
užších  frontoch  chrámu  dvíhajú  sa  ostrešia  (Gie- 
bel),  trojhranné  pole,  ako  u  našich  oravských 
drevených  domov,  po  grécky  aetos;  vnútorná 
trojhranná  plocha  volá  sa  tympanon.  V  tomto 
tympanone  sú  haut-reliefy,  cele  vypuklé,  celé 
figúry,  ktorým  tympanon  slúži  len  ako  úzadie. 
Toto  je  druhý  rad  partenonských  skulptúr.  Ko- 
nečne nad  cellou  (vnútorný  korpus  chrámu)  pa- 
rallelne  s  vonkajším  frízom  (zoforos)  beží  jo- 
nický  cellový  fríz  s  plochými  reliéfmi  —  toto 
je  tretí  rad  partenonských  skulptúr. 

V  metopách  sú  boje  gigantov,  Kentaurov 
a  Amazoniek.  Na  východnom  ostreší  (Giebel)  je 
narodenie  Atény,  ako  vyletela  obrnená  z  hlavy 
Zeusa   v  prítomnosti    nesmrteľných   bohov,    ču- 

dujúcich  sa.  V  západnom  ostreší  (tympanone) 
je  boj  Atény  s  Poseidonom  o  attickú  zem.  Aténe 
víťazí.  Na  jonickom  fríze  nad  cellou  je  znázor- 
nená processia  Aténčanov,  každé  štyri  roky  ko- 
naná na  Akropolis,  nesúca  Aténe  vlnený  peplos 
(vrchná  šata)  v  žertvu. 

V  týchto  skulptúrach  zobrazuje  sa  veličie 
gréckeho  umenia.  Príroda  plodí  len  indivídua. 
Každý  lipový  lístok  je  indivíduum.  Umelec  na- 
maľuje lístok,  ktorý  má  všetky  charakteristiky 
tisícich  lístkov,  tisícich  indivíduí;  jeho  lístok  je 
ideálom,  a  nie  realistickým  odpleskom.  V  indi- 
viduume  sú  odbočky  od  pravidelnej  línie,  náš 
duch  podá  formu  v  jej  čistote.  Umenie  môže 
podať  formu  individuuma,  alebo  tak,  ako  žije 
v  našom  duchu,  očistenú,  ako  rezultát  tisícich 
pozorovaní.  Grécke  umenie  drží  sa  tohoto  po- 
sledného, túži  za  pravdou  rodzaju,  za  typickým. 
Apogeu  typického  dosiahlo  umenie  v  reliéfoch 
Partenona.  Umelec  ide  v  tvorení  za  šFapajou 
prírody.  Ale  pokým  príroda  podáva  myšlienku 
roztrasenú  v  tisícich  individuach,  z  ktorých  ani 
jedno  nie  je  pravé,  umelec  podáva  myšlienku 
v  jej  čistote  a  celistvosti.  Dokonalá  ideálnosť 
nazerania  vznáša  sa  až  k  božskosti.  Preto  za- 
volal sochár  v  našich  časoch:  »Figúry  Parte- 
nona sú  ako  by  na  prírodu  modellované,  ale 
nemal  som  šťastia  videť  takej  prírody!«  Skulp- 
túry Partenona  sú  velikým,  večitým,  neodrazi- 
teľným  protestom  proti  tupému,  surovému  »rea- 

]izmu«  našich  dní.  No  veď  už  hynie!  Čo  ne- 
prešlo čez  médium  duše,  môže  byť  fotografickým 
odpleskom,  ale  nikdy  nie  umeleckým  dielom. 
Blvoni  a  kretini  chytajú  sa  »realizmu«,  lebo  sú 
impotentní  a  ničomu  nerozumejú,  niet  v  nich 
ani  ducha,  ani  materiálu  tvorivého. 

Prichodí  ära  Skopasa  a  Praxitelesa,  ktorá 
síce  nie  je  ešte  klesaním,  ale  nad  Partenon  sa 
nevyšvihla.  Virtuozita  slávi  triumf.  Oltár  v  Per- 
gamon  (Berlín)  je  potencovanie  pohybu,  náruži- 
vosti, tvorivej  sily  a  geniálnosti.  V  napnutí  pre- 
vyšuje ho  gruppa  Laokoona  (Rím),  dielo  po- 
sledného stoletia  pred  Kristom.  Ta  padá  i  bel- 
vederský  Apollo,  medicijská  Afrodita,  Niobe, 
Sofokles,  Diskobal.  O  oltári  Pergamona  písal 
Turgenev: 

»Prušiaci  zaopatrili  si  za  nejakých  135.000 
mariek  celý  div  sveta:  preniesli  do  Berlína  oltár 
z  Pergama,  vlastne  jeho  reliéfy.  Ony  boly  na 
frontone  ohromného  oltára  Zeusa  a  Pallas  Atény. 
Pravda,  všetko  bolo  rozbité:  9000  kusov.  Na 
dvoch  koráboch  ich  previezli  do  Triestu,  potom 
železnicou.  Teraz  sú  poukladané  v  niekoľkých 
sálach  múzea.  Na  šťastie,  hlavné  gruppy  možno 
bolo  složiť.  Haut-reliefy  zobrazujú  bitku  bohov 
s  gigantmi,  synmi  Gäy-Zeme.  Víťazstvo  je  bez- 
sporné  na  strane  bohov,  t.  j.  na  strane  svetla, 
krásoty  a  rozumu,  no  temné  sily  sa  ešte  pro- 
tivia, boj  nie  je  dokončený.  Na  prostriedku  ce- 
lého frontona  Zeus  poráža   hromonosnou  zbra- 

ňou  giganta,  ktorý  padá  strmhlav,  chrbtom  k  di- 
vákom, do  priepasti;  s  druhej  strany  vzdýma 
sa  ešte  gigant,  iste  vodca,  proti  bohovi.  Nad 
Zeusom  nesie  sa  bohyňa  víťazstva,  rozširujúc 
orlie  krýdla.  Apollo,  v  dlhom,  ľahkom  chitone, 
letí  na  svojom  voze,  pred  ním  Eos.«  (Nasleduje 
opis  reliéfov.)  Potom  Turgenev  hovorí:  »Všetky 
tieto,  raz  lučezarné,  raz  hrozné,  živé,  mŕtve, 
triumfujúce  i  hynúce  figúry,  tie  kolá  zvitých 
hadích  tiel,  všetky  rozšírené  krýdla,  orli,  kone, 
zbrane,  štíty,  letiace  šaty,  palmy  a  najkrajšie 
ľudské  telá  vo  všetkých  polohách,  smelých  do 
neuverenia,  strojných  do  muziky,  všetky  roz- 
manité výrazy  tvárí,  pohyby  údov,  triumf  zloby, 
veselosť  božská  i  božská  tvrdosť,  všetko  toto 
nebo  a  celá  táto  zem  je  celým  svetom,  pred 
odkrytím  ktorého  schváti  ťa  nevoľný  chlad  odu- 
ševnenia a  náruživé  blahohovenie  prebieha  ži- 
lami, Odchodiac,  pomyslel  som  si,  aký  som 
šťastlivý,  že  som  neumrel  a  dožil  sa  chvíle 
videť  všetko  toto!  A  tak  si  pomyslí  každý,  kto 
sa  podíva  na  , Bitku  bohov  s  gigantmi'. « 

Pochopiť  antiku  —  musíš  mnoho  videť,  a  bez 
znalosti  gréckej  literatúry,  histórie  a  mytológie 
je  to  ťažko.  No  kto  chce  produkovať,  kto  chce  byť 
učiteľom,  básnikom,  mysliteľom  národa,  toho 
povinnosťou  je  znať  antiku,  lebo  ináče  ostane 
ako  korábna  voda,  na  spodku,  čo  sa  ako  bude 
rozťahovať  a  paprčiť.  Pravda,  u  nás  už  i  robiť 
nemilujúci,  bankrottovaní,  zlí  a  nečestní  kupeckí 

pomocníci  kritizujú,  vlastne  špinia  svojou  hlú- 
posťou diela  ducha  a  fantázie. 

V  jedenástich  sálach  a  izbách  Dóžovho 
dvorca  je  umiestené  »Archäologicl<é  muzeum« 
s  predmetmi  staro-veneciánskymi,  orientálnymi 
i  antickými.  Zaujímavá  je  tu  karta  celého  vtedy 
známeho  sveta  od  Fra  Maura  (1457 — 1459).  Roku 
1472  Veneciáni  dali  ju  kopírovať  a  poslali  kópiu 
princovi  Heinrichovi  portugalskému,  druhú  do 
Florencie.  Ztadiaľ  dostala  sa  kopia  do  Lissa- 
bona,  do  rúk  Krištofa  Kolumba.  Karta  ho  odu- 
ševnila, vnukla  mu  tušenie  o  západnom  kon- 
tinente a  posmelila  ho  hľadať  nové  cesty  a  nové 
svety.  Ako  známo,  objavenia  Kolumbove  boly 
príčinou  zlomenia  moci  veneciánskej.  Tak,  hľa, 
veneciánska  veda  a  zkúsenosť,  kultúra  a  vene- 
ciánsky  um  stal  sa  zkazou  velikej  republiky  na 
adriatických  lagúnach;  aspofí  iste  uskoril  jej 
odkvitanie.  Takto  pomstila  i  Genua  mnohé  po- 
rážky, od  Veneciánov  utrpené.  Kolumb  bol 
Genuez. 

Antiky  Archäologického  múzea  dóžovského 
sú  vzácne  a  pomerne  hojné.  Nie  je  ľahko  pre- 
niknúť do  tajností  antickej  skulptúry.  Zákony  a 
podmienky,  ktorými  antika  rozviňuje  hlavnú, 
ba  jedinú  úlohu  umenia:  krásu,  sú  často  hlboko 
utajené,  tak  že  len  cvičené  oko  a  veľká  zkú- 
senosť je  potrebná,  aby  sa  laik  vžil  do  nich. 
Potrebná  je  aká-taká  znalosť  histórie  antického 
umenia,  jeho   epoch,  škôl,   majstrov,    ba  jedno- 

tlivých  typov,  lebo  v  Grécku  pre  istú  osobu, 
bohyňu,  boha  vytvoril  sa  istý  typ,  ktorý  ho 
znázorňoval  a  od  ktorého  sa  umelci  neoddiafo- 
vali,  ale  tie  samé  motívy  varirovali.  No  toto 
múzeum  má  i  také  pozostatky  antiky,  ktoré 
i  menej  zkúseného  plnia  pocitom  krásneho. 

Väčšina  antických  skulptúr  múzea  nepo- 
chádza priamo  z  Grécka,  aspoň  nie  z  doby 
gréckeho  najvyššieho  klassicizmu,  ale  z  Ríma, 
z  posledných  století  republiky  a  prvých  století 
cäzarizmu.  Zato  ony  málo  tratia  na  umeleckej 
cene,  lebo  sú  to  bez  výnimky  diela  a  tvorby 
Grékov,  kópie  originálov  gréckych,  zhotovené 
pre  neobsiahly  luxus  rímskych  chrámov,  cirkov, 
triumfálnych  brán,  amfiteátrov,  kúpeľov  (ther- 
mae),  konečne  i  palácov  a  víU,  o  ktorých  ume- 
leckom vyzdobení  my  ani  pochopu  mať  nemô- 
žeme. Hlavné  je:  vo  všetkých,  i  mladších,  ne- 
originálnych dielach  žije  božská  iskra  gréckeho 
génia. 

V  Corridojo  stojí  kapitolinská  Venus  Ge- 
nitrix,  veľmi  dobrá  kopia  rímskej,  kapitolinskej, 
dielo  z  čias  kvetu  gréckej  skulptúry.  Nahýba 
sa  ku  predku,  zvlášte  hlava  vyšla  iste  zpod 
dláta  velikého  neznámeho  sochára.  Vôbec  grécka 
antika,  na  nás  prešla,  má  suďbu,  že  od  vele- 
slávnych,  známych  umelcov,  ktorých  mená  sú 
v  pamäti  každého  vyššieho  vzdelanca,  nepozo- 
stalo  skoro  nijakých  diel,  a  klassické  diela, 
ktoré   sa   zachránily,    pochádzajú   temer   všetko 


319 


od  neznámych  mužov.  Neďaleko  od  rozkošnej 
Venuše  je  prekrásna  nahá  bachantka  s  rúnom. 
Tam  nachádza  sa  veľký,  krásny  kandeláber,  do- 
kázano  antický,  len  v  niektorých  častiach  re- 
štaurovaný. Novšia  je  vrchná  misa.  Po  bokoch 
hlavy  Satyrov  a  preutešené  guirlandy,  do  kto- 
rých sa  kryjú  vtáčence.  Tam  tiež  videl  som  dve 
karyatidy  z  divadla  v  Pole,  rímske  kópie  gréckych 
originálov.  Apollo,  rímskej  roboty. 

V  nasledujúcej  sále  (Scarlatti)  videl  som 
reliéfy,  dokázano  grécke:  Attis  a  Cybela  s  krás- 
nou slúžkou,  námorská  bitka  z  najkrajšej  atén- 
skej periódy,  reliéf  s  oltára  s  bachickými  scé- 
nami, tri  Hory  so  spojenými  rukami  tančia 
okolo  hermy,  práca  originálna  grécka.  Vefmi 
ma  zaujaly  mnohé  statuetty  sbierky.  Niektoré 
majú  pečať  gréckej  originality,  iné  sú  rímske 
kópie  z  gréckeho  dláta  :  zaujímavé  je,  že  sú  to 
všetko  reprodukcie  slávnych,  veľkých  sôch.  Ony 
zastupovaly  v  starých  časoch  naše  dnešné  me- 
ďorezy,  oceľo-  a  drevorezy,  naše  fotografické 
reprodukcie.  Bohatí  Fudia  chceli  mať  doma  ume- 
lecké diela:  originále  veľkých  sôch  mohol  mať 
štát,  cäzar,  alebo  až  veľký  boháč,  strední  ľudia 
uspokojili  sa  so  zmenšenými  napodobeninami. 
Statuetty  tieto  nie  sú  také  ulízané,  vypoliro- 
vané,  ako  dnešné  alabastrové  a  mramorové 
kópie,  ktoré  predávajú  sa  v  Itálii  na  každom 
rynku  (Venuše,  Amoretty),  ale  sú  čím  najvernej- 
šie odblesky  originálov,  tak  že  sa  stáva,  že  dľa 

nájdenej  kópie  možno  reštaurovať  torso  tiež 
náhodou  nájdeného  originálu.  Ej,  takúto  statu- 
ettu  mať  nad  stoh'kom!  Ale  to  sú  márne  chúťky: 
jedna,  jestli  by  i  bola  na  predaj,  predstavuje  celý 
majetok.  Rothschild  že  má  malú  sbierku.  Jedna 
statuetta  predstavuje  Odyssea;  vidno  na  ňom 
utrpenie,  spojené  s  energiou  a  rozvitým  umom. 

»Traja  Gallovia«  je  perla  antiky  v  Dóžo- 
vom paláci:  dvaja  mladí  mužovia  klesli  pod 
ťarchou  nápadu,  ale  sa  ešte  bránia,  tretí,  krásny 
ako  ApoUo,  leží  na  zemi  mŕtvy.  Umierajúci,  pa- 
dajúci a  mŕtvy  Gali  patril  ku  gruppe,  ktorú 
Attalos  (ten  samý,  ktorý  vystavil  i  oltár  v  Per- 
gamen, o  ktorom  je  vyššie  reč),  kráľ  Pergama, 
poslal  do  Atén  na  Akropolis  ako  votum  (žertvu) 
po  víťazstve  nad  Gallmi  roku  239  pred  Kristom. 
Prvý  raz  v  žití  videl  som  skutočný,  opravdový 
grécky  originál  celej  malej  skupeniny.  Harmónia 
údov,  sila  a  krása  mladých  tiel,  pohyb  a  tragika 
strašného  a  pritom  krásneho  hynutia. 

A  teraz  k  záhadnému  Ganymedovi!  Jupiter 
v  postave  orla  unáša  krásneho  mladoŕía  do  ne- 
bies. Úprimne  poviem,  mne  sa  to  nekonečne 
ľúbilo,  hoci  sama  idea  má  dózu  nemilého,  azda 
neoprávneného  podezrenia.  Ľúbila  sa  mi  krása 
bielunkého  tela,  oheií  v  očiach  dravca.  Viem, 
že  jedni  považujú  Ganymeda  za  dielo  samého 
Phidiasa,  iní,  novší,  za  rímsku  robotu  strednej 
ruky.  Ale  ja  som  sa  pred  touto  skulptúrou  vy- 
manil zpútauktorit  a  požíval  som  plným  dúškom 

to,  čo  som  videl  a  čomu  som  sám  porozumel: 
prekrásna  vec!  To  je  môj  dojem,  a  punktum. 
»Luk  naťahujúci  Eros«,  taktiež  grécka  práca, 
pri  ňom  koža  z  Fva.  Canova  vraj  veľmi  chvá- 
lieval  Erosa  pre  dokonalosť  prepracovania,  ostré 
črty  a  milotu  žartujúceho  chlapčeka. 

Zriedkavý  umelecký  pôžitok  poskytuje  fron- 
ton  sarkofágu  s  reliéfom:  Diana  vraždí  deti 
Amphiona  a  Niobe  —  téma  tisícerých  umele- 
ckých prác.  Devätnásť  figúr  mramorových,  7  detí 
mužského,  7  ženského  pohlavia.  V  kúte  na 
pravo  sama  Niobe,  ochraňujúca  božsky  krásnymi 
ramenami  najmladšieho  syna  a  najmladšiu  dcéru. 
Na  ľavo  stojí  otec  Amphion  so  štítom  na  pra- 
vom ramene,  ľavým  drží  mŕtveho  synka.  Dvaja 
mužovia  vo  frygickom  kostýme  opatrujú  umie- 
rajúceho syna  a  umierajúcu  dcéru.  V  prostriedku 
ťahá  si  Ismenus  strelu  z  pŕs.  Stará  kojná  stráži 
jedno  dieťa.  Diany  a  Apolla  niet,  len  následky 
a  hrúzu  vidno,  ktorú  spôsobili  svojimi  strelami. 
Veľká  tragika,  veľká,  horká  krása,  najkrajší,  naj- 
zaujímavejší sarkofág  Niobidov. 

S  Niobidami  lúčil  som  sa  s  antikou  Dó- 
žovho paláca.  Bysty  cäsarov  (Vitellius)  som  už 
neštudoval.  Odchádzajúc,  hodil  som  okom  po 
obraze  Carpaccia:  lev  sv.  Marka  škňurí  sa  tam, 
držiac  v  labe  knihu.  Za  ním  vidno  na  jednej 
strane  veneciánske  galéry,  na  druhej  Dóžov 
palác  a  Campanilu.  Pax  tibi  Marco  evangelista 
meus!  Vitaj,  Sottoportico  s  »pilsen«! 

Vajanský:  Sobrané  Diela  IX.  21 

XXXll. 


Pod  Leopardiho  bronzovými  kandelábrami 
na  námestí  sv.  Marka  zazrel  som  pani  Radlin- 
skú kŕmiť  Markových  holubov  —  zobkaly  jej 
z  ruky.  Tam  našiel  som  i  Ignáca  Radlinského, 
jeho  syna  Milana,  Markova  s  dcérou  Feodorou, 
Jonáša,  Pytlíka  a  gruppu  Poliakov  s  kongressu 
s  dvoma  dámami.  Mali  sme  ushovorený  spo- 
ločný obed  v  plzeňskej  reštaurácii. 

Námestie  Marka,  ktorým  sme  sa  ubierali, 
bolo  preplnené  ľuďmi,  v  80%  cudzincami  a  najmä 
mladými  manželskými  pármi,  konajúcimi  svoje 
nevyhnutné  svadobné  cesty.  Je  ich  aspoň  toľko, 
ako  holubov  sväto-markovských,  a  možno,  i  tak 
hrkútajú.  Venecia,  zdá  sa,  je  eldorádom  a  centrál- 
nym shromaždišťom  novomanželov  celej  Európy 
a  Ameriky.  Poznať  ich  zďaleka;  po  1.  Sú  zväčša 
mladí.  2.  Nemajú  pri  sebe  garde  de  dames,  ani 
testiny,  ani  svokry.  3.  Majú  nové,  novučičké 
topánky,  vôbec  na  celom  ich  kostýme  sedí  pel 
novoty.  4.  Pozerajú  si  viac  do  očú,  než  na  všetky 
poklady  umenia. 

Vo  velikej  verande  plzeňskej  reštaurácie 
zaujali  sme  celý  veľký  stôl.  Nad  hlavami  kvitly 
obrovské  azaley,  zasadené  v  kädiach,  celé  stromy, 
kvet  hustý,  vôňa  tuhá.  Vysoké  palmy  stoja  upro- 
stred verandy.  Naše  dve  dámy  stačily  už  na- 
kúpiť všelijakých  veneciánskych  špecialít  —  bez 
toho  neľzäl 

Heslo  bolo:  pod  večer  na  Lido  —  a  dotiaľ 
mal  každý  svobodný  čas.  Ja  som  ho  využil  na 
prelet  Canala  Grande. 

Prvý  raz  použil  som  malého  parníčka,  vapo- 
retto.  Za  desať  čentesimov  prevezie  ťa  od  pia- 
četty  až  po  železničnú  stanicu  —  bude  to  vyše 
4  kilometrov.  Veľký  kanál  (Canalazzo  zovie  ho 
ľud),  skrivený  ako  latinské  veľké  S  —  lenže 
naopak,  delí  mesto  na  dve  rovné   polovice. 

Odraziac  od  brehu  piačetty,  na  pravo  uká- 
zala sa  hneď  za  Libreriou  Zecca,  stavisko  San- 
sovina  —  a  potom  už  i  na  pravo  i  na  ľavo 
palác  u  paláca.  Len  prvotriednych  má  Venecia 
150!  Mne  sa  zdá,  že  sotva  bude  na  celom  šírom 
svete  druhého  priestranstva,  na  ktorom  by  veľ- 
kolepá príroda  spojená  bola  s  veľkolepou  tvorbou 
ducha  ľudského  a  ruky  ľudskej  v  takej  podivnej, 
hravej,  farbistej  a  mnohoforemnej  harmónii. 
Všetko  sa  to  tam  láme,  pretŕha,  lisne,  temneje, 
spojuje,  rozlišuje,  prestiera  a  vyvyšuje,  mení  a 
trblieta. 

Na  ľavo  trojuholník  Dogany  (Morské  clo) 
reže  sa  ostrým  uhlom  do  lagúny  —  skoro  za 
Doganou  klenie  sa  obrovská  kupola  chrámu 
Santa  Maria  delia  Salute,  baroková  stavba  od 
Longhena,  imponuje  od  vody  dekoratívnosťou, 
ináč  je  tam  pri  veľkom  bohatstve  mnoho  cop- 
fového  hračkárstva.  Hlavná  kupola  podopieraná 
je  opravdu  baroknými  volutami,  medzi  kto- 
rými je  massa   sôch.    Neskoršie    skočil  som  do 

chrámu  :  je  jasný,  veselý,  priestranný.  Na  oltáre 
na  pravo  Tizianovo  »Soslanie  Ducha  svätého« 
žiari  ohnivým  l<oloritom,  farba  prechádza  do 
farby  bez  javných  kontúr. 

Na  pravo  proti  Salute  je  skupina  palácov: 
Guistiniani,  Hotel  Britannia,  palazzo  Emo  a  pa- 
lazzo  Contarini.  Posledný  volá  sa  i  domom  Des- 
demony;  je  to  gotická  stavba  zo  14.  stoletia. 
Na  ľavo  palazzo  Volkov,  teraz  Duše,  a  palazzo 
Dario,  stavba  skorej  renaissance,  mosaiková 
fabrika  Venecia-iVlurano.  Tam  opleli  ma  o  nie- 
koľko lír  za  sklené  pletky.  S  malým  grošom 
tam  ničoho  nekúpiš.  Prebehni  rýchlo  na  pravo: 
tam  v  hrdej,  nevystižnej  kráse  svieti  palazzo 
Corner  delia  Ca  grande,  veliké  dielo  Sansovina, 
ale  už  vo  vysokej  renaissanci.  Do  vody  kanála 
vpúšťa  palác  svoju  rustiku,  obe  vyššie  poschodia 
majú  oblúky,  prvé  s  jonickými,  druhé  s  korin- 
tickými  duplovanými  polstípmi. 

Ale  tak  ďalej  radom  nemožno  —  ako  po- 
vedano,  palác  u  paláca,  každý  iným  štýlom,  a 
keď  i  tým  samým,  každý  je  samostatný,  má 
svoju  fyzionomiu,  je  každý  stavané  indivíduum. 
Vyberiem  si  tedy  len  tie,  ktoré  som  potom  na 
druhý  deŕí  sám  obzeral,  húpajúc  sa  na  gondole. 

»Una  ora,  una  lira«,  znel  kontrakt  medzi 
mnou  a  pánom  gondolierom. 

Opíšem  ich  v  nasledujúcej  kapitole.  Teraz 
poďte  len  so  mnou  na  vaporette.  Parníček 
odrážal    sa    od    brehu    k    brehu,    pískal,    kädil. 

Paláce  len  tak  mihaly  sa  pred  očami  —  oslepi- 
tefné  hľadisko.  Ale  parníčky  špatia  kanál.  Tieto 
moderné  mašiny  akosi  nejdú  k  stredovekému 
»temnému«  skvostu.  A  už  tu  pred  nami  smelý 
oblúk  mosta  Rialta!  Podivuhodná  technika, 
jedným  kamenným  oblúkom  obopäf  širinu  ka- 
nála. Je  celý  z  mramora,  ale  zvláštnej  krásy 
na  f^om  niet.  Zato  je  vždy  plný  ľudstva,  beha- 
júceho a  kramárujúceho.  Šum  a  krik  ozýva  sa 
s  mosta  i  so  schodov  naň  vedúcich.  Za  mostom 
zase  paláce  až  po  železničnú  stanicu.  Tam  sme 
presadli  na  druhý  parníček  a  plavili  sa  nazad 
na  piačettu. 

XXXIII. 

Najstaršie  paláce  Venecie  sú  byzantínsko- 
románskeho  štýlu  a  predstavujú  nám  Veneciu 
z  rokov  okolo  1202!  Tak  Fondaco  dei  Turchi, 
privátny  palác  z  11.  stoletia;  v  14.  století  od- 
kúpil ho  štát,  v  17.  století  slúžil  tureckým  kup- 
com za  herberg,  teraz  je  v  ňom  Museo  Correr: 
dlhá  loggia  s  klenutými,  okrúhlymi  oblúkmi  nad 
mohutnou  stĺpovou  chodbou  v  spodnom  po- 
schodí. Impozantné  stavisko.  Taktiež  románsky 
je  palác  Farsetti  z  11.  stoletia,  teraz  mestské 
municipium,  niekdy  dom  slávneho  Enrica  Dan- 
dolu,  pokoriteľa  Byzancie,  a  vedľa  palazzo  Lo- 
redan,  vystavené  1000-ho  roku  so  strakatými 
inkrustáciami.  Ťažko  si  predstaviť  vzrast  Ve- 
necie:  to  nemohol   byť  vývin  od  mala,    keď  už 

roku  1000  mohly  povstať  paláce,  nedajúce  sa 
zahanbiť  ani  skvostným  stavbám  skorej  i  vy- 
sokej renaissance  z  časov  najväčšej  sily  a  bo- 
hatstva republiky.  Počínali  od  kraja  hneď  vo 
veľkom  a  hlavne  s  vkusom,  pred  ktorým  treba 
sa  kloniť  hodne  hlboko.  Kde  ho  nabrali?  Iste 
v  Oriente,  ale  presadiť  všetko  pekné  a  velebné 
do  svojho  mesta  znamená  vyšší  duchovný  vzlet. 

Poďme  ku  gotike:  tu  je  Cä  ď  oro,  pozdno- 
gotický  palác  s  ohromným  luxusom  a  milotou, 
dokazajúcou,  že  gotika  u  profánnych  stavísk 
nemusí  byť  »severno-zasmušilá«,  ale  veru  býva 
živo-veselá,  jemnušká,  ľahunká.  Cä  ď  oro  v  prí- 
zemí nad  samou  vodičkou  má  oblúky  na  ští- 
hlych, svobodne  stojacich  stĺpoch,  nad  touto 
otvorenou  arkádou  pnú  sa  dve  chodby  s  go- 
tickými kolonnami,  špicatými  oblúkmi,  nad  nimi 
gotické  rosetty.  To  sú  z  ľavej  tretiny  frontu, 
tretia  tretina  nie  je  prelomená,  ale  tvorí  bohato 
ornamentovanú   stenu  s  balkónovou    loggettou. 

Ďalej  gotické  sú:  palazzo  Contarini  —  Fasan, 
palazzo  Barbaro,  palazzo  Cavalli,  palazzo  Fos- 
cari,  veliké  stavisko  so  skvostným  nádvorím, 
teraz  obchodná  škola;  palazzo  Pisani,  Bernardo 
a  Bembo  atď. 

Z  renaissančných  palácov  pripomínam:  pa- 
lazzo Vendramin-Calergi  od  Petra  Lombarda, 
príklad  a  obrazec  skorej  renaissance,  zaujímajúci 
vážne  miesto  v  histórii  architektúry,  vystavený 
roku  1481.    Stojí   svobodne,   vpúšťa  základy  do 

vody.  Má  tri  poschodia:  spodné  rozčlenené  pi- 
lastrami,  druhé  a  tretie  stĺpmi  korintickými.  Nad 
spodným  ballustráda  s  drobnými  stĺpikmi.  Oblú- 
kové obloky  rozdelené  sú  korintickým  stĺpikom 
na  dve  polovice,  taktiež  oblúkmi  obopnuté. 

Palác  Vendramin  robí  dojem  vážnosti  a 
pritom  elegantnej  ľahkosti.  Bohaté,  drahé  ma- 
teriály, z  ktorých  je  stavaný  (mramor,  serpentín 
a  porfyr),  vyzdvihujú  jeho  ušľachtilé  formy. 
Spodné  pilastre,  ktoré  držia  celú  ťarchu  dvoch 
poschodí,  sú  až  prištíhle  —  nebyť  vody,  slabosť 
pilastrov  iste  narušovala  by  harmóniu,  ale  takto 
ti  ani  na  um  nepríde  hľadať  nejaký  mocný  sta- 
tický podklad;  veď  zdá  sa:  to  všetko  vyrástlo 
z  čarovné  Usnúcej  sa  morskej  vody,  ako  ľalia, 
ako  kvet  lotosu. 

Palazzo  Grimani,  obrazec  najnoblejšej  vy- 
sokej reniassance  od  Sanmicheliho.  Palác  gran- 
dióznosťou  fagady  prevyšuje  všetky  veneciánske 
privátne  paláce,  a  predsa  nevymyká  sa  zo  sláv- 
nostnej veselosti,  požiadavke  to  každého  staviska 
na  Veľkom  kanáli.  Veď  on  bol  pre  Veneciu, 
parallelne  s  námestím  Marka,  slávnostnou  sálou, 
velikou  arénou  pre  kypiaci  južno-radostný  život, 
pre  búrne,  hlučné  radovánky,  regatty,  serenády, 
spevy,  pre  vítanie  víťaznej  flotty,  navracajúcej 
sa  z  Levanta  s  bohatou  korisťou  pokladov  a  ná- 
mornej slávy.  Tomuto  musel  zodpovedať  archi- 
tekt, keď  chcel  vyplniť  vôľu  a  intenciu  svojich 
bohatých  stavebných  pánov. 

A  zodpovedajú  krásne  stavby  na  Canalazzo 
tejto  intencii  v  najvyššom  stupni.  Prizeral  som 
sa  ešte  nejednému  dosť  blízko,  keď  som  poprosil 
svojho  gondoliera  postáť  u  mramorových  schodov, 
medzi  drevenými  stĺpmi,  brvnami,  tenším  koncom 
zabitými  do  základu  kanála.  Volajú  sa  tieto  brvná 
traghetti  a  patria  ku  charakteristike  kanála  práve 
tak,  ako  štíhle  gondoly.  Traghetti  sú  mohutné, 
hrubo  kresané,  vlhkosťou  a  horúčosťou  roz- 
trieskané;  pred  privátnymi  palácmi,  pobrežnými 
hotelmi  sú  zafarbené,  ba  čiastočne  i  vyrezávané. 
Medzi  ne  šibne  gondola,  keď  chce  k  palácu,  o  ne 
opiera  sa  gondolier,  stojac  na  zadku  gondoly 
a  očakávajúc  hosťa.  Tak  si  zastal  i  môj,  keď 
som  hľadel  na  fagady  palácov,  kreslil  si  a  písal 
do  noticka.  Mal  krásnu  figúru,  čierne  oči  a  veselú, 
otvorenú  tvár.  Voda  kanála  lisla  sa  zvláštnym 
perlmutrovým  leskom,  tu  i  tu  bolo  videť  chumáč 
morskej  trávy,  pomaly  kníšucej  sa  pod  vodou. 
Chlapci  behali  po  úzkom  chodníku  (kde  sa  na- 
šiel —  ale  je  to  riedko)  so  sáčkami  v  rukách 
a  chytali  morských  račkov.  Kanál  bol  dosť  živý: 
vaporetty  behaly,  rozvlnily  tichú  vodu  a  po- 
knísaly  moju  gondolu,  tak  že  som  musel  prestať 
písať.  Časom  frňala  okolo  mňa  ohava:  vodný 
automobil  benzínový.  Letel  ako  strela,  nie  po 
veneciánsky,  a  zanechával  po  sebe  smrad.  Zdo- 
konalené mašinérie  špatia  prírodu,  špatia  umenie 
a  kazia  naivnú  náladu  človeka  a  milé  zaľúbenie 
na  krásach  prírody  i  dielach  šľachetných,  vyso- 

kých  umelcov.  Ale  potreba,  pohodlie,  rýchlosť  — 
to  sú  vermi  mocní  faktori. 

Nejdem  nudiť  čitateľa  podrobným  opisom 
architektoniky  na  Canale  Grande  a  inde  —  lebo 
i  na  menších  kanáloch  v  uliciach  a  na  malých 
námestiach  je  massa  pozoruhodných  stavísk. 
Opis  i  tak  málo  platí,  leda  pre  toho,  kto  hodlá 
do  Venecie.  Ak  mu  moje  riadky  trochu  po- 
môžu orientovať  sa  v  tomto  Bábeli  staviteľskom, 
budem  šťastný. 

Gondolová  prechádzka  hore  Veľkým  kanálom 
tají  v  sebe  neopísateľné  prelesti  i  na  bielom  dni. 
Nemusíš  sa  umom  hrúžiť  do  foriem  a  štýlov 
—  len  pozerať  na  celok,  ako  na  obraz,  ako 
na  prostú  pašu  zvedavého  oka,  a  už  mnoho 
získaš.  Videl  si  s  dvoch  strán  skvost  u  skvosta, 
bohatstvo  u  bohatstva  (nemusíš  mysleť  na  to, 
že  sú  to  iba  zlaté  škrupiny),  rozmanitosť  foriem 
a  farieb,  hru  lomených  línií.  Kam  si  pozrel,  všade 
si  videl  nekonečnú  túžbu  okrášliť,  osláviť,  vy- 
zdvihnúť, zidealizovať  krutú  matériu,  poslúžiť 
duchu,  obohatiť  fantáziu.  Veľkú  časť  nahrabaných 
pokladov  a  kapitálov  Veneciáni  nepremárnili  na 
prchavé,  časné  pôžitky,  ale  stavali  pomníky, 
večnili  samých  seba.  Čo  by  človek  ako  nená- 
videl veneciánsky  národný  charakter,  ich  hra- 
bivosť,  nesmiernu  tvrdosť  v  politike,  dvojjazyč- 
nosť, klam  —  zásluhy  grandióznej  munificencie 
im  nik  nevezme!  1  ináč  boli  veľmi  kramárski. 
Tu  klassický  príklad:    Keď  sa  sultán  Mohamed 

vrhol  na  Carihrad  a  nebezpečie  bolo  veliké, 
Veneciáni  konečne  na  dlhé  prosby  pápeža  Ni- 
kolaja  V.  a  gréckeho  cisára  vystrojili  dňa  7.  mája 
1453flottu  pod  kommandom  Jacoppa  Loredana 
pomáhať  tiesneným  Grékom,  ale  dali  mu  prísnu 
inštrukciu:  »Nesmieš  na  nijaký  spôsob  mestám, 
mužstvu,  lodiam  tureckým  škodiť,  lebo  veď 
nachádzame  sa  s  Turkami  v  stave  mieru.  Lebo 
hoci  posielame  flottu  ku  cti  Boha  a  na  udržanie 
Carihradu  pre  kresťanstvo  —  ale  preto  nechceme 
sa  zapliesť  s  Turkami  do  vojny. «  Nuž  pekná 
pomoc!  To  bolo  po  veneciánsky. 

XXXIV. 

Neďaleko  nášho  hotela  na  Slavianskom  ná- 
breží je  stanica  malých  parníkov.  Tam  sme  sa 
shromaždili  a  čakali  na  parník,  idúci  na  Lido 
—  mal  to  byť  voľný  oddych  od  unavujúceho 
štúdia  a  behania  po  meste,  a  pritom  niečo 
spoločného,  nerozdeľujúceho,  nerozptyľujúceho. 
A  tak  i  bolo:  milá  trojčlenová  rodina  Radlin- 
ských, Markov  s  veselou,  černookou  dcérou 
Feodorou,  redaktor  Jonáš  a  učiteľ  Pytlík,  malý, 
čiperný  »znateľ  Venecie«  —  on  totiž  bol  už  po 
druhý  raz  vo  Venecii  —  a  ja  tvorili  sme  8-čle- 
novú  spoločnosť  v  dobrej  nálade.  Nebo  nám 
bolo  priaznivé.  Prestal  drobunký  dáždik  a  kanál 
i  lagúny  zmodrely.  Parník  jechal  širinou,  na  ľavo 
zanechával  Rivu  degli  Schiavoni,  na  pravo  ostrov 

Giorgio  Maggiore,  letel  popri  moste  arzenálskom 
až  po  park  »Gardini  publici«,  jediný  park  mesta, 
založený  Napoleonom  1.  velikými  peniazmi  (každá 
hrudka  musela  byť  privezená  na  lodiach  zďaleka 
z  Istrie);  pri  Punta  delia  Motta  opustili  sme 
veneciánske  vody  a  kanálom  pomedzi  časté 
drevené  stĺpy,  ukazujúce  cestu,  plavili  sme  sa 
k  ostrovu  Lido.  Asi  na  strelenie  od  lodi,  po 
kolená  vo  vode,  chlapci  chytali  ryby  sáčkami 
—  taká  je  tam  plytká  lagúna. 

Lido  je  úzky,  12  kilometrov  dlhý  ostrov, 
brániaci  a  chrániaci  veneciánske  lagúny  od  ná- 
behov Adriatického  mora.  Tvorí  hať,  i  umele 
opevnenú,  práve  tak,  ako  ju  tvoria  Murazzi 
u  Chioggii,  veľkým  nákladom  vystavené  muro- 
vané pobrežné  násypy ;  Murazzi,  milliardové 
dielo,  chránia  Lido,  a  Lido  putná  a  obťažuje 
nábehy  Adriatického  mora;  bez  Lido  a  Murazzi 
Adria  pomaly  zabrala  by  lagúny,  naplnila  pie- 
skom, roztrhala  nábrežie.  Však  i  takto  čaká  la- 
gúny a  Veneciu  smutný  osud,  keď  i  nie  zajtra, 
ani  za  sto,  dvesto  rokov...  More  neustále  borí 
sa  s  pevnými  látkami,  a  pohyb  je  silnejší  než 
nehybnosť.  Pohyb  je  život,  ktorý  chce  troviť  ma- 
tériu. Že  potom  s  matériou  zahynie  i  mnoho 
duchovného,  je  pravda.  Či  na  brehoch  Malej 
Ázie  a  na  gréckych  ostrovoch  s  matériou  mra- 
moru nezahynuly  celé  ríše  duchovných  krás? 
Vápno  pálili  z  oltárov,  z  reliéfov,  ktoré  vyšlý 
z  rúk  skutočných,  veľkých  Phidiasov,  vápno  na 

mizerné  búdy  mizerných,  do  blbosti  otupených 
pseudo-gréckych    rybárov  a  pirátov. 

Parníček  nás  vysadil  na  ostrov  oproti  sku- 
pine domov  u  kostoh'ka  Santa  Maria  Elisabeta. 
Tramway!  Aké  prekvapenie:  skutočný,  živý  kôň, 
zapriahnutý  do  kasne  tramv/ajovej!  Vezie  hostí 
stromovou  alejou  k  morským  kúpeľom  »Stabi- 
limento  Bagni  di  Mare«.  My  sme  tramwaye  ne- 
použili:  veď  je  to  len  so  desať  minút  voľnej 
prechádzky.  Šli  sme  alejou  —  stromy  dosť  pekné, 
platany,  cypressy  i  palmy,  ale  nie  veľmi  bujné. 
Markov  chcel  nás  nasilu  zvečniť:  vynašiel  búdu 
momentového  fotografa.  Za  pár  minút  bol  exem- 
plár gruppy  hotový.  Ale  len  jeden. 

Stabilimento  pekne  sa  ukázalo:  veliké  kú- 
peľné miestnosti,  dvorana  na  koncerty,  diva- 
dielce  —  a  potom  drevená  terrassa,  obrátená 
k  moru,  neščíselné  kabiny  na  vysokých  pilótach. 
A  pred  nami  už  more,  skutočná,  veľká  Adria, 
nie  viac  kanál  alebo  lagúna.  Veľký  je  rozdiel 
mora  pred  Lidom  a  za  ním. 

Bolo  dosť  tiché.  Ale  predsa  dýchalo  životom, 
bilo  mocnou  tepnou.  Rybárske  loďky  s  nadu- 
tými plachtami  šerely  sa  v  ďalekosti,  zdaly  sa 
stáť  na  jednom  punkte,  nad  obzor  vil  sa  ľahký 
dym  odchádzajúceho  parníka.  Na  rovné,  plytké, 
piesočnaté  brehy  v  rovnom  takte  vybiehaly 
čipkované  vlny  s  hudobným  šumom.  Sbehli  sme 
s  drevenej  terrassy  príbrežnej  kaviarne  k  sa- 
mému moru.  Bolo  skoro  po  odlive,  široké  prie- 


333 


stranstvo  bolo  vlhké,  nohy  viazly  v  mokrom 
piesku  —  veď  pred  chvíľou  bolo  pod  vodou, 
ktorá  utiahla  sa  pôsobením  mesiaca,  ako  ho- 
voria a  hádajú  prírodozpytatelia.  Voda  sa  utiahla, 
na  zkazu  nesčíselným  morským  živočíchom: 
mušliam,  ustriciam,  patellám,  morským  koní- 
kom,  račkom.  Je  zvláštnou  zábavou  loviť,  sbieraf 
týchto  vyhodencov  mora.  Oni  sa  najprv  po- 
náhľajú za  vodou,  ale  jej  nedohonia.  Morský 
raček  —  je  to  okrúhla  bestijka  s  klepetami  a 
nesčíselnými  pavučími  nohami  —  loví  pri  tejto 
smutnej  príležitosti  ustrice.  Naše  dámy  neštítily 
sa  pieskom  zamazať  si  topánky  i  vlečky  a  pilne 
sbieraly  mušličky  —  vlastnoručná  korisť,  bez 
čentesimov.  More  vyhadzuje  a  na  piesku  zane- 
cháva i  morské  trávy  a  iné  rastliny,  a  potom 
veľmi  som  sa  divil  množstvu  malých,  vodou 
sčernelých  kúskov  dreva.  Náhoda  to  nebola, 
bolo  toho  priveľa.  Ako  uhoľ  čierne  sú  tieto 
brvienka,  ale  tuším  černota  neznamená  hnitie, 
ale  skôr  isté  konzervovanie.  Kde  sa  podely  ve- 
liké flotty  veneciánske?  Lode  umierajú,  ako 
ľudia:  akútnou  nemocou,  keď  sa  stroskotajú, 
starobou,  keď  čas  rozožerie  ich  podstatné  časti. 
Tak  hynú  iste  i  bárky,  člny,  trabakle,  a  tieto 
čierne  brvienka  budú  iste  ich  hrobové  kosti. 
Možno,  hľa,  tu  toto  brvienko  prináleželo  k  hrdému 
korábu,  ktorý  navštevoval  prístavy  a  mestá  Le- 
vanta,  Afriky  a  Indie.  Kto  vie? 

Keď  sme   sa  už  hodne   nazohýbali,    napre- 

chádzali  bezprostredne  u  spenených,  šumiacich 
vín,  navymývali  v  nich  svoje  mušličky,  išli  sme 
na  drevenú  terrassu  pif  mizernú  veneciánsku 
kávu.  Vtedy  som  si  pomyslel  na  nášho  milého 
Pavla  Kuzmányho,  ktorý  krátko  pred  smrťou 
dal  slovenskej  literatúre  duchaplný  príspevok, 
knižku  Rozpomienky  a  kresby  —  jedinú  knižku, 
ale  závažnú  duchaplnou  dikciou,  zdravým  hu- 
morom a  plastikou  slovesnou.  Prvá  rozpomienka 
zaoberá  sa  priamo  s  Veneciou.  Píše  : 

»Sedeli  sme  v  teplý,  jasný  večer  1896  na 
drevenej  terrasse  kúpeľného  hostinca  na  vene- 
ciánskom  ostrove  Lido.  Ľahký,  príjemný  vetrík 
povieval  a  more  dýchalo  v  pravidelnom  tempe, 
zaplavujúc  priezračnými  vlnami  nízky,  piesoč- 
natý breh.«  Všetko  je  tak  i  dnes!  Možno,  se- 
dím u  toho  samého  stola.  Odvtedy  minulo  len 
krátkych  9  rokov  —  autor  »Rozpomienok«  už 
päť  rokov  odpočíva  na  pražskom  cintoríne.  V  jeho 
veneciánskych  rozpomienkach  (str.  5 )  stojí : 
»A  na  tomto  základe  vyvinula  sa  republika  oli- 
garchická,  ktorá,  ako  ani  jeden  iný  štát,  do- 
viedla ad  absurdum  domnelé  liberálne  zásady 
konštitucionalizmu. « 

Ecce,  aký  hlboký  štátnik! 

Dosť  chladný  vetrík,  ktorý  razom  priletel 
s  vysokého  mora  a  potriasol  značnejšie  vlnami, 
odradil  nás  okúpať  sa.  Zato  priniesol  trochu 
pohybu  a  života,  šumenie  vín  sa  zosilnilo,  penou 
obrúbené,  jasné  vlny  zasahovaly  vyššie  a  vyššie 

na  plytký  breh,  robily  na  ňom  kolá  a  ufaho- 
valy  sa  zase  nazpäf.  Rybárske  bárky  naklonily 
vetrilá,  a  už  bolo  poznať,  že  nestoja,  ale  po- 
maly plavia  sa  k  brehom.  Nejasné  nebo  klonilo 
sa  na  široký  chrbát  mora,  jeho  neveľké  oblaky 
hádzaly  tiene  na  hladinu,  zoranú  pohyblivými 
pruhmi.  BôTno-sladké  je  more!  Ľneš  k  nemu 
akousi  divnou  láskou,  ale  ono  je  chladné,  ďa- 
leké, neprístupné.  Chcel  by  som  uhádnuť  jeho 
vnútro  —  ale  nepozvolí.  Ono  je  obraz  tajnosti, 
zamknutosti,  mlčanlivého  majestátu.  Morské  ho- 
luby (tak  volajú  Dalmatínci  čajky,  Môve)  sadajú 
občas  na  rozvlnenú  plochu  vodnú,  ale  len  na 
moment,  potom,  rozšíriac  svoje  krásne,  elastické 
krýdla,  letia  s  krakotom  ďalej  a  miznú  v  polo- 
šere. 

Šli  sme  k  prístavu  medzi  platanmi  a  cy- 
pressami.  Pred  akvariumom  stretli  sme  asi  šie- 
stich bradatých  mníchov.  Osip  Andrejevič  Markov 
bol  ihneď  naelektrizovaný:  mních  a  brada  — 
pravoslávie,  i  oslovil  ich  po  rusky.  A  skutočne 
jeden  z  nich  odpovedal  dosť  správnou  ruštinou, 
ale  s  pravosláviou  to  nebolo  tak  hladko:  boli 
to  arménski  mnísi  mechitaristi  s  ostrova  San 
Lazaro,  kde  majú  chýrny  kláštor  s  bibliotékou 
(30.000  sväzkov)  a  tlačiarňou  pre  orientálne  ja- 
zyky. I  Slovákom  mnoho  tlačili  ich  bratia  vie- 
denskí. Kláštor  založil  roku  1717  mních  Me- 
chitar,  ked  Turci  vydobyli  Moreu  a  arménskych 
kresťanov  rozohnali  po  šírom  svete. 

Vaporetto  nás  prijal  do  pohostinného  ná- 
ručia a  o  štvrť  hodinky  sme  už  zase  boli  na 
kamennej  dlažbe  Slavianskeho  nábrežia.  Pod 
večer  sa  vyjasnilo.  Námestie  Marka  vlnilo  sa 
nepriehľadnou  massou  obecenstva,  hoci  dnes 
nebolo  muziky  na  námestí.  Tak  sa  tam  prome- 
novali,  ako  po  bálovej  sále  pred  veľkou  ka- 
drillou  alebo  po  kotillione.  Železní  mužovia 
na  Torre  delľ  Orologio  dvíhali  svoje  obrovské 
ramená  s  obrovskými  kladivami  a  bili  na  zvon 
hodiny.  Fagada  San  Marco,  poliata  mesačným 
i  denným  svetlom,  lisla  sa  tuhým  zlatým  leskom 
a  polychromiou  svojich  nesčíselných  stĺpov.  Ta- 
lianska vrava  množstva  neraz  zazdala  sa  mi 
byť  slovanskou,  tak  pekne  a  mäkko  zvučí.  Za- 
ujímavé mi  boly  dlhé,  neokrúchané  postavy  Ame- 
rikánov;  poznať  ich  po  krátkych  fajočkách  a 
klátivom  kroku. 

XXXV. 
(Serenáda.) 

Okolo  pol  desiatej  naša  malá  kompánia  za- 
stala si  u  móla  na  piačette.  Najali  sme  dve 
gondoly,  nie  bez  všetkých  prekážok  a  nedo- 
rozumení. Gondolieri  nerozumeli  nás,  my  ne- 
rozumeli sme  ich;  sami  sme  nevedeli,  čo.  Jeden 
hovoril,  že  bude  serenáda,  druhý,  že  nebude, 
povedali  mu  to  vraj  officieri  v  komických  čiap- 
kach  a   strakatých    šnúrach;    bude,    tvrdili   iní. 

hľa,  celý  rad  gondol  odrazil  od  brehu.  No  ko- 
nečne sme  sa  akosi  dojednali  a  vchádzali,  ba- 
lansujúc  neistým  krokom,  do  ľahunkých,  ela- 
sticky sa  húpajúcich  člnkov.  Každému  »pomáhal« 
chlap,  stojaci  na  mole  nad  samou  vodou,  to  jest 
mrmlal  »signore«,  »signorina«  a  habkal  na  ruku. 
plece  —  a  potom  vystrel  pravicu  pre  čentesimy. 
Pri  jeho  »pomoci«  mohols'  pekne-rúče  čFapnúť 
do  vody.  No,  zvykneš  veľmi  skoro.  Gondoly 
odbily,  minulý  traghetti  (na  jednom  bol  obraz 
Panny  Márie  s  lampadkou)  a  octly  sa  na  kanáli. 

Naozajstná  veneciánska  jarná  noc  so  vše- 
tkými atribútmi!  Plný  mesiac  stál  najprv  nad 
ostrovom  Guideccou  na  hlboko-modrom,  hviezd- 
natom nebi.  Gondoly  s  lampami,  fakľami  a  lam- 
piónmi kĺzaly  sa  po  vode,  ktorá  sa  lisla  zelen- 
kastou perleťou.  Svetlá  palácov,  gondolových 
lámp  vrývaly  sa  do  hlbiny  trasúcim  sa,  rovným, 
vertikálnym  lúčom;  čierne  telesá  gondol  zrka- 
dlily  sa  tuhou  čerňou  v  lagúne,  zato  ich  metal- 
lické,  dole  zubaté  sekery  (plastra)  na  štíhlom 
labuťom  hrdle,  osvetlené  lampiónmi  a  mesiacom, 
blýskaly  sa  na  vodnom  zrkadle,  ako  veľké  blu- 
dičky. 

Pred  nami  na  ľavo  v  čudnom  osvetlení 
skvel  sa  chrám  Maria  delia  Salute  v  celej  svojej 
grotesknej  sláve.  Barokk  ako  by  bol  stvorený 
a  vynájdený  len  pre  mesačnú  noc,  pre  fanta- 
stické pološero:  v  ňom  i  šnorkle  a  volúty  copfo- 
vého   štýlu   sú   krásne  a  vzdušné.    Mesiac   stál 

Vajanský:  Sobrané  Diela  IX.  22 

UŽ  nad  jeho  kupolami  a  nad  štíhlou  vežou  chrá- 
movou. Na  pravo  v  plnom  svetle  mesačnom  stál 
rad  palácov,  skvele  osvetlených  i  zdnu,  tak  že 
z  oblokov  sršaly  rovno  do  vody  nesčíselné,  ver- 
tikálne lúče,  ako  z  gondol.  Mramoroví  tichí 
strážcovia  v  kráse  geniálnych  architektonických 
foriem,  v  jasnom  a  pritom  magicky  tempero- 
vanom svetle  mesačnom  utratili  dojem  pustoty 
a  stopy  už  zašlej  slávy,  zašlého  života;  oni  ožili, 
obnovili  sviežosť  a  skvost  dávno  minuvších  sa 
dní.  Ich  jagajúce  sa  mramorové  a  porfyrové 
plochy  zamieňajú  sa  hlbokými  tieňmi,  hádza- 
nými raz  stĺporadím,  raz  balkónmi,  raz  vysu- 
tými  loggiettami.  Tuhý  jas,  tuhé  tiene!  A  široký 
kanál,  ako  roztopené  striebro,  grandiózny,  bez- 
šumný,  Fahúnko  potriasa  a  vlní  sa  malými, 
oblými,  kovovými  vlnkami;  lúče  na  ňom  mi- 
hajú sa  až  hlboko,  hlboko.  Gondolier  náš  stojí 
vysoko  nad  našimi  hlavami  na  úzadí  gondoly 
(poppa)  a  bezšumne  hrúži  dlhé  veslo  do  vody. 
Keď  ho  vytiahne,  stekajú  s  neho  kvapôčky,  ako 
rtuf  sa  lisnúce.  Každá  malunký  mesiačik  v  splne. 
Človek  v  gondole  polo  sedí,  polo  leží,  lebo  je 
lavička  nízka.  Blížime  sa  k  Márii  delia  Salute, 
ale  už  ďaleko  nie  sami,  ale  v  kŕdli  gondol.  Pred 
nami  blysne  sa  vysoká  besiedka  zo  samých 
lampiónov,  fakieF,  lámp.  To  je  tam  veľká  bárka, 
okrášlená,  osvetlená  brilliantne,  na  nej  hudba 
a  so  tri  chóry  spevákov.  To  je  už  opravdová 
veneciánska  serenáda.  Na  kanáli,  za  nami,  popri 

nás  stá  a  stá  gondol.  Zručne  šibe  jedna  pri 
druiiej,  doháňajú  sa,  na  dva  palce  letí  pri  nás 
susedná,  ale  sa  nedotkne  nášho  čierneho  boku. 
Konečne  blížime  sa  k  samej  ohnivej  besiedke, 
gondola  nosom  vryje  sa  medzi  gondoly,  druhá 
k  nášmu  favému  boku,  tretia  k  pravému,  iné 
zase  zastanú  za  nami:  utvorí  sa  zo  všetkých 
veliké  hľadište.  Gondola  u  gondoly,  bok  o  bok. 
So  susedmi  mohli  by  sme  si  ruky  podať,  ale 
neznáme  sa.  Svetlo  od  besiedky  a  lámp  je  také 
tuhé,  že  rozoznávame  tváre,  úbory,  šperky  mla- 
dých, pohodlne  v  loďkách  roztiahnutých  dám. 
Zase  len  mnoho  párkov.  Gondoly  sú  dvojaké: 
otvorené  (gondola  senza  felze)  a  gondoly  kryté 
(gondola  con  felze).  Posledné  majú  na  prostriedku 
čierny  baldachýn,  naozaj  sú  to  rakve.  Pod  bal- 
dachýn nevnikne  nijaké  zvedavé  oko:  tam  asi 
možno  štebotať  slová  lásky. 

Zahrmí  hudba,  vefmi  dobrý  huslista  vedie 
melódie  z  opier,  radom  z  Trovatore,  Traviaty, 
Ernani,  Rigoletto,  Aída  —  hľa,  starý  Verdi  kvitne 
na  Grande  Canali.  A  jeho  sladké  melodiózne 
árie  naozaj  idú  k  húpavým  gondolám,  sladkému 
svitu  mesiaca  a  trblietaniu  ľahkých,  striebristých 
vín.  No  príde  i  Leoncavallo  a  Mascagni. 

V  tom  rozhúpa  sa  naša  gondola  tak,  že  sa 
nevdojak  chytíme  spiežového  morského  koníčka, 
nevyhnutnej  to  okrasy  na  kraji  Foďky  —  to 
skočil  na  našu  lodT<u  mladý  šarvanec  s  mieškom 
na  krátkej  palici  (asi  ako  náš  kostolný  zvonček) 

a  pýta  vstupné.  Kto  chce,  hodí  mu  do  mieška 
so  pár  niklov,  on  sa  graciózne  ukioní  a,  hop, 
už  je  na  susednej  gondole.  Mladá  dáma,  za- 
hĺbená do  hudby,  skríkne,  no  jej  gavalier  ju 
uspokojí,  chytiac  ju  za  rameno,  potom  položí 
svoje  okolo  jej  štíhleho  pása. 

Hudba  prestane,  idú  piesne.  Spievajú  árie 
z  opier,  spievajú  romance,  ale  i  kupletty,  spre- 
vádzané smiechom.  Povedali  nám  o  jednom  ku- 
plette,  že  spevák,  drnkajúci  na  mandolínu,  vy- 
smieva Nemcov.  Nemcov  vôbec  radi  vysmievajú. 
A  potom  predsa  spievali  známu  nemeckú  »Lo- 
reley«,  lenže  s  italským  textom. 

Gondoly  odbíjajú,  hFadište  sa  rozchádza. 
Gondolier  obratne  vyvesluje  z  chomáča  nesčí- 
selných  lodiek.  Ideme  ďalej  až  pred  Cä  ď  oro  — 
tam  totiž  je  druhá  ohnivá  besiedka,  tam  jagajú 
sa  zase  nesčíselné  lampióny,  mrvia  sa  osvetlené 
gondoly,  hrá  druhá  hudba,  spievajú  nové  chóry. 
Celý  kanál  je  prosto  pokrytý  gondolami,  z  nie- 
ktorých ozýva  sa  spev,  prehlušovaný  hudbou 
serenády. 

Cá  ď  oro,  gotický  skvost  Venecie,  osve- 
tlený je  až  báječné,  elektrické  slnká  lejú  ka- 
skády jarého,  prísneho  svetla  z  prízemia  i  oboch 
gotických  loggiett.  Čipky  gotických  špicatých 
oblúkov  a  rosett  zdajú  sa  byť  priehľadné,  ako 
kryštál,  zdajú  sa  mihotať  v  takte  sladkej  me- 
lódie,   vinúcej    sa   zpod    lampiónovej    besiedky. 

Sviatok   je  to,  sviatok,   životná   veselosť    a 

bezstarostnosť  Fudí,  požívajúcich  plnými  dúškami 
radosť  jestvovania.  Zdá  sa  mi,  títo  ľudia  nikdy 
neboli  smutní,  utrápení,  hladní,  ztratami,  smrťou 
milých  zarmucovaní,  suďbami,  chorobami,  bôľmi 
preháňaní.  No  je  v  tomto  bezstarostnom  zabí- 
janí krásneho  večera,  bájnej  noci  istá  dóza  me- 
lanchólie. Aspoŕí  ja  som  obdivoval  síce  umenie 
vedieť  okrášliť  si  hodiny  žitia  takýmto  ele- 
gantným, solídnym,  nikomu  neškodiacim  spô- 
sobom, bez  omamovania  sa  alkoholom,  bez  od- 
dávania sa  gurmanderii  —  no  súcitiť  s  nimi, 
veseliť  sa  s  veseliacimi  sa  nebolo  mi  možno. 
Na  všetko  hľadel  som  objektívne,  ako  pozoro- 
vateľ absolútne  nezúčastnený,  hoci  som  bol  medzi 
nimi,  hoci  som  to  všetko  videl,  počul,  robil,  čo 
oni.  Nie,  takýto  nie  je  vlastný  život,  toľko  nehy 
mať  nemôže,  človek  nevyžije  z  cukrkandla  a 
bombonov.  A  možno  i  to,  vek  už  odňal  človeku 
spôsobnosť  živšej  radosti.  Hľa,  u  nášho  boku 
parallelne  s  nami  v  jednom  tempe  plaví  sa  štíhla 
gondola,  v  nej,  u  boka  pobelavej  krásavice, 
opierajúc  sa  lakťom  o  bord,  sedí  mladý  muž 
s  počernou,  kučeravou  hriadkou.  Blesk  lam- 
piónov osvecuje  ich  pevno  držiace  sa  ruky.  On 
chýli  sa  k  jej  tvári  a  hľadí  jej  do  očú.  Myslím, 
ich  nepochytia  melancholické  myšlienky  v  živom, 
krásnom,  veselom  huriavku  veneciánskej  se- 
renády. Žite,  tešte  sa  životu,  ssajte  med  z  ka- 
licha plným  dúškom!  No  my  máme  už  právo 
na    melancholizovanie    i    v  najživšom,    najhluč- 

nejšom     karnevale,     uprostred    Tudí,    opojených 
šťastím  a  krásami  umenia  a  prírody. 

XXXVI. 

Bolo  už  jedenásť,  keď  sme  zase  pribili  k  molu 
na  piačette.  Piačetta  bola  ešte  krásne  osvetlená 
a  tu  mi  padol  do  očú  zvláštnou  prelesťou  roh 
Dóžovho  paláca.  Trojramenné  elektrické  kande- 
lábre  osvecovaly  tento  roh  (piačetty  a  móla) 
priamo  denným  svetlom.  Pri  ohromnej  masse 
aká  vzletná  ľahkosť,  aké  pomery,  aká  harmónia 
smelých,  v  základe  základov  originálnych,  ne- 
bývalých foriem!  Pravda,  hraničí  na  div,  že 
dve  stĺpové  loggle,  Fahunké,  akoby  elastické, 
tak  isto  držia  velikú  mramorovú  stenu  s  kraj- 
ným, velikým,  špicato-oblukovým  oknom,  a 
pritom  možno  čez  ne  prezreť,  čez  ne  vidno  hla- 
dinu Canala  SV.  Marka,  ako  čez  brusselské  čipky. 
Ale  je  to  tak:  nad  každými  mohutnými  Štyrmi 
spodnými  stĺpmi,  územčistými,  preklenutými 
končistými  oblúkmi,  stojí  osem  štíhlych  stĺpov 
druhej,  poschodovej  loggie.  Toto,  tuším,  dodáva 
statickej  istoty  stavisku. 

S  pohľadom  na  bájne  nárožie  paláca  lúčil 
som  sa  na  dnes  s  piačettou.  Slavianskym  ná- 
brežím promenovala  ešte  veľká  massa  elegant- 
ného i  miestneho,  menej  elegantného  obecenstva. 
Bolo  už  dosť  temno  —  razom  od  kanála  zjaví 
sa  silný,  oči  režúci  prúd  svetla:  to  s  vojenského 
korába  »Feruccio«  vrhali  reflektormi  snopy  svetla 

na  Rivu  degli  Schiavoni  —  iste  sa  cvičili.  Blesk 
raz  udrel  o  steny  domov  na  rive,  raz  ovalil  nás, 
idúcich  domov,  raz  zaletel  ďaleko  do  Canala 
Grande  a  oblial  ostrým  svetlom  kupolu  chrámu 
delia  Salute  a  fronty  palácov  až  ta  ďaleko,  kde 
sa  Canal  už  krúti  na  pravo.  Potom  zase  ihral 
na  rive,  uličníci  behali  za  ním  s  krikom  a  vý- 
skaním, osvietil  špicatú  vežu  Giorgio  IVIaggiore 
a  portál  chrámu  Palladia. 

Na  druhý  deň,  19.  mája,  môj  verný  »šlof«, 
ako  hovorí  sa  pri  vojsku,  pán  Karol  Jonáš,  odo- 
bral sa  z  Venecie  —  ja  som  mal  biletku  na 
Lloydový  parník  »Espero«,  ktorý  však  šiel  iba 
o  tri  dni.  Zostal  som  doplniť  svoje  známosti 
veneciánskych  pamätníkov. 

Hneď  ráno  najal  som  si  sám  za  dve  líry 
gondolu  do  arzenálu.  Šli  sme  tesno  okolo  vo- 
jenského korábu  »Feruccio«,  ktorý  nás  včera 
večer  tak  slepil.  Dlhé,  tenké  delá  trčaly  z  jeho 
bokov,  ako  z  ježa  štetiny.  Jedným  otvorom 
matrózi  vyťahovali  torpédo,  a  zase  ho  nazad 
tisli.  Potom  sme  minuli  ešte  tri  vojenské  ko- 
ráby a  konečne  vplavili  sme  sa  popod  most 
»Ponte  delľ  Arsenale«  do  kanálka  »Rio  delľ 
Arsenale«.  O  chvíľočku  pribil  môj  dobrý  gon- 
dolier loďku  ku  skalnému  brehu  práve  oproti 
vchodu  do  arzenála,  veFkému  to  portálu  s  Mar- 
kovým okrýdleným  ľvom  a  hodinovou  vežou. 
Arzenál,  najväčší  na  svete,  hrdosť  Veneciánov, 
zamestnával    niekdy    16.000    robotníkov   (dnes 


344 

2000),  takzvaných  arsenalotti,  ktorí  boli  súčasne 
i  elitným  námorným  vojskom  republiky;  z  veľkej 
časti  rekrutovali  sa  z  istriánskych  a  dalmatín- 
skych  Slavianov,  boli  verní,  spoľahliví,  úslužní, 
tak  že  z  nich  vyberali  stráže  Dóžovho  paláca, 
Markovho  pokladu,  mincovne  atď.  Verní  boli. 
Slavian  vie  byť  verný  len  voči  cudzincovi  a 
vrahovi  svojmu  —  svojich  zrádza. . .  Či  to  bude 
tak  večne  trvať?  Či  budeme  večne  arsenalottmi 
cudzieho  panstva?  Kollár  v  svojom  cestopise 
viac  ráz  oplakáva  slaviansku  nesvornosť  —  aké 
by  ronil  slzy,  krvavé,  horké,  keby  sa  bol  dožil 
dnešných  dí^ov  »konštitucionálnych«  rabov  a 
podliakov? 

Pred  portálom  arzenála  stojí  čudná,  bá- 
ječná nemá  stráž:  štyria  mramoroví  antickí  ľvi, 
kresaní  rukou  neznámeho,  ale  velikého  gréckeho 
umelca  z  najkrajších  dôb  gréckeho  umenia  v  Até- 
nach. Zvlášte  dvaja  sú  výteční:  na  Favo  lev  s  na- 
rovnanými  prednými  nohami  vztýčený  do  vyše, 
druhý  ležiaci,  pod  ktorým  je  novší  nápis:  »Athe- 
niensi  a  venetae  classis  trophae  a  veneti  sena- 
tus  decreto  in  navalí  vestibulo  constituta.«  Ťažko 
si  predstaviť  imponujúcu  silu  a  veľkosť  týchto 
nezverských  zverov.  Áno,  veľkosť,  no  nielen 
veľkosť  massy,  ale  iná,  tajná,  vychádzajúca  z  fo- 
riem, postavenia,  pohybu  mocných  údov.  Goethe 
takto  vyslovil  sa  o  nich:  »Zwei  ungeheuere 
Lôwen  von  weissem  Marmor...  der  eine  sitzt 
aufgerichtet,  auf  die  Vorderpfoten  gestemmt,  der 

andere  liegt  —  herliche  Gegenbilder  von  leben- 
diger  Manigfaltigheit.  S/e  sind  so  gross,  dass 
sie  Alles  umher  klein  machen,  und  dass  man 
selbst  zu  nichte  wúrde...«  (Sú  takí  veľkí,  že 
všetko  okolo  seba  robia  malým,  i  sám  človek 
cíti  sa  ničím.)  Ľvov  priviezol  Francesco  Moro- 
sini  r.  1687  z  Atén.  Skutočne,  ohromuje  človeka 
veľkosť  a  sila.  Mne  boly  najčudnejšie  ich  oči  — 
priamo  srší  z  umele  vykresaných  očných  prie- 
hlbín ohef^  hrdosti  a  hrozivej  zlosti.  Dravci  sú 
to,  dravci,  ale  k  dravosti  a  hmotnej  sile  pojí  sa 
krása  mohutného  samovedomia,  krása  vnútornej 
svobody  a  veľkosti.  Priblížil  som  tvár  až  k  tlame 
s  prednými  labami  stojaceho  ľva  (ľavého)  a  od- 
dal som  sa  s  istou  rozkošou  citu  úžasu. .  .  Sila 
pokoruje  a  desí...  Dvaja  ostatní  ľvi  sú  menší, 
bez  hrivy,  ale  tiež  majstrovské  kusy.  Asi  2200 
rokov  uplynulo  od  veľkých  časov,  v  ktorých 
dláto  geniálneho  Gréka  vedelo  vložiť  silu  idei 
do  mŕtveho  mramora  a  do  foriem,  údov,  očú 
zverských!  Dve  millennia  vzaly  mramoru  svieži 
lesk,  on  ako  by  zvápenel,  ale  nemohly  odobrať 
šľachetnú  krásu  formám. 

XXXVll. 

Triumfálnou  bránou  vošiel  som  do  arze- 
nála  —  na  pravo  kanál,  na  ľavo  morské  mú- 
zeum. Prebehol  som  ho  dosť  bežne.  Modelly 
rozmanitých  lodí    nemohly  valne  upútať  pozor- 

nosf.  Až  na  modeli  Bucintora  (Bucentaur),  dó- 
žovskej  galéry,  na  ktorej  sobášil  sa  dóža  so 
svojou  nevestou:  morom.  Sobáše  patrily  k  naj- 
hlučnejším a  najoriginálnejším  slávnostiam  mor- 
skej republiky.  Dóža  hodil  s  paluby  Bucintora 
do  mora  zlatý  snubný  prsteň  pred  očami  celej 
Venecie,  vyšlej  na  gondolách,  bárkach  za  ostrov 
Lido.  Bucintor  je  samá  rezaná  okrasa,  tuho  po- 
zlátená, samý  reliéf  nevídanej  krásy.  Okrem 
modellu  sú  pri  stene  jednotlivé  časti  skutočnej 
galéry,  a  až  ony  dávajú  aký-taký  pochop  o  skvost- 
nosti  dóžovskej  reprezentatívnej  lodi,  »inven- 
tárneho  predmetu,  na  ktorom  možno  videť,  čo 
vlastne  boli  Veneciáni  a  čím  si  byť  mysleli« 
(Goethe).  Ostatok:  zbrane,  pušky,  delá,  bysty 
znamenitých  veneciánskych  mužov  mohol  som 
len  povrchne  poobzerať  —  konečne  takých  pred- 
metov možno  dosť  videť  i  po  iných  múzeách. 
Od  arzenála  nie  je  ďaleko  do  verejnej  zá- 
hrady (»Giardini  publici«),  s  troch  strán  obmý- 
vanej lagúnou,  so  štvrtej  kanálom.  Vedel  som, 
že  je  tam  internacionálna  výstavka  obrazov  a 
sôch,  tedy  som  ju  vyhľadal.  Šiel  som  mostom 
Ponte  Veneta  Marina  i  čez  ulicu  Garibaldiho 
a  zahol  na  pravo  do  parku.  U  vchodu  stojí 
pomník  Garibaldiho.  Bez  piety  som  hľadel  naň. 
Nemôžem  sa  oduševniť  za  tohoto  »hrdinu  svo- 
body«,  ako  vôbec  neoduševňujem  sa  za  ľudí 
pózy  a  effektných  pohybov.  Možno,  že  mu 
krivdím .  . . 


347 


Vo  východnom  kúte  parku  stojí  výstavkové 
stavisko,  zdá  sa  mi  novým,  schválne  vystaveným 
pre  občasné  výstavky.  Je  veľmi  chutné,  zvlášte 
vestibul  je  vystrojený  prepiatym,  precibreným 
vkusom  krajnej  secessie,  ale  »cum  grano  salis«, 
t.  j.  s  dávkou  špeciellne  italského  smyslu  pre 
formy.  Zato  výstavka...? 

Ja  si  myslím,  že  je  Venecia  nie  miestom 
pre  »moderné«  internacionálne  výstavky,  aspoň 
nie  pre  cudzincov,  Veneciu  nepretržene  zapla- 
vujúcich. Čože  ona  môže  poskytnúť  človeku, 
idúcemu  rovno  s  piačetty,  z  Dóžovho  paláca, 
z  Akadémie  umení,  z  nesčíselných  chrámov  ve- 
neciánskych,  z  palácov  a  múzeí?  Ona  sa  pred 
očami  cudzincovými  ztratí,  čo  by  bola  i  veliká, 
ako  skutočne  i  je. 

Vcelku  robí  internacionálna  výstavka  na 
človeka  dojem,  že  tu  umenie  slúži  prevažne 
telu  a  smyslom.  O  dekadentských  obrazoch  a 
sochách,  ktorých  je  tu  dosť,  ani  nehovorím, 
stačily  zunovať  ducha  i  zkaziť  oči,  ale  na  celej 
výstavke  nenašiel  som  niečo  z  radu  von,  niečo 
centrálne  veľkého,  ktoré  ostane  človeku  v  pa- 
mäti. Francúzi  skvejú  sa  vycibreným  vkusom, 
Španielci  poslali  pekné  žánrové  veci  z  ľudového 
bytu,  Nemci  majú  tam  svojho  Stucka,  secessio- 
nistu,  ale  s  veľkým  talentom,  1  Uhorsko  sa 
veľmi  repräzentatívne  dostavilo,  hlavne  vystro- 
jením sály,  nad  ktorej  dvermi  veľmi  krikľavými 
literami   priamo   kričí   nápis  Unghería.    Iné   ná- 

rody  takých  nápisov  nemajú.  Ale  pod  skvelým 
nápisom  a  v  bohatom  ornamentálnom  vystrojení 
sály  nenašli  sme  mnoho  potešiteľného.  Nových 
vecí  tam  niet:  temer  všetko  požičaly  akadémia 
a  ministeria.  Asi  »klin«  uhorskej  výstavky  je 
Munkácsyho  žánrový  obraz  z  ľudového  bytu, 
maľovaný  roku  1875.  Veď  je  to  obraz  dobrý, 
ale  čo  hľadá  v  »modernej«  internacionálnej  vý- 
stavke, ťažko  uhádnuť.  Väčšina  obrazov  sú  po- 
dobizne, tiež  staré,  niektoré  som  už  videl  vo 
Viedni  a  v  Pešti.  Predok  vedú  tu  Bencúr,  Ballo 
a  Horovitz,  náhodou  všetko  slabí  Maďari  pô- 
vodom —  Orava,  Liptov  a  Hebron  zaváňa. 

V  mysli  mi  utkvel  jeden  španielsky  obraz 
od  Bilbao  zo  Sevilly:  »La  esclava«  pomenovaný, 
predstavujúci  mravnú  i  telesnú  priepasť  padlých 
nevoľníc  modernej  polyandrie.  Maliar  nechce 
oslavovať  a  dráždiť,  je  skormútený  a  chcel  by 
učiť,  naprávať  a  varovať. 

Kus  zeme,  na  ktorom  stojí  výstavkový  palác, 
zdá  sa  byť  vzdialený  tisíc  míľod  lagún  a  malebných 
ulíc  Venecie.  Je  pevninou  europejskou,  pevni- 
nou mnohej  zkazy,  strašného  kolotania,  nervóz- 
neho hľadania  a  blúdenia  v  duchovnej  ríši.  Jedo- 
vaté bubliny  vystupujú  z  kontinentálnych  barín, 
náruživosť  a  smyselná  neresť  krája  tam  svoje 
grimassy,  konvulzívne  trhá  sa  a  krčí.  Z  veľkých, 
temných  očú  spotvorených  mänád  srší  chorobný 
pal  neukojiteľných  žiadostí  a  túžob;  z  krajín, 
strakato    vypunktovaných,    fádne    namazaných, 

neurčite,  ako  by  z  divého,  nesriadeného  roz- 
maru na  plátno  pohádzanýcii,  hľadí  na  teba  raz 
zúfalstvo  beztalentnosti,  raz  pomýlená  sila,  ne- 
vediaca  kam,  raz  podivný  chaos,  z  ktorého  ne- 
vyberieš, smrteľný  hriešnik,  celkom  ničoho. 

A  oproti  tomuto  tamvon  nad  lagúnami  a 
kanálmi  usmieva  sa  na  teba  grácia  povedome 
hľadanej  a  šťastne  nájdenej  krásy.  Tam  nad 
lagúnami  má  tiež  svoje  právo  telesná  krása, 
sladkosť  smyselná,  bájnosť  ľudského  tela,  smy- 
selné  omamovanie  tuhými  farbami,  ale  i  táto 
strana  výtvarného  umenia,  zákonná  a  nevy- 
hnutná, uspokojuje,  tíši  a  teší  —  a  hlavne  slúži 
krásnu,  tedy  žertvuje  pred  zákonným,  pravým 
oltárom,  a  nie  pred  modlou  surového  materia- 
lizmu. A  nadto  miernená  je  veneciánska  smy- 
selnosť  parallelne  vystupujúcimi,  vznešenými, 
k  Bohu  a  nesmrteľnosti  poukazujúcimi  tvor- 
bami.  Tizian  namaľoval  celý  rad  Venuši  (prvo- 
triedne gallerie  Európy  majú  ich  pekný  počet, 
najkrajšie  dve  má  galleria  draždianska:  spiaca 
Venus,  s  hlavičkou  anjelskej  krásy,  a  »Venus 
a  hráč  na  mandolíne«,  najpyšnejší  ženský  akt 
veškerého  umenia),  ale  namaľoval  pritom  As- 
suntu,  Soslanie  Ducha  svätého  a  celú  galleriu 
vozvýšených  madonn  a  svätcov.  Len  človek 
vnútorne  zkazený  necíti  i  pri  jeho  pohansko- 
svetských  predmetoch  najčistejšiehovanu  umenia, 
ktorý  nedráži,  ale  prenáša  dušu  do  dŕžavy  ideálov 
a  dobrých  citov. 

Ako  by  mi  bola  spadla  s  duše  ohnivá,  rozo- 
žierajúca, páliaca  záplava,  keď  som  zanechal  ve- 
stibul internacionálnej  výstavky.  Stál  som  u  sta- 
nice vaporetta,  čakal  na  príchod  lodi.  Lido  leží 
na  Favo,  ako  na  dlani,  na  pravo  nádherná  riva, 
oproti  mne  Giorgio  Maggiore.  Končitá  veža  vrýva 
sa  do  poludného  vzduchu,  portál  chrámu  lisne 
sa  štyrmi  stĺpmi  a  tympanonom.  Nad  ním  ku- 
pola a  dve  menšie  veže.  Na  vode  nemo  stoja 
torpédové  lode  »Euro«,  »Lampo«  a  »Strala«, 
čierne,  ako  muríni,  nehybné,  nepekné.  Môj  va- 
poretto  ide  vedFa  nich.  Teraz  vidím  na  nich 
mrviacich  sa  matrózov.  Ako  mravce  behajú  a 
lašujú  po  palube  —  nevieš,  za  čím  a  prečo, 
práve  ako  pri  mravcoch,  neustále  behajúcich, 
zdanlivé  bez  cieľa  a  potreby.  Vaporetto  složil 
ma  na  stanici  S.  Toma  na  Canale  Grande;  za 
pár  minút  bol  som  pešo  u  cieFa:  pri  chráme 
Frari. 

Že  ešte  bol  čas  na  obed  (mali  sme  heslo 
o  IV2  liod.  v  Plzeňskej  reštaurácii),  pobavil  som 
sa  tedy  v  chráme  Santa  Maria  dei  Frari,  v  jed- 
nom z  najväčších.  Gotická  stavba  z  roku  1240, 
trojloďná;  nešiel  som  ta  pozerať  celú  summu 
obrazov  a  skulptúr,  chcel  som  videť  pomníky 
Tiziana  (1852)  a  Canovu,  veci  novšieho  dáta, 
ale  pamätné  menami,  ktorým  sú  venované.  Ti- 
zianov  pomník  má  mramorové  reliéfy  dFa  jeho 
vlastných  obrazov:  dosť  milo  a  prípadne,  Ca- 
novov  je  cele  podobný  pomníku  Kristíny  v  Au- 

gustínskom  chráme  vo  Viedni.  Ešte  som  postál 
chvíľu  pred  Tizianovým  obrazom  Madonna  ro- 
diny Pesaro,  pred  dokonalým,  svetochýrnym  jeho 
dielom:  niektorí  svätci  odporúčajú  Márii,  se- 
diacej na  tróne,  členov  rodiny  Pesaro  (maľoval 
ho  roku  1526,  keď  bol  na  výške  svojho  umenia). 
Dielo  cele  nevyzpytateľnej  krásy,  ktorým  Tizian 
akoby  zákonne  určil  pre  všetky  časy  formu  ta- 
kýchto votívnych  obrazov. 

Najväčšie  dielo  vo  Frari  je  náhrobník  dóžu 
Nikolaja  Trona  od  A.  Rizzo,  súčasne  jeden  z  naj- 
bohatších, najkrajších  renaissančných  pamät- 
níkov. Ostatne,  temer  všetky  diela  vo  Frari, 
všetky  náhrobníky  (Trevisano,  IVIarco  Zeno,  Ja- 
coppo  Marcello,  Benedetto  Pesaro,  Francesco 
Foscari  [nešťastný  otec  odsúdeného  syna  Gia- 
coma]),  všetky  skulptúry,  oltárne  vložky  (Gio- 
vanna  Belliniho,  Vivariniho),  obrazy  patria  do 
histórie  umenia.  Naozaj,  tu  vo  Venecii  jeden 
chrám  odváži  v  tomto  ohľade  celé  mestá,  ba 
celé  krajiny  a  krajinky.  Koľko  šťastia,  umu,  ta- 
lentov, pokladov,  vkusu,  vôle  k  veľkému,  génia, 
vytrvalosti,  duševného  bohatstva  muselo  sa  spojiť 
na  jednom  mieste,  aby  z  mesta,  z  chrámov  a 
palácov  sostaviť  kolossálne  múzeum  a  gran- 
dióznu, na  veky  a  svetové  priestranstvá  hovo- 
riacu umeleckú  školu.  Už  teraz  chápem,  prečo 
pre  všetkých  umelcov  sveta  je  »Italia  diis  sacra«, 
pútnickým  cieľom  a  prebohatou  studnicou  štúdia, 
oduševnenia  a  zdokonaľovania.   Šťastný,  kto  za 

mladi  mohol  čerpať  priamo  z  prameňa.  Pravda, 
dnešní  »obri«  toho  nepotrebujú  a  hFadia  čez 
plece  na  »starygáňov«.  Veď  to  i  ďaleko  doviedli! 
Dnes  je  i  umenie  temer  tam,  kde  politika  a 
fudská  spoločnosť:  na  studenom  dne  negovania 
a  búrania. 

XXXVllI. 

Aby  človek  v  cudzích  krajoch  nevyhľadával 
svoje,  na  čo  je  doma  navyknutý,  ale  prispôsobil 
sa  k  tamejšiemu  životu,  obyčaji,  najmä  čo  sa 
týka  jedenia  a  pitia.  Zunujúc  falošné  viedeiíské 
šnide,  falošný  britanský  beefsteak,  falošnú  fran- 
cúzsku omelettu,  stredné  plzeňské  pivo  zo  ži- 
dovského akciového  pivovára,  rozkázal  som  si 
v  reštaurácii  za  »Sottoportico  delľ  Arco  celeste« 
nefalošný  obed  cele  taliansky.  Bol  znamenitý: 
ryby  vo  voňavom  olivovom  oleji,  baranina  de- 
likátna, morský  rak,  veľký  ako  stredný  krpec, 
a  k  tomu  výborné  čierne  víno,  lacné,  keď  po- 
vážime, že  to  bolo  v  prvotriednej  reštaurácii, 
naplnenej  boháčmi  z  celého  dosiaľ  známeho 
sveta. 

Po  obede  zase  sme  sa  rozpŕchli:  Poliaci  sa 
lúčili,  mali  ísť  železnicou  domov;  bol  medzi  nimi 
sympatický  Stasiak  z  Bochnie  v  Haliči,  muž 
slavianskeho  ducha  a  svobodnejších  názorov  na 
slavianske  biedy  i  nádeje,  než  majú  jeho  zem- 
kovia.  Kollegu  Markova  i  s  dcérou  sobral  som 
na  ďalšie  výskumy,    aby  aspoň    raz   už  boli  so 

mnou  pri  »diele«  a  nielen  pri  obedoch  a  ve- 
čerách. 

Najprv  viedol  som  ich,  blúdiac  a  vypytujúc 
sa  na  cestu,  úzkymi  ulicami,  čez  mnohé  oblú- 
kové mosty  ku  chrámu  Santa  Maria  Formosa. 
Ale  nie  pre  architektúru  —  chrám  je  nezručnými 
reparatúrami  pošpatený  —  »ein  unglúckliches 
Gebäude«,  ako  sa  vyslovuje  Burckhardt,  ale 
pre  oltárne  hexaptychon,  šesťdielne  maliarske 
dielo  slávneho  Palma  Vecchio;  hlavnou  jeho 
slávou  je  prostredný  obraz:  Svätá  Barbora, 
mučenica. 

Stojí  tam  »v  opravdu  centrálnej  venecián- 
skej  kráse«  (Burckhardt),  celok  maľovaný  naj- 
vyššou silou  a  vedou  farby  a  modellovania.  Stojí 
tam  viac  s  výrazom  víťaziacej  krásy,  než  ví- 
ťaziaceho  mučeníctva;  rujná,  krásna  postava, 
zahalená  purpurovou  vlnistou  satou,  je  ideálom 
veneciánskej  ženskej  krásy;  je  to  jedno  z  tých 
málo  umeleckých  výtvorov,  o  ktorých  možno 
povedať,  že  sú  dokonale  krásne.  Na  prekrásnych 
vlasoch  spočíva  tŕňová  koruna,  ale  taká  strojná, 
že  mení  sa  v  diadém  slávy;  v  pravej  ruke,  veľmi 
útlej,  no  ideálne  lepotvarej,  drží  palmu,  emblém 
mučeníctva,  ktoré  vzdor  mukám  a  vraždeniu  tela 
víťazí,  triumfuje.  Obraz  tento  je  votum  (obeť) 
veneciánskych  delostrelcov,  keď  vydobyli  Bres- 
ciu  roku  1516;  preto  u  nôh  svätice  vidno  ka- 
nónovú  rúru, 

»Krásavica!«    vzdychla    Feodora   Osipovna, 

Vajanský:  Sobrané  Diela  ľX.  23 

dlho  hľadiac  na  hrdo-krásnu  tvár  Barbory.  »Ale 
nenapomína  modliť  sa  a  i<ajaf.« 

Nuž  to  je  pravda.  Modlitba  a  pravdivé  re- 
ligiózne cítenie  neveje  z  tohoto  obraza  čisto 
ženskej  krásoty. 

»Je  to  obraz,  a  nie  ikona«,  poznamenal 
celkom  správne  Markov. 

Keď  som  už  raz  dostal  spoločníkov  obzerať 
chrámy,  nepustil  som  ich  už,  hoci  kollega  Osip 
radšej  by  bol  prezeral  a  nakupoval  všelijaké 
maličkosti  »pre  svojich  sedliakov«.  Voľky- ne- 
voľky ťahal  som  otca  i  dcéru  čez  ulicu  Calle 
lunga  na  malé  námestie  Campo  Santi  Giovanni 
e  Paolo,  na  ktorom  pred  kostolom  tohože  mena 
stojí  svetochýrna  konná  štatua  Bartolomeja  Co!- 
leoniho,  udatného  kondottiera  Venecie,  ktorý 
mnohými  víťazstvami  ozdobil  históriu  Venecie  — 
ale  len  za  peniaze.  Keď  mu  Milanci  alebo  Pi- 
sanci  dávali  viac,  šiel  žoldák  do  ich  služby  proti 
Veneciánom  a  rozbíjal  veneciánske  lebky.  Ko- 
nečne usadil  sa  na  lagúnach,  poručil  mestu  veľkú 
summu  dukátov  s  podmienkou,  aby  mu  vysta- 
vilo pomník  na  Markovom  námestí.  Umrel  roku 
1483,  pomník  dostal,  ale  na  skromnejšom  mieste 
Tak,  hľa,  možno  si  kúpiť  i  nesmrteľnosť.  A  ešte 
to  šťastie:  na  pomníku  pracovali  takí  giganti 
skulptúry,  ako  Verocchio  a  A.  Leopardí!  Ešte 
i  vysoký  piedstal  je  od  Leopardiho.  Je  to  jedna 
z  najveľkolepejších  konných  štatuí  celého  sveta! 
CoUeoni  viac  stojí  v  strmeŕíoch,  než  sedí  v  sedle, 

v  takom  silnom,  junáckom  pohybe,  že  sa  bojíš, 
že  popchne  koňa  a  skočí  s  ním  s  piedstalu. 

Chrám  Santi  Giovanni  e  Pao/o  je  po  Mar- 
kovom chráme  najväčšia  svätyňa  Venecie,  bol 
katedrálnym  chrámom  republiky  a  je  najväčšou 
hrobnicou  veneciánskych  dóžov  a  veľkých  mu- 
žov. U  dvier  nás  prichytil  pán  kostolník  a  viedol 
ku  kasse  —  vstupné  pre  osobu:  una  Hra.  Nám 
to  bolo  dosť  divné,  že  vyberajú  vstupné  do  ko- 
stola, no  vec  sa  vysvetlila.  Chrám  je  v  repa- 
ratúre,  je  odsvätený,  a  tak  tedy  na  čas  remontu 
nie  chrám,  ale  iba  múzeum,  a  za  to  plať,  ne- 
šťastný pútniče,  una  lira! 

Santi  Giovanni  e  Paolo  (1385)  je  gotická 
stavba,  v  rozmeroch  ustupuje  jedine  sv.  Markovi 
(94  metre  dlhá,  40  široká).  Chvália  štíhlosť  a 
ľahunké  vystupovanie  architektonických  častí 
od  spodku  k  značnej  výšine.  Celá  severo-zá- 
padná  stena  vchodu  zaujatá  je  náhrobnými  po- 
mníkmi rodiny  Mocenigo.  Na  pravo  (keď  vojdeš) 
nachádza  sa  pamätník  dóžu  Pietra  Mocenigo 
(t  1476)  od  Petra  Lombardiho  a  synov  jeho 
Antona  a  Tullia.  Je  to  pamätník  skorej  re- 
naissance,  temer  čisto  hrdinský:  samí  junáci 
nesú  rakev,  v  ktorej  leží  mŕtvy  Mocenigo,  v  po- 
stranných nišiach  stoja  herosi,  ešte  i  anjelici 
premenili  sa  na  vojenské  pážence,  reliéfy  pred- 
stavujú víťazné  trofeje  a  zobrazujú  činy  He- 
raklesa.  Iba  na  samom  vrchu  vidíme  niečo  kre- 
sťanského:   basrelief   so    ženami    u  hrobu    Spa- 

siteľa  a  nad  tympanonom  sochy  Krista  a  dvoch 
anjelov.  Neviem,  či  jestvuje  mohutnejší  náhrobník 
vnútri  chrámu,  okrem  jeho  suseda  na  Favo  (keď 
vojdeš),  t.  j.  pamätník  druhého  dóžu  Giovanna 
Moceniga  (f  1485),  taktiež  dielo  synov  Lom- 
bardiho  a  taktiež  v  štýle  skorej  renaissance. 
AUegorické  sochy  pamätníka  upomínajú  na  an- 
tiku, basreliefy  a  ornamentika  hlásia  sa  ku  škole 
Leopardiho.  Krásne  pamätníky  zaplňujú  temer 
všetky  bočné  steny  v  pravej  i  Favej  bočnej  lodi 
i  loď  krížnu.  Náhrobníky:  Girolamo  Canal,  dóžu 
Zeno,  Bragadino  (obranca  Salamina,  Turci  ho 
roku  1571  za  živa  odrali,  keď  zaujali  Famagostu 
na  ostrove  Cypru),  Michiela,  dóžu  Bertuccio, 
Silv.  Valiera,  dóžu  Mich.  Morosini  (f  1382),  dóžu 
Lionarda  Loredana,  dóžu  MarkaCornaro(t  1368), 
dóžu  Dolfina,  Veniera  (f  1400)  atď.  atď. 

Dlhšie  postáli  sme  v  chóre  pred  náhrob- 
ným pamätníkom  dóžu  Andrea  Vendramina 
(t  1418),  arcidielom  Alessandra  Leopardiho,  naj- 
krajším náhrobným  dóžovským  pomníkom,  od 
najväčšieho  veneciánskeho  sochára.  Potrebno  je 
odtrhnúť  sa  od  všetkých  ostatných  krás  mo- 
numentálneho chrámu,  od  jeho  gotických,  ge- 
niálne maľovaných  oblokov,  od  štíhlych,  vo  vy- 
sokom plafóne  tratiacich  sa  stĺpov,  od  všetkých 
sôch  a  obrazov,  a  stáť  pred  dielom  Leopardiho, 
ako  pred  jediným  predmetom  pozornosti.  Tak 
sme  i  my  stáli  a  traja  cudzinci,  ľudia  slavianski, 
ktorých  duša  inam  túži,   ktorých    srdcia    prepi- 

nené  boly  bôľom  a  strachom,  upútaní  sme  boli 
víťazným  géniom  umelca,  a  pri  pamätníku  smrti 
a  hynutia  počali  sme  veriť  na  nepremožiteľnosť 
života,  na  víťazstvo  ducha  nad  hmotou,  na  ko- 
nečný triumf  pravdy  a  čestnosti  nad  lžou  a 
diabolskou  intrigou.  Tak  veru,  dnes  len  dve  veci 
držia  mysliacich  a  čestne  cítiacich  ľudí  nad  vo- 
dou, čili  bahnom  dnešného  zúfalstva:  viera  a 
čisté  umenie. 

Pomník  Vendramina  predstavuje  sarkofág, 
za  ním  kráčajú  traja  géniovia  ctnosti  s  fakľami, 
v  bočných  nišiach  stoja  dve  hrdinské  postavy. 
Hore  vidno  reliéfy,  potom  Sirény,  držiace  me- 
daillon  s  malým  Jezuliatkom,  anjeli,  pilastre, 
stĺpy.  Pomník  je  harmonicky  skomponovaný, 
každá  časť  vypracovaná  až  do  úzkosti,  všade 
stopy  veľkého  majstra,  milota  a  láskavosť  v  tvá- 
rach anjelov.  Netreba  poznamenať,  že  je  to  všetko 
z  najkrajšieho,  najdrahšieho  mramora. 

Veliké  umelecké  poklady  tohoto  chrámu 
stály  sa  obeťou  požiaru:  jeho  kaplna  »del  ro- 
sario«  (ružencová),  votívne  dielo  na  pamiatku 
veneciánskeho  víťazstva  u  Lepanto,  zhorela  16. 
augusta  1867  tak  základne,  že  len  niektoré  za- 
chránené reliéfy  svedčia  o  bohatstve  a  kráse 
jej  vnútornosti.  Zhorel  obraz  Tiziana  »San  Pietro 
Martire«  a  najkrajšie  dielo  anjelského  Giovanna 
Belliniho:  madonna  s  Kristom.  V  sakristii  za- 
zrel som  túto  madonnu  o  stenu  opretú  —  iste 
kópiu,  znamenitú,  priamo  okúzľujúcu.  S   kostol- 

nikom  som  sa  nevedel  dohodnúť;  on  jednostajne 
tvrdil:  »Originale  Bellini,  originale  Bellini,  Bel- 
lini!«  Ja  zase  v  biede  neznalosti  jazyka  kričím: 
»lncendio!  Fuoco!  Bellini  in  fuoco!«Ale  on  nikam, 
sekal  taliančinu  ako  sečku,  a  vyšlo:  »Originale, 
originale !« 

»Ostavte  jego,  čort  s  nim!«  zamrmlal  Markov 
a  slečna  Feodora  zasmiala  sa  hlasno. 

XXXIX. 

No  ďalej  už  nedal  sa  môj  milý,  znamenitý 
kollega  od  »Galičanina«,  Markov,  udržať:  jeho 
ťahalo  mocne  do  kupeckých  úzkych  ulíc  na- 
kúpiť pre  »svojich  sedliakov«  drobné,  lacné 
šperky,  mušličky,  veneciánske  mosaiky.  Od- 
skočil som  aspoň  prebehnúť  niektoré  chrámy 
sám.  Chrám  San  Zaccaria  našiel  som  zamknutý; 
uličník  za  pätáčik  vyhľadal  a  doviedol  mi  pána 
kostolníka,  ktorý  ochotne  otvoril.  Stavisko  mie- 
šané: gotika  i  renaissanca.  Za  una  Hra  videl 
som  tam  Giovanna  Belliniho  Madonnu  na  tróne 
medzi  sv.  Katarínou  a  sv.  Petrom,  Luciou  a  Hie- 
ronymom.  Bellini  (*  1428,  f  1515)  má  zvláštny 
význam:  bol  prvý  medzi  staršími  veneciánskymi 
maliarmi,  a  keď  mal  už  79  rokov,  stal  sa  ini- 
ciátorom a  pohlavárom  mladšej  veneciánskej 
školy,  a  táto  Madonna  v  Zaccaria  inaugurovala 
najvyšší  stupeň  umenia  veneciánskeho.  Netrhal 
minulosť,   ale   pokračoval  a  ďalej  staval,  vyššie 

vznášal  sa  na  pleciach  a  ramenách  predchodcov. 
Odporné,  smiešne  a  hlúpe  je,  keď  sa  niekto 
veličí  »pokrokárom«,  »stranou  pokroku«.  Či 
niekto  »pokročil«,  súdiť  budú  iní  ľudia  a  iné 
časy.  To  je  tak,  ako  by  niekto  alebo  nejaká 
mladá  frakcia  dala  si  meno  »múdrych«,  »geni- 
álnych«!  Synáčkovia,  vy  pod  menom  pokroká- 
rov  a  múdrych  môžete  tápať  v  tme  a  nízkej 
podlosti,  mizerného  úpadku,  ako  to  vidíme  i  pre- 
milených  »pokrokárov«,  »modernistov«,  »reali- 
stov«  atď. 

Madonna  na  tróne  je  v  najkrajšom  smysle 
obraz  náladový;  nie  ostré  línie  oddeľujú  po- 
stavy, ale  farby,  vlievajúce  sa  jedna  do  druhej; 
hlboké  sú  tiene,  slncovo-jasné  sú  časti  osvetlené, 
»hlboký  cit  a  mravná  krása  veje  z  obrazu,  ktorý 
zahrieva  a  teší«  (Janitschek). 

Len  zvonku  pozeral  som  na  chrám  Santa 
Maria  dei  Miracoli,  bol  zavretý  a  líry  míňaly  sa 
na  nesčíselné  vstupné.  Ale  i  to  bolo  hodno:  je 
to  naozaj  »malý  drahokam  medzi  veneciánskymi 
chrámami«,  vystavený  Pietrom  Lombardom  roku 
1480.  Prekrásna  ornamentika  fagady,  delikátny 
systém  pilastrov  núti  zabúdať  na  malý  a  chu- 
dobný architektonický  obsah;  tiež  len  zvonku 
videl  som  chrámy:  »Madonna  delľ  Orto«  (go- 
tická fagada),  »Gesuiti«  (barokk),  »Maria  Zobe- 
nigo«  (fagada  barokk),  »Moisé«  (barokk),  a  mal 
som  toho  na  dnes  dosť  a  dosť.  Mali  sme  v  pro- 
gramme  navštíviť  večer  niektoré  divadlo,  ale  ne- 

dávali  v  ten  deň  nič  zvláštneho,  a  za  divadlom 
sa  netrhám.  Milšie  mi  bolo  sadnúť  pod  Leo- 
pardiho  standartový  kandeláber  na  námestí  sv. 
Marka  a  ešte  dôkladne  pozerať  na  chrám,  aby 
som  silne  vtlačil  do  pamäti  jeho  čudné  formy 
a  fantastické  línie.  Keď  sa  stmilo,  keď  zajagaly 
elektrické  svetlá  na  širokom  námestí,  zahučala 
zase  vojenská  hudba  na  prostriedku  námestia 
a  otvorilo  sa  živé,  pohnuté,  veliké  korso. 

Nikde  necítiš  takú  silnú  samotu,  ako  medzi 
tisícami  úplne  cudzích,  ďalekých  Fudí.  Až  ti  je 
úzko.  Bože  môj,  veď  medzi  mnou  a  týmito  Fuďmi, 
hoci  ich  stretám,  doháňam,  predbieham,  hoci 
jeden-druhý  do  teba  buchne  s  »pardonom«,  kle- 
nie sa  priepasť  oddeľujúca,  rozčleňujúca.  Ro- 
binson  nebol  osamelejší  na  ostrove.  Teba  nik 
nevidí,  ty  nevidíš  nikoho,  t.  j.  nevstupuješ  s  nikým 
v  nejaký  pomer.  Teba  je  nič  do  nich,  ich  nie  je 
nič  do  teba.  Vidiac  tisíce  obličajov,  prestávaš 
rozoznávať  ich  tvary,  ich  fyzionomie.  Smesica 
postáv,  oblekov,  šum  rozmanitých,  nesrozumi- 
teľných  hlasov,  harmonický  hluk  spiežových 
trúb  —  všetko  ako  by  ani  neplatilo  tebe,  tvojim 
smyslom,  tvojmu  pôžitku.  Dvaja  známi  Tudia 
boli  by  ti  viac,  než  všetky  tieto  tisíce.  Keby  si 
oslovil  niekoho  —  čo  by  ti  prospelo:  studené 
by  boly  i  tvoje  slová,  i  studené  odpovede.  Sa- 
mota v  množstve  je  len  za  krátky  čas  príjemná, 
cítiš  sa  svobodným,  nemusíš  mať  ohľadov,  ne- 
núti ťa  nik  byť  zdvorilým,  výrečným.  No  skoro 

príde  depressia,  do  srdca  vtiahne  akýsi  smútok. 
Človek  je  spoločenský  tvor.  Ako  tak  premýšľam 
o  samote  uprostred  davu,  začujem:  »Vajanský! 
Vajanský!«  Až  ma  trhlo,  uznám,  príjemne.  Pocit 
tiesniacej  samoty  razom  uletel.  Volal  to  Osta- 
szewski-Baraňski,  náš  ľvovský  kollega,  ktorý 
nebol  s  ostatnými  Poliakmi,  ale  sám  prišiel  do 
Venecie.  Podali  sme  si  ruky,  ale  skoro  rozdelily 
nás  rôzne  cesty.  Delia  nás  v  živote,  náhľadoch, 
politike,  kultúrno-historickom  ponímaní  slavian- 
skej  otázky,  a  rozdelily  nás  i  vo  Venecii. 

XL. 
(II  Redentore.) 

Po  večeri  naša  spoločnosť  išla  ešte  raz  na 
gondolách  k  serenádam.  Ja  som  svojho  gondo- 
liera kommandoval  trochu  na  Ťavo  od  piačetty, 
smerom  k  ostrovu  Giorgio  Maggiore;  chcel  som 
zkúsiť,  aká  bude  samota  na  vlnách  lagúny  v  jas- 
nom mesačnom  svetle,  v  osamelosti,  bez  hluku 
hudby  a  blyskotu  lámp  a  fakief. 

»Si,  si,   signore!«   porozumel  ma  gondolier. 

Ticho  plávala  loďka  popri  koráboch  vojen- 
ských i  kupeckých.  Za  mnou  v  mesačnom  i  elek- 
trickom svetle  ticho  stál  široký  front  Dóžovho 
paláca;  zdal  sa  byť  z  mattového,  oxydovaného 
striebra.  Kovovo  lisla  sa  vysoká,  mramorom  in- 
krustovaná  stena  nad  gotickými  stĺpmi  oboch 
spodných  poschodí.  V  prostriedku  silne  vysunutý 

gotický  balkón,  s  ktorého  som  včera  obdivoval 
lagúny  i  ostrovy,  hádzal  ostré,  temné  tiene  na 
mramorovú,  striebornú  inkrustáciu  steny.  Nad 
strechou,  ako  zlaté  hviezdy,  lisly  sa  guľôčky 
krížov  chrámu  sv.  Marka,  a  kus  strednej  kupoly 
vystrkol  sa  zvedavo  ponad  Dóžovský  palác.  Na 
pravo  prestierala  sa  Slavianska  riva,  na  Favo  blin- 
kotaly  nesčíselné  svetlá  na  Canale  Grande.  My 
plavili  sme  sa  do  mesačného  pološera,  pred  nami 
ostrov  Maggiore.  Pomaly  sa  blížil,  nie  my  k  nemu, 
ale  on  k  nám.  Nevýslovné  lahodia  človeku  jemné, 
húpavé  pohyby  gondoly.  Vzduch  bol  mierno- 
chladný,  nasýtený  príjemnou  morskou  vlahou, 
dýchalo  sa  Fahko,  z  plných  prsú.  Tichosť  prí- 
kladná. Stretali  sme  gondoly  a  bárky,  a  pri- 
chádzajúci parník  svojou  krutkou  rozvlnil  zrka- 
dlovú plochu  lagúny,  tak  že  sme  sa  rozkolísali. 
Ale  gondola  je  čudná  loďka,  ona  sa  i  kníše,  no 
jednako  naplňuje  nás  istotou,  že  sa  neprevrhne, 
tak  isto,  mäkko,  víťazne  šibe  na  povrchu  vín, 
ako  by  sa  ich  ani  netýkala,  ale  ponad  ne  vzná- 
šala vlastnou  čarovnou  silou. 

A  už  sme  u  Giorgio  Maggiore.  Končitá  veža 
zrkadlí  sa  dosť  jasno  vo  vode  mesiacom  osve- 
tlenej. Front  Palladiovho  chrámu  vystupuje 
priamo  z  vody:  je  klassicky  izolovaný,  ničím 
nestláčaný  a  nemýlený.  Architráv  spočíva  na 
štyroch  korintických  polstípoch.  Za  frontom 
skromne  ukazuje  sa  kupola  a  dve  veže. 

Ďalej  na  pravo   stoja   akési   staviská.    Pod 

chrámom  i  pod  staviskami  nevideť  pôdy,  zá- 
kladu, ako  by  všetko  plávalo  bezprostredne  na 
vode,  alebo  na  nejakej  podvodnej  plti.  Mesačné, 
trasľavé  svetlo  pridáva  celku  ešte  viac  vzduš- 
nosti;  len  tak  čakáš,  kedy  sa  to  všetko  pomaly 
noriť  bude  do  hlbiny  morskej,  alebo  vyletí,  ako 
ballón,  do  modrastej,  hviezdnatej  výšiny. 

Kázal  som  zaveslovať  za  ostrov.  Tam  už 
bola  opravdová,  svätá  tisina  a  samota  lagúny. 
Venecia  zmizla,  Canale  Grande  sa  neligotal, 
gondoly  nelietaly,  iba  na  ostrove  Lido  žmur- 
kaly  slabé  svetielka  v  hmlistej  diaľke.  Nemo, 
bez  znaku  života  stály  predo  mnou  dve  bárky 
s  rozpätými,  hodne  poplátanými  plachtami,  dva 
temno-šedé  trojuholníky.  Belšie,  novšie  záplaty 
vetríl  jasno  boly  vidné  v  mesačnom  svetle  ešte 
i  v  obrátenom  ich  obraze  v  zrkadle  lagúny.  Za 
bárkami  rozprestierala  sa  širina  vodná,  ľahunká, 
tam  ďalej  meniaca  sa  v  striebristú  hmlu.  K  disku 
plného  mesiaca  kradmo  priplúžil  sa  ľahký,  šedo- 
biely  obláčik  a  zastrel  ho.  Trojuholné  vetrilá 
sčernely,  záplaty  zmizly,  zmizol  i  zrkadlový  ich 
obraz  pod  bárkou.  Oblak  zhustol,  nebolo  vidno 
ani  Giorgia,  ani  svetielok  na  ostrove  Lido... 
Vodná  tisina,  vodná  samota.  Ale  cele  iná,  než 
v  množstve  elegantného  obecenstva  na  Marko- 
vom námestí.  Samota  v  tesnom  spojení  s  krot- 
kou, tichou  prírodou,  blízkou  srdcu,  lahodiacou 
smyslom.  Ty  si  v  nej,  ona  v  tebe:  ste  jedno. 
I  smútok  prichodí,  i  tesknota,  ale  ony  nemučia 

ťa  bôfom . . .  Javí  sa  ti  hlboký  smysel  života 
Fudského  i  vlívania  naň  živej  prírody. 

Deň  20.  mája  bol  posledný  vo  Venecii.  Už 
o  V28.  hodine  ráno  jednal  som  sa  s  gondolierom 
na  mole  piačetty,  za  čo  ma  zavezie  na  ostrov 
Giudecca.  Stereotypné:  »Una  ora  —  una  liral« 
Nuž  dobre. 

Na  Giudeccu  nemohol  som  nikoho  zver- 
bovať. Je  to  dlhý  ostrov,  niekdy  letné  sídlo 
veneciánskej  nobility,  kde  mala  paláce  a  zá- 
hrady; teraz  je  tam  pusto.  No  tam  je  niečo: 
chrám  Spasiteľa,  il  Redentore. 

Roku  1575  zúril  vo  Venecii  mor  (morbus 
asiaticus)  a  za  rok  usmrtil  vyše  50.000  obyva- 
teľov, medzi  nimi  i  99-ročného  veľkého  Tiziana. 
Keď  Boh  osvobodil  mesto  od  hroznej  pliagy, 
vyrazilo  svoju  vďaku  postavením  tejto  svätyne. 

Veľký  Andrea  Palladio,  nami  častejšie  spo- 
mínaný majster  a  hlava  vysokej  renaissance, 
je  staviteľom  il  Redentore.  »Ani  jeden  architekt 
16.  stoletia  od  Rafaela  a  Bramanta  nepoňal  tak 
hlboko  antiku,  nevnikol  do  jej  tajín,  jednako 
pritom  svobodne,  samostatne  mysliac  a  tvoriac. « 
Šiel  na  koreň  architektonickej  krásy,  nepoužil 
dekoratívneho  elementu  skorej  renaissance  (San- 
sovino),  ani  drahých  materiálov  byzantinizmu,  ale 
hľadel  na  plán,  rozvrh,  pomery,  harmóniu.  Rodák 
z  Vicenzi  (nar.  1518),  mnoho  staval  v  rodnom 
meste,  prešiel  do  Venecie,  kde  dosiahol  apogey 
svojho  umenia  chrámom  il  Redentore  roku  1576. 

Kollár,  upozornený  Goetheom  na  chrám, 
»s  nemalou  dychtivosfou«  člnkoval  sa  na  Giu- 
deccu.  Ale  zle  pochodil.  »Kori<o  hláv,  toFko 
smyslov«,  vzdychá;  »možno,  príčinou  našej  roz- 
plašenosti  alebo  presýtenosti  bolo«,  že  sa  im 
lepšie  pozdala  barokkná  stavba  Maria  delia 
Salute. 

Pravda,  mramory,  kresané  basreliefy,  por- 
fyry  a  serpentíny  tu  darmo  hľadá  »rozplašené 
a  presýtené«  oko.  Treba  vniknúť  do  foriem  a 
pomerov.  A  na  to  som  bol  náležité  pripravený: 
málokedy  zkúsil  som  taký  koncentrovaný,  ničím 
nemýlený,  ticho  a  mocne  účinkujúci  dojem  archi- 
tektonickej krásy,  prostoty  a  harmónie. 

Vyskočiac  z  gondoly  na  neširoké  nábrežie 
(fondamento),  prvé  zazrel  som  nádherné  scho- 
dište s  ballustrádou,  miesto  postamentu.  Fagada 
rozčlenená  je  na  stĺpový  portál  so  štyrmi  ko- 
rintickými  polstípmi,  nesúcimi  jednoduchý  archi- 
tráv,  a  nad  ním  tympanon.  Schody  sú  užšie,  než 
šírka  fasády,  tak  že  vidno  bočné  steny  s  pila- 
strami.  Nad  tympanonom  portála  je  hladká,  ho- 
rizontálna attika  a  nad  ňou  ešte  štít.  Nad  vše- 
tkým dvíha  sa  bubon  kupoly  a  sama  kupola 
zakončená  je  takzvanou  lampou.  Za  kupolou, 
voľne  a  víťazne  korunujúcou  stavisko,  s  oboch 
strán  stoja  dve  končité  veže. 

Vnútro:  jednoloďové,  sudové  klenutie  (Ton- 
nengewolbe)  pri  všetkej  jednoduchosti  má  veľkú 
perspektívnu   krásu.    Uchvacujúci  je  pohľad  do 

nehlbokých  bočných  kaplniek  s  preutešenými 
nišami,  do  tuho  osvetlených,  zaokrúhlených  boč- 
ných ramien,  pohľad  na  jednoduchý  pilastrový 
systém  kupoly,  konečne  dušu  tešiaci  pohľad  na 
oltár,  za  ktorým  stoja  v  strojnom  polkruhu  stĺpy, 
dovoľujúc  preniknúť  oku  na  mníšsky  zaoltárny 
chór  (chrám  patril  františkánom).  Stĺpy  majú 
antickú  entasis  i  kontraktúru  (Verjungung).  Žiaľ, 
prekrásne  niše  malý  dostať  sochy:  či  sa  peniaze 
minulý,  či  nebolo  majstra,  miesto  plastických 
figúr  sú  tam  ako  surrogát  doštené,  vyrezávané, 
ploché  a  pomaľované  figúry.  No  celok  je  až 
divno  jednotný,  harmonicky,  ticho,  ale  mocne 
sviatočný,  vzbudzujúci  posvätnú,  vďačnú,  modli- 
tebnú náladu.  Postamenty,  basy,  sokle,  archi- 
tektúra kaplniek  patria  i  čo  do  detaillov,  i  čo 
do  vyvedenia  k  najkrajším  výkonom  celej  re- 
naissance  vôbec.  Na  hlavnom  oltári  sú  sochy 
sv.  Marka  a  sv.  Francisca.  Sv.  Mark  ma  prosto 
okúzlil:  akési  bolestné  oduševnenie  sála  z  po- 
stavy i  krásnej  tvári.  V  takom  priestranstve, 
v  takom  bájnom,  jasnom  svetle  taká  skulptúra 
musí  pokoriť  umeniu  i  menej  zkúseného  člo- 
veka so  sviežimi  smyslami,  neomámeného  buj- 
nosťou materiálneho  bohatstva.  Do  il  Redentore 
treba  ísť  včasné  ráno,  za  svieža,  prvej,  než  sa 
oko  oslepilo  fantastickou,  brilliantovou  fagadou 
chrámu  sv.  iVlarka,  mramorovými  čipkami  dó- 
žovských  loggií  a  bleskom  ornamentov  Sanso- 
vinovej  Librerie. 

XLI. 


II  Redentore  bol  po  celý  čas  môjho  obdi- 
vovania prázdny.  Šiel  som  okolo  hlavného  ol- 
tára mníšskym  chórom  poza  polkruh  zaoltár- 
nych  stĺpov  —  živej  duše  nebolo;  nebolo  šumu, 
leda  od  mojich  krokov  po  kamennej  dlažbe. 
Stal  som  si  pred  oltár  pod  sudový  svod  do 
prostriedku  medzi  obe  krásne  zaokrúhlené  bočné 
ramená,  aby  som  prehliadol  celú  harmóniu  jedna 
do  druhej  splývajúcich  častí.  Začul  som  za  sebou 
šum:  dve  ženské  vošly  portálom  a  nesmelo  za- 
staly  si  medzi  nišami.  Asi  matka  s  dcérou,  tak 
ukazoval  vek  i  podoba.  Neboly  oblečené  módne, 
ani  vôbec  dámskych  allúr  na  nich  nebolo;  čierne 
široké  sukne,  krátke  kacabajky  s  fransami,  na 
hlave  čierne  kápky,  okolo  hrdiel  tenunké,  dlhé 
zlaté  retiazky,  ktoré  sú  u  nás  známe  pod  me- 
nom veneciánske,  veľké  zlaté  náušnice:  dľa  vše- 
tkého boly  to  zámožné  vidiečanky, 

Zazrely  ma  a  šly  prosto  ko  mne  s  otázkami. 
Pýtať  sa  je  ľahko,  ale  ťažko  odvetiť,  keď  človek 
nerozumel  ani  slovíčka.  Pokrčil  som  ramenami: 
non  capisco!  Ale  ony  len  ďalej  akýmsi  proseb- 
ným tónom.  Čierne  oči,  ako  uhoľ,  lisly  sa  im 
zpod  kápky. 

»Parlez-vous  frangais?« 

»No,  no!«  a  zakrútily  hlavami. 

»Sprechen  Sie  deutsch?« 

»No,  no!«  zakrútily  ešte  tuhšie. 

»Govorite  po  russki?« 

Tu  už  ani  neodvetily,  ale  neprestaly  sa  vy- 
pytovať a  zúfať  nad  mojou  nepoňatlivosťou, 

»Calabrese,  Calabrese!«  toFko  som  vyroz- 
umel. 

Hja,  Calabria  leží  v  samých  palcoch  talian- 
skej čižmy  —  tam  veru  Fud  sotva  vie  niečo 
o  prekliatej  dvoj-  a  trojjazyčnosti,  o  tomto  du- 
chovnom predpeklí,  o  tejto  duchovnej  cholere 
národnej.  Tam  je  všetko  italské,  breh  i  more, 
vzduch  i  belasý  nebosklon.  A  potom  iste  hovoria 
dialektom,  pri  ktorom  kus  mojej  literárnej  ta- 
liančiny nepomáha.  A  hovorily  takým  rýchlym 
tempom,  že  ucho  ani  len  jedného  románskeho 
zvuku  nezachytilo.  Aký  je  človek  biedny  a 
sprostý,  keď  sa  mu  odoberie  jazyk!  Bol  som 
zmaďarizovaný! 

Konečne  mi  prišla  na  um  osvoboditerná 
idea : 

»Sagrestano  cercare,  sagrestano!«  (Kostol- 
níka hľadať,  kostolníka!) 

»Si,  si!«  a  pošli  sme  k  chóru. 

A  skutočne,  vymaniteF  z  jazykovej  poroby 
šúpavým  krokom  všetkých  kostolníkov  šiel 
oproti.  Zamenil  s  dámami  niekoľko  slov  a  viedol 
nás  prosto  do  sakristie,  a  teraz  už  vyrozumel 
som,  že  dámy  hľadaly  relikvie  nejakého  muče- 
níka, chránené  v  kostole  Spasitefa  na  Giudecce. 
Sagrestano  otváral  kasne,  odkrýval  sklené  vi- 
trínky. 

Prišiel  i  kňaz,  či  mních,  starík  s  vyholenou, 
chudou  tvárou  a  živými  očami.  Nevedel  ani  ne- 
mecky, ani  francúzsky,  no  pomáhali  sme  si 
latinou.  Ale  i  on  musel  byť  najmenej  Calabresan, 
nijako  nemohol  som  mu  vysvetliť,  čo  je  to  Sla- 
vian  z  Rakúsko-Uhorska. 

»Slavus  sum  ex  Austria«,  hovorím.  »Schia- 
voni«,  dokladám  dra  Kollára. 

Nepochopil,  neveril:  »Austria  tedesco!  In 
Austria  habitant  Germani!« 

Zostávam  pri  svojom  »Slavus«,  ale  on:  »Te- 
desco,  tedesco!«  Konečne  sa  vzchopí: 

»Ah,  Slavo,  Slavonus,  Russo,  Russo!« 

Nuž  zostal  som  teda  Rusom,  dal  som  sa- 
grestanovi  »mezzo  lira«  (pol  líry)  a  odobral  sa 
od  pátra  s  »avanti  Russo  eviva!«  a  bol  som  so 
svojou  taliančinou  u  konca.  Ženské  boly  zahrú- 
žené do  relikvií  a  chrámových  skvostov.  Vy- 
šiel som. 

So  skvostného  schodišťa  híadel  som  na  ši- 
roký Canal  Giudecca,  aspoň  päť  ráz  taký  široký, 
ako  Canal  Grande.  Oproti  mne  rovno  Tavý 
ostrov  Venecie  s  chrámom  Spirito  Šante,  Maria 
delia  Salute  a  s  Doganou.  Šikmo  na  pravo  za 
širokým  jazerom,  utvoreným  Canalom  Giudecca 
a  Canalom  sv.  Marka,  bolo  vidno  piačettu,  Dó- 
žovský  palác  a  dlhočizný  rad  domov  Slavian- 
skeho  nábrežia.  S  povýšeného  stanoviska  hľa- 
diac, videl  som  v  jasnom,  rannom  slnku  nesčí- 
selné  staviská,  plytké  strechy  a  vysoké  komíny 

Vajansk/:  Sobrané  Diela  IX.  ^t' 

zvláštnej  formy,  hore  rozšírené,  dolu  zúžené. 
Z  mora  striech  a  lesa  komínov  ako  majáky 
trčaly  vysoké,  osamelé,  štvorhranné  campanily 
(veže),  rozkladaly  sa  ako  obrovské  hríby  ku- 
poly chrámov.  Na  fotografiách  panorámy,  s  tejto 
strany  odobratých,  vidno  vežu  sv.  Marka,  ktorá 
dodáva  celku  špicu  a  vtipné  zakončenie,  ako 
ostrá  poenta  v  dobrom  sonette  —  dnes  jej  niet, 
veľmi  chybí.  Tí  starí  ani  vysoké  vežiská,  opachy, 
zdanlivé  cele  nepotrebné,  v  nijakom  súvise  ne- 
stojace  ani  s  chrámom,  ani  s  ostatnými  palácmi, 
nestavali  nadarmo:  viedol  ich  hlboký  cit  pre 
krásu  a  malebnosť.  Ponímali  veci  základne,  gran- 
diózne, samostatne  a  tvorivé.  Nebolo  šablóny  a 
prísneho  pravidla,  ale  bol  živý  umelecký  cit. 
Vežu  Markovu  zase  vystavia  v  predošlej  forme 
a  výške,  na  tom  samom  mieste,  a  to  je  prav- 
divý čin  v  duchu  krásnej  monumentálnej  stariny. 
Pusto  bolo  na  ostrove  i  na  lagúne  a  ka- 
nále: o  breh  pripätá  bola  jediná  gondola,  a  to 
bola  moja.  Šiel  som  k  nej.  Gondolier  podal  mi 
ruku.  Vstúpil  som  a  zahľadel  sa  na  lagúnu,  na 
doky  a  špicato  do  kanála  vrývajúcu  sa  Doganu. 
Na. špici  Dogany  stojí  štvorhranná  veža  s  troma 
logiettami  a  zlatou  guľou  na  streche.  Za  ňou 
trojuholník  colného  staviska.  V  tom  zakníše  sa 
gondola:  dve  dámy,  s  ktorými  som  bol  v  ko- 
stole —  hop.  hop!  jedna  za  druhou  skáču  do 
môjho  člna.  Počul  som,  že  gondolier  s  kýmsi 
hovorí   u    móla  —  ale   tohto    prekvapenia   som 

nečakal.  Čo  je  to?  Veď  gondola  je  moja  —  una 
ora,  una  lira!  Ale  hovor  s  ním,  keď  je  Nemec, 
či,  pardon,  Talian.  Na  moju  v  tvári  skamenelú 
otázku  dámy  čosi  presvedčivo  tvrdily.  Či  vás 
tam  Parom  vie!  Vstal  som  teda  so  svojho  práv- 
neho pohodlného  stolčeka,  ženské  sa  pekne-rúče 
usalašily  na  čierne  podušky,  šuchotajúc  širokými 
kalabreskými  sukňami. 

Nuž  Boh  s  vami,  pomyslím  si,  iste  je  to 
tu  zvykom,  a  ony  iste  daly  alebo  sľúbily  gon- 
dolierovi platiť  osobitne  za  prievoz. 

No  moje  udivenie  rástlo,  keď  gondolier  na- 
miesto šikmo  na  pravo  k  piačette,  dohovore- 
nému miestu,  na  ktorom  mal  ma  složif,  vesloval 
na  Favo,  k  ľavému  hlavnému  ostrovu  Venecie, 
prosto  k  chrámu  Maria  delí  Rosario.  Pozrem  na 
hodinky,  dohovorená  »una  ora«  sa  už  míňala. 
Volám  na  gondoliera:  »Piačetta,  piačetta!«  On 
živo  zahovoril,  živo  posunkoval,  ale  čo  —  vie 
sám  Pán  Boh  na  vysokom  nebi.  Dámy  tiež  čosi 
vysvetľovaly,  živo  posunkovaly.  Bolo  to  mrzuté, 
ale  čo  robiť?  Razom  prestal  som  byť  pánom 
svojho  osudu;  so  mnou  a  s  mojou  vlastnou,  len 
sebe  najatou  gondolou  rozkazovali  ľudia,  kto- 
rých som  nerozumel.  Čistý  plien!  Väzenie,  za- 
jatie! Maledetta  Calabria! 

Gondola  plavila  sa  k  dokom.  Pri  brehu 
stály  kupecké  koráby,  najviac  z  Triestu.  Po- 
medzi ne,  medzi  bárkami  a  traghettami  posu- 
novalo veslo  gondoliera  loďku.    Konečne  našiel 

malý  prístav  s  kamennými  schodmi  a  pribil. 
Otrhaný  chlapec  priskočil.  Dámy  šibly  s  môjho 
sedliska  a  s  »grazia,  signore,  merci,  signore!« 
vyskočily  na  schody.  Nevidel  som,  že  by  boly 
niečo  daly  môjmu  vodnému  izvoščíkovi.  Iba 
gondola  sa  rozkolimbala,  keď  z  nej  skákaly. 
Ako  milo!  Calabria  musí  byť  veľmi  lacný  a 
úprimný  kraj.  Eviva  Calabria! 

Gondolier  obrátil  čln  a  pomaly  plavili  sme 
sa  popri  Dogane,  zahli  za  jej  ostrý  uhol  so 
štvorhranným  staviskom;  konečne  je  tu  pia- 
četta.  Drevené  stĺpy  čnejú  z  vody.  Gondolier 
pribil,  facchino  ma  čakal,  vlastne  svoj  nikel. 
Dávam  gondolierovi  líru.  Ale  on  ju  posmešne 
obracia  na  dlani,  že  vraj  hodina  minula,  že  ešte 
líru,  aspoň  »mezzo«  (pol  líry).  To  ma  už  do- 
pálilo. Bez  môjho  svolenia  robíš  veľkú  okľuku, 
bez  môjho  dovolenia  berieš  slepých  passažierov, 
a  teraz  ešte  »mezzo« ! 

»Una  lira!«  zakričal  som. 

Ale  on  len  »mezzo«  a  »mezzo«. 

»Sergante!  Polizia!«  riekol  som,  keď  som 
sa  nemohol  s  ním  ináč  vadiť. 

To  pomohlo.  Milostivé  prepustil  ma  z  gon- 
doly. Trochu  ma  i  zamrzelo,  že  som  bol  taký 
prísny,   že   vyšlo  z  mojich   úst   slovo  »polizia«. 

Sotva  som  minul  žulové  obelisky  na  pia- 
čette  —  tužibuď,  letí  za  mnou  môj  milý  gon- 
dolier. »Signore,  signore!«  Čo  to  bude,  azda  má 
predsa   pravdu?    Hodina  sa  veru   silne   minula. 


373 


No  gondolier,  dohoniac  ma,  podával  mi  —  môj 
domový  kľúč,  ktorý  mi  bol  z  vačku  vypadol 
na  dno  gondoly.  Zahanbil  som  sa  ešte  viac  pre 
»polizia«  a  dal  som  mu  druhú  líru.  Boli  sme 
oba  spokojní:  ja  som  si  uľahčil  svedomiu  a  on 
mal  dve  líry. 

Sadol  som  si  na  piačette  k  stolíku  pred 
kaviarŕ^ou  v  Librerii,  oproti  Dóžovmu  palácu. 
Kellner  priniesol  úslužne  bielu  kávu.  Nikde  na 
šírom  svete  nijaká  kaviareň  nenachádza  sa  v  ta- 
kom veľkolepom  paláci,  ako  kaviareň  v  Librerii 
veľkého  Sansovina,  ale  nikde,  ani  v  poslednej  štu- 
dentskej kaviarni  vo  Viedni,  nemerajú  takú  zlú 
kávu.  Neďaleko  od  môjho  malinkého  mramoro- 
vého stolíka,  pod  grandióznymi  arkádami  Li- 
brerie  bol  vchod  do  bibliotéky.  U  dvier  stoja 
dve  titanské  karyatidy  od  slávneho  Vittoria,  cele 
smelo  nahé  mužské  postavy  s  muskulami  až 
hypertrofickými  a  tvárami  nie  gréckych  bohov, 
ale  nejakých  nordických  Berserkerov,  až  je  člo- 
veku úzko.  Naozaj  nesú  ťarchu  a  sú  i  dosť  silní 
ju  uniesť. 

Sediacemu  a  hľadiacemu  na  voľne  prechá- 
dzajúce sa  množstvo  elegantného  obecenstva 
prišlo  mi  na  um,  či  všetkým  týmto  bohatým, 
bezpečným,  tešiacim  sa  zvedavcom  žije  v  po- 
vedomí história  a  duch  tohto  čudného  fľaku 
našej  zeme?  Či  vedia,  kde  sú? 

Či  si,  reku,  sprítomňujú,  ako  čudný  národ 
Venetov  na  počiatku  stredoveku  tisnutý  bol  do 

mora  od  ústia  Po  a  Isonze  a  ako  postavil  sa 
pod  protektorát  Byzancie.  Ako  ho  najprv  tisli 
západní  Goti  (402),  potom  Hunni  pod  Attilom, 
ktorý  rozrumil  Aquileu.  Ako  potom  prišli  vý- 
chodní Goti,  potom  Longobardi.  Ako  bieda  nú- 
tila dať  moc  do  rúk  dóžu  v  7.  století,  ako  hneď 
prví  dóžovia  padali  pod  dýkami  zákerníckych 
vrahov,  ako  v  8.  století  Pipin  chcel  zlomiť  samo- 
statnosť morského  štátu,  ale  on  sa  sústrednil 
na  ostrove  Riva  Alta.  Tam  povstalo  naozajstné 
mesto,  priviezli  z  Afriky  telo  sv.  Marka  a  s  ním 
i  jeho  symbolického  Fva.  Ako  roku  837  Pietro 
Tradenico  upevnil  moc  dóžovskú,  ako  v  10.  a 
11.  století  postupne  rástla  námorná  moc  a  ob- 
chodné bohatstvo,  ako  v  rokoch  1009 — 1026 
povstal  tamten  palác  na  druhom  boku,  ako  sú- 
časne dóža  Domenico  Contarini  položil  základy 
chrámu  sv.  Marka.  Ako  vydobyli  Istriu  a  Dalmáciu 
a  ako  v  12.  století  veneciánske  galéry  šly  vy- 
dobýjať hrob  Pána  do  Palestíny.  Ako  vymanila 
sa  Venecia  križiackymi  skutkami  zpod  opeky 
Byzancie,  duchovnej  materi  svojej.  Ako  povstala 
Veľká  rada  (1172),  ako  dóža  Ziani  roku  1187 
zbil  na  prach  flottu  cisára  Barbarossu  a  prinútil 
ho  smieriť  sa  s  vojinstvenným  pápežom  Alex- 
androm  111.  Ako  potom  prišla  epocha  blesku  a 
moci  svetovej,  vydobytie  samého  Carihradu  pod 
heroickým  97-ročným  dóžom  Enricom  Dandolom. 
Ako  v  14.  století  povstal  inkvizičný  tribunál  de- 
siatich (Consiglio  dei  Deci),  ako  padla  Smyrna, 

ako  krvácal  nešťastný  Marino  Falieri  pod  kato- 
výnn  mečom  na  Corte  Dóžovského  paláca.  Ako 
borila  sa  Venecia  s  osmanskou  dŕžavou,  ako 
zaujala  Korfu,  Moreu,  Kandiu  a  Cyprus.  A  ko- 
nečne ako  v  16  a  17.  století  počal  sa  úpadok. 
ako  v  18.  století  s  pokojom  požarevackým  (1718) 
vliv  Venecie  klesá  a  klesá,  až  roku  1797  Na- 
poleon pošle  do  mesta  vojsko,  do  mesta,  ktoré 
nikdy  vo  svojom  vyše  tisícročnom  trvaní  nevi- 
delo nepriateFského  vojaka  na  svojom  mestskom 
území,  nepriateľskej  lodi  na  svojich  prekrásnych 
lagúnach. 

XLII. 

Heslo  bolo:  večer  okolo  11.  hodiny  treba 
byť  už  na  palube  Lloydovho  parníka  »Espero«, 
ktorý  už  niekoľko  dní  ticho  a  zádumčivo  stál 
práve  oproti  nášmu  hotelu  »Sandwirt«,  honosiac 
sa  jedným  hrubým,  krátkym  komínom  a  dvoma 
štíhlymi  sfažňami.  Bolo  treba  ísť  na  agentúru 
pre  billetku.  Agentúra  je  v  Librerii  na  rohu 
piačetty  a  móla.  Zdvorilý  úradník  ma  prijal, 
prevzal  žurnalistickú  assignáciu  a  vydal  mi  kar- 
tičku na  1.  triedu  z  Venecie  do  Triestu.  Tak  to 
všetko  pekne-rúče  popredku  zariadil  Fr.  Ho- 
vorka,  za  čo  zaslúži  od  nás  uznania. 

Pred  nami  bolo  posledné  svobodné  popo- 
ludnie vo  Venecii.  Malá  naša  spoločnosť  obe- 
dovala pospolu  zase  len  v  tom  istom  pavillone, 
ktorého   officiálny    názov  je  »Grand  Restaurant 

Pilsen«,  nad  malým  jazierkom  »Bacino  Orseolo«^ 
z  ktorého  vedú  dva  kanálky. 

Po  obede  posadali  sme  pred  Zeccou  na 
malú  paroloď  a  ešte  raz  preplavili  sme  sa  celým 
Canalom  Grandom  až  po  železničný  most.  Už 
som  bol  dosť  oboznámený  s  hlavnými  palácmi 
na  oboch  stranách  a  hral  som  čiastočne  i  rollu 
čičerona,  ale  ma  zase  prekvapovaly  nové  zjavy, 
nové  formy,  nové  krásy.  Rád  by  som  bol  na 
stanici  u  chrámu  San  Stae  uskočiť  z  vaporetta: 
tam  nachádza  sa  románske  palazzo  Fondaco  dei 
Turchi  a  v  ňom  »lVluseo  Civico«,  založené  roku 
1830  magnátom  a  nobilim  Teodorom  Correrom 
(preto  volá  sa  i  »lVluseo  Correr«);  hlavne  pre 
Giovanna  Belliniho,  ktorý  má  tam  štyri  obrazy. 
Nechceli  ma  pustiť:  primnoho  som  sa  im  tratil 
a,  pravdu  vyznajúc,  bol  som  už  i  sám  dosť 
ustatý  a  hotový  len  povrchne  hľadeť  na  celok 
a  bez  namáhania  duchovného  požívať  bežne  to, 
čo  sa  nevdojak  naskytlo.  (Doplnil  som  zkúsenosť, 
až  keď  som  po  druhý  raz  bol  i  so  ženou  Idou 
vo  Venecii,  roku  1909.) 

Za  železným  novým  mostom  (z  roku  1882) 
vysypali  sme  sa  z  vaporetta  a  išli  pešo  nazad. 
Pozreli  sme  na  dosť  pusté  železničné  nádražie, 
vbehli  na  chvíľku  do  Gli  Scalzi,  t.  j.  do  chrámu 
bosých  mníchov,  ktorý  stál  1,200.000  frankov, 
prepiaty  barokk,  fasáda  preťažená  nevkusnou 
ornamentikou,  opravdový  mramorový  stolársky 
štýl  bez  architektonickej  myšlienky,  vnútro  tak- 

tiež  presýtené  barokným  prepychom  a  nesriade- 
ným  leskom  prekrútených,  pokazených  foriem 
pozdnej  renaissance. 

»Nekazte  si  oči!«  zavolal  som  na  priateľov 
a  šli  sme  von;  pustili  sme  sa  bočným.i  ulicami, 
aby  sme  poznali  i  menej  výstavné  časti  mesta. 

A  teraz  už  oddych!  Čo  bolo  možné  za  štyri 
dni,  statočne  a  pilne  som  prekonal:  tedy  oddych. 
Náš  milý  Osip  Markov  chcel  ho  mať  na  Lide. 
Nuž  dobre;  okolo  piatej  boli  sme  zase  na  plytkom 
nábreží  Adrie  a  kochali  sa  morom,  ktoré  ani 
teraz  nechcelo  premeniť  hladkú  tvár  na  srditú, 
tichú  plochu  na  búrnu,  čo  som  tak  veľmi  ľu- 
toval. No  i  tak  bolo  krásne,  majestátne  a  tajno- 
veliké.  Prechádzajúc  sa  po  nábreží,  stretli  sme 
koč,  celý  koč,  s  opravdovými,  živými  koňmi. 
Rozbehnúť  sa  asi  veľmi  nesmie,  aby  nevliezol 
do  mora,  ale  predsa  dosť  šibko  letel.  Mne  to 
prichodilo  ako  chvast.  »Nie«,  hovorí  niekto,  »veď 
ostrov,  hoci  len  na  jeden  kilometer  široký  (mie- 
stami niečo  širší),  je  dlhý  skoro  12  kilometrov, 
a  tak  možno  sa  vozmo  rozbehnúť!« 

Už  na  širinu  morskú  klesaly  ľahké,  riedke 
hmly,  keď  sme  sa  lúčili  s  otvoreným  východ- 
ným pobrežím  Lida.  Nuž  s  Bohom,  Lido,s  Bohom, 
krotké  pobrežie,  s  Bohom,  neumíkajúci  šum  či- 
stých vín!  Sotva  ťa  už  kedy  v  živote  vidím.  Od 
čias,  čo  videl  som  prvý  raz  neopísateľný  zjav 
mora,  ubehlo  plných  41  rokov!  Bolo  to  v  Me- 
klenburgu  roku  1864,   keď  som,  nemecký  gym- 


378 


nazista,  s  niektorými  priateFmi,  medzi  nimi 
s  naším  milým  Jánom  Mockom,  vtedy  teológom 
na  roztockej  fakulte,  pešo  šiel  z  Roztoku  k  Do- 
beranom  a  morským  kúpeľom  »Heiliger  Damm«. 
Viedli  ma  poFom,  lesom,  až  sme  prišli  do  nízkej 
siatiny,  seči,  ako  u  nás  hovoria.  »Aké  to  po- 
horie ?«  pýtam  sa  kamarátov.  »Veď  ho  na  mappe 
niet!«  Áno,  zazrel  som  tuho-belasé,  rovno-hre- 
benné  pohorie.  Bol  som  od  mora  na  dvadsaf 
krokov,  a  nepoznal  som  ho.  To  bol  môj  prvý 
dojem.  A  keď  zazrel  som  u  nôh  žltú  dýnu,  omý- 
vanú neustálym  príbojom,  vykríkol  som  za  Hel- 
lenmi  Xenophonta:  »Thalassa,  thalassa!«  a  sko- 
čil po  kolená  do  svätých  vín  »po!ynojsbojo  tha- 
lasses«  (»ďalekoznejúceho  vodstva«,  prekladá 
náš  milý  Hollý  slová  veFkého   Homéra). 

Potom  zahodila  ma  vojenská  krutá  služba 
k  Adrii,  na  dalmatínske  skalné  tvrdé  pobrežie. 
Mohol  som  porovnávať  sever  s  juhom.  Ani  ble- 
skom, jasom  a  silnými  farbami  nevytisla  mi  Adria 
zo  srdca  lahodnú,  pošmúrno-mäkkú  krásu  bal- 
tických morských  širín.  Po  tretí  raz  tisol  som 
sa  k  moru  z  Petrohradu.  S  ostrova  Jelagina 
neveselo  hľadel  som  na  pustý  Finský  záliv,  po- 
krytý krami  nevského  Fadu.  Mám  o  tom  báseň. 
Štvrtý  raz  už  nie  krutá  služba,  ale  novinárska 
vychádzka  umožnila  mi  kochať  sa  pobrežím  dal- 
matínskym  až  po  nádherný  záliv  Kotora.  A  po 
piaty  raz  lúčim  sa  teraz  s  východným  brehom 
Lida!   Vďaka  —  neskromno  by  bolo  žalovať  sa 

na  skúposť  suďby.  Narodil  som  sa  na  suchej 
pevnine,  na  suchom  mori  oráčin  a  úhorov,  v  bez- 
vodnej  púšti,  kde  jediný  potôčik  (dlaŕ^ou  ho 
možno  zastaviť)  na  celé  leto  vysychá  —  a  Boh 
mi  doprial  päť  ráz  osviežiť  dušu  velikým  divom 
svojho  stvorenia:  morom. 

Moji  priatelia  pošli  a  ztratili  sa  za  nádher- 
ným palácom  »Grand  hotel  des  Bains«,  novo- 
vystaveným  kúpeľným  hostincom;  ja  som  po- 
užil chvíľočku  samoty  bez  svedkov  odobrať  sa 
od  mora;  bolo  mi,  ako  odberať  sa  od  rodného 
kraja...  odberať  sa  posledný  raz.  Voľná,  neko- 
nečná šírava  morská  prirástla  mi  k  srdcu  za 
málo  hodín  pomernej  mojej  svobody,  môjho  od- 
trhnutia sa  od  zúžených,  tesných  pomerov,  od 
osobnej  chudoby,  hmotných  starostí,  od  neresti 
byť  občanom  temnej,  falso-historickej,  tyranskej, 
hlúposťou  a  zlodejstvom  politickým  i  spoločen- 
ským riadenej  a  opanovanej,  zaostalej,  umele 
barbarizovanej  krajiny!  Za  málo  hodín  cítil  som 
pod  sebou  ľudským  géniom  oviatu  a  oplodnenú 
pôdu,  a  nie  iba  mastné  parenište  odrodilských, 
vyssavačských,  barbarských,  závratníckych  mi- 
króbov a  bacillov.  .  . 

Áno,  za  málo  hodín  cítil  som  osvobodenie 
zpod  hnusných  našich  bied,  pozabudol  na  ma- 
lichernosť loktibradov,  ktorým  z  Božieho  dopu- 
stenia  dostala  sa  do  rúk  moc.  Ale  už  cítim, 
ó,  široké  more,  že  to  bolo  osvobodenie  fanta- 
stické, nepravé,  klamlivé!  Domáce  hrozné  otro- 

ctvo  volá  nazad  —  lebo  tam  zostal  môj  národ, 
za  ktorý  bije  mi  srdce  od  detských  chvíľ,  a 
osobná  svoboda,  osobné  vymanenie  sa  zpod 
prekliateho  sväzku  barbarizovanej,  semitizova- 
nej,  vycivenej,  upadajúcej  otčiny  je  iba  sladkým 
snom,  ktorý  o  chvíľu  prerve  holá  skutočnosť. 
Na  nohách  a  podošvách,  na  ramenách  a  krýdlach 
uvoľnených  nevezmeš  so  sebou  národ  svoj,  a 
bez  neho  celá  voľnosť  cudzej,  hoci  prekrásnej 
končiny,  celá  prelesť  kultúry,  celý  van  hrdej 
histórie,  všetky  pamiatky  génia  a  umenia  skoro- 
preskoro  zhorkly  by  na  blen  a  všetko  to  obrá- 
tilo by  sa  na  Hakeldamu,  na  zakliate  pole  hry- 
zenia svedomia  a  pekelného  smútku. 

Nuž  s  Bohom,  prekrásne,  večné,  tajné,  hlboké 
more!  Iste  posledný  raz  pozerá  zaslzené  oko  moje 
na  tvoju  širokú,  dmúcu  sa  hruď,  počúva  ucho 
moje  tak  blízko  tvoju  večnú,  jednohlasnú  a  predsa 
takú  dojemnú,  hlboko  a  tuho  dušu  zachvacu- 
júcu hymnu,  noha  moja  pokonne  dotýka  sa 
tvojich  spenených,  milých  vín!  S  Bohom,  ty  svätý 
symbol  večnosti,  ty  útecha  a  opora  pochybujú- 
ceho a  zúfajúceho!  Ty  mi  voláš  mohutným  hla- 
som: »Hore  srdce,  ja  som  obrazom  vášho  ducha, 
predobrazom  osudov  tvojho  veľkého  plemena! 
Preto  ho  nechcú  pripustiť  ko  mne,  lebo  potom 
sliala  by  sa  moja  veleba  a  sila  s  velebou  a  silou 
najvyššieho  a  najväčšieho  národa  celej  zeme  a 
celej  histórie  —  nie  minulej,  nie  minulej,  ale 
budúcej!« 

Obrátil  som  sa  s  veľkým  samozaprením, 
násilne  premáhajúc  polo-srditý  a  polo-bolestný 
plač  a  skokom  bežal  som  mokrým  pieskom  ná- 
brežia k  aleji  cypries  a  platan.  Pred  akousi 
villou  dohonil  som  spoločnosť.  Bola  veselá. 

Markov  na  prístave,  keď  sme  čakali  na  va- 
poretto,  zdrapil  akéhosi  varšavského  Žida  a 
s  ohňom  počal  ho  prevracať  na  čestnú,  statočnú 
vieru  slaviansku.  Bol  to  zrejme  veFký  boháč  so 
ženou  a  dcérou;  všetci  do  puknutia  vypasení 
rusko-poľskými  vycicanými  grošmi,  ale  čestnej, 
statočnej  viery  slavianskej  sa  im  nechcelo  — 
oni  chceli  byť  iba  Poliakmi  Mojžišovho  viero- 
vyznania a  veľkými  nepriateľmi  »rzadu  rossij- 
skiego«.  To  vďaka  za  to  vytučenie  a  za  bril- 
lianty  dlhonosých  Židoviek! 

»Ostav  jego,  čort  s  nim!«  povedal  som 
Osipovi  a  tak  som  mu  vrátil  pôžičku.  No  Markov 
je  neúnavný  robiť  cestou  proselytov;  ešte  i  na 
vaporette,  ktorý  nás  niesol  k  Venecii,  išiel  do 
Žida,  ako  do  repy.  Žid  sa  bránil  dobrou  rušti- 
nou, ale  konečne  Markov  rozbil  ho  na  všetkých 
punktoch. 

XLlIl. 

(Addio!) 

Dvadsiateho  mája  okolo  jedenástej  večer 
zavieral  som  svoj  kufrík  v  izbičke  »Sandwirta«. 
Celý  hotel  bol  na  nohách,    mnoho    hostí   pobe- 

ralo  sa  železnicou  i  naším  »Esperom«.  Kufre 
kopily  sa  až  nebezpečne  na  chodbe  prvého  po- 
schodia, kam  ich  sluhovia  snášali;  ba  či  sa 
každý  shliadne  so  svojím  dobrom?  Pred  ho- 
stincom celý  meeting  nosičov,  facchinov,  chlap- 
cov, trhali  sa  o  nás,  ako  o  svoju  zákonnú  ko- 
risť. A  na  mole!  Páni  gondolieri  stentorskými 
hlasmi  ponúkali  svoje  dobré  služby.  Netrpeliví 
Nemci  odtískali  Fudí.  '>]Vlein  Koffer!  Meine  Schach- 
tel!«  zúfale  kričala  frajla  od  braniborských  pie- 
skov. »Wo  ist  mein  A'lann?«  hlbokým  altom 
nariekala  tučná  Židovka.  Do  tejto  surmy  znela 
zvučná  taliančina,  sluhovia  podávali  batožinu  gon- 
dolierom. Markova  s  dcérou  pratal  som  na  gon- 
dolu. Dcéra  skočila  za  mnou,  ale  Markov  sa  nám 
ztratil.  Kde  môj  kufor?  Boh  zná!  Feodora  poznala 
svoj,  bol  na  našej  gondole.  »Avanti!«  rieknem 
gondolierovi.  »Hopl«  ešte  jeden  passažier.  .  .  a 
ešte  jeden,  tiež  bez  kufrov.  Markova  zazreli  sme 
na  druhej  gondole. 

»Papaša  zdes,  budet  i  čemodan!«  Naša  gon- 
dola vymotala  sa  z  klbka  prázdnych  i  plniacich 
sa  gondol  a  vyšla  na  kanál,  mattovým  striebrom 
lisnúcim  sa  v  mesačnom  svetle  a  blesku  po- 
brežných kandelábrov.  Onedlho  blížili  sme  sa 
k  čiernemu  ako  žúžoľ  telesu  korába,  ktorý 
spustil  s  paluby  niekoľko  strmých  schodov, 
vlastne  rebríkov  až  k  vode.  Ako  sa  len  táto 
bujná,  nepokojná,  nervózna  čeľaď  dostane  na 
palubu  s  nesčíselnými  kuframi,  škatuľami  a  kap- 

sami?  Ako  polezú  rozmanité,  slabonervné  dámy 
hore  rebríkom,  ako  dostanú  sa  naň  z  pohy- 
blivej gondoly? 

Išlo  všetko  dobre.  Ba  myslím,  že  takéto 
embarkovanie  musí  byť  dobrou  liečbou  na  vše- 
lijaké skutočné  i  namyslené  hystérie  a  nervózy. 
Slečna  Feodora  ich  nemala,  ako  veverica  vyle- 
tela na  palubu.  Tam  som  našiel  svoj  kufor.  Sám 
neviem,  ako  ta  prišiel.  Našli  sme  sa  i  s  Marko- 
vom. Radlinskovci  (už  len  on  so  ženou,  syn 
šiel  ďalej  do  Itálie)  vynorili  sa  onedlho  zo  vše- 
obecného víru.  Paluba  ožila,  ale  len  na  chvíľu, 
pokiaľ  sa  všetko  ako  v  site  nesrovnalo,  neumie- 
stilo.  Väčšina  cestujúcich  vyhľadávala  svoje  ka- 
juty a  chystala  sa  na  nocľah.  Že  bolo  už 
pol  dvanástej,  v  jedálni  nik  nevečeral,  iba  víno 
pili  poniektorí  smädnejší.  Živšie  duše  ponáhľaly 
sa  na  palubu,  odobrať  sa  ešte  raz  od  Venecie. 
A  veru  bolo  času  dosť  k  veľmi  dlhému  lúčeniu 
a  miesto  príhodné,  s  výšiny  lode  uprostred 
sväto-markovského  kanála.  Na  železnici  vieme 
presne  hodinu  a  minútu  odchodu  vlaku,  pricho- 
díme  v  posledné  minúty  —  sadneme  a  už  je- 
cháme.  Nie  tak  na  lodi!  Čo  i  vie  sa  asi  hodina 
odchodu,  na  loď  sadá  sa  celými  hodinami  pred 
odplávaním.  A  čo  týka  sa  stanoviska  odobierky, 
nemožno  si  príhodnejšie  vyvoliť.  S  vysokej  pa- 
luby lodnej  sústrednený  výraz  Venecie,  jej  cen- 
trum, jej  krása,  jej  hrdosť  —  leží  pred  nami 
ako  na  dlani,   a  ešte  k  tomu   všetko   osvietené 

mesiačkom,  ktorý  nám  po  všetky  štyri  noci  bol 
vernou  lampadou  a  výborným  čičeronom.  S  Ťavej 
paluby  vidíš  celé  Slavianske  nábrežie,  zakon- 
čené Dóžovým  palácom,  nad  ním  zlaté  guľky: 
makovice  Markovho  chrámu,  vidíš  temné  obe- 
lisky na  piačette,  roh  Librerie.  Idem  ku  kor- 
midlu, rovno  na  mňa  hľadí  špica  Dogany  a 
v  diaľke  tratiaci  sa  Canal  Grande  s  nesčísel- 
nými  svetlami  a  svetielkami  a  jarko  osvetle- 
nými kupolami  chrámu  Salute.  S  pravej  paluby, 
ako  veterný  hrad,  krútiaci  sa  na  stračej  nôžke, 
Giorgio  Maggiore,  za  ním,  už  len  hmlisto,  ostrov 
Giudecca.  A  všetko  je  zaliate  temperovaným,  be- 
laso-šedým  mesačným  svetlom,  ako  by  priehľad- 
ným, jemným  závojom. 

Sedíme  na  palube  po  laviciach,  opierame 
sa  o  zábradlie.  Na  palube  je  dosť  šero.  Osve- 
tlenie jej  ponechané  je  mesiacu.  Len  signálne 
lampy  blinkocú  na  sťažňoch.  Loď  tuším  nemá 
nikoho,  iba  nás  cestovateľov.  Mužstva  lodného 
nevidno.  Je  ticho  a  dosť  chladno,  znesieš  plaid 
alebo  plášť.  Paluba  pustne.  1  naše  dve  dámy 
odobraly  sa  do  kajút.  Blíži  sa  jedna.  I  kanál 
zmŕtvel,  nevidno  bárky,  ani  gondoly.  S  Torre 
ď  Orologio  začuť  mohutný  hlas  velikého  zvona, 
to  železný  obor  udrel  doň  svojím  kladivom. 
Loď  zaručí  silným,  prenikavým,  dlhým  rukotom. 
On  letí  lagúnami,  bije  do  stien  domov,  odráža 
sa  od  fagady  chrámu  Giorgio  Maggiore.  Tuším 
zjarabatil    hladkú  plochu  lagúny  drobnými  vln- 

kami.  Vyšiel  som  na  nos  lode,  na  samý  koniec, 
držiac  sa  za  povraz,  pretiahnutý  s  končiara 
sťažňa,  a  obzrel  ešte  raz  celú  panorámu  mor- 
ského mesta,  celú  širinu  lagúny.  Blíži  sa  okamih, 
kde  celá  táto  sláva  zmizne  s  očú.  Druhý  signál, 
krátky,  silný.  Akýsi  hrmot  ozýva  sa  z  útrob 
lodi.  Potom  všetko  zatíchne.  Na  temnej  palube 
niet  živej  duše,  ja  sám  tu  stojím.  Eh,  poď  bližšie, 
pomyslím  si,  a  prebehnem  mostíkmi  a  palubou 
vedľa  rozpálených  stien  kotliska  až  nad  samé 
kormidlo.  Tu  som  naozaj  bližšie  mesta,  ztadiaFto 
pohodlne  vidím  ešte  raz  menistú,  lisnúcu  sa 
stenu  Dóžovho  paláca.  Nad  hlavou  mi  visí  malá 
lodná  vlajka,  nepohnute,  ako  by  bola  z  bľachu. 
Tretí  signál,  dlhý,  zavýjajúci  rukot,  a  pod  no- 
hami čosi  ožíva.  Nehybná  plocha  kanála  dostáva 
život  a  pohyb  —  to  okrútila  sa  prvý  raz  loďná 
krutka.  Celé  vefké  teleso  pohne  sa  ľahkým, 
akoby  nervóznym  strasením,  pod  kormidlom  za- 
šumí voda,  šuminy  iskria  sa  v  svetle  mesačnom, 
vlny  veľkými  kruhmi  bežia  od  kormidla,  po- 
trasú  obrazom  mesiaca,  zrkadleným  vo  vode, 
rozbijú  na  drobné,  trasné  kusy  odzrkadlenú  vo 
vode  campanilu  Giorgia. 

A  už  cítiť  i  fyzicky,  že  sa  loď  hýbe.  Najprv 
pomalinky,  hladunko,  potom  zašumí  krutka  ener- 
gicky, a  »Espero«  plavno  a  vážne  počne  svoju 
púť.  Ako  »sen  boha«  letí  a  mizne  palác  Dóžu, 
tratí  sa  Giudecca,  mizne  Dogana,  spľasne  ku- 
pola  Salute.   Ani   si  nestačil   hodiť   lúčiacim    sa 

pohradom  na  pravo  i  ľavo,  keď  už  kynú  ti  na 
rozlúčku  stromy  »Giardini  pubblico«,  Punto  delia 
Motta.  Na  pravo  sliepňajú  drobné  svetielka  na 
Lide.  S  Bohom,  Venezia  la  dominante!  S  Bohom, 
krásavica  morom  splodená,  ako  Afrodite!  S  Bohom, 
niekdy  silnoduchá,  ako  Pallas  Aténe,  teraz  ešte 
svieža  nesmrteľnou  krásou.  A  čo  by  i  sprašfaly 
smrtným,  pokonným  durkotom  milliony  tvojich 
pilotov  a  tvoje  na  skalu  stvrdnuté  fundamenty 
rozsypaly  by  sa  na  drobný  piesok  —  tvoj  obraz 
bude  žiť,  pokiaľ  Hospodin  Boh  náš  stavajúci 
i  rúcajúci  dožičí  človečenstvu  dýchať  balzamový 
vzduch  na  planéte  našej. 

Bolo  pol  druhej,  keď  za  nami  zhasly  po- 
sledné svetlá  a  loď  naša  rezala  voľné  vlny  svo- 
bodnej  hladiny.  Paluba  pustá,  tma,  ostrá  brísa 
viala  od  juho-východu.  Mesiačik  skryl  sa  za  ne- 
hustý,  ale  predsa  tieňaci  oblak,  more  stemnelo, 
akoby  zhustlo,  iba  strieborné  šuminy,  krutkou 
roztrepané,  tiahly  sa  dvoma  dlhými  pruhmi  za 
loďou.  Okolo  schodov,  vedúcich  do  jedálne  a 
ku  spalniam,  sú  pohodlné  diváne.  Schodište 
chránené  je  od  vetra  skleným  pavillonkom.  Na 
jeden  z  divánov  som  sa  roztiahol.  Loď  ľahko 
kolísala  sa  a  časom  zimnične  striasala  sa  tuhou 
robotou  parného  stroja. 

XLIV. 
Pred  piatou  zobudili  ma  niektorí  ranostajní 
Nemci  z  rajchu,  že  vraj  nechcú  zameškať  krásne 

divadlo  z  mora  vynorujúceho  sa  slnka;  tým 
menej,  lebo  to  stojí  akkurátne  vytlačené  v  Bä- 
dekerovi  a  nie  je  udané  ani  vstupné,  ani  trink- 
geld.  Prušiaci  hrabali  sa  hore  elegantnými 
schodmi,  zívali,  hubovali  a  robili  pruský  tartas. 
Ale  slniečko  dnes  neposlúchlo  Bädekera,  nedržalo 
dvora,  neráčilo  ukázať  sa  Nemcom  v  sláve  svojej. 
Hustý,  špinavo-šedý  oblak  oloveným  pruhom 
tiahol  sa  po  celom  východnom  nebi. 

Nemci  a  Nemkyne  s  dlhými  tvárami  tiahli 
zase  do  svojich  brlohov  dolu  schodmi,  zívajúc 
a  reptajúc  na  slnko.    Boha  i  Bädekera. 

Obrátil  som  sa  na  druhý  bok,  tešiac  sa  ne- 
meckému nezdaru  —  veď  je  to  dosť  riedky 
casus.  Im  všetko  darí  sa  na  tomto  svete,  od 
Díippla  až  po  Bagdad  a  Marokko. 

Okolo  siedmej  vplávali  sme  do  triestského 
prístavu.  Vojenský  koráb  »Habsburg«  stál  na 
kotvách,  celý  v  najväčšej  gále.  Nesčíselné  zá- 
stavky a  flaggy  trepotaly  v  rannom  vetre:  prístav 
a  svet  officiellný  maldnes,  21.  mája  1905,  slávnosť: 
spúšťali  na  vodu  novovystavenú  vojenskú  loď, 
tuším  z  loďnice  »Stabilimento  technico«. 

S  mora  staré  Tergeste  je  impozantné, 
ale  to,  čo  ľudská  ruka  urobila,  nestojí  starého 
čerta  —  keď  človek  ešte  včera  pásol  oči  na 
Venecii.  Ohavné,  mŕtvo  narodené,  kasárnické, 
činžiacke  opachy  špatia  krásnu  Božiu  prírodu 
a  krásne  Božie  more  špeciellne.  Pravá  stavi- 
teľská nízkosť  a  smrdutý  materializmus  len  tak 

čpí  z  týchto  surovo  nad  morom  nahromadených 
magazínov,  palácmi  krivo  a  Iživo  menovaných. 
Hľa,  tu  vidno,  že  peniaz  nie  je  všetko.  Triest 
je  bohatý,  živý  prístav,  mesto  kvetúcej  prítom- 
nosti, i  tam  obracajú  sa  v  rukách  bohatých  Fudí 
milHony;  ale  všetci,  s  prídavkom  cis.  kráľ.  štát- 
nej sily,  dodatkom  rakúsko-uhorskej  veľmocen- 
skej slávy,  nevedeli  sa  zmôcť  na  stavisko,  zaslú- 
živšie stáť  nad  božskými  lunami  krásnej  Adrie. 

Cestou  dozvedel  som  sa,  že  v  Trieste  sla- 
viansky  živel  potešiteľne  rastie  a  vzmáha  sa. 
Majú  svoj  Národný  dom,  neustupujúci  vzhľadom 
na  výstavnosf  a  pohodlnosť  nijakému  hotelu. 
Možno,  až  Slavian  postavil  by  sa  pevnou  nohou 
na  tvrdej  pôde  triestskej,  rakúsko-uhorská  archi- 
tektúra prestala  by  špatiť  pobrežie!  Ale,  ale:  či 
nás  nepredbehnú  Nemci,  škúliaci  na  južný  prí- 
stav? 

Divné  mesto!  Austria  ho  drží  v  klepetách, 
italská  irredenta  opanúva  život,  spoločnosť  i  po- 
litiku, zôkol-vôkol  duní  a  šumí  more  slavian- 
ske  a  Veľkonemec  kliesni  si  cestu  na  brehy 
Adrie  pomocou  Maďarov,  rakúskych  politikov 
a  možno  i  samých  italianissimov ! 

Nebolo  času  k  ďalším  reflexiám:  Markovci 
vzali  fiakra  a  my  jechali  sme  fádnymi  ulicami 
prosto  na  železničné  nádražie.  O  ■^;\S.  hodinu 
šiel  vlak. 

Trať  ide  tesno  vedľa  mora:  ono  sa  nám 
posledný  raz  usmievalo  v  rannom    slnku.    Celý 

roj  rybárskych  bariek,  ako  hajno  rozpasených 
husí,  so  žltými  vetrilami  oživoval  hladinu,  mierne 
zvlnenú  počínajúcim  sa  širokkom.  (Hlavné  vetry 
Adrie  sú:  1.  Tramontana  (od  severa),  2.  Greco 
(od  severo-východu),  3.  Levante  (od  východu), 
4.  Širokko  (od  juho-východu),  5.  Ostro  (od  juhu), 
6.  Gabrino  (od  juho-západu),  7.  Ponente  (od  zá- 
padu), 8.  Maéstro  (od  severo-západu)  a  konečne 
Bora,  ktorá  nemá  pevného  smeru,  ale  ju  cha- 
rakterizuje chlad  a  ohromná  sila  s  explodívne 
trhavými  nábehmi.) 

O  chvíľu  ukázalo  sa  nad  morom  IVIiramare 
v  zelenom  vienku  paliem  a  cypries.  Posledný 
záblesk  morského  zrkadla!  S  Bohom  a  dobre 
sa  maj  1 

Rýchlovlak  letel  krásnymi  krajinami,  ale 
my  sme  z  toho  máločo  mohli  zachvátiť;  želez- 
ničná vozba  zabíja  smysel  pre  krajinárske  krásy. 
Premeny  sú  pristrmé,  letmé,  miznúce.  AčkoTvek 
sme  leteli  Semmeringom  za  bieleho  dňa,  vefmi 
málo  z  neho  utkvelo  mi  v  pamäti. 

Okolo  deviatej  prišli  sme  do  Viedne.  Za- 
bavil som  sa  celý  deň  22.  mája,  behom  prezrel 
som  Umelecko-historické  múzeum,  čo  nikdy  ne- 
vynechám, keď  ma  nejaká  náhoda  zaveje  do 
Viedne. 

Ale  ma  Venecia  strašne  zmaznala:  z  hlbo- 
kého srdca,  na  svedomie  hovorím,  nezveličujúci 
až  odporná  mi  bola  šuchotá,  triezvosť,  reme- 
selníckosť    viedenských  najkrajších    ulíc,  ringov 

a  námestí.  Zo  všetkého  zdala  sa  mi  páchnuť  ži- 
dovčina  a  prozaický,  kasárnický,  činžiacky  uti- 
litarizmus.  Že  vraj  paláce!  Horká  ich  bryndza: 
ohromné  kasne,  povrchne,  sucho,  fádne,  rovno- 
linajno  ornamentované!  Linonár  a  cirkel.  Niet 
v  nich  života,  organického  vzrastu,  niet  v  nich 
duše.  Niektoré  staviská  (obe  múzea)  imponujú 
massívnosťou,  ale  vcelku  nezodpovedajú  svojmu 
naznačeniu.  Hrady,  alebo  —  väzenia.  Nie,  vo 
Venecii  »Prigoni«  sú   vozdušnejšie. 

Gotika  Votívneho  chrámu  až  rozsmúti  člo- 
veka svojou  filigránskosťou.  Mne  prichodí,  že 
je  to  ešte  iba  modeli  vefkého  gotického  chrá- 
mu —  modeli  z  gypsu.  VeFká  opera,  rozpľa- 
štená,  ako  korytnačka.  Kde  mal  jej  architekt  oči, 
kde  smysel  pre  pomery  šírky  k  výške? 

No  starý  Šteffel !  Nahradí  človeku  všetko. 
Keď  vstúpiš  pod  svody  chrámu  sv.  Štefana, 
prvomučeníka,  zabudneš  na  všetko  haraburdie 
po  ringoch  a  štrassách  Vindobony.  Tam  je  duša. 
Ona  na  teba  dýchne  božským  vanom.  Monumen- 
tálnosť a  krása,  veľkosť,  podmienená  nie  massív- 
nosťou materiálu,  ale  pomermi,  harmóniami  sa- 
mých foriem.  A  keď  pozreš  zvonku  na  portále, 
na  fialy,  vežičky,  pnúce  sa  stĺpy  (Strebepfeiler), 
k  nebu  silou  nadľudskej  túžby  povznášajúce  sa 
formy  samej  veže,  pomyslíš  si:  čože  chcú  tamtí 
chudáci  u  nôh  tohoto  boháča,  čo  títo  trpaslíci 
u  kolien  toho  obra?!  Len  sa  zadívaj  na  obra! 
Odškodí  ťa  za  všetky  remísy,  klietky,  stolárske 

kasne  a  magazíny  ringov,  za  všetky  štrupiro- 
vané   trigy    na   pseudo-klassickom    parlamente. 

Z  Viedne  už  cele  sám  šiel  som  do  Nového 
Mesta  nad  Váhom.  S  Markovom  a  Feodorou 
Osipovnou  rozlúčil  som  sa  pred  bránou  nášho 
hotela  »K  uhorskej  korune«.  Radlinskovci  ostali 
boli  obzref  si  Postojnú. 

Nepozostáva  mi  iného,  ako  srdečne  prosiť 
za  odpustenie  veľactených  čitateľov,  že  som  sa 
trochu  rozpísal.  Nemec  hovorí:  »Wess  das  Herz 
volí  ist,  dess  geht  der  Mund  uber.«  A  srdce  moje 
bolo  naozaj  plné  i  sladkostí,  ale  i  horkostí, 
smútkov  a  zahanbení  nad  potvorskými  zjavmi 
v  širšom  svete  slavianskom,  i  nad  niektorými, 
sláva  Bohu,  sporadickými  machliarstvami  našich 
ohlúpených  epigónov,  zahanbení,  unižujúcich 
človeka  pred  samým  sebou.  Ak  som  dal  obom 
pocitom  aký-taký  výraz,  vyplnil  som  úlohu  spi- 
sovateľa. V  nás  musí  sa  ozývať  vek  náš  —  ináč 
sme  mleli  na  prázdno.  S  Bohom! 

